
PEAEFATIO. 


Quid  in  hoc  carmine  perpoliendo  Laclimannus  eximio 
acumine,  admirabili  diligentia,  exquisitissima  linguae 
universae  ususque  Lucretiani  scientia  effecerit,  adeo 
omnibus  notum  est  ut,  si  illum  laudibus  efferre  vellem, 
merito  importunus  esse  indicarer,  quoniam  igitur,  qui- 
cumque posthac  ad  emendandum  Lucretium  sanam 
artem  adhibere  volet,  eius  viri  vestigiis  insistere  debebit, 
et  hac  de  re  iam  sae^hjs  disputavi  in  annalibus  philolo- 
gicis  qui  nuper  Cantabrigiae  prodierunt,  et  mox,  uti 
spero,  fusius  disserendi  occasionem  nanciscar,  hic  qui- 
dem breviter  et  ad  consilium  nostrae  editionis  accommo- 
date eos  tantum  locos  indicabo  in  quibus  aliquid  melius, 
quam  quod  a Lachmanno  inventum  est,  aut  e codicibus 
sumpsisse  aut  aliorum  aut  denique  ntea  coniectura  rep- 
perisse  mihi  videor,  leviores  discrepantias  silentio 
praeteribo. 


LIBER  1. 

66  TOLLEKE  libri.  Nonius  tendere^  quem  sequitur 
Lachmannus. 

68  fama  deum.  Lachmannus  cum  Bentleio  fana. 
‘ scilicet yhma’  inquit  ^ non  omnis  necessario  magna  est’: 
non  omnis,  sed  necessario  omnis  deum  fama,  sic  Livius 
X 24  sine  ullo  epitheto  Ad  famam  ‘populi  Romani 
pertinere. 

121  EDENS.  Lachmannus  eidem. 

Post  189  non  dubito  quin  huius  fere  modi  exciderit 
versus  Res  quoniam  crescunt  omnes  et  tempore  certo. 
conferas  velim  quae  in  annal.  philolog.  Cantabr.  i 374 
scripsi.  Lachmannus  ut  par  est  semine  certo  Crescere^ 
resque  genus  serrant;  editio  luntina,  quam  plurimi 
secuti  sunt,  pro  crescentes  habet  crescendo. 

230  pro  LONGE  Bernaysium  secutus  large  scripsi. 
Lachmannus  extentaque  longe,  si  vel  marei  ingenuei 
scribere,  vel  dativum  mare  Lucretio,  qui  tamen  e mare 
dixit, adfingere  liceret, libenter  conicerem  Unde  mare... 
longo,  sic  in  326  quoque  mare  quae  inpendent  expe- 
diretur oratio.  Creechius  et,  quod  miror,  B enti  eius  et 
Bernaysius  mare  pro  accusativo  habere  videntur,  hoc 
loci  sententia,  collatis  iis  quae  praecedunt  et  quae 
secuntur,  et  ii  590,  postulare  videtur,  linguae  ratio 
respuit. 

271  pro  COETUS  scripsi  portus^  secutus  librum 
Laur.  plut.  xxxv  31.  Lachmannus  cautes,  multi  cum 
ed.  Ixmi.  pontum. 

289  pro  EUiT  QUA  bis  scriptis  extremis  litteris 
ruitq.  aqua  dedi.  Lachmannus  ruitque  ita. 

821  pro  SPECIEM  olim  conieci  spem  omnem,  quod 
ne  nunc  quidem  improbo. 

356  pro  POSSENT  scripsi  possint ; mutataque  inter- 
punctione sententiam  planiorem  feci.  cf.  Madvigii 
emend.  Livian.  p.  302  ‘ formae  una  vocali  distantes  pos~ 
sem,  possim,  posset,  possit  perpetuo  errore  permutantur’. 
Lachmannus  Quod  n.  i.  sint,  q.  p.  c.  q.  Transire  haud 
u.  f.  r.  videres ; quod  vix  Latinum  videtur ; prorsus 
enim  diversum  est  v 276.  357  quadrati  valeeent  ex 
geminata  ulla  et  fieeei  ortum  videtur. 

367  ed.  lunt.  recte  vacui  minus,  quadr.  et  sche- 
dae VACUiM  MINUS.  Lachmannus  cum  oblongo  vacuum. 

434  et  435  transponendos  esse  ante  Lachmannum 

vidit  Marullus,  ut  adnotatum  inveni  in  margine  cod. 
Laurent.  plut.  xxxv  32. 

469  pro  TERRIS  dedi  Teucris.  Lachmannus  per 
sest.  cf.  annal.  phil.  Cantabr.  i p.  28. 

489,  492  Lachmannus  pravissime  contra  libros  et 
loci  sententiam  T.  e.  f caelum^  p.  s.  d.  cL  it.  a.  v.  cf. 
ann.  phil.  Cantabr.  1. 1. 

517  membranae  rectissime  inane  queat  rerum. 
Lachmannus  in.  in  rehu’  q. 

520  libri  servato  antiquo  scribendi  genere  voca- 
ret, hoc  est  vacaret^  quod  scripsit  Lachmannus.  cf 
quae  Franc.  Buecheler  dixit  in  Mus.  Ehen.  n.  s.  xiii 
p.  483  cet. 

525  rectissime  Lambinus  Distinctumst,  quoniam. 
Lachmannus,  servata  codicum  scriptura  distinctum 
QUONIAM,  loci  rationem  prorsus  pervertit. 

555  aut  fallor  aut  Lucretium  ad  auctum  scripsisse 
demonstravi  in  annal.  phil.  i p.  377.  haec  vocabula, 
quae  archetypi  paginae  tertiae  et  vicensimae  ultima 
erant,  casu  interierunt ; deinde  librorum  finis  huc  ex 
vicino  versu  irrepsit.  Lachmannus  summa  aetatis  p. 
finis. 

566  possit,  libri  possint,  verbi  numero  ad  vicina 
vocabula  prave  accommodato,  possit  redd%  hoc  est, 
possit  ratio  reddi,  quo  pacto  cet.  comp.  iii  258  et  iv  572 
cum  I 571  et  ii  179.  Lachmannus,  versu  568,  quem 
Bentleius  deleri  voluit,  ineptissime  post  585  collocato, 
mirabilem  hanc  sententiam  poetae  adfingit,  omnia, 
quae  mollia  redduntur,  mollia  reddi  possunt.  Ber- 
naysius,  qui  loci  sententiam  vidit,  tamen  possint  ser- 
vavit. 

578  quaeque  libri,  quaedam  Lachmannus,  quem 
sequi  nolui. 

593  et  597  possint  pro  POSSENT  necessario  scriben- 
dum duxi.  cf.  ad  566. 

599 — 634.  locum  hunc  dijfficilem  sane,  sed  minime 
corruptum,  omnes  editores  a Lambino  usque  ad  Lach- 
mannum  et  Bernaysium  diversis  modis  certatim  depra- 
varunt. conferas  velim  quae  fuse  olim  do  eo  in  ann. 
phil.  Cantabr.  i pp.  29 — 32  et  252 — 258  disputavi,  hic 
breviter  quae  Lachmannus  peccavit  notare  satis  habeo, 
qui  599  quia  nam  dedit  pro  quoniam,  600  pro  illius 
ullius^  611  ullorum  pro  illorum,  ipse  illarum  scripsi. 
628  pravissime  Lambinus  ni  pro  si  et  631  multis  pro 
NULLIS ; quem  sceuti  sunt  omnes  ad  unum  editores. 

645  cur  possint  esse  requiro  sine  nota  interroga- 
tionis scripsi,  membranae  et  editores  contra  linguae 
leges  CUR  POSSENT  ? 

657  pro  MUSE  dedi  nasci.  Lachmannus  adesse,  hoc 
vocabulum  ultimum  erat  archetypi  paginae  vicensimae 
septimae. 

681  ALIO  cum  membranis  Lachmannus.  Lambinus, 
flagitante  sententia,  alia. 

720  pro  UNDIS  Lachmannus  undans. 

752  versus  in  fine  mutilus  est.  Lucretius  scripsit 
in  illis.  Lachmannus  ineptissime  prorsum,  cf.  ann. 
phil.  Cant.  i p.  29. 

755  utque.  libri  utqui,  ut  vi  1007.  753  pro  item 
Lachmannus  utei,  et  755  pro  utqui  idem  usque,  cf.  ann. 
phil.  Cant.  i p.  39. 

769,  quem  omisi,  = 762. 

778  OPORTET.  Lachmannus  ut  mihi  quidem 

videtur,  sine  ulla  minima  causa. 

806  libri  et.  Priscianus  ut^  quem  rectissime  secutus 
est  Bernaysius.  cf.  ann.  phil.  Cant.  i p.  44.  miras  turbas 
hic  conciet  Lachmannus,  qui  806  et  807  inversis  de- 
inde pro  ARBUSTA  ineptissime  ambusta  scribit. 

830  libri  rectissime  et.  Lachmannus  ut,  qui  hic, 
sicut  saepe  alias,  Lucretium  umquam  et  pro  etiam  usum 
esse  frustra  negat. 


ix 

843  membranae  ide^^  parte,  cum  veteribus  im- 
pressis parte  idem  scripsi.  Lachmannus  parum  modulate 
idem  ex  Lucretius  praepositione  omissa  ita 

non  dicat  nisi  genetivo  addito’,  sed  hic  in  rebus  pro 
genetivo  est. 

853  libri  SANGUIS  AN  OS.  Lambinus  optime  san- 
guen an  ossa.  Lachmannus  sanguen,  os,  aurum. 

866  pro  SANIE  Lachmannus  cum  Avantio  venis. 

Comparatis  859 — 866,  non  dubito  quin  post  873  duo 
vel  plures  versus  huius  fere  modi  exciderint,  Ex 
alienigenis  quae  tellure  exoriuntur.  Sio  itidem  quae 
ligna  emittunt  corpora,  aluntur.  874  post  lignis  adieci 
his.  Lachmannum  non  intellego  qui  scripsit  quae  alieni- 
genis oriuntur. 

977  pro  EFFICIAT  cum  Lambino  officiat,  constantem 
usum  Lucretianum  secutus,  scripsi. 

996  rectissime  se  habet  librorum  inferna,  cf.  ann. 
phil.  Cant.  i p.  33.  ed.  lunt.  quam  secutus  est  Lach- 
mannus, aeterna. 

998  Lachmannus  non  recte  hunc  versum  novae 
quaestionis  initium  esse  constituit,  quae  denique  1008 
Ipsa  modum  incipit. 

Lachmannus  post  1012,  multo  melius  Madvigius 
opusc.  pr.  p.  313  et  ante  eum  Marullus  post  1013  aliquos 
versus  intercidisse  suspicantur,  in  margine  cod.  Laurent. 
plut.  XXXV  32  haec  adnotata  inveni  ‘Credit  Marullus 
deesse  hic  aliqua  carmina,  quae  continerent  transitum 
ab  infinitate  inanis  ad  infinitatem  corporum ; in  his  enim. 
Nec  mare  nec  tellus... dubio  agit  de  infinitate 
corporum,  cum  supra  de  utroque  infinito  se  dicturum 
promiserit’,  mihi  vero  lacuna  non  tanta  esse  videtur 
quanta  Madvigio  et  Lachmanno  esse  visa  est.  etenim 
poeta  iam  satis  super  que  demonstravit  non  solum  omne 
quod  est,  sed  etiam,  984 — 1007,  omne  quod  est  spatium 
infinitum  esse,  nunc  1008  cet.  docet  corporum  quoque 

summam  esse  infinitam,  itaque  sic  fere  quod  deest 
sufiiciendum.  Sed  spatium  supra  docui  sine  fine  patere. 
Si  finita  igitur  summa  esset  materiai^  Nec  mare  cet. 

1041  pro  VIA  cum  correctore  quadrati  et  aliis  mai 
scripsi.  Lachmanni  viaque  nimium  videtur. 

1061.  Lachmannus,  adsimili  pro  et  simili  scripto, 
hunc  versum  prave  cum  superioribus  coniunxit.  cf.  ann. 
phil.  Cant.  i p.  34. 

1068  cet.  versus  mutili  hoc  fere  modo  supplendi 
videntur.  1068  error  falsa  probavit ^ vel  error  somnia 
finxit.  1069  perversa  rem  ratione.  1070  quando  omnia 
constant.  1072  eam  magis  oh  rem.  Lachmannus  coni- 
cit  malle  putari.  1073  repelli.  Lachmannus  sine  causa 
alio  pro  alia,  idem  in  fine  meare. 

1082  libri  concilium  medii,  m male  geminato,  ed. 
lunt.  concilio.  Lachmannus  in  concilium... vectae. 

1094—1101.  in  ann.  phil.  Cant.  i p.  378  pro  octo 
versibus  Lucreti  qui  perierunt  hos  dedi,  Daedala  suffi- 
ciat rerum  natura  creatrix,  Scilicet  incerto  diversi 
errore  vagantes  Argumenta  sibi  prorsum  pugnantia 
fingunt.  Quae  tamen  omnia  sunt  falsa  ratione  recepta. 
Nam  quoniam  docui  spatium  sine  fine  modoque  In- 
mensumque  patere  in  cunctas  undique  partis,  Sic 
parili  ratione  necessest  suppeditetur  Infinita  etiam  vis 
undique  materiat.  Ne  cet. 

1106.  et  hic  et  ii  719  Lachmannus  omnia  in  fine 
versus,  sed  omnis  ad  terram  refertur,  cf.  vi  605  sqq. 
itaque  1108  abeat  scripsi,  libri  abeant,  numero  verbi  ad 
vicinas  voces  accommodato. 

1114  pro  SIC  dedi  sei,  post  hunc  unus  versus  ex- 
cidit, quem  huiusmodi  fuisse  apparet.  Cetera  iam  pote- 
ris per  te  tute  ipse  videre,  cf.  ann.  phil.  Cant.  i p.  374. 
pro  sic  Lachmannus  scio,  pro  perductus  scripsit  per- 
doctus. 

LIBER  II. 

18  MENTE.  Lachmannus  menti\ 

27  librorum  fulget  nolui  mutare.  Lachmannus 
fulgenti,  cf.  v 1049  sciret  ayiimoque^  ubi  Lachmannus 
scirent .viderent  scribendo  loci  sententiam  pervertit. 

40 — 46.  aut  fallor  aut  hunc  locum  melius  quam 
Lachmannus  aut  Bernaysius  constitui.  42  pro  epicuei 
dedi  et  ecum  vi.  Lachmannus  que  elephantis.  43  post 
ornatas  addidi  que  (q.) ; et  pro  itastuas  scripsi  statuas. 
(cf.  Lachmannus  ad  iv  283.)  Lachmannus  validas,  deni- 
que, in  45  interpunctione  post  pavide  facta,  versum, 
quem  ISTonius  ex  libri  secundi  incerto  loco  rettulit,  post 
46  collocavi ; Lachmannus  autem  et  Bernaysius  versui 
43  subiecerunt. 

105  ante  multos  annos  intellexi  ab  interpolatore 
fictum  esse  ut  104  cetera  explicaret,  nunc  tandem  repe- 
rio  idem  intellexisse  virum  doctum,  Hug.  Purmannum, 
in  quaest.  Lucr.  1858  p.  8.  ceterum  106  ceteea  ex 
margine  illatum,  primas  eius  voces  expulit,  eae  set  quae 
fuisse  videntur. 

187  pro  POEEO  Lachmannus  proporro.  nos  cum 
veteribus  quae  porro. 

159  comparatis  153 — 156,  apparet  Lucretium  una., 
non  UNUM,  scripsisse,  cf.  i 604  sqq.  et  ann.  phil.  Cant. 
I p.  29.  quaeque  atomus,  non  complexa  est,  sicut  solis 
vapor,  sed  una  et  individua  e suis  partibus,  quae  minimae 
sunt  nec  per  se  existere  possunt,  mirifice  languet  unum 
Unum.,  sine  ulla  vi  bis  positum. 

168  pro  EEDDI  scripsi  credunt,  hausit  c praecedens 
e;  deinde  ex  r edunt  factum  est  reddi. 

194  pro  E Lachmannus  est.  ceterum  cf.  Madvigii 
gramm.  Lat.  p.  ix. 

205  cum  ed.  lunt.  in  sest  pro  inest  ; pro  duceee 

deducere  scripsi.  Laclimannus  parum  numerose  quan- 
tum est  in  se  deorsum  ducere. 

210  Lachmamius  summo  addidit ; melius  Bernay- 
sius  caeli,  cf.  Cic.  Arat.  297  ed.  Buhl.  summo  caeli  de 
vertice. 

249  cum  veteribus  recta  addidi.  Lacbmannus  nulla. 
ceterum  recta  regione  hic  Latine  dici  non  posse  aegre 
mihi  persuadet  vir  egregius,  cf.  Liv.  xxi  31  non  recta 
regione  iter  instituit.,  sed  ad  laevam , . .flexit. 

250  pro  SESE  scripsi  de  se.  Lachmannus  contra 
praestet  pro  possit. 

252  post  exoritur  cum  veteribus  semper  addidi. 
Lachmannus  non  bene  exacto  exoritur. 

267  corrector  oblongi  et  Nic.  de  Nicolis  conquiri. 
membranae  et  Lachmannus  concipi. 

291  post  addidi  ; Lachmannus 

305  extra  excidit  post  est.  Lachmannus  seorsum 
in  fine  versus  posuit,  cf.  v 361  et  i 963,  et  ann.  phil.  ^ 
Cant.  I p.  375. 

842  pro  PPAETERE  scripsi  praestat  rem,  hoc  est,  id 
quod  dico  verum  esse  confirmat.  Lachmannus  partu- 
riunt^ quod  intellegere  nequeo. 

359  pro  ADSITTENS  dedi  absistens.  Lachmannus 
adsidueis. 

363  pro  SUBITAM  scripsi  sumptam.  Lachmannus 
solitam  ; sed  vaccae  cura  potius  insolita  est. 

387.  et  hic  et  vi  909  pro  oetus  Lachmannus  ortu. 

428  huic  versui  quique.,  hoc  est  angelli,  addidi. 
Lachmannus  quaeque.  « praeterea  in  proximo,  flagitante 
orationis  structura,  possint  scripsi  cum  oblongo,  Italis 
et  codice  Sangallensi  scholiorum  in  luvenalem,  ut  a 
Lachmanni  comm,  p.  298  didici,  is  possunt. 

438  Lachmannus  mihi  falli  videtur  qui  atque  pro 
AUT  legit  et  hinc  novam  incipit  sententiam.  439  cum 
ed  lunt.  que  (q)  post  confundunt  addidi. 


453.  prorsus  adsentior  Lambiuo  hunc  versum  eici- 
enti.  Lachmannus  pro  quod  scripsit  cum  M.  Hauptio 
quasi,  si  de  liquido  papavere  hic  agitur,  ineptissima  est 
sententia  ; sin  autem  de  solido,  falsa. 

460 — 463.  de  his  versibus  disputavi  in  ann.  phil. 
Cant.  I p.  39.  in  versum  460  saxa  ex  447  malum 
pedem  attulisse  videtur,  olim  scribendum  conieci 
fauces,  quod  sententiae  certe  satis  facit.  Lachman- 
nus sese.  462  facillima  emendatione  pro  sedatum  scripsi 
sic  latum.  Lachmannus  in  461  pro  videmus  legit  vene- 
numst  et  in  462  sed  rarum  pro  sedatum. 

465  pro  DEBET  scripsi  habeto.  Lachmannus  habebis; 
quod  verius  putat  quam  perii sse  versum. 

467  libri  EST  E levibus  atque  butundi.  horum 
vocabulorum  partem  certe  e praecedente  versu  irrep- 
sisse apparet.  Lachmannus  Est,  et  levibuJ  sunt  ali- 
unde, Bernaysius  Est,  et  squalida  sunt  illis,  et,  com- 
parato 469,  squalida  quidem  necessarium  videtur ; sed 
‘ mirationem  faciunt  illa  ’ corpora  doloris,  hoc  est,  cor- 
pora quae  faciunt  dolorem,  quare  versum  sic  potius 
supplevi  Est,  et  squalida  multa  creant. 

471 — 477.  emendata  interpunctione  geminataque 
una  litterula  (pro  QUO  magis  scripsi  quom  magis)  hunc 
locum,  nisi  fallor,  expedivi.  Lachmannus,  476  ante  474 
collocato,  effecit  tamen  durissimam  orationis  structu- 
ram. 

483  pro  QUE  m scripsi  quoniam.  Lachmannus 
Namque  eadem  unius,  cf.  ann.  phil.  Cant.  i p.  32. 

Post  501  puto  huiusmodi  intercidisse  versum  Et 
quos  ostendunt  in  solis  luce  colores.  502  Lachmannus 
Aurea,  p.  r.  imitata  l. 

517  pro  OMNIS  ENIM  dedi  Extima  enim.  Lachman- 
nus Ambit  enim,  ceterum  515  Lachmanni  iter  usqite 
pro  HIEMISQUE  non  admodum  placet,  quamquam  nil 
melius  afferre  possum. 

522  sqq.  insigniter  hic  fallitur  Lachmannus,  qui, 
522 — 528  uncis  inclusis,  in  529  pro  yeesibus  legit  pro- 
tinus novamque  hinc  quaestionem  coepisse  statuit, 
locum  sanavi,  pro  ostendam  scribendo  ostendens,  de  his 
autem  versibus  plene  disserui  in  ann.  phil.  Cant.  iv 
p.  143  sqq. 

547  pro  SUMANT  OCULI  scripsi  sumam  hoc  quoque 
uti.  mirabiliter  Lachmannus  si  manticuler, 

615  pro  INVENTI  SINT  Lachmannus  inverso  ordine 
sint  inventi. 

658 — 660  qui  in  libris  versum  651  secuntur,  primus 
huc  transtuli,  nam  apparet  itaque  in  661  ad  hos  referri. 

674  pro  TEADUNTUE  scripsi  condunt.  Lachmannus 
celant. 

681  ne  unam  quidem  litteram  mutavi:  aliter  tan- 
tum, atque  ceteri,  orationem  distinxi,  pro  pleeaque 
Lachmannus  pluraque. 

693  pro  IDEM  Lambinum  secutus  isdem  scripsi. 
Lachmannus,  qui  formam  isdem  a Lucretio  abiudicat, 
pro  NULLA  scribit  nulli. 

719  ineptissimum  est  quaedam  ; itaque  Bernaysius 
hisce.,  eadem  pro  his,  quaedam,  et  in  fine  versus  pro 
OMNIS  legit  omne,  sed  omne  displicet  sic  nude  positum. 
Lachmannus  omnia,  ipse  scripsi  hisce,  ea  res  r.  d.  omnis. 

734  pro  QUE.  .COLOEE  Lachmannus  quo  ...colore. 
ceterum  loci  conexus  et  sententia  flagitat  nominativum 
quae,  negat  quidem  Lachmannus  inhuta  colorem  Latine 
dici  posse,  verum  enimvero,  quamquam  Latini  incocta 
ruboribus  dicebant,  semel  ausus  est  Vergilius  Tyrios 
incocta  rubores  dicere,  pro  nive  nefas  duxi  neve 
scribere,  in  iii  286  ni  pro  ne  legitur. 

785  pro  EXTEA,  quod  aptissimum  videtur,  Lachman- 
Hus  ex  his. 

800  servavi  librorum  refulget.  Lachmannus  refulgit. 

829  pro  AUEUM  optime  Wakefieldus  coniecit  ostrum 

(austrum),  deinde  Goebelius  qnaest.  Lucr.  erit.  p.  14 
emendata  interpunctione  omnia  plana  fecit.  Lacliman- 
nus  inepte  pro  aukum  aurea  et  831  pro  disteactum 
distracta. 

846  libri  PEOPEiUM.  ed.  lunt.  et  Lachmannus  pro- 
prio,  sine  causa,  cf,  855. 

893  addidi  et,  quod  inter  e Qi  g excidit,  amat  enim 
poeta  monosyllaba  longa  elidere,  pro  sensilia  Lach- 
mannus  cum  veteribus  sensile  et. 

902  pro  EX  SENSILIBUS  Lachniannus  audacter  ea, 
seminibus,  et  903  suetis  pro  sueti,  ego,  servato  sensili- 
bus et  interpunctione  mutata,  scripsi  sueta,  hoc  dicit 
poeta,  ‘ semina  sentire  suescunt : ergo  mollia  sunt’. 

905  pro  CUMQUE  dedi  cuique.  Lachmannus  cuncta. 

915  (923)  malo  cum  Bernaysio  post  914,  quam  cum 
Lachmanno  post  916  collocare. 

926  vicimus  scripsi  pro  ineptissimo  librorum  fugi- 
mus, quod  frustra  defendit  Lachmannus.  apparet  enim 
poetam  ad  870  sqq.,  non  ad  886,  respicere. 

932  rectissime  Bernaysius  sensum  pro  sensus. 
librarius  m semel  scripsit,  deinde  933  pro  proditum 
EXTRA  scripsi  proditus  extet.  Lachmannus  protinus 
extent.  Bernaysius  proditur  extra,  sed  coniunctivo 
opus  est. 

940  libri  rectissime  terraque  creatis,  hoc  est, 
frugibus,  arboribus  cet.  Lachmannus  aethraque.  hae 
autem  ipsae  res  terra  et  aethere  coniuncto  creantur. 

941  pro  CONVENIENTES,  quod  ex  ultimis  litteris 
proximi  versus  ortum  videtur,  scripsi  convenienti. 

943  pro  animantem  quamque  tuentur  Hugo 
Purmannus  in  lahnii  annal.  philol.  vol.  67  p.  673  optime 
animante  in  quaque  cientur. 

963  servavi  praeterea,  pro  quo  Lachmannus^roj?- 
terea. 

1010  sqq.  horum  versuum  conexum  et  sententiam. 

ut  veteres  editores,  ita  Lachmannus  minime  intellexit, 
qui  in  1011  pro  summis  dedit  cunctis  et  1013 — 1022^ 
cum  his  artissime  cohaerentes,  uncis  inclusit,  quod  re- 
lativum est,  non  coniunctio.  ‘neve  putes’  ait  poeta  ‘id 
quod  in  summis  fluitare  rebus  videmus... cum  aeternis 
corporibus  coniunctum  penes  eadem  residere  posse’. 

1025.  ACCEDERE  et  hic  cum  membranis  et  in  v 609 
cum  oblongo  solo  scripsi,  cf.  Vahlenus  ad  Yarron.  sat, 
Menipp.  p.  95,  et  eiusdem  Enn.  trag.  rcl.  114  et  281. 
non  delenda  sunt  haec  antiquitatis  vestigia. 

1029  pro  MINUANT  Lachmannianum  mittant  dubi- 
tanter recepi. 

1030  pro  PRINCIPIO  parum  apte  Lachmannus  per- 
cipito. ego,  quia  nil  probabilius  novi,  Bernaysium  secutus 
sum.  ceterum  versus  fortasse  huiusmodi  excidit.  Cuius 
uti  memoro, permulta  exempla  videmus.  Principio  cet. 

1033  pro  ESSENT  Lachmannus  non  bene  cum  Orellio 
extent ; nam  oratio  imperfectum  postulare  videtur,  ego 
in  1034  pro  si  sint  scripsi  si  nunc.  cf.  v 332.  prave 
librarius  si  bis  exaravit. 

1059  ut  ante  semina  infulsit  Lachmannus,  et  1061  pro 
COLERUNT  scripsit  coluerunt. 

1070  pro  ET  Lachmannus  ex,  et  1072  quis  pro  vis ; 
quibus  efficitur  parum  apta  verborum  structura,  itaque 
edif.onem  lunt.  sequi  malo. 

1089  pro  HIS  Lachmannus  est.  Bernaysius  hic  et  in 
fine  versus  obundat,  praeferendum  duxi  hic  genera- 
ti mst... abundans. 

1115  pro  AETHERAQUE  Lachmamius  aeraque  aer. 
ceterum  cf.  ann.  phil.  Cant.  i p.  36  et  372.  dixit  poeta, 
Empedoclem  imitatus,  aetheraque  aether. 

1120  pro  HIS  scribendum  videtur  hic,  ut  in  1089. 

1139—1142,  qui  in  codicibus  post  1149  leguntur,  op- 
time Goebelius  quaest.  Lucr.  erit.  p.  33  post  1138  trans- 
poni iiibet. 

1171,  1172,  qui  in  libris  ante  1168 — 1170  inveniun- 
tur, post  hos  ponendos  vidit  Theodorus  Bergkius  in 
lahnii  annal.  phil.  vol.  67  p.  319. 

LIBER  III. 

84  pro  SUADET  scripsi  cum  Lambino  fundo, 
Lachmannus  frdude, 

173  SUAVIS,  mendum  hoc  tollere  non  possum. 
Lachmannus  suppus,  sed  qui  adversum  vulnus  accipit, 
pronus  cadit:  certe  id  affirmat  Lucretius  iv  1049. 
Bernaysius  cum  Wakefieldi  quodam  amico  Saevus  et 
contra  Lucreti  consuetudinem  qui  et  secundo  loco  num- 
quam  sic  ponit,  paene  suspicor  pro  insequetur  . . 
SUAVIS  scribendum  esse  insequier  , . suevit : ita  enim 
poeta  saepe  loquitur. 

198  in  absurdo  librorum  spicarumque  latere  ver- 
Ibum  movere  vidit  Bernaysius  qui  cauruJ  movere  scrip- 
sit. ego  codicum  vestigiis  propius  insistens  ipse  euriC 
'movere  dedi.  Lachmannus  spiritus  acer,  neglecta  ora- 
tionis structura. 

234  Lachmannus,  hic  ut  alias  in  et  pro  etiam  posi- 
tum saeviens,  scribit  cui  mixtus  non  siet  aer. 

239  pro  MENS  cum  Bernaysio  res  recepi.  Lach- 
mannus quem;  unde  contorta  et  impedita  verborum 
structura  efficitur,  in  proximo  versu  quaedam  ex  241 
illatum  Lucreti  verba  expulit,  quid  scripserit,  incertum 
est : ego  distinctione  post  creare  sublata  et  homo  dedi. 
Lachmannus  quaedam  vis  menti\ 

244  pro  ET  PARVIS  Lachmannus  e p.  paulo  melius 
Bernaysius  pro  ex  scripsit  est.  cf.  vi  330. 

257  pro  RETINEMUS  VALEMUS  antiquissiiiii  correc- 
tores retinere  v.  Lachmannus  absurde  retinemu!  valen-- 
tes. 

290  pro  ET  Lachmannus  ea. 

298  Lachmannus  sine  causa  ante  296  collocavit. 

306  SITAS  adeo  manifesto  pro  sitast  scriptum  vide^ 
tur  ut  hoc  quidem  loco  inter  utrosque  pro  intei^ 
UTEASQUE  ex  ed.  lunt.  recipere  non  dubitaverim, 
librarius  utrasque  ad  sitas  accommodavit. 

358  rectissime  eiecit  Lambinus.  Lachmannus  vix 
Latine  Nullaque  praeterea  perdit^  quom  expellitur  aevo. 

362  delendum  esse  cum  Lambino  res  ipsa  clamat, 
eum  in  margine  aliquis  adscripsisse  videtur,  ut  corrup- 
tum ducat  explicaret.  Lachmannus  hunc  versum  inepte 
inter  363  et  364  posuit. 

374  retinui  librorum  animae  elementa,  ita  vi 
755  loci  ope  sufficit  scripsi.  Lachmannus  elementa  mi- 
nora animai. 

405  pro  AETHEEiAS  Lachmaiinus  aerias. 

412  et  415  prave  expulit  Lachmannus ; quibus  sub- 
latis animae  et  animi  comparatio  cum  oculi  orbe  et 
pupula  non  constat. 

415  pro  corrupto  alioqui,  transposita  una  littera, 
aliquoi  scripsi,  deinde  sit  addidi,  quod  facillime  ante 
splendidus  excidere  potuit. 

421  Lachmannum  secutus  sum,  etsi  argumentum  quo- 
dammodo inverti  videtur,  scribendumne,  quod  et  ad 
libros  propius  accedit  et  aptius  est  ad  sententiam,  uno 
sub  iungas  nomine  eorum  ? 

428  librorum  scripturam  restitui.  Lachmannus,  pro 
NAM  scribendo  iani,  causam  cum  effectu  confundere 
videtur,  cf.  203  sqq.  et  ann.  phil.  Cant.  i p. 33.  ‘animus’ 
ait  poeta  ‘ egregie  mobilis  est ; ergo  perquam  minutis 
corporibus  constat’. 

430  et  433  a Lachmanno  eiectos  restitui. 

444  pro  INCOHIBESCIT  scripsi  in  quo  habitet  sit. 
Lachmannus  is  cohibessit,  interrogationis  nota  in  fine 
superioris  versus  posita. 

531  pro  ATQUE  ANIMO  HAEC,  mutata  una  transposi- 

tisque  duabus  litterulis,  scripsi  itque  animae  hoc,  ^quo- 
niam’ ait  ‘ natura  animae  hac  ratione  scinditur  et  pau- 
latim  it\  cf.  526  sqq. 

551  prc  ATQUE  Lachmannus  sine  causa  aut,  cf.  v 
965  glandes  atque  arbita  vel  pira, 

553  pro  LINGUNTUR ...  TALI  Optime  Vossius  licuntur 
tabe.  Lachmannus  lincuntur  tabi,  ceterum  istae  partes, 
non  in  parvo  tempore,  sed,  ut  separatio  facta  est,  statim, 
lincuntur  tabi,  in  parvo  denique  tempore  licuntur. 

557  et  558  veterem  loci  interpunctionem  restitui. 
Lachmannus,  sublata  post  adhaeret  distinctione,  post 
denique  interpunxit. 

574  pro  EOS  egregie  Bentleius  eo,  miror  certissimam 
hanc  lenissimamque  emendationem  et  ceteros  editores  et 
Lachmannum  fefellisse,  qui  pro  sese  anima  Wakefieldi 
coniecturam  in  se  animam  recepit. 

586  pro  MANANT  ANIMAEQUE  cum  Wakefieldo  anima 
emanante  scripsi.  Lachmannus  manante  anima  usque. 

617  pro  REGIONIBUS  OMNIBUS  scripsi  hominis  re- 
gionibus. Lachmannus  regionibvJ  pectoris. 

620  pro  PERTOTis  cum  Bernaysio  partitis  dedi. 
Lachmannus  perfectis, 

633  pro  AUDITUM  lenissima  mutatione  auditu  scripsi. 
Lachmannus,  plena  post  aures  interpunctione  facta,  haud 
igitur. 

657—8.  locus  corruptus,  quem  Lachmannus  quam- 
quam audacter  correxit,  orationem  tamen  et  sententiam 
non  satis  aptam  effecit,  pro  minanti  scripsit  micanti^ 
pro  SERPENTIS  GAUDE  Serpentem  cauda^  pro  utrum- 
que utrimque,  equidem  non  dubito  quin  utrumque 
aliunde  huc  irrepserit,  ex  637  vel  668.  haec  certe  Lu- 
cretiana  esse  videntur  lingua  vibrante  minantis  Ser- 
pentis caudam  ; cetera  expedire  non  possum. 

685  rectissime  delevit  Lambinus.  Lachmannus,  ser- 
vato versu,  pro  affluat  scripsit  arceat. 

690  pro  SUBITIS  optime  Bernaysius  suhiit  si.  Lach- 
mannus  subiens,  et  expressus  pro  oppkessus. 

734  pro  CONTAGE  Lachmannus  contagibus. 

736  librorum  cum  defendit  Lachmannus.  scripsi 
quod  cum  amico  Fabri.  Bernaysius  cui. 

738  pro  UT  QUICUM  optime  Bernaysius  quidum. 
Lachmannus  cum  Lambino  ut  iam. 

734  pro  IN  ALTO  Lachmannus  salso,  quod  v 129,  ubi 
hic  versus  iteratur,  legitur,  sed  tales  discrepantiae  in 
versibus  apud  Lucretium  iteratis  non  raro  inveniuntur 

790 — 793,  qui  hic  et  in  libro  v sine  ulla  minima  codi- 
cum discrepantia  leguntur,  nisi  fallor,  omtione  melius 
distincta  sanavi,  verba  posset  enim  multo  prius,  qui- 
bus significatur  ^nam  hoc  quod  dicturus  sum  multo 
facilius,  quam  illud  quod  iam  dixi,  fieri  posset’,  a cetera 
oratione  curvis  lineis  separavi,  ed.  lunt.  Hoc  si  posset 
enim,  multo  cet.  Lachmannus  Quid  si  posset  enim? 
multo  cet.  protasis  vero  sententiae  in  voce  parte  tan- 
dem desinit. 

851  libri  repetentia.  Lachmannus  retinentia. 

862  pro  miserest  ante  Lachmannmn  Turnebus  et 
Is.  Vossius  misere  si. 

868  pro  corrupto  librorum  annullo  anullo  Lach- 
mannus, quoniam  ‘ anne  idlo  fuerit  quam  recte  dicatur 
ignorat’,  ante  ullo  scripsit,  sed  differre  fuerit  mihi 
certe  non  Latinum  videtur,  itaque  1^2^  ullo  dedi. 

904 — 908.  his  versibus  apostrophi  signum  Bernay- 
sius recte  apposuit. 

935  libri  fuit  tibi  vita  anteacta.  vocem  anteacta 
transposui.  Lachmannus  haec  post/rn^  infulsit. 

962  pro  AGENBUM  MAGNIS  scripsi  agedum  huma- 
nis. Lachmannus  agedum  dignis.  Bernaysius  agedum 
gnatis. 

1005  pro  CIRCUM  Lachmannus  sine  causa  victum, 
quod  cum  praecedentibus  coniungit. 

Post  1011  lacunae  signum  posui,  in  hoc  versu  pro 
EGESTAS  Lachmannus  cum  ed.  lunt.  egenus  ; et  1013  pro 
QUI  scripsit  quid. 

1031  Lachmannus,  tamquam  a correctore  iniuria 
servatum,  uncis  inclusit,  pro  superire  scripsi  cum 
veteribus  superare. 

1042  pro  OBIIT  Lachmannus  iit. 

1068  et  1069  at  quem... haeret  a cetera  oratione  cur- 
vis lineis  segregavi.  Lachmannus,  cuius  adnotationem 
vix  intellego,  pro  quem  scribit  quom. 

LIBER  IV. 

41  QUAEQUE.  Lachmannus  non  bene  ^dis- 

cessus' ait  ‘non  aliter potest  quam  quomodo  fugam 
Vergilius  dixit,  id  est  concedi’,  sed  idem  Vergi- 
lius XII  367  fugam  dant  nuJbila,  id  est  fugiunt,  sic 
dare  lucem.,  id  est  lucere,  dare  gemitum,  id  est  gemere, 
contra  xii  453  dabit  ille  ruinas,  id  est  causa  erit  ruinae, 
quamquam  alibi  dare  ruinam  pro  ruere  dixit,  itaque 
Lucretius  hic  discessum  dederit  pro  discesserit  scripsit, 
ut  v 347  darent  cladem  magnasque  ruinas,  de  usu 
vocis  quaeque  cf.  Lachmannus  ad  ii  371. 

71  ‘ quadratus  habet  in  2iXitQ  prima  additum  anti- 

quissima, si  non  prima  manu’  ait  Lachmannus,  qui  tamen 
quae  sunt  prima  scribit. 

79  pro  mirifico  libromm  patrum  matrumque  de- 
orum scripsi  patrum  coetumque  decorum,  matrum  ex 
m male  geminato  ortum  est.  cf.  Verg.  Aen.  v 340,  Tac. 
Ann.  XIII  54,  et  ann.  phil.  Cant.  i p.  373.  Lachmannus 
pidcram  variumque  decorem,  saepissime  a Lucretio 
particula  que  alteri  vocabulo  subiungitur. 

81  quadratus  inclusa,  oblongus  et  Itali  inglaustra, 
et  in  82  omnes  Moenia,  pro  inclusa  Lachmannus  au- 
gusta parum  convenienter  ad  loci  sententiam,  necessario 

scribendum  inclusa... Moenihu\  moenia  ex  vicinis  in- 
clusa., haec,  perfusa  ortum  videtur,  sic  ii  458  pro  om- 
nibu'  libri  omnia,  et  ii  919  animalibus  pro  animalia 
sint  habent. 

91  rectissime  Lambinus  post  diffusae  addidit  e.  92 
^idiQm.i7itrinsecus]yYO  extrinsecus,  contra  in  vi  1099  pro 
extrinsecus  oblongus  intrinsecus.  94  quadratus  recte 
COORTE,  hoc  est  coortae,  oblongus  coorta.  Lachmannus 
91  diffusa  e,  92  extrinsecuJ  torte,  94  coorta. 

101  pro  EX  IMAGINIBUS  scripsi  Extima,  imaginibus, 
ima  iterare  neglexit  librarius.  Lachmannus  Excita  i. 

104  pro  FORMARUM  DissiMiLESQUE  scripsi  formae 
rerum  similesque.  cf.  ann.  phil.  Cant.  i p.  43.  scilicet 
librarius  in  vocibus  formaererum  litteras  er  semel 
scripsit,  deinde,  ut  versum  expleret,  inepte  pro  similes 
dedit  disshniles.  idem  ante  me,  ut  nuper  didici,  coniecit 
H.  Purmannus.  Lach.  formarum  illis  similesque. 

Post  126  excidisse  versus  25  et  unum  titulum  docet 
Lachmannus,  in  quorum  numero  affirmat  hos  fuisse,  qui 
fulmine  claro  Omnia  per  sonitus  arcet,  terram  mare 
caelum,  qui  mihi  ne  Lucretiani  quidem  esse  videntur. 

147  et  152  pro  ineptissimo  vestem  necessario  scri- 
bendum cum  viro  quodam  docto  Oppenriedero  ri- 
trum.  cf.  602. 

167  RES  IBI  scribendum  cum  oblongo  et  Italis  et 
antiquis  editoribus.  Lachmannus  res  sibi  cum  solo 
quadrato,  res  hic,  ut  235,  ipsae  sunt  imagines. 

179  non  recte  collocat  Lachmannus  post  175,  et  pro 
TENDIT  scribit  tendat,  aptissime  suo  loco  legitur  versus  ; 
ceterum  scribendum  cum  Lambino  tendunt. 

189,  qui  in  libris  post  203  legitur,  cum  Bernaysio 
huc  transtuli,  pro  caelum  Lachmannus  circum. 

213.  Lachmannus  pariter  hic  atque  in  i 1060  et  iv 
418  rem  de  qua  agitur  non  capit,  loquitur  enim  poeta 
de  falso  mundo  quem  sub  aqua  cernimus. 

216  pro  MIRA  Lachmannus  mitti,  melius  tamen  ex- 
cidisse versum  constituit  Goebelius  obs.  Lucret,  p.  25. 
loquitur  enim  poeta  de  incredibili  liorum  corporum 
celeritate,  versus  sequentes  Gellium  et  Nonium  in 
quarto  libro  legisse  certum  est  nec  dubium  esse  potest 
quin  eos  aut  ipse  poeta  aut  primus  editor  hoc  loco 
posuerit,  fatendum  est  tamen  in  libro  sexto,  ubi  ad 
litteram  iterantur,  ad  loci  sententiam  rerumque  conex- 
um multo  accommodatiores  esse. 

229  et  hic  et  in  sexto  libro  necessario  servandus 
videtur,  dicit  poeta  nos  sentiendi  vim  perpetuo  habere, 
et  licere,  si  velimus,  omnia  semper  cernere  cet.  Lach- 
manni  rationes,  qui  hunc  versum  eiecit,  paene  absurdae 
sunt,  dicere  enim  nos  perpetuo  et  semper  omnia  sen- 
tire, desipere  est. 

245  libri  cogit.  Lachmannus  curat. 

271  et  278  pro  vere  frustra  Lachmannus  sunt.^  bene. 

284  pro  m EUM  scripsi  in  idem,  hausit  id  praece- 
dens in  ; deinde  ex  em  fecit  librarius  eum.  contra  iv 
1037  in  excidit  post  id.  Lachmannus  iterum. 

290  Lachmannus  non  recte  post  270  collocavit,  col- 
lato  enim  107  apparet  simulacra  vel  imagines,  non  ipsas 
res,  speculorum  ex  aequore  reddere  visum,  itaque  pro 
ILLIS  QUAE  REDDUNT  scripsi  UUc  Quor  reddant. 

303  Lachmannus  aut  ante,  ego  cum  veteribus  m post 
SEX  addidi. 

345—6  libri  ater  Continuo.  Lachmannus  ater Aera 
continuo,  melius  Bernaysius  aer  Ater,  continuo. 

Post  397  non  dubito  quin  huius  fere  modi  versus  ex- 
ciderit, Fallere  saepe  animum  simili  ratione  videmus. 
Pro  EXTANTiSQUE  Lachmannus  non  bene  extant  usque. 

418  cum  ed.  lunt.  et  Lambino  ante  videar  e addidi 
ut,  quod  ibi  facillime  excidere  potuit,  deinde  419  pro 
CORPORA,  quod  nocet  sententiae,  cetera  ; et  pro  mirande 
scripsi  mirando,  rem  non  intellexit  Lachmannus  qui. 

his  versibus  transpositis,  pro  Corpora  mirande... caelo 
dedit  Ut  prope  mirado... caeli,  cf.  ad  213  et  i 1061. 

462.  pro  MIRANDE  hic  quoque  cum  ed.  lunt.  et  Lam- 
biiio  scripsi  mirando. 

545  pro  Et  validis  necti  tortis  egregie  Is.  Vossius 
Et  validis  cycni  torrentibus,  casus  aliquis  medias  ver- 
sus voces  mutilavit,  ceterum  et  poetae  et  historici  Heli- 
conis torrentes  pariter  praedicant.  Lachmannus  Et 
cycni  tortis  convallibus. 

594  pro  auricularum  Lachmannus  cum  Bentleio 
miraclorum. 

598  pro  videmus  Lachmannus  ubi  demus,  sed  vide- 
mus rectissime  se  habet ; nam  conloquium  clausis  fori- 
bus idem  valet  quod  conloquium  clausis  foribus  fieri. 
cf.  262. 

608  pro  FUERUNT  scripsi  fervunt.  Lachmannus  non 
bene  feriunt. 

611  pro  Saepe  supra  Lachmannus  Saepem  intra. 
melius  Bernaysius  Saepem  ultra. 

124,  quamquam  elegans  sane  est  Lachmanni  coniec- 
tura  sidentia  pro  sudantia,  tamen  non  necessaria  videtur. 

633  pro  CIBUS  ut  videamus  scripsi  cibul  suavis  et 
almus,  pro  almus  tamen  fortasse  aptus  legendum. 
Lachmannus  cibus  unicus  aptus,  cf.  ann.  phil.  Cant.  i 
p.  41. 

638  pro  Est  itaque  ut  serpens  scripsi  Esse  ita  quit 
serpens.  Lachmannus  Est  aliquae  ut  serpens. 

668  post  sensum  addiderunt  veteres  ut.  Lachman- 
nus ut  pro  FIT  scripsit. 

671 — 2 Lachmannus  ante  663  transtulit,  melius  Ber- 
naysius intercidisse  aliquos  versus  statuit,  cf.  Mus.  Rhen. 
n,  s.  V p.  583. 

682  pro  DUCIT  Lachmannus,  ut  puto,  sine  causa  dicit. 

740  pro  mutila  voce  anima  Lachmannus  cum  Lam- 
bino  animalis,  rectius  Goebelius  quaest.  Lucr.  p.  25 

animantis,  nam  in  singulari  numero  utitur  Lucretius 
adiectivo  animalis^  substantivo  animal  non  utitur. 

741  pro  librorum  equi  atque  hominis  casu  nolui 
cum  Lachmanno  equi  casu  atque  hominis  scribere. 

761  pro  REDDITA  VITA  optime  Bernaysius  rellicta 
vita,  idem  ante  eum  coniecisse  videtur  Is.  Yossius,  qui 
in  margine  exemplaris  edit.  Fabri,  quod  nuper  meo 
aere  paravi,  haec  adscripsit,  ‘ Belicta  vita  malim  tamen 
Reddita  media  producta  ut  Salmasius’.  Lachmannus 
Reddita  pro  vita. 

783  pro  TERRAM  CORDIST  scripsi  terrast  cordi,  sae- 
pissime membranae  hoc  st  alieno  versus  loco  ponunt. 

795.  Frustra  hoc  contendit  Lachmannus,  in  verbis 
tempore  m uno  Tempora  multa  latent,  ratio  quae  com- 
perit  esse  sententiam  perfectam  et  absolutam  concludi, 
nam  ineptissime  haec  dicerentur,  nisi  tempore  in  uno 
accuratius  definiretur,  quare  775  scripsit  poeta  sensi- 
hili . . Mmpore  in  uno.  prorsus  idem  in  versu  795  plu- 
ribus verbis  effecit,  nam  corrupta  haec  Consentimus 
ID  EST  CUM  vox  EMITTITUR  UNA  sic  leniter  emendanda 
sunt  Cum  sentimus  id,  et  cum  vox  emittitur  una. 
Lachmanni  rationem  intellegere  non  possum,  qui  ver- 
sum sic  mutatum  Quod  sentimus  id  est,  c.  v,  e.  u.  ante 
783  transfert. 

823  pro  INESSE  scribendum,  nisi  fallor,  avessis.  pagina 
archetypi  171,  quae  fuit  in  dextra  schedae  parte,  desiit 
in  versu  827.  casu  aliquo  tres  extremae  litterae  versus 
826  mus,  et  extrema  huius  versus  823  s perierunt,  dein- 
de ex  quea  facile  ortum  est  via,  ex  avessi  autem  inesse. 

836,  nata  cum  aptum  sensum  praebeat,  nolui  cum 
Lachmanno  natum  scribere. 

862  sqq.  oratione  melius  distincta,  omnia  plana  erunt, 
itaque  fini  versus  864  incisio  tantum,  non  plena  inter- 
punctio subicienda  est.  hoc  non  intellecto,  Lachmannus 
863  et  864  transposuit. 

897  pro  CORPORIS,  quod  manifesto  huc  ex  superiore 
versu  inrepsit,  aeque  id  cum  Bernaysio  recepi ; quam- 
quam fatendum  est  numeros  ita  effici  paulo  duriores. 
Lachmannus,  retento  corporis^  eiecit  ac. 

905  pro  PONDERE  MAGNO  Lachmaiinus  pondera  mag^ 
na.  ceterum  cf.  v 556. 

934  pro  EIUS  Lachmannus  db  ibus.  ‘ neque  ulla  est 
Lucretii  in  hoc  genere  neglegentia’,  haec  ille ; mihi  vero 
I 352  in  omnes  partes  simillimum  videtur,  cf.  etiam  vi 
757,  759  quadripedes ..  .ut  si  sint  mactata  repente;  ubi 
Lachmannus  fit  mactatus,  sed  neque  illic  fit  mactatus 
repente  apte  dici  potest,  et  fit  pro  fiat  ne  Latinum  qui- 
dem est. 

961  pro  INTUS  scripsi  in  test.  Lachmannus  actus. 

1011  pro  MAGNIS  QUE  MONTIBUS  scdpsi  cum  veteribus 
magnis  quae  motibus,  magna  vero  necessario  cum  su- 
perioribus coniungendum.  durissimum  est  Lachmanni 
magnis  qui  mentibus. 

1032  librorum  quoque  servavi.  Lachmannus  quo- 
dam. 

1037  recte  codex  Laurent.  plut.  xxxv  31  in  addidit 
post  id.  Lachmannus  e. 

1058  Lachmannus  frustra  momen  pro  nomen,  nomen 
amoris  est  Cupido,  cf.  ann.  phil.  Cant.  i p.  35.  in  se- 
quente versu  idem  Lachmannus  male  post  illaec  inter- 
punxit. 

1089  quom  ante  quam  infulsi,  et  1090  pro  tam 
scripsi  tum.  Lachmannus  quo  mage  pro  quam. 

1096  pro  RAPTAT  Wakefieldum  secutus  scripsi 
raptast.  Lachmannus  cum  Bentleio  mentem  pro 

VENTO. 

1125  pronomen  huic  aut  aliquid  eiusmodi  postulare 
sententiam  ostendi  in  ann.  phil.  Cant.  iv  p.  287.  itaque 
pro  corrupto  Unguenta  scripsi  huic  lenta.  Lachmannus 
argentum. 

1130  pro  ALIDENSIA  scripsi  indusia,  cf.  ann.  phil. 
Cant.  IV  p.  287.  Lachmanni  alideusia  ne  Graecum  qui- 
dem est. 

1168  pro  lAMiNA  rectissime  Bernaysius  tumida,  hoc 
ante  multos. annos  scribendum  videram  collato  Ovid. 
A.  A.  ii  661,  ubi  Lucretium  imitatus  est,  Dic... quae 
turgida.,  plenam,  cf.  ann.  phil.  Cant.  i p.  43. 

1180  pro  lAM  MISSUM  scripsi  cum  Lambino  iam  am- 
missum.  Lachmannus  iain  ammissu. 

1199  pro  ILLORUM  necessario  scribendum  illarum. 
nam  subat  de  feminis  dicitur.  Lachmannus,  retento 
librorum  illorum,  superiore  versu  possunt  scripsit  pro 
POSSENT,  et  1199  post  ipsa  interpunctionem  fecit. 

1257,  1259  refert... conveniant  mihi  non  magis  La- 
tinum videtur,  quam  iii  863  differre...  fuerit,  quare 
pro  CRASSAQUE  scripsi  crassane.  nam  que  prorsus  super- 
vacaneum est. 

1282  Lachmannus  nos  post  secum,  melius  Bernaysius 
te  ante  secum  addidit. 

XIBER  Y. 

Editio  luntina  et  omnes  inde  editores  30  et  31,  ego 
29  et  30  inverti ; deinde  eadem  lunt.  intercidisse  ver- 
sum inter  30  et  31,  ego  inter  28  et  29  statui,  eam  se- 
cuntur  omnes,  excepto  Lachmanno,  qui  pro  nobis  inepte 
et  aves  scribit,  idem  in  31  Thracam  pro  Thracia,  ego 
Thracis,  cf.  ann.  phil.  Cant.  i p.  44.  versus  huiusmodi 
periisse  videtur.  Quid  volucres  pennis  aeratis  invia 
stagna. 

35  pro  SEVERA  Lachmannus  sonora. 

134  sqq.  cf.  ad  iii  790. 

154  pro  TENUES  DE  CORPORE  EORUM  scHpsi  tenucs 
ceu  corpora  eorum.  Lachmannus  tenuest  si  corpu'  deo- 
rum. 

182  pro  HOMINUM  DIVIS  scripsi  divis  hominum. 
Lachmannus  hominum  dis. 

201  pro  AVIDAM  scripsi  avidei.  librarii  primum 
avidem,  deinde  avidam  fecerunt.  Bernaysius  avide. 
Lachmannus  aliquam. 

312  pro  corrupto  librorum  Quaerere  proporro 
siBicuMQUE  SENESCERE  CREDAS  scripsi  Aeraque  pro- 
porro solidumque  senescere  ferrum,  credas  vero  ex 
338,  qui  in  dextra  archetypi  pagina  fuit,  huc  inlatum 
Lucretianam  vocetn  ferrum  eiecisse  videtur,  cf.  ann. 
phil.  Cant.  i p.  373  et  iv  p.  142,  Lachmannus  mirabilem 
hunc  versum  extudit.  Quae  fore  proporro  vetitumque 
senescere  credas. 

349  necessario  scribendum  cum  Pio  et  veteribus 
isdem,  hic  quoque  Lachmannus  idem  librorum  serva- 
vit. 

409  et  410  Lachmannus  miro  errore  invertit ; et 
410  pro  AUT  scripsit  et. 

430  libri  saepe.  Lachmannus  semper^  quod  mi- 
mme  necessarium  est. 

460,  463  rectissime  se  habet  librorum  videmus  . . . 
Exalantque.  Lachmannus  satis  audacter  videntur . . . 
Exalare  scribendo  vim  sententiae  imminuit. 

485  pro  AD  LIMINA  PARTEM  scripsi  ad  limina  in 
artum,  librarius  litteras  ina  bis  scribere  neglexit ; 
deinde;  ut  constaret  versus,  pro  rtum  exaravit  partem. 
Lachmannus  extrema  a limini'  parte^  quod  cum  se- 
quenti versu  coniungit. 

503  librorum  haec  servavi.  Lachmannus  hic. 

513  sqq.  hunc  locum  Lachmannus  mire  depravavit. 
513  pro  EODEM  scripsit  deorsum;  515  aut  mutavit  in 
hinc;  et  514  ineptissime  post  516  transtulit,  sanissima 
omnia  nec  quicquam  mutandum. 

524  libri  euntis  recto  casu.  Lachmannus  aventis. 

531  pro  SIT  ET  haec  Lachmannus  siet  haec,  sed 

haec  nocet  sententiae.  Bernaysius  siet  hic.  scripsi  sit 
in  hoc  sc.  mundo,  haec  ex  vicino  causa  ortum  est. 

538  libri  vivit.  Laclimannus  crevit. 

545  libri  quit  queque  quaeat  iies.  inepte  Grono- 
vius  quid  quaeque  vehat  res ; nec  melius  Laclimannus 
q.  q.  aveat  r.  ad  totius  loci  sententiam  unice  aptum  vi- 
detur quid  quaeque  sueat  res.  qui  bis  suemus  dixit,  po- 
tuit semel  sueat  dicere. 

568  pro  Nihil  nisi  Laclimannus  Nil  ea  in  his. 
melius  Bernaysius  Nil  illa  his. 

586  non  dubito  quin  editio  lunt.  in  fine  versus  rec- 
tissime ignes  liabeat.  omissa  est  vox  ob  superioris  ver- 
sus ignes.  Laclimannus  flammae^  quod  coniungit  cum 
sequentibus,  is  ignes  ineptam  esse  repetitionem  dicit, 
sed  eiusmodi  repetitiones  passim  in  Lucretio  inveniun- 
tur. 

609  mcMere.  cf.  ad  ii  1025. 

610  pro  et  Lachmannus  e. 

614  pro  RECTA  Lambinus  optime  certa,  ante  illud 
et  infulsi.  Laclimannus  rellata.  Bernaysius  reclusa. 

689 — 693.  hunc  locum  multipliciter  vexavit  Lach- 
mannus. 690  pro  METAS  scripsit  metans ; deinde  692 
et  693  invertit ; denique  pro  obliquo  dedit  obliqui.,  cum 
superioribus  coniungens.  ut  524  euntes,  pascentes,  sic 
hoc  loco  serpens,  lustrans,  et  vi  1141  veniens,  ortus, 
et  1260  languens,  conveniens  improbat,  quamquam  non 
raro  ita  loquitur  poeta,  et  Cicero  in  Arateis,  quem  pas- 
sim imitatus  est  noster. 

703,  704.  Lachmannianam  horum  versuum  distinctic- 
iiem  intellegere  nequeo,  numquam  quisquam  mortalium 
negavit  aut  negare  potest  solem  certa  desurgere  parte. 
apparet  poetam  ad  660  sqq.  respicere,  quare  non  dubito 
quin  post  704  huiusmodi  perierit  versus.  Qui  faciunt 
solis  nova  semper  lumina  gigni. 

720  SI  FORTE.  Lachmannus  sit  forte  ‘ sine  ulla 

causa  et  cum  orationis  sententiaeque  detrimento’,  ut 
verbis  utar  Madvigii  emend.  Liv.  p.  123,  ubi  vir  eruditis- 
simus hoc  loquendi  genus  illustrat. 

768  libri  fuloet.  Lachmannus  fulgit. 

805  libri  primum.  Lachmannus  passim  sine  ulla 
causa,  nam  in  988  quoque  mortalia  saecla  humanum 
genus,  non  omne  genus  animantum  significat. 

854  pro  METUENT  scripsi  cum  Bernaysio  mutent, 
in  superiore  versu  pro  habere  Lachmannus  avere  quod 
cum  praecedentibus  coniungit. 

881  quadratus  par  vis  ut  non  SAT  pars,  pro  sat 
oblongus  SIT.  scripsi  visq,  ut  non  sat  par.  par  in 
margine  primum  adscriptum  fuisse  videtur,  ut  in  locum 
inepti  pars  supponeretur,  et  inde  in  versum  irrepsisse. 
Lachmannus  partis  ut  si  par,  quod  vix  intellegere 
possum,  loquitur  poeta  de  rebus  ex  alienigenis  mem- 
bris ita  compactis,  ut  vis  et  potestas  utriusque  partis  non 
satis  par  esse  possit. 

888  pro  PUERILI  scripsi  puero  olli  {oli).  Lachman- 
nus cum  Avantio  pueris^  quo  ^ nil’  ait  ‘ aut  verius  ex- 
cogitari potest  aut  pulchrius’. 

901  vero  cum  ed.  lunt.  post  quidem  addidi.  Lach- 
mannus in  principio  versus  denique. 

923  pro  SI  scripsi  res.  Lachmannus  vis. 

947  pro  CLARIGITAT  Forbigcr  optime  Clar^f  citat, 
Lachmannus  Clarigitat^  quod  nec  dicitur  Latine  nec 
dici  potest  nec,  si  diceretur,  quod  ille  voluit,  significare 
posset. 

975  rectissime  Naugerius,  non  Avantius,  post  967 
transposuit,  ‘hic  omnia  mira  sunt’  ait  Lachmannus; 
nil  tamen  mirabilius  quam  quod  ipse  effecit,  nam  970 
in  duo  versus  dimidiatos  diremit,  quorum  unius  finem, 
alterius  initium  intercidisse  vult;  deinde  975  medium 
inter  has  versuum  partes  collocat,  adiecta  totius  senten- 
tiae durissima  interpretatione,  ego  autem  970  leniter 

supplevi,  addito  sic,  quod  ante  silvestria  facile  excidere 
potuit,  sic  ‘pro  leviter  et  neglegenter,  quod  Graeci 
ourws  dicunt’,  ut  ait  Donatus  ad  Ter.  Andr.  i 2,  4. 

1010.  quid  Lucretius  hic  scripserit  pro  certo  dici 
non  potest,  libri  nudant  sollertius  ipsi.  ed.  lunt., 
quam  plerique  secuntur,  7iunc  dant  aliis  sollertius  ipsi, 
‘ in  quo  ipsi^  ait  Lachmannus  ‘ nocet  sententiae’,  is  vero 
nunc  se  7iudant  sollertius  ipsi,  quod  probare  non  pos- 
sum. itaque  in  re  incerta  scripsi  7iuptis  nunc  dayit 
solle7diu'  sponsi. 

1049  corrupit  Lachmannus  scribendo  scirent... vi- 
derent pro  librorum  sciret... videret,  collatis  enim 
quae  praecedunt,  apparet  poetam  hoc  contendere,  non 
potuisse  alicui  dari  primam  facultatem  animo  videndi 
cognoscendiquc  quid  ipse  vellet  facere,  tum  in  proximis 
demum  pergit  dicere  ‘ cogere  item  non  poterat  alios  ut 
doceri  ab  ipso  vellent’,  prorsus  simili  ratione  utitur 
poeta  in  hoc  libro  183.  ‘unde  dis’  ait  ‘insita  primum 
notities  hominum  est,  ut  scirent  animoque  viderent 
quid  ipsi  vellent  facere’;  nec  poterat  ille  hic  iisdem 
verbis  aliter  structis  uti.  produxit  autem  -et  ut  in  ii  27 
fulget. 

1063  pro  librorum  magna  Lachmannus  inma7ie. 

1069  pro  IMITANTUR  Lachmannus  minitantur,  quod 
mihi  non  necessarium  videtur. 

1106  IGNI  huc  ex  vicino  aliquo  versu,  1092  vel  1098 
vel  1101,  inlatum,  Lucretianam  vocem  eiecit.  pro  et 
IGNI  Lachmannus  benigni. 

1112  VIGEBANT  ‘e  versu  1107  irrepsit:  evagatur 
enim  extra  sententiam’,  haec  Lachmannus,  qui  vigor- 
que scripsit,  ego  Fabri  coniecturam  vigentes  recepi. 

1127,  1128,  qui  in  libris  versum  1132  secuntur,  ego 
huc  transtuli,  Lachmannus  post  1135  collocavit. 

1189  pro  NOX  Lachmannus  lux.  1190  pro  severa 
idem  serena. 

1230  uncis  inclusit  Lachmannus. 

1244  quadratus,  Itali  et  corrector  oblongi  rectissime 
CAELI  FULMINE,  ut  I 489.  Laclimaiinus  cum  solo  oblongo 
caelo  scribit.  ^ neque  dixit  alibi  Lucretius  fulmen  caeli, 

plagam  caeli  supra  1095^  mirificum  argumentum! 
scilicet  libri  bis  habent  fulmen  caeli:  ergo  peccant, 
cur,  quaeso  1 quia  semel  plagam  caeli  habent. 

1267  pro  DOLARET  LEVARE  AC  RADERE  TIONA  SCripsi 
cum  ed.  lunt.  dolare  et  levia  radere  tigna.  Lachman- 
nus domo  levare  ac  r.  t.  sed  dolare  et  certe  non  tolli 
debuit. 

1344 — 1346  rectissime  Lachmannus  tamquam  ab 
interpolatore  factos  eiecit.  sed  non  minus  certum  est 
tres  proximos  superiores,  1341—1343,  ab  eodem  scrip- 
tos esse  ut  poetae  rationes  in  dubium  vocaret,  nam 
verba  Si  fuit  ut  facerent  cet.  manifesto  ad  illa  respi- 
ciunt, Sed  facere  id  non  cet.  cf.  ann.  phil  Cant.  iv  p. 
288.  quare  hos  sex  versus  litteris  capitalibus  expri- 
mendos curavi.  1341  pro  si  Lachmannus  sic.  idem 
1342  et  1343  invertit. 

1391  post  tum  addidi  haec.  cf.  1404.  Lachmannus 
carmina  pro  omnia. 

1409  pro  GENUS  scripsi  recens,  syllabam  re  hausit 
praecedens  servare;  deinde  ex  cens  factum  est  genus. 
Lachmannus  sonis. 

1436  ante  versatile  infulsi  ac,  quod,  ut  alias,  post  m 
excidit.  Lachmannus  versatili',  nam  versatile  non 
magis  templum  esse  posse  quam  locum  dicit,  sed  si 
templa  ruere  possunt,  ut  i 1105,  aut  displodi,  ut  vi  285, 
eadem  certe  versari  possunt. 

1442  pro  PROPTER  ODORES  Lachmaniius  puppibus, 
et  res;  et  puppibus  quidem  egregie ; sed  displicet  res 
sic  nude  positum,  quare  urbes  scripsi. 

1456  pro  CLARESCERE  CORDE  VIDEBANT  SCripsi  cl, 
et  ordine  debet,  scilicet  librarius  e semel  scripsit,  deinde 

ex  tordine  debet  fecit  corde  videbant.  Lachmannus  cl. 
conveniebat,  in  proximo  versu  artibus  cum  superiori- 
bus coniunxi. 


LIBER  YL 

15  QUERELLIS,  quod  libri  in  fine  versus  habent, 
apparet  ex  16  huc  irrepsisse,  nec  dubito  quin  Lucreti 
verba  restituerim  scribendo  sine  ulla,  Lachmannus, 
retento  in  hoc  versu  querellis^  16  pro  pausa  atque 
audacter  passimque,  pro  querellis  scripsit  periclis. 

31  pro  CASU  Lachmannus  causa. 

46  pro  DissoLUi  optime  Goebelius  obs.  Lucr.  p.  18 
ressolui.  cf.  v 773  Qua  fieri  quicquid  posset  ratione 
resolvi,  ineptissime  Lachmannus,  servato  dissolui,  45 
pro  FiERiQUE  scripsit  fateare,  tamquam  fatendum  esset 
pleraque^  non  omnia,  necessario  dissolvi,  idem  valet 
contra  Bernaysii  fiunt possuntque,  n.  Pl.  dissolvi. 

47  sqq.  locus  corruptus  quem  tamen,  ut  puto,  satis 
leniter  emendavi,  lacunae  signum  post  47  posui ; 48  pro 
monstruoso  exirtant  scripsi  ex  ira  ut.  sic  iv  820  pro  vir 
uti  libri  virtuti,  deinde,  ut  placentur  addito,  pro 
OMNIA  omina,  et  49  pro  favore  furore  scripsi,  in  his 
versibus  iisque  quae  interierunt  sic  fere  disputavit 
poeta.  ‘ semel  insignem  currum  conscendere  [Musarum 
institui,  et  res  caelestes  vera  ratione  explicare,  quas 
homines  inepte  ad  deos  referunt,  hi  cum  irascantur, 
fulmina  et  procellas  in  terram  mittere  aiunt;  rursus 
autem  praedicant,  quando  cessavit  vis]  ventorum,  ut 
idem  di  ex  ira  placentur,  ut  placato  furore  omina  in 
melius  conversa  sint.  cetera  [item  omnia  ad  deos 
referunt]  quae  fieri  sqq.’  Lachmannus  hic  temere  et 
nullo  consilio  egit.  47  pro  insignem  scripsit  institui; 
48  pro  Ventorum  exirtant  placentur  omnia  mirabile 
hoc  Ventosum  et  certant  plangentia  flamina;  49  pro 

SINT  sine,  denique  50  prorsus  novam  sententiam  cum 
veteribus  orsus,  52  pro  et  scripsit  haec.  Bernaysius 
lacunam  esse  et  ante  et  post  48  constituit.  48  haec  habet 
existant,  placentur  omnia.  52  cum  Lachmanno  haec. 

83  pro  hatio  caelisque  tenenda  cum  ed.  Brixiensi 
et  Avantio  scribendum  ratio  caeli  speciesque  tenenda- 
scilicet  librarius  deceptus  similitudine  litterarum  specie 
omisit.  Lachmannus  audacter  ratio  fulgendi  visque 
tonandi. 

85 — 89  Lachmannus  uncis  inclusit,  ego  potius  90 
et  91,  tanquam  ex  1 153  ab  interpolatore  illatos,  eiciendos 
duxi. 

105  pro  AVI  recte  veteres  aut.  sic  1198  libri  avi 
pro  aut.  Lachmannus  db. 

129  pro  MISSA  Lachmannus  fissa,  paulo  melius 
Bernaysius  scissa. 

145  pro  FIT  Lachmannus  id.  ego  contra  cum  Lam- 
bino  in  147,  ut  ante  magno  addito,  pro  trucidat  scripsi 
trucidet. 

158  pro  ARTUM  Lachmannus  arto,  sed  impeditiores 
hae  verborum  structurae  non  raro  apud  Lucretium  inve- 
niuntur. cf.  176. 

179  pro  QUIESCIT  rectissime  ed.  lunt.  liquescit.  Lach- 
mannus calescit,  dicit  poeta  ^adeo  ardescit  glans  ut 
etiam  liquescat’. 

187,  188  non  recte  Lachmannus  post  193  transtulit, 
ceterum  cf.  quae  dixi  ad  iv  934. 

213  pro  FULGERE  Lachmannus  cum  ANSiniio  fulgore. 
verum  seminibus  fulgorem  tribuendo  contra  Epicuri  et 
Lucreti  praecepta  graviter  peccat,  cf.  ad  ii  27. 

220  pro  ICTU  ET  optime  veteres  ictus  et.  Lachnian- 
nus  ictu  loca. 

228  et  229.  audacissime  Lachmannus  ex  his  duobus 
unum  finxit  versum  scribendo  Transit  enim  validum 
fulmen  per  saxa^  per  aera. 

231  pro  ITEM  Lachmannus  sine  causa  iitei. 

237  pro  TELLENS  scripsi  pellenS'.  Lachmannus  cum 
Lambino  pollens, 

242  pro  COMMOLIRI  necessario  scribendum  cum  ed. 
lunt.  demoliri,  pro  ciere  autem  scripsi  cremare,  Lach- 
mannus pro  MONiMENTA  scribcudo  lamenta  vim  sententiae 
prorsus  frangit. 

281  pro  GRAVIS  VENTI  VIS  IGNI  Optime  Bentleius 
mnti  vis  et  gravis  ignis.  Lachmannus  gravida.,  aut  vis 
ignis  et  acer. 

286  pro  VIDEANTUR  scripsi  videatur,  numerum  verbi 
ad  templa  accommodavit  librarius,  ut  1 1 108.  Lachmannus 
contra  pro  opprimere  exprimere,  Bernaysius  occidere. 

296  VALIDA,  recte  Bernaysius  calidam.  Lachmannus 
cum  Bentleio  gravidam. 

302  libri  Dum  VENIT,  AMITTENS.  Lachmannus  4mmo 
Cum  venit  amittens : alioquin  oratio  non  constat’,  eum 
non  secutus  sum. 

335  pro  Deinde,  quod  Lachmannus  Adde  quod,  quod 
multo  languidius  mihi  videtur. 

368  pro  EST  scripsi  cum  Lambino  et.  contra  Lach- 
mannus in  proximo  versu  pro  id  dedit  ut. 

370  Lachmannus  cum  veteribus  impressis  post 
inter  se  addidit  res.  debuit  illud  addere  ante  eas  voces, 
quae  sub  uno  accentu  prolatae  pro  una  voce  necessario 
habentur. 

490  pro  Tam  magnis  montis  scripsi  cum  Lachmanno 
Tam  magnis  nimhis.  tamen  Bernaysii  Tam  magnae 
molis  fortasse  praestat. 

509  VI  VENTI  ex  proximo  versu  irrepsit,  quid  Lu- 
cretius scripserit  dici  non  potest,  ego  umorem,  Lach- 
mannus Wakefieldi  coniecturam  umentia  recepit. 

518  pro  VI  Lachmannus  cum  sententiae  detrimento 
aquis.  ‘ nubila  utraqiie  via  urgentur,  quippe  et  copia 
sua  cumuloque  ingenti,  et  simul  impetu  venti  pressa’. 

527  SURSUM— SUKSUMQTJF.  optlme  Kochius  in  Rhen. 
Mus.  n.  s.  VIII  p.  640  sorsum — sorsumque. 

550  pro  ESDUPUis  cumque  scripsi  scrupus  quicum- 
que^  quod  incertissimum  esse  fateor ; sententiae  tamen 
satisfacere  videtur  et  ad  ductum  litterarum  proxime 
accedit ; nam  qui  ante  quomque  facile  excidere  potuit, 
Lachmannus  et  uhi  lapV  cumque^  quod  non  intellego  ; 
apparet  enim  Nec  minus  ad  superiora  referri  non  ad 
sequentia,  ceterum  cf.  ann.  pliil.  Cant.  i p.  38. 

563  pro  mixent  scripsi  minantur,  cf.  v 1237.  Lach- 
mannus meant. 

604  Subdit  et  hunc  cum  libris  scripsi.  Lachmannus 
Subdit  athuc, 

663  libri  morbi,  ed.  lunt.  nobis.  Lachmannus  orbi. 

Post  697  excidisse  versum  dixi  in  ann.  phil.  Cant.  i 
p.  45.  is  huiusmodi  fuisse  videtur  Fluctibus  admixtam 
vim  venti,  intrareque  ab  isto.  cf.  lustin.  iv  1 Eadem 
causa  etiam  Aetnae  montis  perpetuos  ignes  facit,  nam 
aquarum  ille  concursus  raptum  secum  spiritum  in 
imum  fundum  trahit  atque  ibi  suffocatum  tam  diu 
tenet  donec  per  spiramenta  terrae  diffusus  nutrimenta 
ignis  incendat. 

746  pro  Averni  scripsi  Avernist.  Lachmannus  est 
ante  si  addit. 

749  libri  et.  Lachmannus  ut. 

755  pro  OPUS  efficit,  transpositis  duabus  litteris, 
ope  sufficit  scripsi,  cf.  ad  iii  374.  Lachmannus  vi  ibus 
officit. 

759  libri  sint — mactata.  Lachmannus  male  fit — 
mactatu\  cf.  ad  iv  934. 

762  pro  POTEis  scripsi  forte  his.  Lachmannus  Puteis. 
cf.  ann.  phil.  Cant.  i p.  38. 

789  recte  cum  sequenti  versu  coniungit  H.  Pur- 
mannus  in  lahnii  ann.  phil.  lxvi  p.  678. 

793  pro  PUMOS  plurimi  viderunt  scribendum  spumas. 

hunc  versum,  ita  formatum  Concidere  et  spumam 
ut  q.  m.  m.  s.,  post  801  parum  apte  collocavit  Lachman- 
nus. 

804  pro  domus  libri  domnus,  pro  fervidior  vis  ob- 
longus et  Itali  FERVIDA  SERVIS,  quadratus  fervida 
FERVIS,  cum  omnia  hic  incertissima  sint,  Lachmannum, 
ut  par  erat,  secutus  sum.  quamquam  haud  scio  an  prae- 
stet quod  Madvigius  apud  Henrichsen.  de  Gottorp.  cod. 
p.  37  coniecit,  At  c.  m.  domans  p.  fervida  febris,  ante 
eum  Lam binus  hominis  p.  fervida  febris.  AVabefieldus 
domus  p.  fervida,  nervis  Tum.  fervidit\ 

nervis  Tum? 

818  libri  rectissime  et.  Lachmannus  ea,  qui  iam  in 
septem  vel  octo  locis  sanissimis  et  pro  etiam  eiecit. 

Post  839  excidisse  archetypi  schedam  demonstravit 
Lachmannus,  cuius  partem  fuisse  statuit  quattuor  bre- 
via versuum  fragmenta,  ex  iis  hoc  certe  Lucretianum 
videtur.  Non  mihi  si  linguae  centum  sint  oraque 
centum,  Aerea  vox;  quem  tamen  in  poemate  occupaverit 
locum,  pro  certo  dici  non  potest. 

842  libri  proprie.  Bernaysius  Lachman- 

nus cum  ed.  lunt.  propere. 

899  pro  tenentes  cum  Bernaysio  scripsi  latentis. 
Lachmannus  tepentis. 

909.  pro  librorum  ortus  Lachmannus  hic,  ut  ii  387, 
ortu. 

935  cf.  ad  iv  229. 

957,  qui  in  codicibus  954  sequitur,  in  hunc  locum 
transtuli,  deinde  953  pro  tempestatem  scripsi  tempes- 
tates; pro  COORTA  coortae,  iure  me  ita  fecisse  agnos- 
cet, qui  cum  his  versus  1098  sqq.  componere  volet,  cf. 
ann.  phil.  Cant.  i p.  41.  ‘tempestates’  ait  poeta,  ‘terra 
et  caeio  coortae,  a terra  in  caelum,  a caelo  in  terras 
venientes  saeviunt,  et  cum  his  simul  morbida  vis,  cum 
extrinsecus  e caelo,  ut  nubes  nebulaeque,  insinuatur’. 

Lachmannus  957  inepte  post  947  transtulit,  idem  955 
pro  TEMPESTATEM  scripsit  tempestate  in. 

1012  libri  quod  dicituk  ex  elementis.  Lacliman- 
nus  quo  ducitur  ex  elementis^  quod  equidem  non  in- 
tellego. Lambinus  quod  paulo  diximus  ante,  et  ap- 
paret ex  elementis  male  huc  ex  1009  irrepsisse,  quid 
tamen  scripserit  Lucretius  dici  non  potest. 

1022  sqq.  in  his  ne  unam  quidem  litteram  mutavi. 
quare...iuvetur  curvis  lineis  inclusi ; nam  apparet  1024 
quod  ab  accedit  pendere.  Lachmannus  1022  pro  item 
scripsit  utei,  et  1023  invetur. 

1067  libri  inter  se  singulariter.  Lachmannus 
inter  singillariter. 

1106  pro  Britt ANNIS  necessario  scribendum  Brit- 
tanni.  alioquin  oratio  non  procedit. 

1135  pro  librorum  corumptum,  quod  ex  margine 
irrepsisse  videtur,  apte  Bentleius  alienum.  Lachmannus 
coortum. 

1138  in  fine  mortifer  ae.  amissas  litteras  a Macro- 
bio recuperarunt  veteres  editores,  qui  mortifer  aestus 
habet.  Lachmannus  mortV  fer  ai,  et  1141  morbus  pro 
librorum  ortus. 

1180  libri  ardentia  morbis,  quod  satis  aptum  vide- 
tur. pulchre  tamen  Lachmannu^s  ac  nuntia  mortis. 

1195  pro  INORETIACET  Lucretius,  nisi  fallor,  m ore 
trucei  scripsit,  cf.  ann.  phil.  Cant.  i p.  374.  hic,  ut 
alibi,  antiqua  forma  in  -ei  librarios  decepit,  qui  pro  -ei 
passim  -et  supponere  solebant,  pro  tenta  mebat  optime 
Lachmannus,  et  ante  eum  Nic.  Heinsius  in  notis  quae 
sua  manu  scriptae  penes  me  sunt,  tenta  tumebat. 

1199.  hic  quoque  pro  ut  est  poeta  ibei  scripsisse 
videtur,  ex  ibei  factum  est  primum  iuet,  deinde  ut  est. 
Lachmannus  vix^  et  1195  inhorrescens. 

1229 — 1233  necessario  cum  superioribus  coniun- 
gendi  sunt,  non;  ut  vult  Lachmannus,  cum  sequentibus. 

deinde  1234,  qui  in  codicibus  .1225  est,  ante  1235  collo- 
candus est.  nam  1235 — 8 ad  eum  referuntur,  nullo  tem- 
pore^ ergo  non  a mortuis.  Lachmannus  eum  ante  1247 
transtulit,  idem  cernebant  pro  certabant. 

Ante  1247  unus  certe  versus  excidit,  quare  lacunae 
signum  posui. 

1259  pro  AGRIS  MAERORIS  scripsi  agris  is  maeror. 
1260  pro  Confluxit,  languens  Lachmannus  sine  ulla 
causa  Confluxit  labes,  cf.  ad  v 689. 

1281  versum  mutilum  supplevi  addendo  praesentL 
Lachmannus  conpostum. 

1282  Pomponius  Laetus  recte  addidit  res.  Lach- 
mannus res  subitae. 


Quod  ad  scribendi  rationem  attinet,  Lachmannum 
optimum  ducem  membranasque  Leidenses  eo  certe 
nomine  egregias  et  ipso  Yergili  Mediceo  longe  praestan- 
tiores  meo  iure  secutus  sum  ; nec  futtilem  aliquam  con- 
stantiam quaesivi,  ab  ingenio  linguae  et  veterum  consue- 
tudine pariter  abhorrentem,  itaque  non  solum  isto  viro 
auctore  formas  quasdam  germanae  antiquitatis,  velut 
verbi  causa  semel  ni  et  nive  pro  ne  et  neve,  aliquotiens 
diphthongon  pro  simplici  i,  terdeciens,  consentientibus 
istis  membranis,  4s  in  nom*  plur.  tertiae  declinationis, 
I 808,  ii  577,  955, 1155,  iv  452, 1203,  1221,  v 216, 494, 524, 
525,  1072,  VI  936  scripsi,  verum  etiam,  quod  ille  non 
fecit,  semel  tutimet  et  vocaret  pro  vacaret,  bis  accedere 
non  dubitavi  recipere,  ceterum  vocabula  quae  Latini 
sub  uno  accentu  solebant  proferre,  ut  quicumque,  su- 
perest,  interdum,  nimirum,  antehac,  alia  eiusdem  ge- 
neris, semper  coniunctim  vulgari  ratione,  non  cum 
Lachmanno  separatim  scripsi ; cum  potius  quiprimus, 
aboris,  quam  qui  cumque,  post  hac  scribendum  vide- 
retur. praeterea  neque  erumna,  teter,  mestus,  meror. 

presto,  septa,  quae  libri  nonnumquam  exhibent,  Lucre- 
tium autem  per  diplithongon  protulisse  certum  est, 
nec  alare,  alitus,  austra,  amatus,  et  huiusmodi  pauca 
alia  sine  h ferenda  duxi. 

Haec  quoque  notanda  sunt.  . . . indicat  unum, 

•^f  plures  intercidisse  versus,  syllabae  et  voces,  quae  in 
libris  non  extant,  cursi  vis  sive  Italicis  ; versus  spurii  vel 
alieno  loco  iterati,  interdum  etiam  singula  vocabula,  capita- 
libus exprimuntur  litteris,  uncis  inclusi  eas  carminis  par- 
tes quae  a Lucretio  quidem  scriptas  esse,  sed  in  versuum 
seriem  non  ab  ipso  poeta,  sed  a primo  editore  temere 
inlatas  esse  egregio  acumine  demonstravit  Lachmannus. 
eum  editorem  non  Quintum  Ciceronem,  sed  ipsum  Mar- 
cum fuisse  credo,  nam  Plinius  epist.  iii  15  Proculo  suo 
sic  scribit,  Petis  ut  libellos  tuos.. legam  examinemque 
a, n editione  sint  digni... allegas  exemplum .. .adicis  M. 
Tullium  mira  benignitate  poetarum  ingenia  fovisse. 
numeri  in  laeva  paginae  parte  positi  versuum  ordinem 
indicant  quem  libri  Leidenses  exhibent. 

Scribebam  Cantabrigiae  in  collegio  Trinitatis 
mens.  Octobr.  a.  1860. 


T.  LUCRETI  CARI 


DE  EEEUM  NATUEA 

LIBER  PRIMUS. 


Aeneadum  genetrix,  hominum  divomque  voluptas, 
alma  Venus,  caeli  subter  labentia  signa 
quae  mare  navigerum,  quae  terras  frugiferentis 
concelebras,  per  te  quoniam  genus  omne  animantum 
concipitur  visitque  exortum  lumina  solis.  5 

te,  dea,  te  fugiunt  venti,  te  nubila  caeli 
adventumque  tuum,  tibi  suavis  daedala  tellus 
summittit  flores,  tibi  rident  aequora  ponti 
placatumque  nitet  diffuso  lumine  caelum, 
nam  simul  ac  species  patefactast  verna  diei  lo 

et  reserata  viget  genitabilis  aura  favoni, 
aeriae  primum  volucres  te,  diva,  tuumque 
significant  initum  perculsae  corda  tua  vi. 

15  inde  ferae  pecudes  persultant  pabula  laeta 

14  et  rapidos  tranant  amnis:  ita  capta  lepore  15 

te  sequitur  cupide  quo  quamque  inducere  pergis, 
denique  per  maria  ac  montis  fluviosque  rapacis 
frondiferasque  domos  avium  camposque  virentis 
omnibus  incutiens  blandum  per  pectora  amorem 
efficis  ut  cupide  generatim  saecla  propagent.  20 

quae  quoniam  rerum  naturam  sola  gubernas 
nec  sine  te  quicquam  dias  in  luminis  oras 
exoritur  neque  fit  laetum  neque  amabile  quicquam, 
te  sociam  studeo  scribendis  versibus  esse 
quos  ego  de  rerum  natura  pangere  conor  25 

Memmiadae  nostro  quem  tu,  dea,  tempore  in  omni 
omnibus  ornatum  voluisti  excellere  rebus. 

quo  magis  aeternum  da  dictis,  diva,  leporem. 
eflSce  ut  interea  fera  moenera  militiai 
per  maria  ac  terras  omnis  sopita  quiescant, 
nam  tu  sola  potes  tranquilla  pace  iuvare 
mortalis,  quoniam  belli  fera  moenera  Mavors 
armipotens  regit,  in  gremium  qui  saepe  tuum  se 
reicit  aeterno  devictus  vulnere  amoris 
atque  ita  suspiciens  tereti  cervice  reposta  ^ 
pascit  amore  avidos  inhians  in  te,  dea,  visus, 
eque  tuo  pendet  resupini  spiritus  ore. 
hunc  tu,  diva,  tuo  recubantem  corpore  sancto 
circumfusa  super,  suavis  ex  ore  loquellas 
funde  petens  placidam  Komanis,  incluta,  pacem, 
nam  neque  nos  agere  hoc  patriai  tempore  iniquo 
possumus  aequo  animo  nec  Memmi  clara  propago 
talibus  in  rebus  communi  desse  saluti. 

OMNES  ENIM  PER  SE  DIVUM  NATURA  NECESSEST 
IMMORTALI  AEVO  SUMMA  CUM  PACE  FRUATUR 
SEMOTA  AB  NOSTRIS  REBUS  SEIUNCTAQUE  LONGE 
NAM  PRIVATA  DOLOREM  OMNI  PRIVATA  PERICLIS 
IPSA  SUIS  POLLENS  OPIBUS  NIHIL  INDIGA  NOSTRI 
NEC  BENE  PROMERITIS  CAPITUR  NEC  TANGITUR  IRA 

quod  superest,  vacuas  auris  animumque  sagacem 
semotum  a curis  adhibe  veram  ad  rationem, 
ne  mea  dona  tibi  studio  disposta  fideli, 
intellecta  prius  quam  sint,  contempta  relinquas, 
nam  tibi  de  summa  caeli  ratione  deumque 
disserere  incipiam  et  rerum  primordia  pandam, 
unde  omnis  natura  creet  res  auctet  alatque 
quove  eadem  rursum  natura  perempta  resolvat, 
quae  nos  materiem  et  genitalia  corpora  rebus 
reddunda  in  ratione  vocare  et  semina  rerum 
appellare  suemus  et  haec  eadem  usurpare 
corpora  prima,  quod  ex  illis  sunt  omnia  primis. 

Humana  ante  oculos  foede  cum  vita  iaceret 
in  terris  oppressa  gravi  sub  religione 
quae  caput  a caeli  regionibus  ostendebat 
horribili  super  aspectu  mortalibus  instans, 
primum  Graius  homo  mortalis  tollere  contra 
est  oculos  ausus  primusque  obsistere  contra, 

quem  neque  fama  deum  nec  fulmina  nec  minitanti 
murmure  compressit  caelum,  sed  eo  magis  acrem 
inritat  animi  virtutem,  effringere  ut  arta  70 

naturae  primus  portarum  claustra  cupiret, 
ergo  vivida  vis  animi  pervicit,  et  extra 
processit  longe  flammantia  moenia  mundi 
atque  omne  immensum  peragravit  mente  animoque, 
unde  refert  nobis  victor  quid  possit  oriri,  75 

quid  nequeat,  finita  potestas  denique  cuique 
quanam  sit  ratione  atque  alte  terminus  haerens, 
quare  religio  pedibus  subiecta  vicissim 
opteritur,  nos  exaequat  victoria  caelo. 

Illud  in  his  rebus  vereor,  ne  forte  rearis  so 

inpia  te  rationis  inire  elementa  viamque 
indugredi  sceleris,  quod  contra  saepius  illa 
religio  peperit  scelerosa  atque  impia  facta. 

Aulide  quo  pacto  Triviai  virginis  aram 

Iphianassai  turparunt  sanguine  foede  86 

ductores  Danaum  delecti,  prima  virorum. 

cui  simul  infula  virgineos  circumdata  comptus 

ex  utraque  pari  malarum  parte  profusast, 

et  maestum  simul  ante  aras  adstare  parentem 

sensit  et  hunc  propter  ferrum  celare  ministros  90 

aspectuque  suo  lacrimas  effundere  civis, 

muta  metu  terram  genibus  summissa  petebat. 

nec  miserae  prodesse  in  talj  tempore  quibat 

quod  patrio  princeps  donarat  nomine  regem. 

nam  sublata  virum  manibus  tremibundaque  ad  aras  95 

deductast,  non  ut  sollemni  more  sacrorum 

perfecto  posset  claro  comitari  Hymenaeo, 

sed  casta  inceste  nubendi  tempore  in* ipso 

hostia  concideret  mactatu  maesta  parentis, 

exitus  ut  classi  felix  faustusque  daretur.  loo 

tantum  religio  potuit  suadere  malorum. 

^ Tutemet  a nobis  iam  quovis  tempore  vatnm 
terriloquis  victus  dictis  desciscere  quaeres, 
quippe  etenim  quam  multa  tibi  iam  fingere  possunt 
somnia  quae  vitae  rationes  vertere  possint  105 

fortunasque  tuas  omnis  turbare  timore! 
et  merito,  nam  si  certam  finem  esse  viderent 

aerumnarum  homines,  aliqua  ratione  valerent 

religionibus  atque  minis  obsistere  vatum. 

nunc  ratio  nulla  est  restandi,  nulla  facultas,  no 

aeternas  quoniam  poenas  in  morte  timendum^^. 

ignoratur  enim  quae  sit  natura  animai, 

nata  sit  an  contra  nascentibus  insinuetur, 

et  simul  intereat  nobiscum  morte  dirempta 

an  tenebras  Orci  visat  vastasque  lacunas  115 

an  pecudes  alias  divinitus  insinuet  se, 

Ennius  ut  noster  cecinit  qui  primus  amoeno 
detulit  ex  Helicone  perenni  fronde  coronam, 
per  gentis  Italas  hominum  quae  clara  clueret; 
etsi  praeterea  tamen  esse  Acherusia  templa  120 

Ennius  aeternis  exponit  versibus  edens, 
quo  neque  permaneant  animae  neque  corpora  nostra, 
sed  quaedam  simulacra  modis  pallentia  miris; 
unde  sibi  exortam  semper  florentis  Homeri 
commemorat  speciem  lacrimas  effundere  salsas  125 
coepisse  et  rerum  naturam'  expandere  dictis, 
quapropter  bene  cum  superis  de  rebus  habenda 
nobis  est  ratio,  solis  lunaeque  meatus 
qua  flant  ratione,  et  qua  vi  quaeque  gerantur 
in  terris,  tum  cum  primis  ratione  sagaci  iso 

unde  anima  atque  animi  constet  natura  videndum, 
et  quae  res  nobis  vigilantibus  obvia  mentes 
terrificet  morbo  adfectis  somnoque  sepultis, 
cernere  uti  videamur  eos  audireque  coram, 
morte  obita  quorum  tellus  amplectitur  ossa.  135 

Nec  me  animi  fallit  Graiorum  obscura  reperta 
difficile  inlustrare  Latinis  versibus  esse, 
multa  novis  verbis  praesertim  cum  sit  agendum 
propter  egestatem  linguae  et  rerum  novitatem ; 
sed  tua  me  virtus  tamen  et  sperata  voluptas  140 
suavis  amicitiae  quemvis  sufferre  laborem 
suadet  et  inducit  noctes  vigilare  serenas 
quaerentem  dictis  quibus  et  quo  carmine  demum 
clara  tuae  possim  praepandere  lumina  menti, 
res  quibus  occultas  penitus  convisere  possis.  145 

Hunc  igitur  terrorem  animi  tenebrasque  necessest 
non  radii  solis  neque  lucida  tela  diei 

discutiant,  sed  naturae  species  ratioque. 
principium  cuius  hinc  nobis  exordia  sumet, 
nullam  rem  e nilo  gigni  divinitus  umquam.  150 

quippe  ita  formido  mortalis  continet  omnis, 
quod  multa  in  terris  fieri  caeloque  tuentur 
quorum  operum  causas  nulla  ratione  videre 
possunt  ac  fieri  divino  numine  rentur. 

356  quas  ob  res  ubi  viderimus  nil  posse  creari  155 

de  nilo,  tum  quod  sequimur  iam  rectius  inde 
perspiciemus,  et  unde  queat  res  quaeque  creari 

155  et  quo  quaeque  modo  fiant  opera  sine  divom. 

159  Nam  si  de  nilo  fierent,  ex  omnibu’  rebus 

omne  genus ‘nasci  posset,  nil  semine  egeret.  I60 

e mare  primum  homines,  e terra  posset  oriri 
squamigerum  genus  et  volucres  erumpere  caelo; 
armenta  atque  aliae  pecudes,  genus  omne  ferarum, - 
incerto  partu  culta  ac  deserta  tenerent, 
nec  fructus  idem  arboribus  constare  solerent,  165 
sed  mutarentur,  ferre  omnes  omnia  possent, 
quippe  ubi  non  essent  genitalia  corpora  cuique, 
qui  posset  mater  rebus  consistere  certa? 
at  nunc  seminibus  quia  certis  quaeque  creantur, 
inde  enascitur  atque  oras  in  luminis  exit,  170 

materies  ubi  inest  cuiusque  et  corpora  prima; 
atque  hac  re  nequeunt  ex  omnibus  omnia  gigni, 
quod  certis  in  rebus  inest  secreta  facultas, 
praeterea  cur  vere  rosam,  frumenta  calore, 
vites  autumno  fundi  suadente  videmus,  175 

si  non,  certa  suo  quia  tempore  semina  rerum 
cum  confluxerunt,  patefit  quodcumque  creatur, 
dum  tempestates  adsunt  et  vivida  tellus 
tuto  res  teneras  effert  in  luminis  oras? 
quod  si  de  nilo  fierent,  subito  exorerentur  I80 

incerto  spatio  atque  alienis  partibus  anni, 
quippe  ubi  nulla  forent  primordia  quae  genitali 
concilio  possent  arceri  tempore  iniquo, 
nec  porro  augendis  rebus  spatio  foret  usus 
seminis  ad  coitum,  si  e nilo  crescere  possent.  185 
nam  fierent  iuvenes  subito  ex  infantibu’  parvis 
e terraque  exorta  repente  arbusta  salirent. 

quorum  nil  fieri  manifestum  est,  omnia  quando 

paulatim  crescunt,  ut  par  est,  semine  certo 


crescentesque  genus  servant;  ut  noscere  possis  190 

quicque  sua  de  materia  grandescere  alique. 

huc  accedit  uti  sine  certis  imbribus  anni 

laetificos  nequeat  fetus  submittere  tellus 

nec  porro  secreta  cibo  natura  animantum 

propagare  genus  possit  vitamque  tueri;  195 

ut  potius  multis  communia  corpora  rebus 

multa  putes  esse,  ut  verbis  elementa  videmus, 

quam  sine  principiis  ullam  rem  existere  posse. 

denique  cur  homines  tantos  natura  parare 

non  potuit,  pedibus  qui  pontum  per  vada  possent  200 

transire  et  magnos  manibus  divellere  montis 

multaque  vivendo  vitalia  vincere  saecla, 

si  non,  materies  quia  rebus  reddita  certast 

gignundis  e qua  constat  quid  possit  oriri? 

nil  igitur  fieri  de  nilo  posse  fatendumst,  205 

semiia§f  quando  opus  est  rebus  quo  quaeque  creatae 

aeris  in  teneras  possint  proferrier  auras. 

postremo  quoniam  incultis  praestare  videmus 

culta  loca  et  manibus  melioris  reddere  fetus, 

esse  videlicet  in  terris  primordia  rerum  210 

quae  nos  fecundas  vertentes  vomere  glebas 

terraique  solum  subigentes  cimus  ad  ortus. 

quod  si  nulla  forent,  nostro  sine  quaeque  labore 

sponte  sua  multo  fieri  meliora  videres. 

Huc  accedit  uti  quicque  in  sua  corpora  rursum  215 
dissoluat  natura  neque  ad  nilum  interemat  res. 
nam  siquid  mortale  e cunctis  partibus  esset, 
ex  oculis  res  quaeque  repente  erepta  periret, 
nulla  vi  foret  usus  enim  quae  partibus  eius 
discidium  parere  et  nexus  exsolvere  posset.  220 

quod  nunc,  aeterno  quia  constant  semine  quaeque, 
donec  vis  obiit  quae  res  diverberet  ictu 
aut  intus  penetret  per  inania  dissoluat  que, 
nullius  exitium  patitur  natura  videri, 
praeterea  quaecumque  vetustate  amovet  aetas,  225 
si  penitus  peremit  consumens  materiem  omnem. 

unde  animale  genus  generatim  in  lumina  vitae 
redducit  Venus,  aut  redductum  daedala  tellus 
unde  alit  atque  auget  generatim  pabula  praebens? 
unde  mare,  ingenuei  fontes  externaque  large  230 
flumina  suppeditant?  unde  aether  sidera  pascit? 
omnia  enim  debet,  mortali  corpore  quae  sunt, 
infinita  aetas  consumpse  anteacta  diesque. 
quod  si  in  eo  spatio  atque  anteacta  aetate  fuere 
e quibus  haec  rerum  consistit  summa  refecta,  235 
inmortali  sunt  natura  praedita  certe, 
haut  igitur  possunt  ad  nilum  quaeque  reverti, 
denique  res  omnis  eadem  vis  causaque  volgo 
conficeret,  nisi  materies  aeterna  teneret, 
inter  se  nexu  minus  aut  magis  indupedita.  210 

tactus  enim  leti  satis  esset  causa  profecto, 
quippe  ubi  nulla  forent  aeterno  corpore  quorum 
contextum  vis  deberet  dissolvere  quaeque, 
at  nunc,  inter  se  quia  nexus  principiorum 
dissimiles  constant  aeternaque  materies  est,  24'^ 

incolumi  remanent  res  corpore,  dum  satis  acris 
vis  obeat  pro  textura  cuiusque  reperta, 
haud  igitur  redit  ad  nilum  res  ulla,  sed  omnes 
discidio  redeunt  in  corpora  materiai. 
postremo  pereunt  imbres,  ubi  eos  pater  aether  250 
in  gremium  matris  terrai  praecipitavit; 
at  nitidae  surgunt  fruges  ramique  virescunt 
arboribus,  crescunt  ipsae  fetuque  gravantur; 
hinc  alitur  porro  nostrum  genus  atque  ferarum, 
hinc  laetas  urbes  pueris  florere  videmus  255 

frondiferasque  novis  avibus  canere  undique  silvas; 
hinc  fessae  pecudes  pingui  per  pabula  laeta 
corpora  deponunt  et  candens  lacteus  umor 
uberibus  manat  distentis;  hinc  nova  proles 
artubus  infirmis  teneras  lasciva  per  herbas  26e 

ludit  lacte  mero  mentes  perculsa  novellas, 
haud  igitur  penitus  pereunt  quaecumque  videntur, 
quando  alid  ex  alio  reficit  natura  nec  ullam 
rem  gigni  patitur  nisi  morte  adiuta  aliena. 

Nunc  age,  res  quoniam  docui  non  posse  creari  265 
de  nilo  neque  item  genitas  ad  nil  revocari. 


8 I 

nequa  forte  tamen  coeptes  diffidere  dictis, 

quod  nequeunt  oculis  rerum  primordia  cerni, 

accipe  praeterea  quae  corpora  tute  necessest 

confitear  e esse  in  rebus  nec  posse  videri.  270 

principio  venti  vis  verberat  incita  portus 

ingentisque  ruit  navis  et  nubila  differt, 

interdum  rapido  percurrens  turbine  campos 

arboribus  magnis  sternit  montisque  supremos 

silvifragis  vexat  flabris:  ita  perfurit  acri  275 

cum  fremitu  saevitque  minaci  murmure  ventus. 

sunt  igitur  venti  nimirum  corpora  caeca 

quae  mare,  quae  terras,  quae  denique  nubila  caeli 

verrunt  ac  subito  vexantia  turbine  raptant, 

nec  ratione  fluunt  alia  stragemque  propagant  280 

et  cum  mollis  aquae  fertur  natura  repente 

flumine  abundanti,  quam  largis  imbribus  auget 

montibus  ex  altis  magnus  decursus  aquai 

fragmina  conicieus  silvarum  arbustaque  tota, 

nec  validi  possunt  pontes  venientis  aquai  285 

vim  subitam  tolerare:  ita  magno  turbidus  imbri 

molibus  incurrit  validis  cum  viribus  amnis. 

dat  sonitu  magno  stragem  volvitque  sub  undis 

grandia  saxa  vwMque  «qua  quidquid  fluctibus  obstat. 

sic  igitur  debent  venti  quoque  flamina  ferri,  290 

quae  veluti  validum  cum  flumen  procubuere 

quamlibet  in  partem,  trudunt  res  ante  ruuntque 

impetibus  crebris,  interdum  vertice  torto 

corripiunt  rapideque  rotanti  turbine  portant. 

quare  etiam  atque  etiam  sunt  venti  corpora  caeca,  295 

quandoquidem  factis  et  moribus  aemula  magnis 

amnibus  inveniuntur,  aperto  corpore  qui  sunt. 

tum  porro  varios  rerum  sentimus  odores 

nec  tamen  ad  naris  venientis  cernimus  umquam, 

nec  calidos  aestus  tuimur  nec  frigora  quimus  300 

usurpare  oculis  nec  voces  cernere  suemus; 

quae  tamen  omnia  corporea  constare  necessest 

natura,  quoniam  sensus  inpellere  possunt. 

tangere  enim  et  tangi,  nisi  corpus,  nulla  potest  res. 

denique  fluctifrago  suspensae  in  litore  vestes  305 

uvescunt,  eaedem  dispansae  in  sole  serescunt. 

at  neque  quo  pacto  persederit  umor  aquai 
visumst  nec  rursum  quo  pacto  fugerit  aestu, 
in  parvas  igitur  partis  dispergitur  umor 
quas  oculi  nulla  possunt  ratione  videre.  3io 

quin  etiam  multis  solis  redeuntibus  annis 
anulus  in  digito  subter  tenuatur  habendo, 
stilicidi  casus  lapidem  cavat,  uncus  aratri 
ferreus  occulte  decrescit  vomer  in  arvis, 
strataque  iam  volgi  pedibus  detrita  viarum  3i5 

saxea  conspicimus;  tum  portas  propter  aena 
signa  manus  dextras  ostendunt  adtenuari 
saepe  salutantum  tactu  praeterque  meantum. 
haec  igitur  minui,  cum  sint  detrita,  videmus, 
sed  quae  corpora  decedant  in  tempore  quoque,  320 
invida  praeclusit  spatium  natura  videndi, 
postremo  quaecumque  dies  naturaque  rebus 
paulatim  tribuit,  moderatim  crescere  cogens, 
nulla  potest  oculorum  acies  conjenta  tueri, 
nec  porro  quaecumque  aevo  macieque  senescunt;  325 
nec,  mare  quae  inpendent,  vesco  sale  saxa  peresa 
quid  quoque  amittant  in  tempore  cernere  possis, 
corporibus  caecis  igitur  natura  gerit  res. 

Nec  tamen  undique  corporea  stipata  tenentur 
omnia  natura;  namque  est  in  rebus  inane.  330 

quod  tibi  cognosse  in  multis  erit  utile  rebus 
nec  sinet  errantem  dubitare  et  quaerere  semper 
de  summa  rerum  et  nostris  diffidere  dictis. 

XiUA  PROPTER  LOCUS  EST  INTACTUS  INANE  VACANSQUE 

quod  si  non  esset,  nulla  ratione  moveri  335 

res  possent;  namque  officium  quod  corporis  exstat, 
officere  atque  obstare,  id  in  omni  tempore  adesset 
omnibus;  haud  igitur  quicquam  procedere  posset, 
principium  quoniam  cedendi  nulla  daret  res. 
at  nunc  per  maria  ac  terras  sublimaque  caeli  340 
multa  modis  multis  varia  ratione  moveri 
cernimus  ante  oculos,  quae,  si  non  esset  inane, 
non  tam  sollicito  motu  privata  carerent 
quam  genita  omnino  nulla  ratione  fuissent, 
undique  materies  quoniam  stipata  quiesset.  346 

praeterea  quamvis  solidae  res  eS'e  putentur. 

hinc  tamen  esse  licet  raro  cum  corpore  cernas, 
in  saxis  ac  speluncis  permanat  aquarum  ’ 
liquidus  umor  et  uberibus  flent  omnia  guttis, 
dissipat  in  corpus  sese  cibus  omne  animantum.  350 
crescunt  arbusta  et  fetus  in  tempore  fundunt, 
quod  cibus  in  totas  usque  ab  radicibus  imis 
per  truncos  ac  per  ramos  diffunditur  omnis, 
inter  saepta  meant  voces  et  clausa  domorum 
transvolitant,  rigidum  permanat  frigus  ad  ossa.  355 
quod  nisi  inania  sint,  qua  possint  corpora  quaeque 
transire?  haud  ulla  fieri  ratione  videres, 
denique  cur  alias  aliis  praestare  videmus 
pondere  res  rebus  nilo  maiore  figura? 
nam  si  tantundemst  in  lanae  glomere  quantum  360 
corporis  in  plumbo  est,  tantundem  pendere  par  est, 
corporis  oflficiumst  quoniam  premere  omnia  deorsum, 
contra  autem  natura  manet  sine  pondere  inanis, 
ergo  quod  magnumst  aeque  leviusque  videtur, 
nimirum  plus  esse  sil3  declarat  inanis;  365 

at  contra  gravius  plus  in  se  corporis  esse 
dedicat  et  multo  vacui  minus  intus  habere, 
est  igitur  nimirum  id  quod  ratione  sagaci 
quaerimus,  admixtum  rebus,  quod  inane  vocamus. 

Illud  in  his  rebus  ne  te  deducere  vero  370 

possit,  quod  quidam  fingunt,  praecurrere  cogor, 
cedere  squamigeris  latices  nitentibus  aiunt 
et  liquidas  aperire  vias,  quia  post  loca  pisces 
linquant,  quo  possint  cedentes  confluere  undae, 
sic  alias  quoque  res  inter  se  posse  moveri  375 

et  mutare  locum,  quamvis  sint  omnia  plena, 
scilicet  id  falsa  totum  ratione  receptumst. 
nam  quo  squamigeri  poterunt  procedere  tandem, 
ni  spatium  dederint  latices?  concedere  porro 
quo  poterunt  undae,  cum  pisces  ire  nequibunt?  380 
aut  igitur  motu  privandumst  corpora  quaeque 
aut  esse  admixtum  dicundumst  rebus  inane 
unde  initum  primum  capiat  res  quaeque  movendi, 
postremo  duo  de  concursu  corpora  lata 
si  cita  dissiliant,  nempe  aer  omne  necessest,  385 

inter  corpora  quod  fiat,  possidat  inane. 


11 


I 

is  porro  quamvis  circum  celerantibus  auris 
confluat,  haud  poterit  tamen  uno  tempore  totum 
compleri  spatium;  nam  primum  quemque  necessest 
occupet  ille  locum,  deinde  omnia  possideantur.  390 
quod  si  forte  aliquis,  cum  corpora  dissiluere, 
tum  putat  id  fieri  quia  se  condenseat  aer, 
errat ; nam  vacuum  tum  fit  quod  non  fuit  ante 
et  repletur  item  vacuum  quod  constitit  ante, 
nec  tali  ratione  potest  denserier  aer,  395 

nec,  si  iam  posset,  sine  inani  posset,  opinor, 
ipse  in  se  trahere  et  partis  conducere  in  unum. 

Quapropter,  quamvis  causando  multa  moreris, 
esse  in  rebus  inane  tamen  fateare  necessest. 
multaque  praeterea  tibi  possum  commemorando  400 
argumenta  fidem  dictis  conradere  nostris, 
verum  animo  satis  haec  vestigia  parva  sagaci 
sunt  per  quae  possis  cognoscere  cetera  tute, 
namque  canes  ut  montivagae  persaepe  ferai 
naribus  inveniunt  intectas  fronde  quietes,  405 

cum  semel  institerunt  vestigia  certa  viai, 
sic  alid  ex  alio  per  te  tute  ipse  videre 
talibus  in  rebus  poteris  caecasque  latebras 
insinuare  omnis  et  verum  protrahere  inde, 
quod  si  pigraris  paulumve  recesseris  ab  re,  410 

hoc  tibi  de  plano  possum  promittere,  Memmi: 
usque  adeo  largos  haustus  e fontibu’  magnis 
lingua  meo  suavis  diti  de  pectore  fundet, 
ut  verear  ne  tarda  prius  per  membra  senectus 
serpat  et  in  nobis  vitai  claustra  resolvat,  415 

quam  tibi  de  quavis  una  re  versibus  omnis 
argumentorum  sit  copia  missa  per  auris. 

Sed  nunc  ut  repetam  coeptum  pertexere  dictis, 
omnis,  ut  est,  igitur  per  se  natura  duabus 
constitit  in  rebus;  nam  corpora  sunt  et  inane,  420 
haec  in  quo  sita  sunt  et  qua  diversa  moventur, 
corpus  enim  per  se  communis  dedicat  esse 
sensus;  cui  nisi  prima  fides  fundata  valebit, 
iiaut  erit  occultis  de  rebus  quo  referentes 
confirmare  animi  quicquam  ratione  queamus.  425 

tum  porro  locus  ac  spatium,  quod  inane  vocamus, 

si  nullum  foret,  haut  usquam  sita  corpora  possent 
esse  neque  omnino  quoquam  diversa  meare; 
id  quod  iam  supera  tibi  paulo  ostendimus  ante, 
praeterea  nil  est  quod  possis  dicere  ab  omni  430 
corpore  seiunctum  secretumque  esse  ab  inani, 
quod  quasi  tertia  sit  numero  natura  reperta, 
nam  quodcumque  erit,  esse  aliquid  debebit  id  ipsum ; 

435  cui  si  tactus  erit  quamvis  levis  exiguusque, 

434  augmine  vel  grandi  vel  parvo  denique,  dum  sit,  435 
corporis  augebit  numerum  summamque  sequetur, 
sin  intactile  erit,  nulla  de  parte  quod  ullam 
rem  pTohibere  queat  per  se  transire  meantem, 
scilicet  hoc  id  erit,  vacuum  quod  inane  vocamus.  ^ 
praeterea  per  se  quodcumque  erit,  aut  faciet  quid  440 
aut  aliis  fungi  debebit  agentibus  ipsum 
aut  erit  ut  possint  in  eo  res  esse  gerique. 
at  facere  et  fungi  sine  corpore  nulla  potest  res 
nec  praebere  locum  porro  nisi  inane  vacansque. 
ergo  praeter  inane  et  corpora  tertia  per  se  445 

nulla  potest  rerum  in  numero  natura  relinqui, 
nec  quae  sub  sensus  cadat  ullo  tempore  nostros 
nec  ratione  animi  quam  quisquam  possit  apisci. 

l^am  quaecumque  cluent,  aut  his  coniuncta  duabus 
rebus  ea  invenies  aut  horum  eventa  videbis.  450 

coniunctum  est  id  quod  nusquam  sine  perniciali 
discidio  potis  est  seiungi  seque  gregari, 
pondus  uti  saxist,  calor  ignis,  liquor  aquai. 

TACTUS  CORPORIBUS  CUNCTIS  INTACTUS  INANI 

servitium  contra  paupertas  divitiaeque,  455 

libertas  bellum  concordia,  cetera  quorum 
adventu  manet  incolumis  natura  abituque, 
haec  soliti  sumus,  ut  par  est,  eventa  vocare, 
tempus  item  per  se  non  est,  sed  rebus  ab  ipsis 
consequitur  sensus,  transactum  quid  sit  in  aevo,  4G0 
tum  quae  res  instet,  quid  porro  deinde  sequatur, 
nec  per  se  quemquam  tempus  sentire  fatendumst 
semotum  ab  rerum  motu  placidaque  quiete, 
d^ique  Tyndaridem  raptam  belloque  subactas 
Troiugenas  gentis  cum  dicunt  esse,  videndumst  4G5 
ne  forte  haec  per  se  cogant  nos  esse  fateri, 

quando  ea  saecla  hoiniimm,  quorum  haec  eventa  fuerunt, 
inrevocabilis  abstulerit  iam  praeterita  aetas, 
namque  aliut  Teucris,  aliut  regionibus  ipsis 
eventum  dici  poterit  quodcumque  erit  actum.  470 
denique  materies  si  rerum  nulla  fuisset 
nec  locus  ac  spatium,  res  in  quo  quaeque  geruntur, 
numquam  Tyndaridis  formae  conflatus  amore 
ignis,  Alexandri  Phrygio  sub  pectore  gliscens, 
clara  accendisset  saevi  certamina  belli,  475 

nec  clam  durateus  Troianis  Pergama  partu 
inflammasset  equos  nocturno  Graiugenarum ; 
perspicere  ut  possis  res  gestas  funditus  omnis 
non  ita  uti  corpus  per  se  constare  neque  esse, 
nec  ratione  cluere  eadem  qua  constet  inane,  480 

sed  magis  ut  merito  possis  eventa  vocare 
corporis  atque  loci,  res  in  quo  quaeque  gerantur. 

Corpora  sunt  porro  partim  primordia  rerum, 
partim  concilio  quae  constant  principiorum, 
sed  quae  sunt  rerum  primordia,  nulla  potest  vis  485 
stinguere;  nam  solido  vincunt  ea  corpore  demum, 
etsi  difficile  esse  videtur  credere  quicquam 
in  rebus  solido  reperiri  corpore  posse, 
transit  enim  fulmen  caeli  per  saepta  domorum, 
clamor  ut  ac  voces;  ferrum  candescit dn  igni  490 
dissiliuntque  fero  ferventia  saxa  vapore; 
tum  labefactatus  rigor  auri  solvitur  aestu; 
tum  glacies  aeris  flamma  devicta  liquescit; 
permanat  calor  argentum  penetraleque  frigus, 
quando  utrumque  manu  retinentes  pocula  rite  495 
sensimus  infuso  lympharum  rore  superne, 
usque  adeo  in  rebus  solidi  nil  esse  videtur, 
sed  quia  vera  tamen  ratio  naturaque  rerum 
cogit,  ades,  paucis  dum  versibus  expediamus 
esse  ea  quae  solido  atque  aeterno  corpore  constent,  500 
semina  quae  rerum  primordiaque  esse  docemus, 
unde  omnis  rerum  nunc  constet  summa  creata. 

Principio  quoniam  duplex  natura  duarum 
dissimilis  rerum  longe  constare  repertast, 
corporis  atque  loci,  res  in  quo  quaeque  geruntur,  505 
esse  utramque  sibi  per  se  puramque  necessest. 

nam  quacumque  vacat  spatium,  quod  inane  vocamus, 
corpus  ea  non  est;  qua  porro  cumque  tenet  se 
corpus,  ea  vacuum  nequaquam  constat  inane, 
sunt  igitur  solida  ac  sine  inani  corpora  prima.  510 
praeterea  quoniam  genitis  in  rebus  inanest, 
materiem  circum  solidam  constare  necessest, 
nec  res  ulla  potest  vera  ratione  probari 
corpore  inane  suo  celare  atque  intus  habere, 
si  non,  quod  cohibet,  solidum  constare  relinquas.  6i5 
id  porro  nil  esse  potest  nisi  materiai 
concilium,  quod  inape  queat  rerum  cohibere, 
materies  igitur,  solido  quae  corpore  constat, 
esse  aeterna  potest,  cum  cetera  dissoluantur. 
tum  porro  si  nil  esset  quod  inane  vocaret,  520 

omne  foret  solidum;  nisi  contra  corpora  certa 
essent  quae  loca  complerent  quaecumque  tenerent, 
omne  quod  est,  spatium  vacuum  constaret  inane, 
alternis  igitur  nimirum  corpus  inani 
distinctum^^,  quoniam  nec  plenum  naviter  extat  525 
nec  porro  vacuum,  sunt  ergo  corpora  certa 
quae  spatium  pleno  possint  distinguere  inane, 
haec  neque  dissolui  plagis  extrinsecus  icta 
possunt  nec  porro  penitus  penetrata  retexi 
nec  ratione  queunt* alia  temptata  labare;  530 

id  quod  iam  supra  tibi  paulo  ostendimus  ante, 
nam  neque  conlidi  sine  inani  posse  videtur 
quicquam  nec  frangi  nec  findi  in  bina  secando 
nec  capere  umorem  neque  item  manabile  frigus 
nec  penetralem  ignem,  quibus  omnia  conficiuntur.  535 
et  quo  quaeque  magis  cohibet  res  intus  inane, 
tam  magis  his  rebus  penitus  temptata  labascit, 
ergo  si  solida  ac  sine  inani  corpora  prima 
sunt  ita  uti  docui,  sint  haec  aeterna  necessest. 
praeterea  nisi  materies  aeterna  fuisset,  540 

antehac  ad  nilum  penitus  res  quaeque  redissent 
de  niloque  renata  forent  quaecumque  videmus, 
at  quoniam  supra  docui  nil  posse  creari 
de  nilo  neque  quod  genitum  est  ad  nil  revocari, 
esse  inmortali  primordia  corpore  debent,  545 

dissolui  quo  quaeque  supremo  tempore  possint, 

materies  ut  subpeditet  rebus  reparandis, 
sunt  igitur  solida  primordia  simplicitate 
nec  ratione  queunt  alia  servata  per  aevom 
ex  infinito  iam  tempore  res  reparare. 

Denique  si  nullam  finem  natura  parasset 
frangendis  rebus,  iam  corpora  materiai  , 

usque  redacta  forent  aevo  frangente  priore, 
ut  nil  ex  illis  a certo  tempore  posset 
conceptum  summum  aetatis  pervadere  ad  auctum, 
nam  quidvis  citius  dissolvi  posse  videmus 
quam  rursus  refici;  quapropter  longa  diei 
infinita  aetas  anteacti  temporis  omnis 
quod  fregisset  adhuc  disturbans  dissoluensque, 
numquam  relicuo  reparari  tempore  posset, 
at  nunc  nimirum  frangendi  reddita  finis 
certa  manet,  quoniam  refici  rem  quamque  ^^'demus 
et  finita  simul  generatim  tempora  rebus 
stare,  quibus  possint  aevi  contingere  florem, 
liuc  accedit  uti,  solidissima  materiai 
corpora  cum  constant,  possit  tamen,  omnia,  reddi, 
mollia  quae  fiunt,  aer  aqua  terra  vapores, 
quo  pacto  fiant  et  qua  vi  quaeque  gerantur, 
admixtum  quoniam  semel  est  in  rebus  inane, 
at  contra  si  mollia  sint  primordia  rerum, 
unde  queant  validi  silices  ferrumque  creari 
non  poterit  ratio  reddi;  nam  funditus  omnis 
principio  fundamenti  natura  carebit. 
sunt  igitur  solida  pollentia  simplicitate 
quorum  condenso  magis  omnia  conciliatu 
artari  possunt  validasque  ostendere  viris. 

Porro  si  nullast  frangendis  reddita  finis 
corporibus,  tamen  ex  aeterno  tempore  quaeque 
nunc  etiam  superare  necessest  corpora  rebus, 
quae  nondum  clueant  ullo  temptata  periclo, 
at  quoniam  fragili  natura  praedita  constant, 
discrepat  aeternum  tempus  potuisse  manere 
innumerabilibus  plagis  vexata  per  aevom. 
denique  iam  quoniam  generatim  reddita  finis 
crescendi  rebus  constat  vitamque  tenendi, 
et  quid  quaeque  queant  per  foedera  naturai. 

quid  porro  nequeant,  sancitum  quandoquidem  extat, 
nec  commutatur  quicquam,  quin  omnia  constent 
usque  adeo,  variae  volucres  ut  in  ordine  cunctae 
ostendant  maculas  generalis  corpore  inesse,  590 

inmutabili’  materiae  quoque  corpus  habere 
debent  nimirum,  nam  si  primordia  rerum 
commutari  aliqua  possint  ratione  revicta, 
incertum  quoque  iam  constet  quid  possit  oriri, 
quid  nequeat,  finita  potestas  denique  cuique  595 

quanam  sit  ratione  atque  alte  terminus  haerens, 
nec  totiens  possint  generatim  saecla  referre 
naturam  mores  victum  motusque  parentum. 

Tum  porro  quoniam  est  extremum  quodque  cacumen 
corporis  illius  quod  nostri  cernere  sensus  eoo 

iam  nequeunt,  id  nimirum  sine  partibus  extat 
et  minima  constat  natura  nec  fuit  umquam 
per  se  secretum  neque  posthac  esse  valebit, 
alterius  quoniamst  ipsum  pars,  primaque  et  una 
inde  aliae  atque  aliae  similes  ex  ordine  partes  605 
agmine  condenso  naturam  corporis  explent, 
quae  quoniam  per  se  nequeunt  constare,  necessest 
haerere  unde  queant  nulla  ratione  revelli, 
sunt  igitur  solida  primordia  simplicitate 
quae  minimis  stipata  cohaerent  partibus  arte,  eio 
non  ex  illarum  conventu  conciliata, 
sed  magis  aeterna  pollentia  simplicitate, 
unde  neque  avelli  quicquam  neque  deminui  iam 
concedit  natura  reservans  semina  rebus, 
praeterea  nisi  erit  minimum,  parvissima  quaeque  ois 
corpora  constabunt  ex  partibus  infinitis, 
quippe  ubi  dimidiae  partis  pars  semper  habebit 
dimidiam  partem  nec  res  praefiniet  ulla, 
ergo  rerum  inter  summam  minimamque  quid  escit? 
nil  erit  ut  distet;  nam  quamvis  funditus  omnis  620 
summa  sit  infinita,  tamen,  parvissima  quae  sunt, 
ex  infinitis  constabunt  partibus  aeque, 
quod  quoniam  ratio  reclamat  vera  negatque 
credere  posse  animum,  victus  fateare  necessest 
esse  ea  quae  nullis  iam  praedita  partibus  extent  625 
et  minima  constent  natura,  quae  quoniam  sunt, 

illa  quoque  esse  tibi  solida  atque  aeterna  fatendum, 
denique  si  minimas  in  partis  cuncta  resolvi 
cogere  consuesset  rerum  natura  creatrix, 
iam  nil  ex  illis  eadem  repararo  valeret  630 

propterea  quia,  quae  nullis  sunt  partibus  aucta, 
non  possunt  ea  quae  debet  genitalis  habere 
materies,  varios  conexus  pondera  plagas 
concursus  motus,  per  quae  res  quaeque  geruntur. 

Quapropter  qui  materiem  rerum  esse  putarunt  635 
ignem  atque  ex  igni  summam  consistere  solo, 
magno  opere  a vera  lapsi  ratione  videntur. 

Heraclitus  init  quorum  dux  proelia  primus, 
clarus  oh  obscuram  linguam  magis  inter  inanis 
quamde  gravis  inter  Graios  qui 'vera  requirunt.  64o 
omnia  enim  stolidi  magis  admirpjitur  amantque, 
inversis  quae  sub  verbis  latitantia  cernunt, 
veraque  constituunt  quae  belle  tangere  possunt 
auris  et  lepido  quae  sunt  fucata  sonore. 

Nam  cur  tam  variae  res  possint  esse  requiro,  645 
ex  uno  si  sunt  igni  puroque  creatae, 
nil  prodesset  enim  calidum  denserier  ignem 
nec  rarefieri,  si  partes  ignis  eandem 
naturam  quam  totus  habet  super  ignis  haberent, 
acrior  ardor  enim  conductis  partibus  esset,  650 

languidior  porro  disiectis  disque  supatis. 
amplius  hoc  fieri  nil  est  quod  posse  rearis 
talibus  in  causis,  nedum  variantia  rerum 
tanta  queat  densis  rarisque  ex  ignibus  esse, 
id  quoque,  si  faciant  admixtum  rebus  inane,  655 

denseri  poterunt  ignes  rarique  relinqui, 
sed  quia  multa  sibi  cernunt  contraria  nasci 
et  fugitant  in  rebus  inane  relinquere  purum, 
ardua  dum  metuunt,  amittunt  vera  viai, 
nec  rursum  cernunt  exempto  rebus  inani  660 

omnia  denseri  fierique  ex  omnibus  unum 
corpus,  nil  ab  se  quod  possit  mittere  raptim; 
aestifer  ignis  uti  lumen  iacit  atque  vaporem, 
ut  videas  non  e stipatis  partibus  esse, 
quod  si  forte  alia  credunt  ratione  potesse  665 

ignis  in  coetu  stingui  mutareque  corpus, 

scilicet  ex  nulla  facere  id  si  parte  reparcent, 

occidet  ad  nilum  nimirum  funditus  ardor 

omnis  et  e nilo  fient  quaecumque  creantur, 

nam  quodcumque  suis  mutatum  finibus  exit,  670 

continuo  hoc  mors  est  illius  quod  fuit  ante. 

proinde  aliquit  superare  necesse  est  incolume  ollis, 

ne  tibi  res  redeant  ad  nilum  funditus  omnes 

de  niloque  renata  vigescat  copia  rerum. 

nunc  igitur  quoniam  certissima  corpora  quaedam  675 

sunt  quae  conservant  naturam  semper  eandem, 

quorum  abitu  aut  aditu  mutatoque  ordine  mutant 

naturam  res  et  convertunt  corpora  sese, 

scire  licet  non  esse  haec  ignea  corpora  rerum. 

nil  referret  enim  quaedam  decedere,  abire,  680 

atque  alia  adtribui,  mutarique  ordine  quaedam, 

si  tamen  ardoris  naturam  cuncta  tenerent; 

ignis  enim  foret  omnimodis  quodcumque  crearent. 

verum,  ut  opinor,  itast : sunt  quaedam  corpora  quorum 

concursus  motus  ordo  positura  figurae  685 

efficiunt  ignis,  mutatoque  ordine  mutant 

naturam  neque  sunt  igni  simulata  neque  ulli 

praeterea  rei  quae  corpora  mittere  possit 

sensibus  et  nostros  adiectu  tangere  tactus. 

L>icere  porro  ignem  res  omnis  esse  neque  ullam  690 
rem  veram  in  numero  rerum  constare  nisi  ignem, 
quod  facit  hic  idem,  perdelirum  esse  videtur, 
nam  contra  sensus  ab  sensibus  ipse  repugnat 
et  labefactat  eos,  unde  omnia  credita  pendent, 
unde  hic  cognitus  est  ipsi  quem  nominat  ignem.  695 
credit  enim  sensus  ignem  cognoscere  vere, 
cetera  non  credit,  quae  nilo  clara  minus  sunt, 
quod  mihi  cum  vanum  tum  delirum  esse  videtur, 
quo  referemus  enim?  quid  nobis  certius  ipsis 
sensibus  esse  potest,  qui  vera  ac  falsa  notemus?  700 
praeterea  quare  quisquam  magis  omnia  tollat 
et  velit  ardoris  naturam  linquere  solam, 
quam  neget  esse  ignis,  quidvis  tamen  esse  relinquat? 
aeqna  videtur  enim  dementia  dicere  utrumque. 

Quapropter  qui  materiem  rerum  esse  putarunt  705 
ignem  atque  ex  igni  summam  consistere  posse, 

et  qui  principium  gignuiidis  aera  rebus 
constituere,  aut  umorem  quicumque  putarunt 
fingere  res  ipsum  per  se,  terramve  creare 
omnia  et  in  rerum  naturas  vertier  omnis,  7io 

magno  opere  a vero  longe  derrasse  videntur, 
adde  etiam  qui  conduplicant  primordia  rerum 
aera  iungentes  igni  terramque  liquori, 
et  qui  quattuor  ex  rebus  posse  omnia  rentur 
ex  igni  terra  atque  anima  procrescere  et  imbri.  7i5 
quorum  Acragantinus  cum  primis  Empedocles  est, 
insula  quem  triquetris  terrarum  gessit  in  oris, 
quam  fluitans  circum  magnis  anfractibus  aequor 
Ionium  glaucis  aspargit  virus  ab  undis, 
angustoque  fretu  rapidum  mare  dividit  undis  720 

Italiae  terrarum  oras  a finibus  eius, 
hic  est  vasta  Charybdis  et  hic  Aetnaea  minantur 
murmura  flammarum  rursum  se  colligere  iras, 
faucibus  eruptos  iterum  vis  ut  vomat  ignis 
ad  caelumque  ferat  flammai  fulgura  rursum.  725 

quae  cum  magna  modis  multis  miranda  videtur 
gentibus  humanis  regio  visendaque  fertur, 
rebus  opima  bonis,  multa  munita  virum  vi, 
nil  tamen  hoc  habuisse  viro  praeclarius  in  se 
nec  sanctum  magis  et  mirum  carumque  videtur.  730 
carmina  quin  etiam  divini  pectoris  eius 
vociferantur  et  exponunt  praeclara  reperta, 
ut  vix  humana  videatur  stirpe  creatus. 

Hic  tamen  et  supra  quos  diximus  inferiores 
partibus  egregie  multis  multoque  minores,  735 

quamquam  multa  bene  ac  divinitus  invenientes 
cx  adyto  tamquam  cordis  responsa  dedere 
sanctius  et  multo  certa  ratione  magis  quam 
Pythia  quae  tripodi  a Phoebi  lauroque  profatur, 
principiis  tamen  in  rerum  fecere  ruinas  7io 

et  graviter  magni  magno  cecidere  ibi  casu; 
primum  quod  motus  exempto  rebus  inani 
constituunt  et  res  mollis  rarasque  relinqiiont, 
aera  solem  ignem  terras  animalia  fruges, 
nec  tamen  admiscent  in  eorum  corpus  inane;  745 

deinde  quod  omnino  finem  non  esse  secandis 

corporibus  faciunt  neque  pausam  stare  fragori 

nec  prorsum  ia  rebus  minimum  consistere  qpicquam; 

cum  videamus  id  extremum  cuiusque  cacumen 

esse  quod  ad  sensus  nostros  minimum  esse  videtur,  750 

conicere  ut  possis  ex  hoc,  quae  cernere  non  quis 

extremum  quod  habent,  minimum  consistere  in  illis. 

huc  accedit  item,  quoniam  primordia  rerimi 

mollia  constituunt,  quae  nos  nativa  videmus 

esse  et  mortali  cum  corpore  funditus,  utqiie  755 

debeat  ad  nilum  iam  rerum  summa  reverti 

de  niloque  renata  vigescere  copia  rerum; 

quorum  iitmmque  quid  a vero  iam  distet  habebis. 

deinde  inimica  modis  multis  sunt  atque  vene/zo 

ipsa  sibi  inter  se;  quare  aut  congressa  peribimt  760 

aut  ita  diffugient  ut  tempestate  coacta 

fulmina  diffugere  atque  imbris  ventosque  videmus. 

Denique  quattuor  ex  rebus  si  cuncta  creantur 
atque  in  eas  rursum  res  omnia  dissoluimtur, 
qui  magis  illa  queunt  rerum  primordia  dici  76£ 

quam  contra  res  iliorum  retroque  putari  ? 
alternis  gignuntur  enim  mutantque  colorem 
et  totam  inter  se  naturam  tempore  ab  omni, 
sin  ita  forte  putas  ignis  terraeqiie  coire  770 

corpus  et  aerias  auras  roremque  liquoris, 
nil  in  concilio  naturam  ut  mutet  eonim, 
nulla  tibi  ex  illis  poterit  res  esse  creata, 
non  animans,  non  exanimo  cum  corpore,  ut  arbos, 
quippe  suam  quicque  in  coetu  variantis  acervi  775 
naturam  ostendet  mixtusqiie  videbitur  aer 
cum  terra  simul  atque  ardor  cum  rore  manere, 
at  primordia  gignundis  in  rebus  oportet 
naturam  clandestinam  caecamque  adhibere, 
emineat  nequid  quod  contra  pugnet  et  obstet  780 
quominus  esse  queat  proprie  quodcumque  creatur. 

Quin  etiam  repetunt  a caelo  atque  ignibus  eius 
et  primum  faciunt  ignem  se  vertere  in  auras 
aeris,  hinc  imbrem  gigni  terramque  creari 
ex  imbri  retroque  a terra  cuncta  reverti,  785 

umorem  primum,  post  aera,  deinde  calorem, 
nec  cessare  haec  inter  se  mutare,  meare 

a caelo  ad  terram,  de  terra  ad  sidera  mundi. 

quod  facere  haud  ullo  debent  primordia  pacto. 

immutabile  enim  quiddam  superare  necessest,  790 , 

ne  res  ad  nilum  redigantur  funditus  omnes. 

nam  quodcumque  suis  mutatum  finibus  exit, 

continuo  hoc  mors  est  illius  quod  fuit  ante. 

quapropter  quoniam  quae  paulo  diximus  ante 

in  commutatum  veniunt,  constare  necessest  795 

ex  aliis  ea,  quae  nequeant  converticr  usquam, 

ne  tibi  res  redeant  ad  nilum  funditus  omnes. 

quin  potius  tali  natura  praedita  quaedam 

corpora  constituas,  ignem  si  forte  crearint, 

posse  eadem  demptis  paucis  paucisque  tributis,  soo 

ordine  mutato  et  motu,  facere  aeris  auras, 

sic  alias  aliis  rebus  imitarier  omnis? 

‘At  manifesta  palam  res  indicat’  inquis  ‘in  auras 
aeris  e terra  res  omnis  crescere  alique; 
et  nisi  tempestas  indulget  tempore  fausto  805 

imbribus,  ut  tabe  nimborum  arbusta  vacillent, 
solque  sua  pro  parte  fovet  tribuitque  calorem, 
crescere  non  possint  fruges  arbusta  animantis.’ 
scilicet  et  nisi  nos  cibus  aridus  et  tener  umor 
adiuvet,  amisso  iam  corpore  vita  quoque  omnis  8io 
omnibus  e nervis  atque  ossibus  exsoluatur. 
adiutamur  enim  dubio  procul  atque  alimur  nos 
certis  ab  rebus,  certis  aliae  atque  aliae  res. 
nimirum  quia  multa  modis  communia  multis 
multarum  rerum  in  rebus  primordia  mixta  8i5 

suqt,  ideo  variis  variae  res  rebus  aluntur, 
atque  eadem  magni  refert  primordia  saepe 
cum  quibus  et  quali  positura  contineantur 
et  quos  inter  se  dent  motus  accipiantque ; 
namque  eadem  caelum  mare  terras  flumina  solem  820 
constituunt,  eadem  fruges  arbusta  animantis, 
verum  aliis  alioque  modo  commixta  moventur, 
quin  etiam  passim  nostris  in  versibus  ipsis 
multa  elementa  vides  multis  communia  verbis, 
cum  tamen  inter  se  versus  ac  verba  necessest  325 
confiteare  et  re  et  sonitu  distare  sonanti, 
tantum  elementa  queunt  permutato  ordine  solo. 


22  i 

at  rerum  quae  sunt  primordia^  plura  adhibere 
possunt  unde  queant  variae  res  quaeque  creari, 

Nunc  et  Anaxagorae  scrutemur  homoeomerian  830 
quam  Grai  memorant  nec  nostra  dicere  lingua 
concedit  nobis  patrii  sermonis  egestas, 
sed  tamen  ipsam  rem  facilest  exponere  verbis, 
principio,  rerum  quom  dicit  homoeomerian, 
ossa  videlicet  e pauxillis  atque  minutis  835 

ossibus  hic  et  de  pauxillis  atque  minutis 
visceribus  viscus  gigni  sanguen  que  creari 
sanguinis  inter  se  multis  coeuntibu’  guttis 
cx  aurique  putat  micis  consistere  posse 
aurum  et  de  terris  terram  concrescere  parvis,  840 
ignibus  ex  ignis,  umorem  umoribus  esse, 
cetera  consimili  fingit  ratione  putatque. 
nec  tamen  esse  ulla  parte  idem  in  rebus  inane 
concedit  neque  corporibus  finem  esse  secandis, 
quare  in  utraque  mihi  pariter  ratione  videtur  845 
errare  atque  illi,  supra  quos  diximus  ante, 
adde  quod  inbecilla  nimis  primordia  fingit; 
si  primordia  sunt,  simili  quae  praedita  constant 
natura  atque  ipsae  res  sunt  aequeque  laborant 
et  pereunt  neque  ab  exitio  res  ulla  refrenat.  850 

nam  quid  in  oppressu  valido  durabit  eorum, 
ut  mortem  effugiat,  leti  sub  dentibus  ipsis? 
ignis  an  umor  an  aura  ? quid  horum  ? sanguen  an  ossa  ? 
nil,  ut  opinor,  ubi  ex  aequo  res  funditus  omnis 
tam  mortalis  erit  quam  quae  manifesta  videmus  855 
ex  oculis  nostris  aliqua  vi  victa  perire, 
at  neque  reccidere  ad  nilum  res  posse  neque  autem 
crescere  de  nilo  testor  res  ante  probatas, 
praeterea  quoniam  cibus  auget  corpus  alitque, 
scire  licet  nobis  venas  et  sasiguen  et  ossa  860 


sive  cibos  omnis  commixto  corpore  dicent 
esse  et  habere  in  se  nervorum  corpora  parva 
ossaque  et  omnino  venas  partisque  cruoris, 
fiet  uti  cibus  omnis,  et  aridus  et  liquor  ipse, 
ex  alienigenis  rebus  constare  putetur,  865 

ossibus  et  nervis  sanieque  et  sanguine  mixto. 

praeterea  quaecumque  e terra  corpora  crescunt 
si  sunt  in  terris,  terram  constare  necessest 
ex  alienigenis,  quae  terris  exoriuntur, 
transfer  item,  totidem  verbis  utare  licebit.  870 

in  lignis  si  flamma  latet  fumusque  cinisque, 
ex  alienigenis  consistant  ligna  necessest. 
praeterea  tellus  quae  corpora  cumque  alit,  auget 

•jf 

ex  alienigenis,  quae  lignis  his  oriuntur. 

Linquitur  hic  quaedam  latitandi  copia  tenvis,  875 
id  quod  Anaxagoras  sibi  sumit,  ut  omnibus  omnis 
res  putet  inmixtas  rebus  latitare,  sed  illud 
apparere  unum  cuius  sint  plurima  mixta 
et  magis  in  promptu  primaque  in  fronte  locata, 
quod  tamen  a vera  longe  ratione  repulsumst.  880 
conveniebat  enim  fruges  quoque  saepe,  minaci 
robore  cum  saxi  franguntur,  mittere  signum 
sanguinis  aut  aliquid,  nostro  quae  corpore  aluntur; 
cum  lapidi  lapidem  terimus,  manare  cruorem. 
consimili  ratione  herbas  quoque  saepe  decebat  885 
et  laticis  dulcis  guttas  similique  sapore 
mittere,  lanigerae  qtiali  sunt  ubere  lactis, 
scilicet  et  glebis  terrarum  saepe  friatis 
herbarum  genera  et  fruges  frondesque  videri 
dispertita  \vder  terram  latitare  minute,  890 

postremo  in  lignis  cinerem  fumumque  videri, 
cum  praefracta  forent,  ignisque  latere  minutos, 
quorum  nil  fieri  quoniam  manifesta  docet  res, 
scire  licet  non  esse  in  rebus  res  ita  mixtas, 
verum  semina  multimodis  inmixta  latere  895 

multarum  rerum  in  rebus  communia  debent. 

‘At  saepe  in  magnis  fit  montibus’  inquis  ‘ut  altis 
arboribus  vicina  cacumina  summa  terantur 
inter  se,  validis  facere  id  cogentibus  austris, 
donec  flammai  fulserunt  flore  coorto.’  900 

scilicet  et  non  est  lignis  tamen  insitus  ignis, 
verum  semina  sunt  ardoris  multa,  terendo 
quae  cum  confluxere,  creant  incendia  silvis, 
quod  si  facta  foret  silvis  abscondita  flamma, 
non  possent  ullum  tempus  celarier  ignes,  905 

conficerent  volgo  silvas,  arbusta  cremarent, 
iamne  vides  igitur,  paulo  quod  diximus  ante, 
permagni  referre  eadem  primordia  saepe 
cum  quibus  et  quali  positura  contineantur 
et  quos  inter  se  dent  motus  accipiantque,  910 

atque  eadem  paulo  inter  se  mutata  creare 
ignes  et  lignum?  quo  pacto  verba  quoque  ipsa 
inter  se  paulo  mutatis  sunt  elementis, 
cum  ligna  atque  ignes  distincta  voce  notemus, 
denique  iam  quaecumque  in  rebus  cernis  apertis  915 
si  fieri  non  posse  putas,  quin  materiai 
corpora  consimili  natura  praedita  fingas, 
hac  ratione  tibi  pereunt  primordia  rerum: 
fiet  uti  risu  tremulo  concussa  cachinnent 
et  lacrimis  salsis  umectent  ora  genasque.  920 

JSTunc  age  quod  superest  cognosce  et  clarius  audi, 
nec  me  animi  fallit  quam  sint  obscura;  sed  acri 
percussit  thyrso  laudis  spes  magna  meum  cor 
et  simul  incussit  suavem  mi  in  pectus  amorem 
musarum,  quo  nunc  instinctus  mente  vigenti  925 

avia  Pieridum  peragro  loca  nullius  ante 
trita  solo,  iuvat  integros  accedere  fontis 
atque  haurire,  iuvatque  novos  decerpere  flores 
insignemque  meo  capiti  petere  inde  coronam 
unde  prius  nulli  velarint  tempora  niusae;  930 

primum  quod  magnis  doceo  de  rebus  et  artis 
religionum  animum  nodis  exsolvere  pergo, 
deinde  quod  obscura  de  re  tam  lucida  pango 
carmina,  musaeo  contingens  cuncta  lepore, 
id  quoque  enim  non  ab  nulla  ratione  videtur;  935 
sed  veluti  pueris  absinthia  taetra  medentes 
cum  dare  conantur,  prius  oras  pocula  circum 
contingunt  mellis  dulci  flavoque  liquore, 
ut  puerorum  aetas  inprovida  ludificetur 
labrorum  tenus,  interea  perpotet  amarum  940 

absinthi  laticem  deceptaque  non  capiatur, 
sed  potius  tali  pacto  recreata  valescat, 
sic  ego  nunc,  quoniam  haec  ratio  plerumque  videtur 
tristior  esse  quibus  non  est  tractata,  retroque 
volgus  abhorret  ab  hac,  volui  tibi  suaviloquenti  945 

carmine  Pierio  rationem  exponere  nostram 
et  quasi  musaeo  dulci  contingere  meile, 
si  tibi  forte  animum  tali  ratione  tenere 
versibus  in  nostris  possem,  dum  perspicis  omnem 
naturam  rerum  qua  constet  compta  figura.  950 

Sed  quoniam  docui  solidissima  materiai 
corpora  perpetuo  volitare  invicta  per  aevom, 
nunc  age,  summai  quaedam  sit  finis  eorum 
necne  sit,  evolvamus ; item  quod  inane  repertumst 
seu  locus  ac  spatium,  res  in  quo  quaeque  gerantur,  955 
13ervideamus  utrum  finitum  funditus  omne 
constet  an  immensum  pateat  vasteque  profundum. 

Omne  quod  est  igitur  nulla  regione  viarum 
finitumst;  namque  extremum  debebat  habere, 
extremum  porro  nullius  posse  videtur  960 

esse,  nisi  ultra  sit  quod  finiat;  ut  videatur 
quo  non  longius  haec  sensus  natura  sequatur, 
nunc  extra  summam  quoniam  nil  esse  fatendum, 
non  habet  extremum,  caret  ergo  fine  modoque. 
nec  refert  quibus  adsistas  regionibus  eius;  965 

usque  adeo,  quem  quisque  locum  possedit,  in  omnis 
tantundem  partis  infinitum  omne  relinquit, 
praeterea  si  iam  finitum  constituatur 
omne  quod  est  spatium,  siquis  procurrat  ad  oras 
ultimus  extremas  iaciatque  volatile  telum,  970 

id  validis  utrum  contortum  viribus  ire 
quo  fuerit  missum  mavis  longeque  volare, 
an  prohibere  aliquid  censes  obstareque  posse  1 
alterutrum  fatearis  enim  sumasque  necessest. 
quorum  utrum  que  tibi  effugium  praecludit  et  omne  975 
cogit  ut  exempta  concedas  fine  patere, 
nam  sive  est  aliquit  quod  probeat  officiatque 
quominu’  quo  missum  est  veniat  finique  locet  se, 
sive  foras  fertur,  non  est  a fine  profectum, 
hoc  pacto  sequar  atque,  oras  ubicumque  locaris  980 
extremas,  quaeram  quid  telo  deniquo  fiat, 
fiet  uti  nusquam  possit  consistere  finis 
effugiumque  fugae  prolatet  copia  semper. 

Praeterea  spatium  summai  totius  omne 
undique  si  inclusum  certis  consisteret  oris  985 

finitumque  foret,  iam  copia  materiai 

undique  ponderibus  solidis  confluxet  ad  imum 

nec  res  ulla  geri  sub  caeli  tegmine  posset 

nec  foret  omnino  caelum  neque  lumina  solis,  • 

quippe  ubi  materies  omnis  cumulata  iaceret  99d 

ex  infinito  iam  tempore  subsidendo. 

at  nunc  nimirum  requies  data  principiorum 

corporibus  nullast,  quia  nil  est  funditus  imum 

quo  quasi  confluere  et  sedes  ubi  ponere  possint. 

semper  in  adsiduo  motu  res  quaeque  geruntur  995 

partibus  e cunctis  infernaque  suppeditantur 

ex  infinito  cita  corpora  materiai. 

postremo  ante  oculos  res  rem  finire  videtur; 

aer  dissaepit  collis  atque  aera  montes, 

terra  mare  et  contra  mare  terras  terminat  omnis;  1000 

omne  quidem  vero  nil  est  quod  finiat  extra. 

est  igitur  natura  loci  spatiumque  profundi, 

quod  neque  clara  suo  percurrere  fulmina  cursu 

perpetuo  possint  aevi  labentia  tractu 

nec  prorsum  facere  ut  restet  minus  ire  meando;  1005 

usque  adeo  passim  patet  ingens  copia  rebus 

finibus  exemptis  in  cunctas  undique  partis. 

Ipsa  modum  porro  sibi  rerum  summa  parare 
ne  possit,  natura  tenet,  quae  corpus  inani 
et  quod  inane  autem  est  finiri  corpore  cogit,  1010 
ut  sic  alternis  infinita  omnia  reddat, 
aut  etiam  alterutrum,  nisi  terminet  alterum,  eorum 
simplice  natura  pateat  tamen  inmoderatum. 

* 

nec  mare  nec  tellus  neque  caeli  lucida  templa 

nec  mortale  genus  nec  divum  corpora  sancta  1015 

exiguum  possent  horai  sistere  tempus. 

nam  dispulsa  suo  de  coetu  materiai 

copia  ferretur  magnum  per  inane  soluta, 

sive  adeo  potius  numquam  concreta  creasset 

ullam  rem,  quoniam  cogi  disiecta  nequis.set.  1020 

nam  certe  neque  consilio  primordia  rerum 

ordine  se  suo  quaeque  sagaci  mente  locarunt 

nec  quos  quaeque  darent  motus  pepigere  profecto^ 

sed  quia  multa  modis  multis  mutata  per  omne 

ex  infinito  vexantur  percita  plagis, 
omne  genus  motus  et  coetus  experiundo 
tandem  deveniunt  in  talis  disposituras, 
qualibus  haec  rerum  consistit  summa  creata, 
et  multos  etiam  magnos  servata  per  annos 
ut  semel  in  motus  coniectast  convenientis, 
efficit  ut  largis  avidum  mare  fluminis  undis 
integrent  amnes  et  solis  terra  vapore 
fota  novet  fetus  summissaque  gens  animantum 
floreat  et  vivant  labentes  aetheris  ignes; 
quod  nullo  facerent  pacto,  nisi  materiai 
ex  infinito  suboriri  copia  posset, 
unde  amissa  solent  reparare  in  tempore  quaeque, 
nam  veluti  privata  cibo  natura  animantum 
diffinit  amittens  corpus,  sic  omnia  debent 
dissolui  simul  ac  defecit  suppeditare  1040 

materies  aliqua  ratione  aversa  viai. 
nec  plagae  possunt  extrinsecus  undique  summam 
conservare  omnem  quaecumque  est  conciliata, 
cudere  enim  crebro  possunt  partemque  morari, 
dum  veniant  aliae  ac  suppleri  summa  queatur.  1045 
interdum  resilire  tamen  coguntur  et  una 
principiis  rerum  spatium  tempusque  fugai 
largiri,  ut  possint  a coetu  libera  ferri, 
quare  etiam  atque  etiam  suboriri  multa  necessest, 
et  tamen  ut  plagae  quoque  possint  suppetere  ipsae,  loso 
infinita  opus  est  vis  undique  materiai. 

Illud  in  his  rebus  longe  fuge  credere,  Memmi, 
in  medium  summae  quod  dicunt  omnia  niti, 
atque  ideo  mundi  naturam  stare  sine  ullis 
ictibus  externis  neque  quoquam  posse  resolvi  1055 
summa  atque  ima,  quod  in  medium  sint  omnia  nixa: 
ipsum  si  quicquam  posse  in  se  sistere  credis: 
et  quae  pondera  sunt  sub  terris  omnia  sursum 
nitier  in  terraque  retro  requiescere  posta, 
ut  per  aquas  quae  nunc  rerum  simulacra  videmus.  lOGO 
et  simili  ratione  animulia  suppa  vagari 
contendunt  neque  posse  e terris  in  loca  caeli 
reccidere  inferiora  magis  quam  corpora  nostra 
sponte  sua  possint  in  caeli  templa  volare. 

illi  cum  videant  solem,  nos  sidera  noctis  - 1065 

cernere,  et  alternis  nobiscum  tempora  caeli 
dividere  et  noctes  parilis  agitare  diebus, 
sed  vanus  stolidis  haec 
amplexi  quod  habent  perv 

nam  medium  nil  esse  potest  1070 

infinita,  neque  omnino,  si  iam  medium  sit, 

possit  ibi  quicquam  consistere 

quam  quavis  alia  longe  ratione 

omnis  enim  locus  ac  spatium,  quod  inane  vocamus, 

per  medium,  per  npn  medium,  concedere  debet  1075 

aeque  ponderibus,  motus  quacumque  feruntur. 

nec  quisquam  locus  est,  quo  corpora  cum  yen^runt, 

ponderis  amissa  vi  possint  stare  in  inani; 

nec  quod  inane  autem  est  ulli  subsistere  debet, 

quin,  sua  quod  natura  petit,  concedere  pergat.  loso 

haud  igitur  possunt  tali  ratione  teneri 

res  in  concilio  medii  cuppedine  victae. 

Praeterea  quoniam  non  omnia  corpora  fingunt 
in  medium  niti,  sed  terrarum  atque  liquoris, 
et  quasi  terreno  quae  corpore  contineantur,  1085 

umorem  ponti  magnasque  e montibus  undas, 
at  contra  tenuis  exponunt  aeris  auras 
et  calidos  simul  a medio  differrier  ignis, 
atque  ideo  totum  circum  tremere  aethera  signis 
et  solis  flammam  per  caeli  caerula  pasci,  1090 

quod  calor  a medio  fugiens  se  ibi  conligat  omnis, 
nec  prorsum  arboribus  summos  frondescere  ramos 


posse,  msi 


a terris  paulatim  cuique  cibatum 

ne  volucri  ritu  flammarum  moenia  mundi 
diffugiant  subito  magnum  per  inane  soluta 
et  ne  cetera  consimili  ratione  sequantur 


I 

neve  ruant  caeli  penetralia  templa  superno 
terraque  se  pedibus  raptim  subducat  et  omnis 
inter  permixtas  rerum  caelique  ruinas 
corpora  solventes  abeat  per  inane  profundum, 
temporis  ut  puncto  nil  extet  reliquiarum 
desertum  praeter  spatium  et  primordia  caeca, 
nam  quacumque  prius  de  parti  corpora  desse 
constitues,  haec  rebus  erit  pars  ianua  leti, 
hac  se  turba  foras  dabit  omnis  materiai. 

Haec  sei  pernosces,  parva  perductus  opella 


namque  alid  ex  alio  clarescet  nec  tibi  caeca 
nox  iter  eripiet  quin  ultima  naturai 
pervideas:  ita  res  accendent  lumina  rebus. 


T.  LUCRETI  CARI 


DE  EERUM  NATUEA 

LIBEK  SECUNDUS. 


Suave,  mari  magno  turbantibus  aequora  ventis, 
e terra  magnum  alterius  spectare  laborem; 
non  quia  vexari  quemquamst  iucunda  voluptas, 
sed  quibus  ipse  malis  careas  quia  cernere  suave  est. 

6 suave  etiam  belli  certamina  magna  tueri 

5 per  campos  instructa  tua  sine  parte  pericli, 
sed  nil  dulcius  est,  bene  quam  munita  tenere 
edita  doctrina  sapientum  templa  serena, 
despicere  unde  queas  alios  passimque  videre 
errare  atque  viam  palantis  quaerere  vitae, 
certare  ingenio,  contendere  nobilitate, 
noctes  atque  dies  niti  praestante  labore 
ad  summas  emergere  opes  rerumque  potiri, 
o miseras  hominum  mentes,  o pectora  caeca! 
qualibus  in  tenebris  vitae  quantisque  periclis 
degitur  hoc  aevi  quodcumquest  1 nonne  videre 
nil  aliud  sibi  naturam  latrare,  nisi  ut,  cui 
corpore  seiunctus  dolor  absit,  mente  fruatur 
iucundo  sensu  cura  semotu’  metuque? 
ergo  corpoream  ad  naturam  pauca  videmus 
esse  opus  omnino,  quae  demant  cumque  dolorem, 
delicias  quoque  uti  multas  substernere  possint, 
gratius  interdum  neque  natura  ipsa  requirit, 
si  non  aurea  sunt  iuvenum  simulacra  per  aedes 
lampadas  igniferas  manibus  retinentia  dextris, 
lumina  nocturnis  epulis  ut  suppeditentur, 
nec  domus  argento  fulget  auroque  renidet 
nec  citharae  reboant  laqueata  aurataque  tecta. 

cum  tamen  inter  se  prostrati  in  gramine  molli 
propter  aquae  rivum  sub  ramis  arboris  altae  30 

non  magnis  opibus  iucunde  corpora  curant, 
praesertim  cum  tempestas  adridet  et  anni 
tempora  conspergunt  viridantis  floribus  herbas, 
nec  calidae  citius  decedunt  corpore  febres, 
textilibus  si  in  picturis  ostroque  rubenti  35 

iacteris,  quam  si  in  plebeia  veste  cubandum  est. 
quapropter  quoniam  nil  nostro  in  corpore  gazae 
proficiunt  neque  nobilitas  nec  gloria  regni, 
quod  superest,  animo  quoque  nil  prodesse  putandum; 
si  non  forte  tuas  legiones  per  loca  campi  40 

fervere  cum  videas  belli  simulacra  cientis, 
subsidiis  magnis  et  ecum  vi  constabilitas, 
ornatasg2^0  armis  statuas  pariterque  animatas^ 
his  tibi  tum  rebus  timefactae  religiones 
effugiunt  animo  pavide;  mortisque  timores  45 

tum  vacuum  pectus  lincunt  curaque  solutum, 
fervere  cum  videas  classem  lateque  vagari, 
quod  si  ridicula  haec  ludibriaque  esse  videmus, 
re  veraque  metus  hominum  curaeque  sequaces 
nec  metuunt  sonitus  armorum  nec  fera  tela 
audacterque  inter  reges  rerumque  potentis  50 

versantur  neque  fulgorem  reverentur  ab  auro 
nec  clarum  vestis  splendorem  purpureai, 
quid  dubitas  quin  omni’  sit  haec  rationi’  potestas? 
omnis  cum  in  tenebris  praesertim  vita  laboret, 
nam  veluti  pueri  trepidant  atque  omnia  caecis  -55 
in  tenebris  metuunt,  sic  nos  in  luce  timemus 
interdum,  nilo  quae  sunt  metuenda  magis  quam 
quae  pueri  in  tenebris  pavitant  finguntque  futura, 
hunc  igitur  terrorem  animi  tenebrasque  necessest 
non  radii  solis  neque  lucida  tela  diei  60 

discutiant,  sed  naturae  species  ratioque. 

Nunc  age,  quo  motu  genitalia  materiai 
corpora  res  varias -gignant  genitasque  resolvant 
et  qua  vi  facere  id  cogantur  quaeque  sit  ollis 
reddita  mobilitas  magnum  per  inane  meandi,  65 

expediam:  tu  te  dictis  praebere  memento, 
nam  certe  non  inter  se  stipata  cohaeret 

materies,  quoniam  minui  rem  quamque  videmus 
et  quasi  longinquo  fluere  omnia  cernimus  aevo 
ex  oculisque  vetustatem  subducere  nostris,  70 

cum  tamen  incolumis  videatur  summa  manere 
propterea  quia,  quae  decedunt  corpora  cuique, 
unde  abeunt  minuunt,  quo  venere  augmine  donant, 
illa  senescere  at  haec  contra  florescere  cogunt, 
nec  remorantur  ibi.  sic  rerum  summa  novatur  75 
semper,  et  inter  se  mortales  mutua  vivunt, 
augescunt  aliae  gentes,  aliae  minuuntur, 
inque  brevi  spatio  mutantur  saecla  animantum 
et  quasi  cursores  vitai  lampada  tradunt. 

Si  cessare  putas  rerum  primordia  posse  so 

cessandoque  novos  rerum  progignere  motus, 
avius  a vera  longe  ratione  vagaris, 
nam  quoniam  per  inane  vagantur,  cuncta  necessest 
aut  gravitate  sua  ferri  primordia  rerum 
aut  ictu  forte  alterius,  nam  cum  cita  saepe  85 

obvia  conflixere,  fit  ut  diversa  repente 
dissiliant;  neque  enim  mirum,  durissima  quae  sint 
ponderibus  solidis  neque  quicquam  a tergo  ibus  obstet» 
et  quo  iactari  magis  omnia  materiai 
corpora  pervideas,  reminiscere  totius  imum  90 

nil  esse  in  summa,  neque  habere  ubi  corpora  prima 
consistant,  quoniam  spatium  sine  fine  modoquest 
inmensumque  patere  in  cunctas  undique  partis 
pluribus  ostendi  et  certa  ratione  probatumst. 
quod  quoniam  constat,  nimirum  nulla  quies  est  95 
reddita  corporibus  primis  per  inane  profundum, 
sed  magis  adsiduo  varioque  exercita  motu 
partim  intervallis  magnis  confulta  resultant, 
pars  etiam  brevibus  spatiis  vexantur  ab  ictu, 
et  quaecumque  magis  condenso  conciliatu  loo 

exiguis  intervallis  convecta  resultant, 
indupedita  suis  perplexis  ipsa  figuris, 
haec  validas  saxi  radices  et  fera  ferri 
corpora  constituunt  et  cetera  cie  genere  horum. 

PATJCUIA  QUAE  PORRO  MAGNUM  PER  INANE  VAGANTUR  ' 305 

set  quae  dissiliunt  longe  longeque  recursant 
in  magnis  intervallis,  haec  aera  rarum 

sufficiunt  nobis  et  splendida  lumina  solis, 
multaque  praeterea  magnum  per  inane  vagantur^ 
conciliis  rerum  quae  sunt  reiecta  nec  usquam  no 
consociare  etiam  motus  potuere  recepta, 
cuius,  uti  memoro,  rei  simulacrum  et  imago 
ante  oculos  semper  nobis  versatur  et  instat, 
contemplator  enim,  cum  solis  lumina  cumque 
inserti  fundunt  radii  per  opaca  domorum:  115 

multa  minuta  modis  multis  per  inane  videbis 
corpora  misceri  radiorum  lumine  in  ipso 
et  velut  aeterno  certamine  proelia  pugnas 
edere  turmatim  certantia  nec  dare  pausam, 
conciliis  et  discidiis  exercita  crebris;  120 

conicere  ut  possis  ex  hoc,  primordia  rerum 
quale  sit  in  magno  iactari  semper  inani, 
dumtaxat  rerum  magnarum  parva  potest  res 
exemplare  dare  et  vestigia  notitiai. 
hoc  etiam  magis  haec  animum  te  advertere  par  est  125 
corpora  quae  in  solis  radiis  turbare  videntur, 
quod  tales  turbae  motus  quoque  materiai 
significant  clandestinos  caecosque  subesse.. 
multa  videbis  enim  plagis  ibi  percita  caecis 
commutare  viam  retroque  repulsa  reverti  130 

nunc  huc  nunc  illuc  in  cunctas  undique  partis, 
scilicet  hic  a principiis  est  omnibus  error, 
prima  moventur  enim  per  se  primordia  rerum; 
inde  ea  quae  parvo  sunt  corpora  conciliatu 
et  quasi  proxima  sunt  ad  viris  principiorum,  135 

ictibus  illorum  caecis  inpulsa  cientur, 
ipsaque  quae  porro  paulo  maiora  lacessunt, 
sic  a principiis  ascendit  motus  et  exit 
paulatim  nostros  ad  sensus,  ut  moveantur 
illa  quoque,  in  solis  quae  lumine  cernere  quimus  140 
nec  quibus  id  faciant  plagis  apparet  aperte. 

Nunc  quae  mobilitas  sit  reddita  materiai 
corporibus,  paucis  licet  hinc  cognoscere,  Memmi, 
primum  aurora  novo  cum  spargit  lumine  terras 
et  variae  volucres  nemora  avia  pervolitantes  145 

aera  per  tenerum  liquidis  loca  vocibus  opplent, 
quam  subito  soleat  sol  ortus  tempore  tali 

convestire  sua  perfundens  omnia  luce, 

omnibus  in  promptu  manifestumque  esse  videmus. 

at  vapor  is  quem  sol  mittit  lumenque  serenum  150 

non  per  inane  meat  vacuum;  quo  tardius  ire 

cogitur,  aerias  quasi  dum  diverberet  undas. 

nec  singillatim  corpuscula  quaeque  vaporis 

sed  complexa  meant  inter  se  conque  globata; 

quapropter  simul  inter  se  retrahuntur  et  extra  155 

officiuntur,  uti  cogantur  tardius  ire. 

at  quae  sunt  solida  primordia  simplicitate, 

cum  per  inane  meant  vacuum  nec  res  remoratur 

ulla  foris  atque  ipsa,  suis  e partibus  una, 

unum  in  quem  coepere  locum  conixa  feruntur,  160 

debent  nimirum  praecellere  mobilitate 

et  multo  citius  ferri  quam  lumina  solis 

multiplexque  loci  spatium  transcurrere  eodem 

tempore  quo  solis  pervolgant  fulgura  caelum. 

❖ 

[nec  persectari  primordia  singula  quaeque,  165 

ut  «?/deant  qua  quicque  geratur  cum  ratione. 

At  quidam  contra  haec,  ignari  materiai, 
naturam  non  posse  deum  sine  numine  credunt 
tanto  opere  humanis  rationibus  admoderate 
tempora  mutare  annorum  frugesque  creare,  170 

et  iam  cetera,  mortalis  quae  suadet  adire 
ipsaque  deducit  dux  vitae  dia  voluptas 
et  res  per  Yeneris  blanditur  saecla  propagent, 
ne  genus  occidat  humanum,  quorum  omnia  causa  . 
constituisse  deos  cum  fingunt,  omnibu’  rebus  175 

magno  opere  a vera  lapsi  ratione  videntur, 
nam  quamvis  rerum  ignorem  primordia  quae  sint, 
hoc  tamen  ex  ipsis  caeli  rationibus  ausim 
confirmare  aliisque  ex  rebus  reddere  multis, 
nequaquam  nobis  divinitus  esse  creatam  iso 

naturam  mundi:  tanta  stat  praedita  culpa, 
quae  tibi  posterius,  Memmi,  faciemus  aperta, 
nunc  id  quod  superest  de  motibus  expediemus.] 

ISTunc  locus  est,  ut  opinor,  in  his  illud  quoque  rebus 
confirmare  tibi,  nullam  rem  posse  sua  vi  185 

corpoream  sursum  ferri  sursumque  meare; 

ne  tibi  dent  in  eo  flammarum  corpora  fraudem, 
sursus  enim  versus  gignuntur  et  augmina  sumunt 
et  sursum  nitidae  fruges  arbustaque  crescunt, 
pondera,  quantum  in  se  est,  cum  deorsum  cuncta  ferantur, 
nec  cum  subsiliunt  ignes  ad  tecta  domorum  i9i 

et  celeri  flamma  degustant  tigna  trabesque, 
sponte  sua  facere  id  sine  vi  subigente  putandum  est. 
quod  genus  e nostro  cum  missus  corpore  sanguis 
emicat  exultans  alte  spargitque  cruorem.  195 

nonne  vides  etiam  quanta  vi  tigna  trabesque 
respuat  umor  aquae?  nam  quo  magis  ursimus  alte 
deiecta  et  magna  vi  multi  pressimus  aegre, 
tam  cupide  sursum  revomit  magis  atque  remittit, 
plus  ut  parte  foras  emergant  exiliantque.  200 

nec  tamen  haec,  quantum  est  in  se,  dubitamus,  opinor, 
quin  vacuum  per  inane  deorsum  cuncta  ferantur, 
sic  igitur  debent  flammae  quoque  posse  per  auras 
aeris  expressae  sursum  succedere,  quamquam 
pondera,  quantum  in  ^est,  deorsum  <i6?ducere  pugnent.  205 
nocturnasque  faces  caeli  sublime  volantis 
nonne  vides  longos  flammarum  ducere  tractus 
in  quascumque  dedit  partis  natura  meatum? 
non  cadere  in  terram  stellas  et  sidera  cernis? 
sol  etiam  caeli  de  vertice  dissipat  omnis  210 

ardorem  in  partis  et  lumine  conserit  arva; 
in  terras  igitur  quoque  solis  vergitur  ardor, 
transversosque  volare  per  imbris  fulmina  cernis; 
nunc  hinc  nunc  illinc  abrupti  nubibus  ignes 
concursant;  cadit  in  terras  vis  flammea  volgo.  215 

Illud  in  his  quoque  te  rebus  cognoscere  avemus, 
corpora  cum  deorsum  rectum  per  inane  feruntur, 
ponderibus  propriis  incerto  tempore  ferme 
incertisque  loci  spatiis  decellere  paulum, 
tantum  quod  momen  mutatum  dicere  possis.  220 

quod  nisi  declinare  solerent,  omnia  deorsum, 
imbris  uti  guttae,  caderent  per  inane  profundum, 
nec  foret  offensus  natus  nec  plaga  creata 
principiis:  ita  nil  umquam  natura  creasset. 

Quod  si  forte  aliquis  credit  graviora  potesse  223 
corpora,  quo  citius  rectum  per  inane  feruntur, 

incidere  ex  supero  levioribus  atque  ita  plagae 
gignere  quae  possint  genitalis  reddere  motus, 
avius  a vera  longe  ratione  recedit, 
nam  per  aquas  quaecumque  cadunt  atque  aera  rarum,  230 
haec  pro  ponderibus  casus  celerare  necessest 
propterea  quia  corpus  aquae  naturaque  tenvis 
aeris  haut  possunt  aeque  rem  quamque  morari, 
sed  citius  cedunt  gravioribus  exsuperata, 
at  contra  nulli  de  nulla  parte  neque  ullo  235 

tempore  inane  potest  vacuum  subsistere  rei, 
quin,  sua  quod  natura  petit,  concedere  pergat; 
omnia  quapropter  debent  per  inane  quietum 
aeque  ponderibus  non  aequis  concita  ferri, 
haud  igitur  poterunt  levioribus  incidere  umquam  240 
ex  supero  graviora  neque  ictus  gignere  per  se 
qui  varient  motus  per  quos  natura  gerat  res. 
quare  etiam  atque  etiam  paulum  inclinare  necessest 
corpora;  nec  plus  quam  minimum,  ne  fingere  motus 
obliquos  videamur  et  id  res  vera  refutet.  245 

namque  hoc  in  promptu  manifestumque  esse  videmus, 
pondera,  quantum  in  ^est,  non  posse  obliqua  meare,  ' 
ex  supero  cum  praecipitant,  quod  cernere  possis, 
sed  nil  omnino  recta  regione  viai 
declinare  quis  est  qui  possit  cernere  de  se?  250 

Denique  si  semper  motus  conectitur  omnis 
et  vetere  exoritur  semper  novus  ordine  certo 
nec  declinando  faciunt  primordia  motus 
principium  quoddam  quod  fati  foedera  rumpat, 
ex  infinito  ne  causam  causa  sequatur,  255 

libera  per  terras  unde  haec  animantibus  exstat, 
unde  est  haec,  inquam,  fatis  avolsa  potestas 
per  quam  progredimur  quo  ducit  quemque  voluntas, 
declinamus  item  motus  nec  tempore  certo 
nec  regione  loci  certa,  sed  ubi  ipsa  tulit  mens]  260 
nam  dubio  procul  his  rebus  sua  cuique  voluntas 
principium  dat  et  hinc  motus  per  membra  rigantur, 
nonne  vides  etiam  patefactis  tempore  puncto 
carceribus  non  posse  tamen  prorumpere  equorum 
vim  cupidam  tam  de  subito  quam  mens  avet  ipsa  ] 265 

omnis  enim  totum  per  corpus  materiai 

copia  conquiri  debet,  concita  per  artua 
omnis  ut  studium  mentis  conixa  sequatur; 
ut  videas  initum  motus  a corde  creari 
ex  animique  voluntate  id  procedere  primum,  270 

inde  dari  porro  per  totum  corpus  et  artus, 
nec  similest  ut  cum  impulsi  procedimus  ictu 
viribus  alterius  magnis  magnoque  coactu, 
nam  tum  materiem  totius  corporis  omnem 
perspicuumst  nobis  invitis  ire  rapi(][ue,  275 

donec  eam  refrenavit  per  membra  voluntas, 
iamne  vides  igitur,  quamquam  vis  extera  multos 
pellat  et  invitos  cogat  procedere  saepe 
praecipitesque  rapi,  tamen  esse  in  pectore  nostro 
quiddam  quod  contra  pugnare  obstareque  possit  1 280 

cuius  ad  arbitrium  quoque  copia  materiai 
cogitur  interdum  flecti  per  membra  per  artus 
et  proiecta  refrenatur  retroque  residit, 
quare  in  seminibus  quoque  idem  fateare  necessest, 
esse  aliam  praeter  plagas  et  pondera  causam 
motibus,  unde  haec  est  nobis  innata  poteastas, 
de  nilo  quoniam  fieri  nil  posse  videmus, 
pondus  enim  prohibet  ne  plagis  omnia  fiant 
externa  quasi  vi.  sed  ne  mens  ipsa  necessum 
intestinum  habeat  cunctis  in  rebus  agendis 
et  devicta  quasi  hoc  cogatur  ferre  patique,  ' 
id  facit  exiguum  clinamen  principiorum 
nec  regione  loci  certa  nec  tempore  certo. 

Kec  stipata  magis  fuit  umquam  materiai 
copia  nec  porro  maioribus  intervallis, 
nam  neque  adaugescit  quicquam  neque  deperit 
quapropter  quo  nunc  in  motu  principiorum 
corpora  sunt,  in  eodem  ante  acta  aetate  fuere 
et  post  haec  semper  simili  ratione  ferentur, 
et  quae  consuerint  gigni  gignentur  eadem 
condicione  et  erunt  et  crescent  ^vique  valebunt, 
quantum  cuique  datum  est  per  foedera  naturai. 
nec  remm  summam  commutare  ulla  potest  vis. 
nam  neque,  quo  possit  genus  ullum  materiai 
effugere  ex  omni,  quicquam  est  extra^  neque  in  omne  305 
unde  coorta  queat  nova  vis  inrumpere  et  omnem 

naturam  rerum  mutare  et  vertere  motus. 

Illud  in  his  rebus  non  est  mirabile,  quare, 
omnia  cum  rerum  primordia  sint  in  motu, 
summa  tamen  summa  videatur  stare  quiete,  310 

praeterquam  siquid  proprio  dat  corpore  motus, 
omnis  enim  longe  nostris  ab  sensibus  infra 
primorum  natura  iacet;  quapropter,  ubi  ipsa 
cernere  iam  nequeas,  motus  quoque  surpere  debent; 
praesertim  cum,  quae  possimus  cernere,  celent  3i5 
saepe  tamen  motus  spatio  diducta  locorum, 
nam  saepe  in  colli  tondentes  pabula  laeta 
lanigerae  reptant  pecudes  quo  quamgz^^  vocantes 
invitant  herbae  gemmantes  rore  recenti, 
et  satiati  agni  ludunt  blandeque  coruscant;  320 

omnia  quae  nobis  longe  confusa  videntur 
et  velut  in  viridi  candor  consistere  colli, 
praeterea  magnae  legiones  cum  loca  cursu 
camporum  complent  belli  simulacra  cientes, 
fulgor  ibi  ad  caelum  se  tollit  totaque  circum  325 
aere  renidescit  tellus  supterque  virum  vi 
excitur  pedibus  sonitus  clamoreque  montes 
icti  reiectant  voces  ad  sidera  mundi 
et  circumvolitant  equites  mediosque  repente 
tramittunt  valido  quatientes  impete  campos.  330 

et  tamen  est  quidam  locus  altis  montibus  unde 
stare  videntur  et  in  campis  consistere  fulgor. 

Nunc  age  iam  deinceps  cunctarum  exordia  rerum 
qualia  sint  et  quam  longe  distantia  formis 
percipe,  multigenis  quam  sint  variata  figuris;  335 
non  quo  multa  parum  simili  sint  praedita  forma, 
sed  quia  non  volgo  paria  omnibus  omnia  constent, 
nec  mirum;  nam  cum  sit  eorum  copia  tanta 
ut  neque  finis,  uti  docui,  neque  summa  sit  ulla, 
debent  nimirum  non  omnibus  omnia  prorsum  340 
esse  pari  filo  similique  adfecta  figura, 
praestat  rem  genus  humanum  miitaeque  natantes 
squamigerum  pecudes  et  laeta  armenta  feraeque 
et  variae  volucres,  laetantia  quae  loca  aquarum 
concelebrant  circum  ripas  fontisque  lacusque,  345 
et  quae  pervolgant  nemora  avia  pervolitantes; 

quorum  unum  quidvis  generatim  sumere  perge, 
invenies  tamen  inter  se  differre  figuris, 
nec  ratione  alia  proles  cognoscere  matrem 
nec  mater  posset  prolem;  quod  posse  videmus  350 
nec  minus  atque  homines  inter  se  nota  cluere, 
nam  saepe  ante  deum  vitulus  delubra  decora 
turicremas  propter  mactatus  concidit  aras 
sanguinis  expirans  calidum  de  pectore  flumen., 
at  mater  viridis  saltus  orbata  peragrans  355 

noscit  humi  pedibus  vestigia  pressa  bisulcis, 
omnia  convisens  oculis  loca  si  queat  usquam 
conspicere  amissum  fetum,  completque  querellis 
frondiferum  nemus  absistens  et  crebra  revisit 
ad  stabulum  desiderio  perfixa  iuvenci,  3go 

nec  tenerae  salices  atque  herbae  rore  vigentes 
fluminaque  illa  queunt  summis  labentia  ripis 
oblectare  animum  sumptamque  avertere  curam, 
nec  vitulorum  aliae  species  per  pabula  laeta 
derivare  queunt  animum  curaque  levare : 365 

usque  adeo  quiddam  proprium  notumque  requirit, 
praeterea  teneri  tremulis  cum  vocibus  haedi 
cornigeras  norunt  matres  agnique  petulci 
balantum  pecudes:  ita,  quod  natura  reposcit, 
ad  sua  quisque  fere  decurrunt  ubera  lactis.  370 

postremo  quodvis  frumentum  non  tamen  omne 
quique  suo  genere  inter  se  simile  esse  videbis, 
quin  intercurrat  quaedam  distantia  formis, 
concharumque  genus  parili  ratione  videmus 
pingere  telluris  gremium,  qua  mollibus  undis  375 

litoris  incurvi  bibulam  pavit  aequor  harenam. 
quare  etiam  atque  etiam  simili  ratione  necessest, 
natura  quoniam  constant  neque  facta  manu  sunt 
unius  ad  certam  formam  primordia  rerum, 
dissimili  inter  se  quaedam  volitare  figura.  380 

Perfacile  est  tali  ratione  exsolvere  nobis 
quare  fulmineus  multo  penetralior  ignis 
quam  noster  fuat  e taedis  terrestribus  ortus, 
dicere  enim  possis  caelestem  fulminis  ignem 
suptilem  magis  e parvis  constare  figuris  385 

atque  ideo  transire  foramina  quae  nequit  ignis 

noster  hic  e lignis  ortus  taedaque  creatus. 

praeterea  lumen  per  cornum  transit,  at  imber 

respuitur,  quare?  nisi  luminis  illa  minora 

corpora  sunt  quam  de  quibus  est  liquor  almus  aquarum. 

et  quamvis  subito  per  colum  vina  videmus  391 

perfluere;  at  contra  tardum  cunctatur  olivom, 

aut  quia  nimirum  maioribus  est  elementis 

aut  magis  hamatis  inter  se  perque  plicatis, 

atque  ideo  fit  uti  non  tam  diducta  repente  395 

inter  se  possint  primordia  singula  quaeque 

singula  per  cuiusque  foramina  permanare. 

Huc  accedit  uti  mellis  lactisque  liquores 
iucundo  sensu  linguae  tractentur  in  ore; 
at  contra  taetra  absinthi  natura  ferique  400 

Centauri  foedo  pertorquent  ora  sapore; 
ut  facile  agnoscas  e levibus  atque  rutundis 
esse  ea  quae  sensus  ineunde  tangere  possunt, 
at  contra  quae  amara  atque  aspera  cumque  videntur, 
haec  magis  hamatis  inter  se  nexa  teneri  .405 

proptereaque  solere  vias  rescindere  nostris 
sensibus  introituque  suo  perrumpere  corpus. 

Omnia  postremo  bona  sensibus  et  mala  tactu 
dissimili  inter  se  pugnant  perfecta  figura; 
ne  tu  forte  putes  serrae  stridentis  acerbum  4io 

horrorem  constare  elementis  levibus  aeque 
ac  musaea  mele,  per  chordas  organici  quae 
mobilibus  digitis  expergefacta  figurant; 
neu  simili  penetrare  putes  primordia  forma 
in  nares  hominum,  cum  taetra  cadavera  torrent,  415 
et  cum  scena  .croco  Cilici  perfusa  recens  est 
araque  Panchaeos  exhalat  propter  odores.; 
neve  bonos  rerum  simili  constare  colores 
semine  constituas,  oculos  qui  pascere  possunt, 
et  qui  conpungunt  aciem  lacrimar  eque  cogunt  420 
aut  foeda  specie  dir^*  turpesque  videntur, 
omnis  enim,  sensus  quae  mulcet  cumque,  figura 
haut  sine  principiali  aliquo  levore  creatast; 
at  contra  quaecumque  molesta  atque  aspera  constat, 
non  aliquo  sine  materiae  squalore  repertast.  426 

sunt  etiam  quae  iam  nec  levia  iure  putantur 

esse  neque  omnino  flexis  mucronibus  unca, 
sed  magis  angellis  paulum  prostantibu’  quique 
titillare  magis  sensus  quam  laedere  possint; 
fecula  iam  quo  de  genere  est  inulaeque  sapores.  430 
denique  iam  calidos  ignis  gelidamque  pruinam 
dissimili  dentata  modo  conpungere  sensus 
corporis,  indicio  nobis  est  tactus  uterque. 
tactus  enim,  tactus,  pro  divum  numina  sancta, 
corporis  est  sensus,  vel  cum  res  extera  sese  435 

insinuat,  vel  cum  laedit  quae  in  corpore  natast 
aut  iuvat  egredieris  genitalis  per  Veneris  res, 
aut  ex  oflensu  cum  turbant  corpore  in  ipso 
semina  confunduntgz^^  inter  se  concita  sensum; 
ut  si  forte  manu  quamvis  iam  corporis  ipse  440 

tute  tibi  partem  ferias  atque  experiare. 
quapropter  longe  formas  distare  necessest 
principiis,  varios  quae  possint  edere  sensus. 

Denique  quae  nobis  durata  ac  spissa  videntur, 
liaec  magis  hamatis  inter  sese  esse  necessest  445 
et  quasi  ramosis  alte  compacta  teneri, 
in  quo  iam  genere  in  primis  adamantina  saxa 
prima  acie  constant  ictus  contemnere  sueta 
et  validi  silices  ac  duri  robora  ferri 
aeraque  quae  claustris  restantia  vociferantur.  450 

illa  quidem  debent  e levibus  atque  rutundis 
esse  magis,  fluvido  quae  corpore  liquida  constant; 

NAMQUE  PAPAVERIS  HAUSTUS  ITEMST  FACILIS  QUOD  AQUARUM 

nec  retinentur  enim  inter  se  glomeramina  quaeque 
et  procursus  item  proclive  volubilis  exstat.  455 

omnia  postremo  quae  puncto  tempore  cernis 
diffugere,  ut  fumum  nebulas  flammasque,  necessest, 
si  minus  omnibu’  sunt  e levibus  atque  rutundis, 
at  non  esse  tamen  perplexis  indupedita, 
pungere  uti  possint  corpus  penetrareque  saxa,  460 
nec  tamen  haerere  inter  se;  quodciimque  videmus 
sensibu’  sic  latum,  facile  ut  cognoscere  possis 
non  e perplexis  sed  acutis  esse  elementis, 
sed  quod  amara  'sddes  eadem  quae  fluvida  constant, 
sudor  uti  maris  est,  minime  mirabile  habeto.  465 

nam  quod  fluvidus  est,  e levibus  atque  rutundis 

est,  et  squalida  multa  creant  admixta  doloris 
corpora ; nec  tamen  haec  retineri  hamata  necessum^?^/ 
scilicet  esse  globosa  tamen,  cum  squalida  constent, 
provolvi  simul  ut  possint  et  laedere  sensus.  47o 

et  quo  mixta  putes  magis  aspera  levibus  esse 
principiis,  unde  est  Neptuni  corpus  acerbum, 
est  ratio  secernendi;  seorsumque  videndi 
umor  dulcis,  ubi  per  terras  crebrius  idem 
percolatur,  ut  in  foveam  fluat  ac  mansuescat;  475 
linquit  enim  supera  taetri  primordia  viri, 
aspera  quom  magis  in  terris  haerescere  possint. 

Quod  quoniam  docui,  pergam  conectere  rem  quae 
ex  hoc  apta  fidem  ducat,  primordia  rerum 
finita  variare  figurarum  ratione.  480 

quod  si  non  ita  sit,  rursum  iam  semina  quaedam 
esse  infinito  debebunt  corporis  auctu, 
nam  quoniam  eadem  una  cuiusvis  in  brevitate 
corporis  inter  se  multum  variare  figurae 
non  possunt:  fac  enim  minimis  e partibus  esse 
corpora  prima  tribus,  vel  paulo  pluribus  auge; 
nempe  ubi  eas  partis  unius  corporis  omnis, 
summa  atque  ima  locans,  transmutans  dextera  laevis, 
omnimodis  expertus  eris,  quam  quisque  det  ordo 
formai  speciem  totius  corporis  eius,  490 

quod  superest,  si  forte  voles  variare  figuras, 
addendum  partis  alias  erit;  inde  sequetur, 
adsimili  ratione  alias  ut  postulet  ordo, 
si  tu  forte  voles  etiam  variare  figuras: 
ergo  formarum  novitatem  corporis  augmen  495 

subsequitur,  quare  non  est  ut  credere  possis 
esse  infinitis  distantia  semina  formis, 
ne  quaedam  cogas  inmani  maximitate 
esse,  supra  quod  iam  docui  non  posse  probari, 
iam  tibi  barbaricae  vestes  Meliboeaque  fulgens  500 
purpura  Thessalico  concharum  tacta  colore 

aurea  pavonum  ridenti  imbuta  lepore 
saecla,  novo  rerum  superata  colore  iacerent 
et  contemptus  odor  smyrnae  mellisque  sapores, 
et  cycnea  mele  Phoebeaque  daedala  chordis 

carmina  consimili  ratione  oppressa  silerent, 
namque  aliis  aliud  praestantius  exoreretur, 
cedere  item  retro  possent  in  deteriores 
omnia  sic  partis,  ut  diximus  in  melioris, 
namque  aliis  aliud  retro  quoque  taetrius  esset  5io 
naribus  auribus  atque  oculis  orisque  sapori, 
quae  quoniam  non  smit,  sed  rebus  reddita  certa 
finis  utrimque  tenet  summam,  fateare  necessest 
materiem  quoque  finitis  differre  figuris, 
denique  ab  ignibus  ad  gelidas  iter  usque  pruinas  515 
finitumst  retroque  pari  ratione  remensum  st. 
extima  enim  calor  ac  frigus,  mediique  tepores 
interutraque  iacent  explentes  ordine  summam, 
ergo  finita  distant  ratione  creata, 
ancipiti  quoniam  mucroni  utrimque  notantur,  620 

hinc  flammis  illinc  rigidis  infesta  pruinis. 

Quod  quoniam  docui,  pergam  conectere  rem  quae 
ex  hoc  apta  fidem  ducat,  primordia  rerum, 
inter  se  simili  quae  sunt  perfecta  figura, 
infinita  cluere,  etenim  distantia  cum  sit  525 

formarum  finita,  necesse  est  quae  similes  sint 
esse  infinitas  aut  summam  materiai 
finitam  constare,  id  quod  non  esse  probavi 
versibus  ostendens  corpuscula  materiai 
ex  infinito  summam  rerum  usque  tenere,  530 

undique  protelo  plagarum  continuato, 
nam  quod  rara  vides  magis  esse  animalia  quaedam 
fecundamque  minus  naturam  cernis  in  illis, 
at  regione  locoque  alio  terrisque  remotis 
multa  licet  genere  esse  in  eo  numerum  que  repleri ; 635 

sicut  quadripedum  cum  primis  esse  videmus 
in  genere  anguimanus  elephantos,  India  quorum 
milibus  e multis  vallo  munitur  eburno, 
ut  penitus  nequeat  penetrari:  tanta  ferarum 
vis  est,  quarum  nos  perpauca  exempla  videmus.  640 
sed  tamen  id  quoque  uti  concedam,  quamlubet  esto 
unica  res  quaedam  nativo  corpore  sola, 
cui  similis  toto  terrarum  nulla  sit  orbi; 
infinita  tamen  nisi  erit  vis  materiai 
unde  ea  progigni  possit  concepta,  creari  645 

non  poterit,  neque,  quod  superest,  procrescere  alique. 

quippe  etenim  sumam  hoc  quoque  uti  finita  per  omne 

corpora  iactari  unius  genitalia  rei, 

unde  ubi  qua  vi  et  quo  pacto  congressa  coibunt 

materiae  tanto  in  pelago  turbaque  aliena?  550 

non,  ut  opinor,  habent  rationem  conciliandi ; 

sed  quasi  naufragiis  magnis  multisque  coortis 

disiectare  solet  magnum  mare  transtra  guberna 

antemnas  proram  malos  tonsasque  natantis, 

per  terrarum  omnis  oras  fluitantia  aplustra  555 

ut  videantur  et  indicium  mortalibus  edant, 

infidi  maris  insidias  virisque  dolumque 

ut  \4tare  velint,  neve  ullo  tempore  credant, 

subdola  cum  ridet  placidi  pellacia  ponti, 

sic  tibi  si  finita  semel  primordia  quaedam  560 

constitues,  aevom  debebunt  sparsa  per  omnem 

disiectare  aestus  diversi  materiai, 

numquam  in  concilium  ut  possint  compulsa  coire 

nec  remorari  in  concilio  nec  crescere  adaucta ; 

quorum  utrumque  palam  fieri  manifesta  docet  res,  565 

et  res  progigni  et  genitas  procrescere  posse. 

esse  igitur  genere  in  quovis  primordia  rerum 

infinita  palam  est  unde  omnia  suppeditantur. 

JNTec  superare  queunt  motus  itaque  exitiales 
perpetuo  neque  in  aeternum  sepelire  salutem,  670 
nec  porro  rerum  genitales  auctificique 
motus  perpetuo  possunt  servare  creata, 
sic  aequo  geritur  certamine  principiorum 
ex  infinito  contractum  tempore  bellum, 
nunc  hic  nunc  illic  superant  vitalia  rerum  575 

et  superantur  item,  miscetur  funere  vagor 
quem  pueri  tollunt  visentis  luminis  oras; 
nec  nox  ulla  diem  neque  noctem  aurora  secutast 
quae  non  audierit  mixtos  vagitibus  aegris 
ploratus  mortis  comites  et  funeris  atri.  580 

Illud  in  his  obsignatum  quoque  rebus  habere 
convenit  et  memori  mandatum  mente  tenere, 
nil  esse,  in  promptu  quorum  natura  videtur, 
quod  genere  ex  uno  consistat  principiorum, 
nec  quicquam  quod  non  permixto  semine  constet;  585 

et  quodcumque  magis  vis  multas  possidet  in  se 
atque  potestates,  ita  plurima  j)rincipiorum 
in  sese  genera  ac  varias  docet  esse  figuras, 
principio  tellus  habet  in  se  corpora  prima 
unde  mare  inmensum  volventes  frigora  fontes  590 
adsidue  renovent,  habet  ignes  unde  oriantur, 
nam  multis  succensa  locis  ardent  sola  terrae, 
eximiis  vero  furit  ignibus  impetus  Aetnae, 
tum  porro  nitidas  fruges  arbustaque  laeta 
gentibus  humanis  habet  unde  extollere  possit,  595 

unde  etiam  fluvios  frondes  et  pabula  laeta 
montivago  generi  possit  praebere  ferarum, 
quare  magna  deum  mater  materque  ferarum 
et  nostri  genetrix  haec  dicta  est  corporis  una. 

Hanc  veteres  Graium  docti  cecinere  poetae  eoo 


sedibus  in  curru  biiugos  agitare  leones, 

aeris  in  spatio  magnam  pendere  docentes 

tellurem  neque  posse  in  terra  sistere  terram. 

adimixere  feras,  quia  quamvis  effera  proles 

officiis  debet  molliri  vieta  parentum.  €05 

muralique  caput  summum  cinxere  corona, 

eximiis  munita  locis  quia  sustinet  urbes; 

quo  nunc  insigni  per  magnas  praedita  terras 

horrifice  fertur  divinae  matris  imago. 

hanc  variae  gentes  antiquo  more  sacrorum  6io 

Idaeam  vocitant  matrem  Phrygiasque  catervas 

dant  comites,  quia  primum  ex  illis  finibus  edunt 

per  terrarum  orbem  fruges  coepisse  creari. 

gallos  attribuunt,  quia,  numen  qui  violarint 

matris  et  ingrati  genitoribus  inventi  sint,  6i5 

significare  volunt  indignos  esse  putandos, 

vivam  progeniem  qui  in  oras  luminis  edant. 

tympana  tenta  tonant  palmis  et  cymbala  circum 

concava,  raucisonoque  mmantur  cornua  cantu 

et  Phrygio  stimulat  numero  cava  tibia  mentis,  620 

telaque  praeportant  violenti  signa  furoris, 

ingratos  animos  atque  impia  pectora  volgi 

conterrere  metu  quae  possint  numini’  divae. 

ergo  cum  primum  magnas  invecta  per  urbis 

munificat  tacita  mortalis  muta  salute,  625 

aere  atque  argento  sternunt  iter  omne  viarum 
largifica  stipe  ditantes  ninguntque  rosarum 
floribus  umbrantes  matrem  comitumque  catervas, 
hic  armata  manus,  Curetas  nomine  Grai 
quos  memorant  Phrygios,  inter  se  forte  quod  armis  630 
ludunt  in  numerumque  exultant  sanguinolenti 
terrificas  capitum  quatientes  momine  cristas, 

Dictaeos  referunt  Curetas  qui  lovis  illum 
vagitum  in  Creta  quondam  occultasse  feruntur, 
cum  pueri  circum  puerum  pernice  chorea  635 

armatei  in  numerum  pulsarent  aeribus  aera, 
ne  Saturnus  eum  malis  mandaret  adeptus 
aeternumque  daret  matri  sub  pectore  volnus. 
propterea  magnam  armati  matrem  comitantur,  646 
aut  quia  significant  divam  praedicere  ut  armis 
ac  virtute  velint  patriam  defendere  terram 
praesidioque  parent  decorique  parentibus  esse, 
quae  bene  et  eximie  quamvis  disposta  ferantur, 
longe  sunt  tamen  a vera  ratione  repulsa.  645 

omnis  enim  per  se  divom  natura  necessest 
inmortali  aevo  summa  cum  pace  fruatur 
semota  ab  nostris  rebus  seiunctaque  longe, 
nam  privata  dolore  omni,  privata  periclis, 
ipsa  suis  pollens  opibus,  nil  indiga  nostri,  650 

nec  bene  promeritis  capitur  neque  tangitur  ira. 

655  hic  siquis  mare  J^eptunum  Cereremque  vocare 
constituit  fruges  et  Bacchi  nomine  abuti 
mavolt  quam  laticis  proprium  proferre  vocamen, 
concedamus  ut  hic  terrarum  dictitet  orbem  G55 

esse  deum  matrem,  dum  vera  re  tamen  ipse 

680  religione  animum  turpi  contingere  parcat. 

652  terra  quidem  vero  caret  omni  tempore  sensu, 
et  (pia  multarum  potitur  primordia  rerum, 
multa  modis  multis  effert  in  lumina  solis.  660 

660  Saepe  itaque  ex  uno  tondentes  gramina  campo 
lanigerae  pecudes  et  equorum  duellica  proles 
buceriaeque  greges  eodem  sub  tegmine  caeli 
ex  unoque  sitim  sedantes  flumine  aquai 
dissimili  vivont  specie  retinentque  parentum 

665  naturam  et  mores  generatim  quaeque  imitantur, 
tanta  est  in  quovis  genere  herbae  materiai 
dissimilis  ratio,  tanta  est  in  flumine  quoque, 
hinc  porro  quamvis  animantem  ex  omnibus  unam 
ossa  eruor  venae  calor  umor  viscera  nervi  670 

670  constituunt ; quae  sunt  porro  distantia  longe, 
dissimili  perfecta  figura  principiorum, 
tum  porro  quaecumque  igni  flammata  cremantur, 
si  nil  praeterea,  tamen  haec  in  corpore  condunt 
unde  ignem  iacere  et  lumen  summittere  possint  675 

675  scintillasque  agere  ac  late  differre  favillam, 
cetera  consimili  mentis  ratione  peragrans 
invenies  igitur  multarum  semina  rerum 
corpore  celare  et  varias  cohibere  figuras, 
denique  multa  vides  quibus  et  color  et  sapor  una  680 

681  reddita  sunt  cum  odore,  in  privis  pleraque  dona 
haec  igitur  variis  debent  constare  figuris ; 
nidor  enim  penetrat  qua  fucus  non  it  in  artus, 
fucus  item  sorsum,  sorsum  sapor  insinuatur 
sensibus;  ut  noscas  privis  differre  figuris.  685 

dissimiles  igitur  formae  glomeramen  in  unum 
conveniunt  et  res  permixto  semine  constant, 
quin  etiam  passim  nostris  in  versibus  ipsis 
multa  elementa  vides  multis  communia  verbis, 
cum  tamen  inter  se  versus  ac  verba  necesse  est  690 
confiteare  alia  ex  aliis  constare  elementis; 
non  quo  multa  parum  communis  littera  currat 
aut  nulla  inter  se  duo  sint  ex  omnibus  isdem, 
sed  quia  non  volgo  paria  omnibus  omnia  constent, 
sic  aliis  in  rebus  item  communia  multa  695 

multarum  rerum  cum  sint  primordia,  verum 
dissimili  tamen  inter  se  consistere  summa 
possunt;  ut  merito  ex  aliis  constare  feratur 
humanum  genus  et  fruges  arbustaque  laeta. 

Nec  tamen  omnimodis  conecti  posse  putandum  est  7oa 
omnia,  nam  volgo  fieri  portenta  videres, 
semiferas  hominum  species  existere  et  altos 
interdum  ramos  egigni  corpore  vivo, 
multaque  conecti  terrestria  membra  marinis, 
tum  flammam  taetro  spirantis  ore  Chimaeras  705 

pasceJ^e  naturam  per  terras  omniparentis' 

quorum  nil  fieri  manifestum  est,  omnia  quando 

seminibus  certis  certa  genetrice  creata 

conservare  genus  crescentia  posse  videmus. 

scilicet  id  certa  fieri  ratione  necessiist.  7io 

nam  sua  cuique  cibis  ex  omnibus  intus  in  artus 

corpora  discedunt  conexaque  convenientis 

efficiunt  motus,  at  contra  aliena  videmus 

reicere  in  terras  naturam,  multaque  caecis 

corporibus  fugiunt  e corpore  percita  plagis,  7i5 

quae  neque  conecti  quoquam  potuere  neque  intus 

vitalis  motus  consentire  atque  imitari. 

sed  ne  forte  putes  animalia  sola  teneri 

legibus  hisce,  ea  res  ratio  disterminat  omnis. 

nam  veluti  tota  natura  dissimiles  sunt  720 

inter  se  genitae  res  quaeque,  ita  quamque  necessest 

dissimili  constare  figura  principiorum; 

non  quo  multa  parum  simili  sint  praedita  forma, 

sed  quia  non  volgo  paria  omnibus  omnia  constent. 

semiua  cum  porro  distent,  differre  necessust  725 

intervalla  vias  conexus  pondera  plagas 

concursus  motus,  quae  non  animalia  solum 

corpora  seiungunt,  sed  terras  ac  mare  totum 

secernunt  caelumque  a terris  omne  retentant. 

Nunc  age  dicta  meo  dulci  quaesita  labore  730 

percipe,  ne  forte  haec  albis  ex  alba  rearis 
principiis  esse,  ante  oculos  quae  candida  cernis, 
aut  ea  quae  nigrant  nigro  de  semine  nata; 
nive  alium  quemvis  quae  sunt  inbuta  colorem, 
propterea  gerere  hunc  credas,  quod  materiai  735 

corpora  consimili  sint  eius  tincta  colore, 
nullus  enim  color  est  omnino  materiai 
corporibus,  neque  par  rebus  neque  denique  dispar. 
in  quae  corpora  si  nullus  tibi  forte  videtur 
posse  animi  iniectus  fieri,  procul  avius  erras.  740 

nam  cum  caecigeni,  solis  qui  lumina  numquam 
dispexere,  tamen  cognoscant  corpora  tactu, 
scire  licet  nostrae  quoque  menti  corpora  posse 
vorti  in  notitiam  nullo  circum  lita  fuco, 
denique  nos  ipsi  caecis  quaecumque  tenebris  745 

tangimus,  haud  ullo  sentimus  tincta  colore, 
quod  quoniam  vinco  fieri,  nunc  esse  docebo 

743  ex  ineunte  aevo  nullo  coniuncta  colore. 

749  omnis  enim  color  omnino  mutatur  in  omnis; 

quod  facere  haud  ullo  debent  primordia  pacto.  750 
immutabile  enim  quiddam  superare  necessest, 
ne  res  ad  nilum  redigantur  funditus  omnes, 
nam  quodcumque  suis  mutatum  finibus  exit, 
continuo  hoc  mors  est  illius  quod  fuit  ante, 
proinde  colore  cave  contingas  semina  rerum,  755 

ne  tibi  res  redeant  ad  nilum  funditus  omnes. 

Praeterea  si  nulla  coloris  principiis  est 
reddita  natura  et  variis  sunt  praedita  formis, 
e quibus  omne  genus  gignunt  variantque  colores 
propterea,  magni  quod  refert  semina  quaeque  760 
cum  quibus  et  quali  positura  contineantur 
et  quos  inter  se  dent  motus  accipiantque, 
joerfacile  extemplo  rationem  reddere  possis 
cur  ea  quae  nigro  fuerint  paulo  ante  colore, 
marmoreo  fieri  possint  candore  repente;  765 

ut  mare,  cum  magni  commorunt  aequora  venti, 
vertitur  in  canos  candenti  marmore  fluctus, 
dicere  enim  possis,  nigrum  quod  saepe  videmus, 
materies  ubi  permixta  est  illius  et  ordo 
principiis  mutatus  et  addita  demptaque  quaedam,  770 
continuo  id  fieri  ut  candens  videatur  et  album, 
quod  si  caeruleis  constarent  aequora  ponti 
seminibus,  nullo  possent  albescere  pacto, 
nam  quocumque  medo  perturbes  caerula  quae  sint, 
numquam  in  marmoreum  possunt  migrare  colorem.  775 
sin  alio  atque  alio  sunt  semina  tincta  colore 
quae  maris  efficiunt  unum  purumque  nitorem, 
ut  saepe  ex  aliis  formis  variis  que  figuris 
efficitur  quiddam  quadratum  unaque  figura, 
conveniebat,  ut  in  quadrato  cernimus  esse  780 

dissimiles  formas,  ita  cernere  in  aequore  ponti 
aut  alio  in  quovis  uno  puroque  nitore 
dissimiles  longe  inter  se  variosque  colores, 
praeterea  nil  officiunt  obstantque  figurae 
dissimiles  quo  quadratum  minus  omne  sit  extra;  785 

at  varii  rerum  inpediunt  prohibentque  colores 
quominus  esse  uno  possit  res  tota  nitore. 

Tum  porro  quae  ducit  et  inlicit  ut  tribuamus 
principiis  rerum  nonnumquam  causa  colores, 
occidit,  ex  albis  quoniam  non  alba  creantur, 
nec  quae  nigra  cluent  de  nigris  sed  variis  ex. 
quippe  etenim  multo  proclivius  exorientur 
candida  de  nullo  quam  nigro  nata  colore 
aut  alio  quovis  qui  contra  pugnet  et  obstet. 

Praeterea  quoniam  nequeunt  sine  luce  colores 
esse  neque  in  lucem  existunt  primordia  rerum, 
scire  licet  quam  sint  nullo  velata  colore, 
qualis  enim  caecis  poterit  color  esse  tenebris? 
lumine  quin  ipso  mutatur  propterea  quod 
recta  aut  obliqua  percussus  luce  refulget; 
pluma  columba^rum  quo  pacto  in  sole  videtur, 
quae  sita  cervices  circum  collumque  coronat; 
namque  alias  fit  uti  claro  sit  rubra  pyropo, 
interdum  quodam  sensu  fit  uti  videatur 
inter  curalium  viridis  miscere  zmaragdos, 
caudaque  pavonis,  larga  cum  luce  repleta  est, 
consimili  mutat  ratione  obversa  colores; 
qui  quoniam  quodam  gignuntur  luminis  ictu, 
scire  licet,  sine  eo  fieri  non  posse  putandum  est. 
et  quoniam  plagae  quoddam  genus  excipit  in  se 
pupula,  cum  sentire  colorem  dicitur  album, 
atque  aliud  porro,  nigrum  cum  et  cetera  sentit, 
nec  refert  ea  quae  tangas  quo  forte  colore 
praedita  sint,  verum  quali  magis  apta  figura, 
scire  licet  nil  principiis  opus  esse  colores, 
sed  variis  formis  variantes  edere  tactus. 

Praeterea  quoniam  non  certis  certa  figuris 
est  natura  coloris  et  omnia  principiorum 
formamenta  queunt  in  quovis  esse  nitore, 
cur  ea  quae  constant  ex  illis  non  pariter  sunt 
omne  genus  perfusa  coloribus  in  genere  omni? 
conveniebat  enim  corvos  quoque  saepe  volantis 
ex  albis  album  pinnis  iactare  colorem 
et  nigros  fieri  nigro  de  semine  cycnos 
aut  alio  quovis  uno  varioque  colore. 

Quin  etiam  quanto  in  partes  res  quaeque  minutas 
distrahitur  magis,  hoc  magis  est  ut  cernere  possis 
evanescere  paulatim  stinguique  colorem; 
ut  fit  ubi  in  parvas  partis  discerpitur  austrum : 
purpura  poeniceusque  color  clarissimu’  multo,  830 

filatim  cum  distractum  est,  dispergitur  omnis; 
noscere  ut  hinc  possis  prius  omnem  efflare  colorem 
loarticulas  quam  discedant  ad  semina  rerum. 

Postremo  quoniam  non  omnia  corpora  vocem 
mittere  concedis  neque  odorem,  propterea  fit  835 

ut  non  omnibus  adtribuas  sonitus  et  odores, 
sic  oculis  quoniam  non  omnia  cernere  quimus, 
scire  licet  quaedam  tam  constare  orba  colore 
quam  sine  odore  ullo  quaedam  sonituque  remota, 
nec  minus  haec  animum  cognoscere  posse  sagacem  840 
quam  quae  sunt  aliis  rebus  privata  notare. 

Sed  ne  forte  putes  solo  spoliata  colore 
corpora  prima  manere,  etiam  secreta  teporis 
sunt  ac  frigoris  omnino  calidique  vaporis, 
et  sonitu  sterila  et  suco  ieiuna  feruntur,  845 

nec  iaciunt  ullum  proprium  de  corpore  odorem, 
sicut  amaracini  blandum  stactaeque  liquorem 
et  nardi  florem,  nectar  qui  naribus  halat, 
cum  facere  instituas,  cum  primis  quaerere  par  est, 
quoad  licet  ac  potis  es  reperire,  inolentis  olivi  850 
naturam,  nullam  quae  mittat  naribus  auram, 
quam  minime  ut  possit  mixtos  in  corpore  odores 
concoctosque  suo  contractans  perdere  viro, 
l)ropter  eandem  rem  debent  primordia  rerum 
non  adhibere  suum  gignundis  rebus  odorem  855 

nec  sonitum,  quoniam  nil  ab  se  mittere  possunt, 
nec  simili  ratione  saporem  denique  quemquam 
nec  frigus  neque  item  calidmn  tepidumque  vaporem, 
cetera ; quae  cum  ita  sunt  tamen  ut  mortalia  constent, 
molli  lenta,  fragosa  putri,  cava  corpore  raro,  860 

omnia  sint  a principiis  seiuncta  necessest, 
imnortalia  si  volumus  subiungere  rebus 
fundamenta  quibus  nitatur  summa  salutis; 
ne  tibi  res  redeant  ad  nilum  funditus  omnes. 

jN'unc  ea  quae  sentire  videmus  cumque  necessest  S65 

ex  insensilibus  tamen  omnia  confiteare 
principiis  constare,  neque  id  manufesta  refutant 
nec  contra  pugnant,  in  promptu  cognita  quae  sunt, 
sed  magis  ipsa  manu  ducunt  et  credere  cogunt 
ex  insensilibus,  quod  dico,  animalia  gigni.  870 

quippe  videre  licet  vivos  existere  vermes 
stercore  de  taetro,  putorem  cum  sibi  nacta  est 
intempestivis  ex  imbribus  ilmida  tellus; 
praeterea  cunctas  itidem  res  vertere  sese. 
vertunt  se  fluvii  frondes  et  pabula  laeta  875 

in  pecudes,  vertunt  pecudes  in  corpora  nostra 
naturam,  et  nostro  de  corpore  saepe  ferarum 
augescunt  vires  et  corpora  pennipotentum. 
ergo  omnes  natura  cibos  in  corpora  viva 
vertit  et  hinc  sensus  animantum  procreat  omnes,  880 
non  alia  longe  ratione  adque  arida  ligna 
explicat  in  flammas  et  in  ignis  omnia  versat, 
iamne  vides  igitur  magni  primordia  rerum 
referre  in  quali  sint  ordine  quaeque  locata 
et  commixta  quibus  dent  motus  accipiantque  ? 885 

Tum  porro  quid  id  est,  animum  quod  percutit,  ipsum 
quod  movet  et  varios  sensus  expromere  cogit, 
ex  insensilibus  ne  credas  sensile  gigni? 
nimirum  lapides  et  ligna  et  terra  quod  una 
mixta  tamen  nequeunt  vitalem  reddere  sensum,  890 
illud  in  his  igitur  rebus  meminisse  decebit, 
non  ex  omnibus  omnino,  quaecumque  creant  res, 
sensilia  extemplo  me  et  gigni  dicere  sensus, 
sed  magni  referre  ea  primum  quantula  constent, 
sensile  quae  faciunt,  et  qua  sim  praedita  forma,  895 
motibus  ordinibus  posituris  denique  quae  sint, 
quarum  nil  rerum  in  lignis  glaebisque  videmus ; 
et  tamen  haec,  cum  sunt  quasi  putrefacta  per  imbres, 
vermiculos  pariunt,  quia  corpora  materiai 
antiquis  ex  ordinibus  permota  nova  re  900 

conciliantur  ita  ut  debent  animalia  gigni, 
deinde  ea,  sensilibus  qui  sensile  posse  creari 
constituunt  porro  ex  aliis,  sentire  sueta 
mollia  iam  faciunt,  nam  sensus  iungitur  omnis 
visceribus  nervis  venis,  qnae  cuique  videmus  905 

mollia,  mortali  consistere  corpore  creta, 
sed  tamen  esto  iam  posse  haec  aeterna  manere: 
nempe  tamen  debent  aut  sensum  partis  habere 
aut  simili  totis  animalibus  esse  putari, 
at  nequeant  per  se  partes  sentire  necesse  est;  9io 
namque  alio  sensus  membrorum  respicit  omnis, 
nec  manus  a nobis  potis  est  secreta  neque  ulla,, 
corporis  omnino  sensum  pars  sola  tenere, 
linquitur  ut  totis  animantibus  adsimulentur. 

923  sic  itidem  quae  sentimus  sentire  necessest,  915 

915  vitali  ut  possint  consentire  undique  sensu. 

qui  poterunt  igitur  rerum  primordia  dici 
et  leti  vitare  vias,  animalia  cum  sint, 
adque  animalia  sint  mortalibus  una  eademque  ? 
quod  tamen  ut  possint,  at  coetu  concilioque  920 

920  nil  facient  praeter  volgum  turbamque  animantum, 
scilicet  ut  nequeunt  homines  armenta  feraeque 
inter  sese  ullam  rem  gignere  conveniundo. 

924  quod  si  forte  suum  dimittunt  corpore  sensum 

atque  alium  capiunt,  quid  opus  fuit  adtribui  id  quod  925 
detrahitur?  tum  praaterea,  quod  vicimus  ante, 
quatenus  in  pullos  animalis  vertier  ova 
cernimus  alituum  vermisque  effervere,  terram 
intempestivos  quom  putor  cepit  ob  imbris, 
scire  licet  gigni  posse  ex  non  sensibu’  sensus.  930 
Quod  si  forte  aliquis  dicet  dumtaxat  oriri 
posse  ex  non  sensu  sensum  mutabilitate, 
aut  aliquo  tamquam  partu  quod  proditus  extet, 
huic  satis  illud  erit  planum  facere  atque  probare 
non  fieri  partum  nisi  concilio  ante  coacto  935 

nec  quicquam  commutari  sine  conciliatu, 
principio  nequeunt  ullius  corporis  esse 
sensus  ante  ipsam  genitam  naturam  animantis, 
nimirum  quia  materies  disiecta  tenetur 
aere  fluminibus  terris  terraque  creatis,  940 

nec  congressa  modo  vitalis  convenienti 
contulit  inter  se  motus,  quibus  omnituentes 
accensi  sensus  animante  in  quaque  cientur. 

Praeterea  qnamvis  animantem  grandior  ictus, 
quam  patitur  natura,  repente  adfligit  et  omnis  945 

corporis  atque  animi  pergit  confundere  sensus. 

dissoiuuntur  enim  positurae  principiorum 

et  penitus  motus  vitales  inpediuntur, 

donec  materies,  omnis  concussa  per  artus, 

vitalis  anirliae  nodos  a corpore  solvit  950 

dispersamque  foras  per  caulas  eiecit  omnis. 

nam  quid  praeterea  facere  ictum  posse  reamur 

oblatum,  nisi  discutere  ac  dissolvere  quaeque] 

fit  quoque  uti  soleant  minus  oblato  acriter  ictu 

reliqui  motus  vitalis  vincere  saepe,  955 

vincere,  et  ingentis  plagae  sedare  tumultus 

inque  suos  quic(piid  rursus  revocare  meatus 

et  quasi  iam  leti  dominantem  in  corpore  motum 

discutere  ac  paene  amissos  accendere  sensus. 

nam  quare  potius  leti  iam  limine  ab  ipso  960 

ad  vitam  possit  conlecta  mente  reverti, 

quam  quo  decursum  prope  iam  siet  ire  et  abire] 

praeterea  quoniam  dolor  est  ubi  materiai 

corpora  vi  quadam  per  Tiscera  viva  per  artus 

sollicitata  suis  trepidant  in  sedibus  intus,  965 

inque  locum  quando  remigrant,  fit  blanda  voluptas, 

scire  licet  nullo  primordia  posse  dolore 

temptari  nullamque  voluptatem  capere  ex  se; 

quandoquidem  non  sunt,  ex  ullis  principiorum 

corporibus,  quorum  motus  novitate  laborent  970 

aut  aliquem  fructum  capiant  dulcedinis  almae. 

haut  igitur  debent  esse  ullo  praedita  sensu. 

Denique  uti  possint  sentire  animalia  quaeque, 
principiis  si  iam  est  sensus  tribuendus  eorum, 
quid,  genus  humanum  propritim  de  quibu’  factumst  ] 975 
scilicet  et  risu  tremulo  concussa  cachinnant 
et  lacrimis  spargunt  rorantibus  ora  genasque 
multaque  de  rerum  mixtura  dicere  callent 
et  sibi  proporro  quae  sint  primordia  quaerunt; 
quandoquidem  totis  mortalibus  adsimulata  980 

ipsa  quoque  ex  aliis  debent  constare  elementis, 
inde  alia  ex  aliis,  nusquam  consistere  ut  ausis: 
quippe  sequar,  quodcumque  loqui  ridereque  dices 
et  sapere,  ex  aliis  eadem  haec  facientibus  ut  sit. 
quod  si  delira  haec  furiosaque  cernimus  esse 

et  ridere  potest  non  ex  ridentibu’  factus 
et  sapere  et  doctis  rationem  reddere  dictis 
non  ex  seminibus  sapientibus  atque  disertis, 
qui  minus  esse  queant  ea  quae  sentire  videmus 
seminibus  permixta  carentibus  undique  sensu?  990 

Denique  caelesti  sumus  omnes  semine  oriundi; 
omnibus  ille  idem  pater  est,  unde  alma  liquentis 
umoris  guttas  mater  cum  terra  recepit, 
feta  parit  nitidas  fruges  arbustaque  laeta 
et  genus  humanum,  parit  omnia  saecla  ferarum,  995 
pabula  cum  praebet  quibus  omnes  corpora  pascunt 
et  dulcem  ducunt  vitam  prolemque  propagant; 
quapropter  merito  maternum  nomen  adepta  est. 
cedit  item  retro,  de  terra  quod  fuit  ante, 
in  terras,  et  quod  missumst  ex  aetheris  oris,  1000 
id  rursum  caeli  rellatum  templa  receptant, 
nec  sic  interemit  mors  res  ut  materiai 
corpora  conficiat,  sed  coetum  dissupat  ollis, 
inde  aliis  aliud  coniungitur  et  fit  ut  omnes 
res  ita  convertant  formas  mutentque  colores  1005 

et  capiant  sensus  et  puncto  tempore  reddant, 
ut  noscas  referre  eadem  primordia  rerum 
cum  quibus  et  quali  positura  contineantur 
et  quos  inter  se  dent  motus  accipiantque, 
neve  putes  aeterna  penes  residere  potesse  1010 

corpora  prima  quod  in  summis  fluitare  videmus 
rebus  et  interdum  nasci  subitoque  perire, 
quin  etiam  refert  nostris  in  versibus  ipsis 
cum  quibus  et  quali  sint  ordine  quaeque  locata. 

NAMQUE  EADEM  CAELUM  MARE  TERRAS  FLUMINA  SOLEM  1015 

SIGNIFICANT  EADEM  FRUGES  ARBUSTA  ANIMANTIS 

si  non  omnia  sunt,  at  multo  maxima  pars  est 
consimilis;  verum  positura  discrepitant  res. 
sic  ipsis  in  rebus  item  iam  materiai 

INTERVALLA  VIAS  CONEXUS  PONDERA  PLAGAES  1020 

concursus  motus  ordo  positura  figurae 
cum  permutantur,  mutari  res  quoque  debent. 

Nunc  animum  nobis  adhibe  veram  ad  rationem, 
nam  tibi  vementer  nova  res  molitur  ad  auris 
accedere  et  nova  se  species  ostendere  rerum.  1025 

sed  neque  tam  facilis  res  ulla  est  quin  ea  primum 

difficilis  magis  ad  credendum  constet,  itemque 

nil  adeo  magnum  neque  tam  mirabile  quicquam, 

quod  non  paulatim  mittant  mirarier  omnes. 

suspicito  caeli  clarum  purumque  colorem,  1030 

quaeque  in  se  collibet,  palantia  sidera  passim, 

lunamque  et  solis  praeclara  luce  nitorem; 

omnia  quae  nunc  si  primum  mortalibus  essent, 

ex  inproviso  si  nunc  obiecta  repente, 

quid  magis  his  rebus  poterat  mirabile  dici  1035 

aut  minus  ante  quod  auderent  fore  credere  gentes? 

nil,  ut  opinor : ita  haec  species  miranda  fuisset. 

quam  tibi  iam  nemo,  fessus  satiate  videndi, 

suspicere  in  caeli  dignatur  lucida  templa! 

desine  quapropter  novitate  exterritus  ipsa  1040 

expuere  ex  animo  rationem,  sed  magis  acri 

iudicio  perpende  et,  si  tibi  vera  videntur, 

dede  manus,  aut,  si  falsum  est,  accingere  contra. 

quaerit  enim  rationem  animus,  cum  summa  loci  sit 

infinita  foris  haec  extra  moenia  mundi,  1045 

quid  sit  ibi  porro  quo  prospicere  usque  velit  mens 

atque  animi  iactus  liber  quo  pervolet  ipse. 

Principio  nobis  in  cunctas  undique  partis 
et  latere  ex  utroque  supra  supterque  per  omne 
nulla  est  finis;  uti  docui,  res  ipsaque  per  se  1050 

vociferatur,  et  elucet  natura  profundi, 
nullo  iam  pacto  veri  simile  esse  putaiidumst, 
undique  cum  vorsum  spatium  vacet  infinitum 
seminaque  innumero  numero  summaque  profunda 
multimodis  volitent  aeterno  percita  motu,  1055 

hunc  unum  terrarum  orbem  caelumque  creatum, 
nil  agere  illa  foris  tot  corpora  materiai; 
cum  praesertim  hic  sit  natura  factus,  et  ipsa 
sponte  sua  forte  offensando  semina  rerum 
multimodis  temere  in  cassum  frustraque  coacta  106O 
tandem  coluerint  ea  quae  convecta  repente 
magnarum  rerum  fierent  exordia  semper, 
terrai  maris  et  caeli  generisque  anirnantum. 
quare  etiam  atque  etiam  talis  fateare  necesse  est 
esse  alios  alibi  congressus  materiai, 

qualis  hic  est,  avido  complexu  quem  tenet  aether. 

Praeterea  cum  materies  est  multa  parata, 
cum  locus  est  praesto  nec  res  nec  causa  moratur 
ulla,  geri  debent  nimirum  et  confieri  res. 
nunc  et  seminibus  si  tanta  est  copia  quantam  1070 
enumerare  aetas  animantum  non  queat  omnis, 

Yisque  eadem  et  natura  manet  quae . semina  rerum 
conicere  in  loca  quaeque  (^ueat  simili  ratione 
atque  huc  sunt  coniecta,  necesse  est  confiteare 
esse  alios  aliis  terrarum  in  partibus  orbis  1075 

et  varias  hominum  gentis  et  saecla  ferarum. 

Huc  accedit  ut  in  summa  res  nulla  sit  una, 
unica  quae  gignatur  et  unica  solaque  crescat, 
quin  aliquoiu’  siet  saecli  permultaque  eodem 
sint  genere,  in  primis  animalibus,  inclute  Memmi,  loso 
invenies  sic  montivagum  genus  esse  ferarum, 
sic  hominum  genitam  prolem,  sic  denique  mutas 
squamigerum  pecudes  et  corpora  cuncta  volantum, 
quapropter  caelum  simili  ratione  fatendumst 
terramque  et  solem  lunam  mare,  cetera  quae  sunt,  1085 
non  esse  unica,  sed  numero  magis  innumerali; 
quandoquidem  vitae  depactus  terminus  alte 
tam  manet  haec  et  tam  nativo  corpore  constant, 
quam  genus  omne  quod  hic  generatim^^  rebus  abundans. 

Quae  bene  cognita  si  teneas,  natura  videtur  i090 
libera  continuo  dominis  privata  superbis 
ipsa  sua  per  se  sponte  omnia  dis  agere  expers, 
nam  pro  sancta  deum  tranquilla  pectora  pace 
quae  placidum  degunt  aevoni  vitamque  serenam, 
quis  regere  immensi  summam,  quis  habere  profundi  1095 
indu  manu  validas  potis  est  moderanter  habenas, 
quis  pariter  caelos  omnis  convertere  et  omnis 
ignibus  aetheriis  terras  suffire  feracis, 
omnibus  inve  locis  esse  omni  tempore  praesto, 
nubibus  ut  tenebras  faciat  caelique  serena  iioo 

concutiat  sonitu,  tum  fulmina  mittat  et  aedis 
saepe  suas  disturbet  et  in  deserta  recedens 
saeviat  exercens  telum  quod  saepe  nocentes 
praeterit  exanimatque  indignos  inque  merentes? 
Multaque  post  mundi  tempus  genitale  diemque  1105 


8 


58  II 

primigenum  maris  et  terrae  solisque  coortum 

addita  corpora  sunt  extrinsecus,  addita  circum 

semina  quae  magnum  iaculando  contulit  omne; 

unde  mare  et  terrae  possent  augescere  et  unde 

appareret  spatium  caeli  domus  altacpie  tecta  iiio 

tolleret  a terris  procul  et  consurgeret  aer. 

nam  sua  cuique  locis  ex  omnibus  omnia  plagis 

corpora  distribuuntur  et  ad  sua  saecla  recedunt, 

umor  ad  umorem,  terreno  corpore  terra 

crescit  et  ignem  ignes  procudunt  aetheraque  aether^ 

donique  ad  extremam  crescendi  perfica  finem  iii6 

omnia  perduxit  rerum  natura  creatrix ; 

ut  fit  ubi  nilo  iam  plus  est  quod  datur  intra 

vitalis  venas  quam  quod  fiuit  adque  recedit. 

omnibus  hic  aetas  debet  consistere  rebus,  1120 

liic  natura  suis  refrenat  viribus  auctum. 

nam  quaecumque  vides  hilaro  grandescere  adauctu 

paulatimque  gradus  aetatis  scandere  adultae, 

plura  sibi  adsumunt  quam  de  se  corpora  mittunt, 

dum  facile  in  venas  cibus  omnis  inditur  et  dum  1125 

non  ita  sunt  late  dispersa  ut  multa  remittant 

et  plus  dispendi  faciant  quam  vescitur  aetas. 

nam  certe  fluere  adque  recedere  corpora  rebus 

multa  manus  dandum  est;  sed  plura  accedere  debent, 

donec  alescendi  summum  tetigere  cacumen.  1130 

inde  minutatim  vires  et  robur  adultum 

frangit  et  in  partem  peiorem  liquitur  aetas. 

quippe  etenim  quanto  est  res  amplior,  augmine  adempto, 

et  quo  latior  est,  in  cunctas  undique  partis 

plura  modo  dispargit  et  ab  se  corpora  mittit,  1135 

nec  facile  in  venas  cibus  omnis  diditur  ei 

nec  satis  est,  pro  quam  largos  exaestuat  aestus, 

unde  queat  tantum  suboriri  ac  subpeditare. 

1146  omnia  debet  enim  cibus  integrare  novando 

et  fulcire  cibus,  cibus  omnia  sustentare,  1140 

nequiquam,  quoniam  nec  venae  perpetiuntur 

quod  satis  est  neque  quantum  opus  est  natura  ministrat. 

1139  iure  igitur  pereunt,  cum  rarefacta  fluendo 

sunt  et  cum  externis  succumbunt  omnia  plagis, 
quandoquidem  grandi  cibus  aevo  denique  defit  1145 

nec  tuditantia  rem  cessant  extrinsecus  ullam 
corpora  conficere  et  plagis  infesta  domare. 

Sic  igitur  magni  quoque  circum  moenia  mundi 
1145  expugnata  dabunt  labem  piitrisque  ruinas. 

iamque  adeo  fracta  est  aetas  efletaque  tellus  1150 
vix  animalia  parva  creat  quae  cuncta  creavit 
saecla  deditque  ferarum  ingentia  corpora  partu, 
haud,  ut  opinor,  enim  mortalia  saecla  superne 
aurea  de  caelo  demisit  funis  in  arva 
nec  mare  nec  fluctus  plangentis  saxa  crearunt,  1155 
sed  genuit  tellus  eadem  quae  nunc  alit  ex  se. 
praeterea  nitidas  fruges  vinetaque  laeta 
sponte  sua  primum  mortalibus  ipsa  creavit, 
ipsa  dedit  dulcis  fetus  et  pabula  laeta; 
quae  nunc  vix  nostro  grandescunt  aucta  labore,  iieo 
conterimusque  boves  et  viris  agricolarum, 
conficimus  ferrum  vix  arvis  suppeditati: 
usque  adeo  parcunt  fetus  augentque  labore, 
iamque  caput  quassans  grandis  suspirat  arator 
crebrius,  incassum  manuum  cecidisse  labores,  ii65 
et  cum  tempora  temporibus  praesentia  confert 
praeteritis,  laudat  fortunas  saepe  parentis 
^i^^et  crepat,  anticum  genus  ut  pietate  repletum 
perfacile  angustis  tolerarit  finibus  aevom, 
cum  minor  esset  agri  multo  modus  ante  viritim.  1170 
1168  tristis  item  vetulae  vitis  sator  atque  vietae 
temporis  incusat  momen  caelumque  fatigat 
1173  nec  tenet  omnia  paulatim  tabescere  et  ire 
ad  capulum  spatio  aetatis  defessa  vetusto. 


T.  LUCRETI  CARI 


DE  RERUM  NATURA 

LIBER  TERTIUS. 


E tenebris  tantis  tam  clarum  extollere  lumen 
qui  primus  potuisti  inlustrans  commoda  vitae, 
te  sequor,  o Graiae  gentis  decus,  inque  tuis  nunc 
ficta  pedum  pono  pressis  vestigia  signis, 
non  ita  certandi  cupidus  quam  propter  amorem 
quod  te  imitari  aveo;  quid  enim  contendat  hirundo 
cycnis,  aut  quid  nam  tremulis  facere  artubus  haedi 
consimile  in  cursu  possint  et  fortis  equi  vis  ? 
tu,  pater,  es  rerum  inventor,  tu  patria  nobis 
suppeditas  praecepta,  tuisque  ex,  inclute,  chartis, 
floriferis  ut  apes  in  saltibus  omnia  libant, 
omnia  nos  itidem  depascimur  aurea  dicta, 
aurea,  perpetua  semper  dignissima  vita, 
nam  simul  ac  ratio  tua  coepit  vociferari 
naturam  rerum,  divina  mente  coorta, 
diffugiunt  animi  terrores,  moenia  mundi 
discedunt,  totum  video  per  inane  geri  res. 
apparet  divum  numen  sedesque  quietae 
quas  neque  concutiunt  venti  nec  nubila  nimbis 
aspergunt  neque  nix  acri  concreta  pruina 
cana  cadens  violat  semperque  innubilus  aether 
integit,  et  large  diffuso  lumine  rident, 
omnia  suppeditat  porro  natura  neque  ulla 
res  animi  pacem  delibat  tempore  in  ullo, 
at  contra  nusquam  apparent  Acherusia  templa 
nec  tellus  obstat  quin  omnia  dispiciantur, 
sub  pedibus  quaecumque  infra  per  inane  geruntur, 
his  ibi  me  rebus  quaedam  divina  voluptas 

percipit  adque  horror,  quod  sic  natura  tua  vi 
tam  manifesta  patens  ex  omni  parte  retecta  est.  30 
Et  quoniam  docui,  cunctarum  exordia  rerum 
qualia  sint  et  quam  variis  distantia  formis 
sponte  sua  volitent  aeterno  percita  motu 
quove  modo  possint  res  ex  his  quaeque  crcaii, 
hasce  secundum  res  animi  natura  videtur  35 

atque  animae  claranda  meis  iam  versibus  esse 
et  metus  ille  foras  praeceps  Acheruntis  agendus, 
funditus  humanam  qui  vitam  turbat  ab  imo 
omnia  suffundens  mortis  nigrore  neque  ullam 
esse  voluptatem  liqui  Iam  puramque  relinquit.  40 

nam  quod  saepe  homines  morbos  magis  esse  timendos 
infamemque  ferunt  vitam  quam  Tartara  leti 
et  se  scire  animae  naturam  sanguinis  esse 
4«  aut  etiam  venti,  si  fert  ita  forte  voluntas, 

44  nec  prosum  quicquam  nostrae  rationis  egere,  45 

hinc  licet  advertas  animum  magis  omnia  laudis 
47  iactari  causa  quam  quod  res  ipsa  probetur, 
extorres  idem  patria  longeque  fugati 
conspectu  ex  hominum,  foedati  crimine  turpi, 
omnibus  aerumnis  adfecti  denique  vivunt,  50 

et  quocumque  tamen  miseri  venere  parentant 
et  nigras  mactant  pecudes  et  manibu’  divis 
inferias  mittunt  multoque  in  rebus  acerbis 
acrius  advertunt  animos  ad  religionem, 
quo  magis  in  dubiis  hominem  spectare  periclis  55 
convenit  adversisque  in  rebus  noscere  qui  sit; 
nam  verae  voces  tum  demum  pectore  ab  imo 
eiciuntur  et  eripitur  persona,  manet  res. 
denique  avarities  et  honorum  caeca  cupido 
quae  miseros  homines  cogunt  transcendere  fines  eo 
iuris  et  interdum  socios  scelerum  atque  ministros 
noctes  atque  dies  niti  praestante  labore 
ad  summas  emergere  opes,  haec  vulnera  vitae 
non  minimam  partem  mortis  formidine  aluntur, 
turpis  enim  ferme  contemptus  et  acris  egestas  65 
semota  ab  dulci  vita  s tabi  lique  videntur 
et  quasi  iam  leti  portas  cunctarier  ante; 
unde  homines  dum  se  falso  terrore  coacti 

effugisse  volunt  longe  longeque  remosse, 
sanguine  civili  rem  conflant  divitiasque  7o 

conduplicant  avidi,  caedem  caede  accumulantes ; 
crudeles  gaudent  in  tristi  funere  fratris 
et  consanguineum  mensas  odere  timentque. 
consimili  ratione  ab  eodem  saepe  timore 
macerat  invidia,  ante  oculos  illum  esse  potentem,  75 
illum  aspectari,  claro  qui  incedit  honore, 
ipsi  se  in  tenebris  volvi  caenoque  queruntur, 
intereunt  partim  statuarum  et  nominis  ergo, 
et  saepe  usque  adeo,  mortis  formidine,  vitae 
percipit  humanos  odium  lucisque  videndae,  so 

ut  sibi  consciscant  maerenti  pectore  letum 
obliti  fontem  curarum  hunc  esse  timorem, 
hunc  vexare  pudorem,  hunc  vincula  amicitiai 
rumpere  et  in  summa  pietatem  evertere  fundo, 
nam  iarn  saepe  homines  patriam  carosque  parentis  85 
prodiderunt,  vitare  Acherusia  templa  petentes, 
nam  veluti  pueri  trepidant  atque  omnia  caecis 
in  tenebris  metuunt,  sic  nos  in  luce  timemus 
interdum,  nilo  quae  sunt  metuenda  magis  quam 
quae  pueri  in  tenebris  pavitant  finguntque  futura,  go 
hunc  igitur  terrorem  animi  tenebrasque  necessest 
non  radii  solis  neque  lucida  tela  diei 
discutiant,  sed  naturae  species  ratioque. 

Primum  animum  dico,  mentem  quam  saepe  vocamus, 
in  quo  consilium  vitae  regimenque  locatum  est,  95 
esse  hominis  partem  nilo  minus  ac  manus  et  pes 
atque  oculei  partes  animantis  totius  extant. 


sensum  animi  certa  non  esse  in  parte  locatum, 
verum  habitum  quendam  vitalem  corporis  esse, 
harmoniam  Grai  quam  dicunt,  quod  faciat  nos  100 
vivere  cum  sensu,  nulla  cum  in  parte  siet  mens; 
ut  bona  saepe  valetudo  cum  dicitur  esse 
corporis,  et  non  est  tamen  haec  pars  ulla  valentis, 
sic  animi  sensum  non  certa  parte  reponunt; 
magno  opere  in  quo  mi  diversi  errare  videntur.  105 
saepe  itaque,  in  promptu  corpus  quod  cernitur,  aegret, 
cum  tamen  ex  alia  laetamur  parte  latenti; 

et  retro  fit  uti  contra  sit  saepe  vicissim, 
cum  miser  ex  animo  laetatur  corpore  toto; 
non  alio  pacto  quam  si,  pes  cum  dolet  aegri,  iio 
in  nullo  caput  interea  sit  forte  dolore, 
praeterea  molli  cum  somno  dedita  membra 
eflfusumque  iacet  sine  sensu  corpus  honustum, 
est  aliud  tamen  in  nobis  quod  tempore  in  illo 
multimodis  agitatur  et  omnis  accipit  in  se  iis 

laetitiae  motus  et  curas  cordis  inanis, 
nunc  animam  quoque  ut  in  membris  cognoscere  possis 
esse  neque  harmonia  corpus  sentire  solere, 
principio  fit  uti  detracto  corpore  multo 
saepe  tamen  nobis  in  membris  vita  moretur;  120 
atque  eadem  rursum,  cum  corpora  pauca  caloris 
diffugere  forasque  per  os  est  editus  aer, 
deserit  extemplo  venas  atque  ossa  relinquit; 
noscere  ut  hinc  possis  non  aequas  omnia  partis 
corpora  habere  neque  ex  aequo  fulcire  salutem,  125 
sed  magis  haec,  venti  quae  sunt  calidique  vaporis 
semina,  curare  in  membris  »ut  vita  moretur, 
est  igitur  calor  ac  ventus  vitalis  in  ipso 
corpore  qui  nobis  moribundos  deserit  artus, 
quapropter  quoniam  est  animi  natura  reperta  130 
atque  animae  quasi  pars  hominis,  redde  harmoniai 
nomen,  ad  organicos  alto  delatum  Heliconi; 
sive  aliunde  ipsi  porro  traxere  et  in  illam 
transtulerunt,  proprio  quae  tum  res  nomine  egebat, 
quidquid  id  est,  habeant : tu  cetera  percipe  dicta.  135 
Nunc  anii^ium  atque  animam  dico  coniuncta  teneri 
inter  se  atque  unam  naturam  conficere  ex  se, 
sed  c^ut  esse  quasi  et  dominari  in  corpore  toto 
consilium  quod  nos  animum  mentemque  vocamus, 
idque  situm  media  regione  in  pectoris  haeret.  140 
hic  exultat  enim  pavor  ac  metus,  haec  loca  circum 
laetitiae  mulcent;  hic  ergo  mens  animusquest. 
cetera  pars  animae  per  totum  dissita  corpus 
paret  et  ad  numen  mentis  momenque  movetur, 
idque  sibi  solum  per  se  sapit,  id  sibi  gaudet,  145 
cum  neque  res  animam  neque  corpus  commovet  una. 
et  quasi,  cum  caput  aut  oculus  temptante  dolore 

laeditur  in  nobis,  non  omni  concruciamur 
corpore,  sic  animus  nonnumquam  laeditur  ipse 
laetitiaque  vdget,  cum  cetera  pars  animai  iso 

per  membra  atque  artus  nulla  novitate  cietur, 
verum  ubi  vementi  magis  est  commota  metu  mens, 
consentire  animam  totam  per  membra  videmus 
sudoresque  ita  palloremque  existere  toto 
corpore  et  infringi  linguam  vocemque  aboriri,  155 
caligare  oculos,  sonere  auris,  succidere  artus, 
denique  concidere  ex  animi  terrore  videmus 
saepe  homines;  facile  ut  quivis  hinc  noscere  possit 
esse  animam  cum  animo  coniunctam,  quae  cum  animi  vi 
percussast,  exim  corpus  propellit  et  icit.  16O 

Haec  eadem  ratio  naturam  animi  atque  animai* 
corpoream  docet  esse,  ubi  enim  propellere  membra, 
corripere  ex  somno  corpus  mutareque  vultum 
atque  hominem  totum  regere  ac  versare  videtur, 
quorum  nil  fieri  sine  tactu  posse  videmus  165 

nec  tactum  porro  sine  corpore,  nonne  fatendumst 
corporea  natura  animum  constare  animamque? 
}>raeterea  pariter  fungi  cum  corpore  et  una 
consentire  animum  nobis  in  corpore  cernis, 
si  minus  offendit  vitam  vis  horrida  teli  170 

ossibus  ac  nervis  disclusis  intus  adacta, 
at  tamen  insequitur  languor  terraeque  petitus 
QUAVIS,  et  in  terra  mentis  qui  gignitur  aestus, 
interdumque  quasi  exurgendi  incerta  voluntas, 
ergo  corpoream  naturam  animi  esse  necessest,  175 
corporeis  quoniam  telis  ictuque  ‘laborat. 

Is  tibi  nunc  animus  quali  sit  corpore  et  unde 
constiterit  pergam  rationem  reddere  dictis, 
principio  esse  aio  persuptilem  atque  minutis 
perquam  corporibus  factum  constare,  id  ita  esse  iso 
hinc  licet  advertas  animum  ut  pernoscere  possis, 
nil  adeo  fieri  celeri  ratione  videtur, 
quam  sibi  mens  fieri  proponit  et  inchoat  ipsa, 
ocius  ergo  animus  quam  res  se  perciet  ulla, 
ante  oculos  quorum  in  promptu  natura  'vddetur.  185 
at  quod  mobile  tanto  operest,  constare  rutundis 
perquam  seminibus  debet  perqiiamque  minutis, 

momine  uti  parvo  possint  inpulsa  moveri, 
iianniue  movetur  aqua  et  tantillo  momine  flutat 
quippe  volubilibus  parvisque  creata  figuris. 

contra  mellis  constantior  est  natura 
et  pigri  latices  magis  et  cunctantior  actus; 
haeret  enim  inter  se  magis  omnis  materiai 
copia,  nimirum  quia  non  tam  levibus  extat 
corporibus  neque  tam  suptilibus  atque  rutundis. 
^namque  papaveris  aura  potest  suspensa  levisque 
cogere  ut  ab  summo  tibi  diffluat  altus  acervus, 
at  contra  lapidum  conlectum  ipse  euru’  movere 
noenu  potest,  igitur  parvissima  corpora  proquam 
et  levissima  sunt,  ita  mobilitate  fruuntur. 
at  contra  quaecumque  magis  cum  pondere  magno 
asperaque  inveniuntur,  eo  stabilita  magis  sunt, 
nunc  igitur  quoniam  est  animi  natura  reperta 
mobilis  egregie,  per  (piam  constare  necessest 
corporibus  parvis  et  levibus  atque  rutundis. 
quae  tibi  cognita  res  in  multis,  o bone,  rebus 

utilis  invenietur  et  opportuna  cluebit.  

haec  quoque  res  etiam  naturam  dedicat  eius, 
quam  tenui  constet  textura  quamque  loco  se 
contineat  parvo,  si  possit  conglomerari, 
quod  simul  atque  hominem  leti  secura  quies  est 
indepta  atque  animi  natura  animaeque  recessit, 
nil  ibi  libatum  de  toto  corpore  cernas 
ad  speciem,  nil  ad  pondus:  mors  omnia  praestat 
vitalem  praeter  sensum  calidumque  vaporem, 
ergo  animam  totam  perparvis  esse  necessest 
seminibus,  nexam  per  venas  viscera  nervos; 
quatenus,  omnis  ubi  e toto  iam  corpore  cessit, 
extima  membrorum  circumcaesura  tamen  se 
incolumem  praestat  nec  defit  ponderis  hilum, 
quod  genus  est  Bacchi  cum  flos  evanuit  aut  cum 
spiritus  unguenti  suavis  diffugit  in  auras 
aut  aliquo  cum  iam  sucus  de  corpore  cessit; 
nil  oculis  tamen  esse  minor  res  ipsa  videtur 
propterea  neque  detractum  de  pondere  quicquam, 
nimirum  quia  multa  minutaque  semina  sucos 
efficiunt  et  odorem  in  toto  corpore  rei. 

quare  etiam  atque  etiam  mentis  naturam  animaeque 
scire  licet  perquam  pauxillis  esse  creatam 
seminibus,  quoniam  fugiens  nil  ponderis  aufert.  230 

JSTec  tamen  haec  simplex  nobis  natura  putanda  est. 
tenvis  enim  quaedam  moribundos  deserit  aura 
mixta  vapore,  vapor  porro  trahit  aera  secum. 
nec  calor  est  quisquam,  cui  noli  sit  mixtus  et  aer. 
rara  quod  eius  enim  constat  natura,  necessest  235 
aeris  inter  eum  primordia  multa  moveri, 
iam  triplex  animi  est  igitur  natura  reperta; 
nec  tamen  haec  sat  sunt  ad  sensum  cuncta  creandum, 
nil  horum  quoniam  recipit  res  posse  creare 
sensiferos  motus  et  homo  quae  mente  volutat.  240 
quarta  quoque  his  igitur  quaedam  natura  necessest 
adtribuatur.  east  omnino  nominis  expers; 
qua  neque  mobilius  quicquam  neque  tenvius  exstat, 
nec  magis  e parvis  et  levibus  est  elementis; 
sensiferos  motus  quae  didit  prima  per  artus.  245 
prima  cietur  enim,  parvis  perfecta  figuris; 
inde  calor  motus  et  venti  caeca  potestas 
accipit,  inde  aer;  inde  omnia  mobilitantur, 
concutitur  sanguis,  tum  viscera  persentiscunt 
omnia,  postremis  datur  ossibus  atque  medullis  250 
sive  voluptas  est  sive  est  contrarius  ardor, 
nec  temere  huc  dolor  usque  potest  penetrare  neque  acre 
permanare  malum,  quin  omnia  perturbentur 
usque  adeo  ut  vitae  desit  locus  atque  animai 
diffugiant  partes  per  caulas  corporis  omnis.  255 

sed  plerumque  fit  in  summo  quasi  corpore  finis 
motibus:  hanc  ob  rem  vitam  retinere  valemus. 

Nunc  ea  quo  pacto  inter  sese  mixta  quibusqm 
compta  modis  vigeant  rationem  reddere  aventem 
abstrahit  invitum  patrii  sermonis  egestas;  260 

sed  tamen,  ut  potero  summatim  attingere,  tangam 
inter  enim  cursant  primordia  principiorum 
motibus  inter  se,  nil  ut  secernier  unum 
possit  nec  spatio  fieri  divisa  potestas, 
sed  quasi  multae  vis  unius  corporis  extant.  265 

quod  genus  in  quovis  animantum  viscere  volgo 
est  odor  et  quidam  calor  et  sapor,  et  tamen  ex  his 

omnibus  est  unum  perfectum  corporis  augmen, 
sic  calor  atque  aer  et  venti  caeca  potestas 
mixta  creant  unam  naturam  et  mobilis  illa  270 

vis,  initum  motus  ab  se  quae  dividit  ollis, 
sensifer  unde  oritur  primum  per  viscera  motus, 
nam  penitus  prorsum  latet  haec  natura  subestque 
nec  magis  hac  infra  quicquam  est  in  corpore  nostro 
atque  anima  est  animae  proporro  totius  ipsa.  275 
quod  genus  in  nostris  membris  et  corpore  toto 
mixta  latens  animi  vis  est  animaeque  potestas, 
corporibus  quia  de  parvis  paucisque  creatast. 
sic  tibi  nominis  haec  expers  vis  facta  minutis 
corporibus  latet  atque  animae  quasi  totius  ipsa  280 
proporrost  anima  et  dominatur  corpore  toto, 
consimili  ratione  necessest  ventus  et  aer 
et  calor  inter  se  vigeant  commixta  per  artus 
adque  aliis  aliud  subsit  magis  emineatque 
ut  quiddam  fieri  videatur  ab  omnibus  unum,  285 
ni  calor  ac  ventus  seorsum  seorsumque  potestas 
aeris  interemant  sensum  diductaque  solvant, 
est  etenim  calor  ille  animo,  quem  sumit,  in  ira 
cum  fervescit  et  ex  oculis  micat  acribus  ardor, 
est  et  frigida  multa  comes  formidinis  aura  290 

quae  ciet  horrorem  membris  et  concitat  artus, 
est  etiam  quoque  pacati  status  aeris  ille, 
pectore  tranquillo  qui  fit  voltuque  sereno, 
sed  calidi  plus  est  illis  quibus  acria  corda 
iracundaque  mens  facile  effervescit  in  ira,  295 

quo  genere  in  primis  vis  est  violenta  leonum, 
pectora  qui  fremitu  rumpunt  plerumque  gementes 
nec  capere  irarum  fluctus  in  pectore  possunt, 
at  ventosa  magis  cervorum  frigida  mens  est 
et  gelidas  citius  per  viscera  concitat  auras  300 

quae  tremulum  faciunt  membris  existere  motum, 
at  natura  boum  placido  magis  aere  vivit, 
nec  nimis  irai  fax  umquam  subdita  percit 
fumida,  suffundens  caecae  caliginis  umbra, 
nec  gelidis  torpet  telis  perfixa  pavoris:  305 

inter  utrosque  sitast,  cervos  saevosque  leones, 
sic  hominum  genus  est.  quamvis  doctrina  politos 

constituat  pariter  quosdam,  tamen  illa  relinquit 

naturae  cuiusque  animi  vestigia  prima. 

nec  radicitus  evelli  mala  posse  putandumst,  310 

quin  proclivius  hic  iras  decurrat  ad  acris, 

ille  metu  citius  paulo  temptetur,  at  ille 

tertius  accipiat  quaedam  clementius  aequo. 

inque  aliis  rebus  multis  differre  necessest 

naturas  hominum  varias  moresque  sequacis;  3i5 

quorum  ego  nunc  nequeo  caecas  exponere  causas 

nec  reperire  figurarum  tot  nomina  quot  sunt 

principiis,  unde  haec  oritur  variantia  rerum. 

illud  in  his  rebus  videor  firmare  potesse, 

usque  adeo  naturarum  vestigia  linqui  320 

parvola,  quae  nequeat  ratio  depellere  nobis 

ut  nil  inpediat  dignam  dis  degere  vitam. 

Haec  igitur  natura  tenetur  corpore  ab  omni 
ipsaque  corporis  est  custos  et  causa  salutis; 
nam  communibus  inter  se  radicibus  haerent  325 

nec  sine  pernicie  divelli  posse  videntur, 
quod  genus  e thuris  glaebis  evellere  odorem 
haud  facile  est  quin  intereat  natura  quoque  eius, 
sic  animi  atque  animae  naturam  corpore  toto 
extrahere  haut  facile  est  quin  omnia  dissoluantur.  330 
inplexis  ita  principiis  ab  origine  prima 
inter  se  fiunt  consorti  praedita  vita 
nec  sibi  quaeque  sine  alterius  vi  posse  videtur 
corporis  atque  animi  seorsum  sentire  potestas, 
sed  communibus  inter  eas  conflatur  utrimque  335 
motibus  accensus  nobis  per  viscera  sensus, 
praeterea  corpus  per  se  nec  gignitur  umquam 
nec  crescit  neque  post  mortem  durare  videtur, 
non  enim,  ut  umor  aquae  dimittit  saepe  vaporem 
qui  datus  est,  neque  ea  causa  convellitur  ipse,  340 
sed  manet  incolumis,  non,  inquam,  sic  animai 
discidium  possunt  artus  perferre  relicti, 
sed  penitus  pereunt  convulsi  conque  putrescunt, 
ex  ineunte  aevo  sic  corporis  atque  animai 
mutua  vitalis  discunt  contagia  motus  345 

maternis  etiam  membris  alvoque  reposta, 
discidimn  ut  nequeat  fieri  sine  peste  maloque; 

ut  videas,  quoniam  coniunctast  causa  salutis, 
coniunctam  quoque  naturam  consistere  eorum. 

[Quod  supere  st,  siquis  corpus  sentire  refutat  350 
atque  animam  credit  permixtam  corpore  toto 
suscipere  hunc  motum  quem  sensum  nominitamus, 
vel  manifestas  res  contra  verasque  repugnat, 
quid  sit  enim  corpus  sentire  quis  adferet  umquam, 
si  non  ipsa  palam  quod  res  dedit  ac  docuit  nos?  355 
at  dimissa  anima  corpus  caret  undique  sensu ; 
perdit  enim  quod  non  proprium  fuit  eius  in  aevo. 

MULTAQUE  PRAETEREA  PERDITUM  EXPELLITUR  AEVO  QUAM 

Dicere  porro  oculos  nullam  rem  cernere  posse, 
sed  per  eos  animum  ut  foribus  spectare  reclusis,  360 
desiperest,  contra  cum  sensus  dicat  eorum; 

SENSUS  ENIM  TRAHIT  ATQUE  ACIES  DETRUDIT  AD  IPSAS 

fulgida  praesertim  cum  cernere  saepe  nequimus, 

lumina  luminibus  quia  nobis  praepediuntur. 

quod  foribus  non  fit ; neque  enim,  quia  cernimus  ipsi,  365 

ostia  suscipiunt  ullum  reclusa  laborem. 

praeterea  si  pro  foribus  sunt  lumina  nostra, 

iam  magis  exemptis  oculis  debere  videtur 

cernere  res  animus  sublatis  postibus  ipsis. 

Illud  in  his  rebus  nequaquam  sumere  possis,  370 
Democriti  quod  sancta  viri  sententia  ponit, 
corporis  atque  animi  primordia  singula  privis 
adposita  alternis  variare,  ac  nectere  membra, 
nam  cum  multo  sunt  animae  elementa  minora 
quam  quibus  e corpus  nobis  et  viscera  constant,  375 
tum  numero  quoque  concedunt  et,  rara  per  artus 
dissita  sunt  dumtaxat;  ut  hoc  promittere  possis, 
quantula  priva  queant  nobis  iniecta  ciere 
corpora  sensiferos  motus  in  corpore,  tanta 
intervalla  tenere  exordia  priva  animai.  380 

nam  neque  pulveris  interdum  sentimus  adhaesum 
corpore  nec  membris  incussam  sidere  cretam, 
nec  nebulam  noctu  neque  aranei  tenvia  fila 
obvia  sentimus,  quando  obretimur  euntes, 
nec  supera  caput  eiusdem  cecidisse  vietam  385 

vestem  nec  plumas  avium  papposque  volantis 
qui  nimia  levitate  cadunt  plerumque  gravatim. 

nec  repentis  itum  cuiusviscumque  animantis 
sentimus  nec  priva  pedum  vestigia  quaeque, 
corpore  quae  in  nostro  culices  et  cetera  ponunt.  390 
usque  adeo  prius  est  in  nobis  multa  ciendum 
393  semina  corporibus  nostris  inmixta  per  artus, 

392  quam  primordia  sentiscant  concussa  animai 
et  quam  in  liis  intervallis  tuditantia  possint 
concursare  coire  et  dissultare  vicissim.]  395 

Et  magis  est  animus  vitai  claustra  coercens 
et  dominantior  ad  vitam  quam  vis  animai. 
nam  sine  mente  aninioque  nequit  residere  per  artus 
temporis  exiguam  partem  pars  ulla  animai, 
sed  comes  insequitur  facile  et  discedit  in  auras  400 
et  gelidos  artus  in  leti  frigore  linquit, 
at  manet  in  vita  cui  mens  animusque  remansit, 
quamvis  est  circum  caesis  lacer  undique  membris 
truncus,  adempta  anima  circum  membrisque  remota 
vivit  et  aetherias  vitalis  suscipit  auras.  405 

si  non  omnimodis,  at  magna  parte  animai 
privatus,  tamen  in  vita  cunctatur  et  haeret; 
ut,  lacerato  oculo  circum  si  pupula  mansit' 
incolumis,  stat  cernundi  vivata  potestas, 
dummodo  ne  totum  corrumpas  luminis  orbem  4io 
et  circum  caedas  aciem  solamque  relinquas; 
id  quoque  enim  sine  pernicie  non  fiet  eorum, 
at  si  tantula  pars  oculi  media  illa  peresa  est, 
occidit  extemplo  lumen  tenebraeque  secuntur, 
incolumis  quamvis  aliquoi  sit  splendidus  orbis.  4i5 
hoc  anima  atque  animus  vincti  sunt  foedere  semper. 

Nunc  age,  nativos  animantibus  et  mortalis 
esse  animos  animasque  levis  ut  noscere  possis, 
conquisita  diu  dulcique  reperta  labore 
digna  tua  pergam  disponere  carmina  cura.  420 

tu  fac  utrumque  uni  subiungas  nomen  eorum, 
atque  animam  verbi  causa  cum  dicere  pergam, 
mortalem  esse  docens,  animum  quoque  dicere  credas, 
quatenus  est  unum  inter  se  coniunctaque  res  est. 
principio  quoniam  tenuem  constare  minutis  ’ 425 

corporibus  docui  multoque  minoribus  esse 
principiis  factam  quam  liquidus  umor  aquai 

aut  nebula  aut  fumus: — ^nam  longe  mobilitate 
praestat  et  a tenui  causa  magis  icta  movetur; 
quippe  ubi  imaginibus  fumi  nebulaeque  movetur.  430 
quod  genus  in  somnis  sopiti  u]bi  cernimus  alte 
exhalare  ‘vaporem  altaria  ferreque  fumum ; 
nam  procul  hinc  dubio  nobis  simulacra  genuntur : — 
nunc  igitur  quoniam  quassatis  undique  vasis 
diffluere  umorem  et  laticem  discedere  cernis  435 

et  nebula  ac  fumus  quoniam  discedit  in  auras, 
crede  animam  quoque  diffundi  multoque  perire 
ocius  et  citius  dissolvi  in  corpora  prima, 
cum  semel  ex  hominis  membris  ablata  recessit, 
quippe  etenim  corpus,  quod  vas  quasi  constitit  eius,  440 
quam  cohibere  nequit  conquassatum  ex  aliqua  re 
ac  rarefactum  detracto  sanguine  venis, 
aere  qui  credas  posse  hanc  cohiberier  ullo, 
corpore  qui  nostro  rarus  magis  in  quo  habitet  sit? 

Praeterea  gigni  pariter  cum  corpore  et  una  415 
crescere  sentimus  pariterque  senescere  mentem, 
nam  velut  infirmo  pueri  teneroque  vagantur 
corpore,  sic  animi  sequitur  sententia  tenvis, 
inde  ubi  robustis  adolevit  viribus  aetas, 
consilium  quoque  maius  et  auctior  est  animi  vis.  450 
post  ubi  iani  validis  quassatum  est  viribus  aevi 
corpus  et  obtusis  ceciderunt  viribus  artus, 
claudicat  ingenium,  delirat  lingua,  labat  mens, 
omnia  deficiunt  atque  uno  tempore  desunt, 
ergo  dissolui  quoque  convenit  omnem  animai  455 

naturam,  ceu  fumus,  in  altas  aeris  auras ; 
quandoquidem  gigni  pariter  pariterque  videmus 
crescere  et,  ut  docui,  simul  aevo  fessa  fatisci. 

Huc  accedit  uti  videamus,  corpus  ut  ipsum 
suscipere  inmanis  morbos  durumque  dolorem,  460 
sic  animum  curas  acris  luctumque  metumque; 
quare  participem  leti  quoque  convenit  esse, 
quin  etiam  morbis  in  corporis  avius  errat 
saepe  animus;  dementit  enim  deliraque  fatur 
interdum  que  gravi  lethargo  fertur  in  altum  405 

aeternumque  soporem  oculis  nutnque  cadenti, 
unde  neque  exaudit  voces  nec  noscere  voltus 

illorum  potis  est,  ad  vitam  qui  revocantes 
circumstant  lacrimis  rorantes  ora  genasque. 
quare  animum  quoque  dissolui  fateare  necessest,  470 
quandoquidem  penetrant  in  eum  contagia  morbi, 
nam  dolor  ac  morbus  leti  fabricator  uterquest, 
multorum  exitio  perdocti  quod  sumus  ante.' 

ET  QUONIAM  MENTEM  SANAIII  COEPUS  UT  AEGRU^f 

ET  PARITER  MENTEM  SANARI  CORPUS  INANI  475 

denique  cur,  hominem  cum  vini  vis  penetravit 
acris  et  in  venas  discessit  diditus  ardor, 
consequitur  gravitas  membrorum,  praepediimtur 
crura  vacillanti,  tardescit  lingua,  madet  mens, 
nant  oculi,  clamor  "singultus  iurgia  gliscunt,  480 

et  iam  cetera  de  genere  hoc  quaecumque  secuntur, 
cur  ea  sunt,  nisi  quod  vemens  violentia  vini 
conturbare  animam  consuevit  corpore  in  ipso? 
at  quaecumque  queunt  conturbari  inque  pediri, 
significant,  paulo  si  durior  insinuarit  485 

causa,  fore  ut  pereant  aevo  privata  futuro, 
quin  etiam  subito  vi  morbi  saepe  coactus 
ante  oculos  aliquis  nostros,  ut  fulminis  ictu, 
concidit  et  spumas  agit,  ingemit  et  tremit  artus^ 
desipit,  extentat  nervos,  torquetur,  anhelat  490 

inconstanter,  et  in  iactando  membra  fatigat, 
nimirum  quia  vis  morbi  distracta  per  artus 
turbat,  agens  animam  spumat,  quasi  in  aequore  salso 
ventorum  validis  fervescunt  viribus  undae, 
exprimitur  porro  gemitus,  quia  membra  dolore  495 
adficiuntur  et  omnino  quod  semina  vocis 
eiciuntur  et  ore  foras  glomerata  feruntur 
qua  quasi  consuerunt  et  sunt  munita  viai. 
desipientia  fit,  quia  vis  animi  atque  animai 
conturbatur  et,  ut  docui,  divisa  seorsum  50O 

disiectatur  eodem  illo  distracta  veneno, 
inde  ubi  iam  morbi  reflexit  causa  reditque 
in  latebras  acer  corrupti  corporis  umor, 
tum  quasi  vaccillans  primum  consurgit  et  omnis 
paulatim  redit  in  sensus  animamque  receptat.  505 
haec  igitur  tantis  ubi  morbis  corpore  in  ipso 
iactentur  miserisque  modis  distracta  laborent, 

cur  eadem  credis  sine  corpore  in  aere  aperto 
cum  validis  ventis  aetatem  degere  posse] 
et  quoniam  mentem  sanari,  corpus  ut  aegrum,  5io 
cernimus  et  flecti  medicina  posse  videmus, 
id  quoque  praesagit  mortalem  vivere  mentem, 
addere  enim  partis  aut  ordine  traiecere  aecumst 
aut  aliquid  prosum  de  summa  detrahere  hilum, 
commutare  animum  quicumque  adoritur  et  infit  515 
aut  aliam  quamvis  naturam  flectere  quaerit, 
at  neque  transferri  sibi  partis  nec  tribui  vult 
inmortale  quod  est  quicquam  neque  defluere  hilum, 
nam  quodcumque  suis  mutatum  finibus  exit, 
continuo  hoc  mors  est  illius  quod  fuit  ante.  520 

ergo  animus  sive  aegrescit,  mortalia  signa 
mittit,  uti  docui,  seu  flectitur  a medicina, 
usque  adeo  falsae  rationi  vera  videtur 
res  occurrere  et  effugium  praecludere  eunti 
ancipitique  refutatu  convincere  falsum.  525 

Denique  saepe  hominem  paulatim  cernimus  ire 
et  membratim  vitalem  deperdere  sensum; 
in  pedibus  primum  digitos  livescere  et  imguis, 
inde  pedes  et  crura  mori,  post  inde  per  artus 
ire  alios  tractim.  gelidi  vestigia  leti.  530 

scinditur  itque  animae  hoc  quoniam  natura  nec  uno 
tempore  sincera  existit,  mortalis  habendast. 
quod  si  forte  putas  ipsam  se  posse  per  artus 
introsum  trahere  et  partis  conducere  in  unum 
atque  ideo  cunctis  sensum  deducere  membris,  535 
at  locus  ille  tamen,  quo  copia  tanta  animai  , 

cogitur,  in  sensu  debet  maiore  videri; 
qui  quoniam  nusquamst,  nimirum  ut  diximus  ante, 
dilaniata  foras  dispargitur,  interit  ergo, 
quin  etiam  si  iam  libeat  concedere  falsum  540 

et  dare  posse  animam  glomerari  in  corpore  eorum, 
lumina  qui  lincunt  moribundi  particulatim, 
mortalem  tamen  esse  animam  fateare  necesse, 
nec  refert  utrum  pereat  dispersa  per  auras 
an  contracta  suis  e partibus  obbrutescat,  545 

quando  hominem  totum  magis  ac  magis  undique  sensus 
deficit  et  vitae  minus  et  minus  undique  restat. 

Et  quoniam  mens  est  hominis  pars  una,  loco  quae 
fixa  manet  certo,  velut  aures  atque  oculi  sunt 
atque  alii  sensus  qui  vitam  cumque  gubernant,  550 
et  veluti  manus  atque  oculus  naresve  seorsum 
secreta  ab  nobis  nequeunt  sentire  neque  esse, 
sed  tamen  in  parvo  licuntur  tempore  tabe, 
sic  animus  per  se  non  quit  sine  corpore  et  ipso 
esse  homine,  illius  quasi  quod  vas  esse  videtur  555 
sive  aliud  quid  vis  potius  coniunctius  ei 
fingere,  quandoquidem  conexu  corpus  adhaeret, 
denique  corporis  atque  animi  vivata  potestas 
inter  se  coniuncta  valent  vitaque  fruuntur; 
nec  sine  corpore  enim  vitalis  edere  motus  560 

sola  potest  animi  per  se  natura  nec  autem 
cassum  anima  corpus  durare  et  sensibus  uti. 
scilicet  avolsus  radicibus  ut  nequit  ullam 
dispicere  ipse  oculus  rem  seorsum  corpore  toto, 
sic  anima  atque  animus  per  se  nil  posse  videtur.  565 
nimirum  quia  per  venas  et  viscera  mixtim, 
per  nervos  atque  ossa,  tenentur  corpore  ab  omni 
nec  magnis  intervallis  primordia  possunt 
libera  dissultare,  ideo  conclusa  moventur 
sensiferos  motus  quos  extra  corpus  in  auras  570 

aeris  haut  possunt  post  mortem  eiecta  moveri 
propterea  quia  non  simili  ratione  tenentur, 
corpus  enim  atque  animans  erit  aer,  si  cohibere 
sese  anima  atque  in  eo  poterit  concludere  motus 
quos  ante  in  nervis  et  in  ipso  corpore  agebat.  575 
quare  etiam  atque  etiam  resoluto  corporis  omni 
tegmine  et  eiectis  extra  vitalibus  auris 
dissolui  sensus  animi  fateare  necessest 
atque  animam,  quoniam  coniunctast  causa  duobus. 

Denique  cum  corpus  nequeat  perferre  animai  580 
discidium  quin  in  taetro  tabescat  odore, 
quid  dubitas  quin  ex  imo  penitusque  coorta 
ernanarit  uti  fumus  diffusa  animae  vis, 
atque  ideo  tanta  mutatum  putre  ruina 
conciderit  corpus,  penitus  quia  mota  loco  sunt  585 
fundamenta,  foras  anima  emanante  per  artus 
per  que  viarum  omnis  flexus,  in  corpore  qui  sunt, 

atque  foramina  ? multimodis  ut  noscere  possis 
dispertitam  animae  naturam  exisse  per  artus 
et  prius  esse  sibi  distractam  corpore  in  ipso,  590 

quam  prolapsa  foras  enaret  in  aeris  auras, 
quin  etiam  finis  dum  vitae  vertitur  intra, 
saepe  aliqua  tamen  e causa  labefacta  videtur 
ire  anima  ac  toto  solui  de  corpore  xelle 
et  quasi  supremo  languescere  tempore  voltus  595 
molliaque  exsangui  trunco  cadere  omnia  membra, 
quod  genus  est,  animo  male  factum  cum  perhibetur 
aut  animam  liquisse ; ubi  iani  trepidatur  et  omnes 
extremum  cupiunt  vitae  repraehendere  vinclum, 
conquassatur  enim  tum  mens  animaeque  potestas  eoo 
omnis  et  haec  ipso  cum  corpore  conlabefiunt; 
ut  gravior  paulo  possit  dissolvere  causa, 
quid  dubitas  tandem  quin  extra  prodita  corpus 
inbecilla  foras  in  aperto,  tegmine  dempto, 
non  modo  non  omnem  possit  durare  per  aevom,  eos 
sed  minimum  quodvis  nequeat  consistere  tempus? 
nec  sibi  enim  quisquam  moriens  sentire  videtur 
ire  foras  animam  incolumem  de  corpore  toto 
nec  prius  ad  iugulum  et  supera  succedere  fauces, 
verum  deficere  in  certa  regione  locatam;  eio 

ut  sensus  alios  in  parti  quemque  sua  scit 
dissolui.  quod  si  imnortalis  nostra  foret  mens, 
non  tam  se  moriens  dissolvi  conquereretur, 
sed  magis  ire  foras  vestemque  relinquere,  ut  anguis. 

Denique  cur  animi  numquam  mens  consilium  que  6i5 
gignitur  in  capite  aut  pedibus  manibusve,  sed  unis 
sedibus  et  certis  hominis  regionibus  haeret, 
si  non  certa  loca  ad  nascendum  reddita  cuique 
sunt,  et  ubi  quicquid  possit  durare  creatum 
atque  ita  multimodis  partitis  artubus  esse,  620 

membrorum  ut  numquam  existat  praeposterus  ordo? 
usque  adeo  sequitur  res  rem  neque  flamma  creari 
fluminibus  solitast  neque  in  igni  gignier  algor. 

Praeterea  si  imnortalis  natura  animaist 
et  sentire  potest  secreta  a corpore  nostro,  625 

quinque,  ut  opinor,  eam  faciundum  est  sensibus  auctam, 
nec  ratione  alia  nosmet  proponere  nobis 

possumus  infernas  animas  Acherunte  vagari, 
pictores  itaque  et  scriptorum  saecla  priora 
sic  animas  intro  duxerunt  sensibus  auctas.  630 

at  neque  sorsum  oculi  neque  nares  nec  manus  ipsa 
esse  potest  animae  neque  sorsum  lingua,  neque  aures 
auditu  per  se  possunt  sentire  neque  esse. 

Et  quoniam  toto  sentimus  corpore  inesse 
vitalem  sensum  et  totum  esse  animale  videmus,  635 
si  subito  medium  celeri  praeciderit  ictu 
vis  aliqua  ut  sorsum  partem  secernat  utramque, 
dispertita  procul  dubio  quoque  vis  animai 
et  discissa  simul  cum  corpore  dissicietur. 
at  quod  scinditur  et  partis  discedit  in  ullas,  6io 

scilicet  aeternam  sibi  naturam  abnuit  esse, 
falciferos  memorant  currus  abscidere  membra 
saepe  ita  de  subito  permixta  caede  calentis, 
ut  tremere  in  terra  videatur  ab  artubus  i^l  quod 
decidit  abscisum,  cum  mens  tamen  atque  hominis  vis  645 
mobilitate  mali  non  quit  sentire  dolorem; 
et  semel  in  pugnae  studio  quod  dedita  mens  est, 
corpore  reliquo  pugnam  caedesque  petessit, 
nec  tenet  amissam  laevam  cum  tegmine  saepe 
inter  equos  abstraxe  rotas  falcesque  rapaces,  65o 
nec  cecidisse  alius  dextram,  cum  scandit  et  instat, 
inde  alius  conatur  adempto  surgere  crure, 
cum  digitos  agitat  propter  moribundus  humi  pes. 
et  caput  abscisum  calido  viventeque  trunco 
servat  humi  voltum  vitalem  oculosque  patentis,  655 
donec  reliquias  animai  reddidit  omnes, 
quin  etiam  tibi  si  lingua  vibrante  minantis 
serpentis  caudam  e procero  corpore  utrumque 
sit  libitum  in  multas  partis  discidere  ferro, 
omnia  iam  sorsum  cernes  ancisa  recenti  660 

volnere  tortari  et  terram  con  spargere  tabo, 
ipsam  seque  retro  partem  petere  ore  priorem, 
volueris  ardenti  ut  morsu  premat  icta  dolorem, 
omnibus  esse  igitur  totas  dicemus  in  illis 
particulis  animas?  at  ea  ratione  sequetur  665 

unam  animantem  animas  habuisse  in  corpore  multas, 
ergo  divisast  ea  quae  fuit  una  simul  cum 

corpore;  quapropter  mortale  utrumque  putandumst, 
in  multas  quoniam  partis  disciditur  aeque. 

Praeterea  si  inmortalis  natura  animai  670 

constat  et  in  corpus  nascentibus  insinuatur, 
cur  super  anteactam  aetatem  meminisse  nequimus 
nec  vestigia  gestarum  rerum  ulla  tenemus  ? 
nam  si  tanto  operest  animi  mutata  potestas, 
omnis  ut  actarum  exciderit  retinentia  rerum,  675 

non,  ut  opinor,  id  a leto  iam  longiter  errat; 
quapropter  fateare  necessest  quae  fuit  ante 
interiisse  et  quae  nunc  est  nunc  esse  creatam. 

Praeterea  si  iam  perfecto  corpore  nobis 
inferri  solitast  animi  vivata  potestas  eso 

tum  cum  gignimur  et  vitae  cum  limen  inimus, 
haud  ita  conveniebat  uti  cum  corpore  et  una 
cum  membris  videatur  in  ipso  sanguine  cresse, 
sed  vellit  in  cavea  per  se  sibi  vivere  solam. 

CONVENIT  UT  SENSU  CORPUS  TAMEN  AFFLUAT  OMNE  685 

690  quod  fieri  totum  contra  manifesta  docet  res. 
namque  ita  conexa  est  per  venas  viscera  nervos 
ossaque,  uti  dentes  quoque  sensu  participentur; 
morsus  ut  indicat  et  gelidai  stringor  aquai 
et  lapis  oppressus,  subiit  si  e frugibus,  asper.  690 

686  quare  etiam  atque  etiam  neque  originis  esse  putandumst 
expertis  animas  nec  leti  lege  solutas, 
nam  neque  tanto  opere  adnecti  potuisse  putandumst 

689  corporibus  nostris  extrinsecus  insinuatas, 

nec,  tam  contextae  cum  sint,  exire  videntur  695 

incolumes  posse  et  salvas  exsolvere  sese 
omnibus  e nervis  atque  ossibus  articulisque. 
quod  si  forte  putas  extrinsecus  insinuatam 
permanare  animam  nobis  per  membra  solere, 
tanto  quique  magis  cum  corpore  fusa  peribit.  700 
quod  permanat  enim  dissolvitur,  interit  ergo, 
dispertitus  enim  per  caulas  corporis  omnis 
ut  cibus,  in  membra  atque  artus  cum  diditur  omnis, 
disperit  atque  aliam  naturam  sufficit  ex  se,  , 
sic  anima  atque  animus  quamvis  integra  recens  in  705 
corpus  eunt,  tamen  in  manando  dissoluuntur, 
dum  quasi  per  caulas  omnis  diduntur  in  artus  . 

particulae  quibus  haec  animi  natura  creatur, 

quae  nunc  in  nostro  dominatur  corpore  nata 

ex  illa  quae  tum  periit  partita  per  artus.  7io 

quapropter  neque  natali  privata  videtur 

esse  die  natura  animae  nec  funeris  expers. 

Semina  praeterea  linquentur  necne  animai 
corpore  in  exanimo?  quod  si  lincuntur  et  insunt, 
haut  erit  ut  merito  inmortalis  possit  haberi,  7i5 

partibus  amissis  quoniam  libata  recessit, 
sin  ita  sinceris  membris  ablata  profugit 
ut  nullas  partis  in  corpore  liquerit  ex  se, 
unde  cadavera  rancenti  iam  viscere  vermes 
expirant  atque  unde  animantum  copia  tanta  720 

exos  et  exanguis  tumidos  perfluctuat  artus? 
quod  si  forte  animas  extrinsecus  insinuari 
vermibus  et  privas  in  corpora  posse  venire 
credis  nec  reputas  cur  milia  multa  animarum 
conveniant  unde  una  recesserit,  hoc  tamen  est  ut  725 
quaerendum  videatur  et  in  discrimen  agendum, 
utrum  tandem  animae  venentur  semina  quaeque 
vermiculorum  ipsaeque  sibi  fabricentur  ubi  sint, 
an  quasi  corporibus  perfectis  insinuentur, 
at  neque  cur  faciant  ipsae  quareve  laborent  730 

dicere  suppeditat,  neque  enim,  sine  corpore  cum  sunt, 
sollicitae  volitant  morbis  alguque  fameque. 
corpus  enim  magis  his  vitiis  adfine  laborat 
et  mala  multa  animus  contage  fungitur  eius, 
sed  tamen  his  esto  quamvis  faeere  utile  corpus  733 
quod  subeant;  at  qua  possint  via  nulla  videtur, 
haut  igitur  faciunt  animae  sibi  corpora  et  artus, 
nec  tamen  est  quidum  perfectis  insinuentur 
corporibus ; neque  enim  poterunt  suptiliter  esse 
conexae  neque  consensus  contagia  fient.  740 

Denique  cur  acris  violentia  triste  leonum 
seminium  sequitur,  volpes  dolus,  et  fuga  cervos, 

A PATRIBUS  DATUR  ET  A PATRIUS  PAVOR  INCITAT  ARTUS 

et  iam  cetera  de  genere  hoc  cur  omnia  membris 
ex  ineunte  aevo  generascunt  ingenioque,  745 

si  non,  certa  suo  quia  semine  seminioque 
vis  animi  pariter  crescit  cum  corpore  toto? 

quod  si  inmortalis  foret  et  mutare  soleret 
corpora,  permixtis  animantes  moribus  essent, 
effugeret  canis  Hyrcano  de  semine  saepe  7£0 

cornigeri  incursum  cervi  tremeretque  per  auras 
aeris  accipiter  fugiens  veniente  columba, 
desiperent  homines,  saperent  fera  saecla  ferarum, 
illud  enim  falsa  fertur  ratione,  quod  aiunt 
inmortalem  animam  mutato  corpore  flecti.  755 

quod  mutatur  enim  dissolvitur,  interit  ergo, 
traiciimtur  enim  partes  atque  ordine  migrant; 
quare  dissolui  quoque  debent  posse  per  artus, 
denique  ut  intereant  una  cum  corpore  cunctae, 
sin  animas  hominum  dicent  in  corpora  semper  760 
ire  humana,  tamen  quaeram  cur  e sapienti 
stulta  queat  fieri,  nec  prudens  sit  puer  ullus, 

SI  NON  CERTA  SUO  QUIA  SEMINE  SEMINIOQUB 

nec  tam  doctus  equae  pullus  quam  fortis  equi  vis? 
scilicet  in  tenero  tenerascere  corpore  mentem  765 
confugient,  quod  si  iam  fit,  fateare  necessest 
mortalem  esse  animam,  quoniam  mutata  per  artus 
tanto  opere  amittit  vitam  sensumque  priorem, 
quove  modo  poterit  pariter  cum  corpore  quoque 
confirmata  cupitum  aetatis  tangere  florem  770 

vis  animi,  nisi  erit  consors  in  origine  prima? 
quidve  foras  sibi  vult  membris  exire  senectis? 
an  metuit  conclusa  manere  in  corpore  putri 
et  domus  aetatis  spatio  ne  fessa  vetusto 
obruat?  at  non  sunt  immortali  ulla  pericla.  775 

Denique  conubia  ad  Veneris  partusque  ferarum 
esse  animas  praesto  deridiculum  esse  videtur, 
ex  pectar  e immortalis  mortalia  membra 
innumero  numero  certareque  praeproperanter 
inter  se  quae  prima  potissimaque  insinuetur;  780 

si  non  forte  ita  sunt  animarum  foedera  pacta 
ut  quae  prima  volans  advenerit  insinuetur 
prima  neque  inter  se  contendant  viribus  hilum. 

Denique  in  aethere  non  arbor,  non  aequore  in  alto 
nubes  esse  queunt  nec  pisces  vivere  in  arvis  7S5 

nec  eruor  in  lignis  neque  saxis  sucus  inesse. 
certum  ac  dispositumst  ubi  quicquit  crescat  et  insit. 

sic  animi  natura  nequit  sine  corpore  oriri 

sola  neque  a nervis  et  sanguine  longiter  esse. 

quod  si  (posset  enim  multo  prius)  ipsa  animi  vis  790 

in  capite  aut  umeris  aut  imis  calcibus  esse 

posset  et  innasci  quavis  in  parte,  soleret 

tandem  in  eodem  homine  atque  in  eodem  vase  manere. 

quod  quoniam  nostro  quoque  constat  corpore  certum 

dispositumque  videtur  ubi  esse  et  crescere  possit  795 

sorsum  anima  atque  animus,  tanto  magis  infitiandum 

totum  posse  extra  corpus  durare  genique. 

quare,  corpus  ubi  interiit,  periisse  necessest 

confiteare  animam  distractam  in  corpore  toto. 

quippe  etenim  mortale  aeterno  iungere  et  una  800 

consentire  putare  et  fungi  mutua  posse 

desiperest.  quid  enim  diversius  esse  putandumst 

aut  magis  inter  se  disiunctum  discrepitansque, 

quam  mortale  quod  est  inmortali  atque  perenni 

iunctum  in  concilio  saevas  tolerare  procellas?  sos 

PRAETEREA  QUAECUMQUE  MANENT  AETERNA  NECESSEST 
AUT  QUIA  SUNT  SOLIDO  CUM  CORPORE  RESPUERE  ICTUS 
NEC  PENETRARE  PATI  SIBI  QUICQUAM  QUOD  QUEAT  ARTAS 
DISSOCIARE  INTUS  PARTUS  ET  MATERIA 

CORPORA  SUNT  QUORUM  NATURAM  OSTENDIMUS  ANTE  810 

AUT  IDEO  DURARE  aETATEM  POSSE  PER  OMNEM 

PLAGARUM  QUIA  SUNT  EXPERTIA  SICUT  INANEST 

QUOD  MANET  INTACTUM  NEQUE  AB  ICTU  FUNGITUR  HILUM 

AUT  ETIAM  QUIA  NULLA  LOCI  SIT  COPIA  CIRCUM 

QUO  QUASI  RES  POSSINT  DISCEDERE  DISSOLUIQUE  815 

SICUTI  SUMMARUM  SUMMAST  AETERNA  NEQUE  EXIRA 
QUIS  LOCUS  EST  QUO  DIFFUGIANT  NEQUE  CORPORA  SUNTQUE 
POSSINT  INCIDERE  ET  VALIDA  DISSOLVERE  PLAGA 

quod  si  forte  ideo  magis  immortalis  habendast, 
quod  letalibus  ab  rebus  munita  tenetur,  820 

aut  quia  non  veniunt  omnino  aliena  salutis 
aut  quia  quae  veniunt  aliqua  ratione  recedunt 
pulsa  prius  quam  quid  noceant  sentire  queamus, 


praeter  enim  quam  quod  morbis  cum  corporis  aegret, 
advenit  id  quod  eam  de  rebus  saepe  futuris  825 

macerat  inque  metu  male  habet  curisque  fatigat 
praeteritisque  male  admissis  peccata  remordent, 
adde  furorem  animi  proprium  atque  oblivia  rerum. 


81 


III 

adde  quod  in  nigras  lethargi  mergitur  undas. 

Nil  igitur  mors  est  ad  nos  neque  pertinet  hilum,  830 
quandoquidem  natura  animi  mortalis  habetur, 
et  velut  anteacto  nil  tempore  sensimus  aegri, 
ad  confligendum  venientibus  undique  Poenis, 
omnia  cum  belli  trepido  concussa  tumultu 
horrida  contremuere  sub.  altis  aetheris  oris,  835 

in  dubioque  fuere  utrorum  ad  regna  cadendum 
omnibus  humanis  esset  terraque  marique, 
sic,  ubi  non  erimus,  cum  corporis  atque  anim^ 
discidium  fuerit  quibus  e sumus  uniter  apti, 
scilicet  haud  nobis  quicquam,  qui  non  erimus  tum,  840 
accidere  omnino  poterit  sensumque  movere, 
non  si  terra  mari  miscebitur  et  mare  caelo, 
et  si  iam  nostro  sentit  de  corpore  postquam 
distractast  animi  natura  animaeque  potestas, 
nil  tamen  est  ad  nos  qui  comptu  coniugioque  845 
corporis  atque  animae  consistimus  uniter  apti, 
nec,  si  materiem  nostram  collegerit  aetas 
post  obitum  rursumque  redegerit  ut  sita  nunc  est 
atque  iterum  nobis  fuerint  data  lumina  vitae, 
pertineat  quicquam  tamen  ad  nos  id  quoque  factum,  850 
interrupta  semel  cum  sit  repetentia  nostri, 
et  nunc  nil  ad  nos  de  nobis  attinet,  ante 
qui  fuimus,  neque  iam  de  illis  nos  adficit  angor, 
nam  cum  respicias  inmensi  temporis  omne 
praeteritum  spatium,  tum  motus  materi  ai  855 

multimodis  quam  sint,  facile  hoc  adcredere  possis, 
semina  saepe  in  eodem,  ut  nunc  sunt,  ordine  posta 
865  haec  eadem,  quibus  e nunc  nos  sumus,  ante  fuisse. 

858  nec  memori  tamen  id  quimus  repraehendere  mente; 
inter  enim  iectast  vitai  pausa  vageque  860 

deerrarunt  passim  motus  ab  sensibus  omnes, 
debet  enim,  misere  si  forte  aegreque  futurumst, 
ipse  quoque  esse  in  eo  tum  tempore,  cui  male  possit 
accidere,  id  quoniam  mors  eximit,  esseque  probet 
864  illum  cui  possint  incommoda  conciliari,  *865 

scire  licet  nobis  nil  esse  in  morte  timendum 
nec  miserum  fieri  qui  non  est  posse  neque  hilum 
differre  isne  ullo  fuerit  iam  tempore  natus, 

10 

mortalem  vitam  mors  cum  inmortalis  ademit.,,^ 
Proinde  ubi  se  videas  hominem  indignarier  ipsum,  870 
post  mortem  fore  ut  aut  putescat  corpore  posto 
aut  flammis  interfiat  malisve  ferarum, 
scire  licet  non  sincerum  sonere  atque  subesse 
caecum  aliquem  cordi  stimulum,  quamvis  neget  ipse 
credere  se  quemquam  sibi  sensum  in  morte  futurum.  875 
non,  ut  opinor,  enim  dat  quod  promittit  et  unde, 
nec  radicitus  e vita  se  tollit  et  eicit, 
sed  facit  esse  sui  quiddam  super  inscius  ipse, 
vivus  enim  sibi  cum  proponit  quisque  futurum, 
corpus  uti  volucres  lacerent  in  morte  feraeque,  880 
ipse  sui  miseret;  neque  enim  se  dividit  illim 
nec  removet  satis  a proiecto  corpore  et  illum* 
se  fingit  sensuque  suo  contaminat  astans, 
hinc  indignatur  se  mortalem  esse  creatum 
nec  videt  in  vera  nullum  fore  morte  alium  se  885 
qui  possit  vivus  sibi  se  lugere  peremptum 
stansque  iacentem  se  lacerari  uri  ve  dolere. 
nam  si  in  morte  malumst  malis  inorsuqiie  ferarum 
tractari,  non  invenio  qui  non  sit  acerbum 
ignibus  inpositum  calidis  torrescere  flammis  890 

aut  in  meile  situm  sufibcari  atque  rigere 
frigore,  cum  summo  gelidi  cubat  aequore  saxi, 
urgerive  superne  obtritum  pondere  terrae. 

‘lam  iam  non  domus  accipiet  te  laeta,  neque  uxor 
optima  nec  dulces  occurrent  oscula  nati  895 

praeripere  et  tacita  pectus  dulcedine  tangent, 
non  poteris  factis  florentibus  esse,  tuisque 
praesidium,  misero  misere’  aiunt  ‘omnia  ademit 
una  dies  infesta  tibi  tot  praemia  vitae.’ 
illud  in  his  rebus  non  addunt  ‘nec  tibi  earum  900 
iam  desiderium  rerum  super  insidet  una/ 
quod  bene  si  videant  animo  dictisque  sequantur, 
dissoluant  animi  magno  se  angore  metuque.’ 

‘tu  quidem  ut  es  leto  sopitus,  sic  eris  aqvi 

quod  superest  cunctis  privatu’  doloribus  aegris.  905 

at  nos  horrifico  cinefactum  te  prope  busto 

insatiabiliter  deflevimus,  aeternumque 

nulla  dies  nobis  maerorem  e pectore  demet.’ 

illud  ab  hoc  igitur  quaerendum  est,  quid  sit  amari 
tanto  opere,  ad  somnum  si  res  redit  atque  quietem,  9io 
cur  quisquam  aeterno  possit  tabescere  luctu. 

Hoc  etiam  faciunt  ubi  discubuere  tenentque 
pocula  saepe  homines  et  inumbrant  ora  ^joronis, 
ex  animo  ut  dicant  ‘brevis  hic  est  fructus  homullis; 
iam  fuerit  neque  post  umquain  revocare  licebit.’  9i5 
tamquam  in  morte  mali  cum  primis  hoc  sit  eorum, 
quod  sitis  exurat  miseros  atque  arida  torres, 
aut  aliae  cuius  desiderium  insideat  rei. 
nec  sibi  enim  quisquam  tum  se  vitamque  requirit, 
cum  pariter  mens  et  corpus  sopita  quiescunt.  920 
nam  licet  aeternmn  per  nos  sic  esse  soporem,  — * 
nec  desiderimn  nostri  nos  adficit  ullum, 
et  tamen  haudquaquam  nostros  tunc  illa  per  artus 
longe  ab  sensiferis  primordia  motibus  errant, 
cum  correptus  homo  ex  somno  se  colligit  ipse.  925 
multo  igitur  mortem  minus  ad  nos  esse  putandumst, 
si  minus  esse  potest  quam  quod  nil  esse  videmus; 
maior  enim  turbae  disiectus  materiai . 
consequitur  leto  nec  quisquam  expergitus  exstat, 
frigida  quem  semel  est  vitai  pausa  secuta.  930 

Denique  si  vocem  rerum  natura  repente 
mittat  et  hoc  alicui  nostrum  sic  increpet  ipsa 
‘quid  tibi  tanto  operest,  mortalis,  quod  nimis  aegris 
luctibus  indulges?  quid  mortem  congemis  ac  fles? 
nam  gratis  anteacta  fuit  tibi  vita  priorque  935 

et  non  omnia  pertusum  congesta  quasi  in  vas 
commoda  perfluxere  atque  ingrata  interiere: 
cur  non  ut  plenus  vitae  conviva  recedis 
aequo  animoque  capis  securam,  stulte,  quietem? 
sin  ea  quae  fructus  cumque  es  periere  profusa  910 
vitaqua  in  oflfensust,  cur  amplius  addere  quaeris, 
rursum  quod  pereat  male  et  ingratum  occidat  omne, 
non  potius  vitae  finem  facis  atque  laboris  ? 
nam  tibi  praeterea  quod  machiner  inveniamque, 
quod  placeat,  nil  est:  eadem  sunt  omnia  semper.  945 
si  tibi  non  annis  corpus  iam  marcet  et  artus 
confecti  languent,  eadem  tamen  omnia  restant, 
omnia  si  pergas  vivendo  vincere  saecla, 

atque  etiam  potius,  si  numquam  sis  moriturus,- 
quid  respondemus,  nisi  iustam  intendere  litem  950 
naturam  et  veram  verbis  exponere  causam  1 
955  grandior  hic  vero  si  iam  seniorque  queraturij 
952  atque  obitum  lamentetur  miser  amplius  aequo, 
non  merito  inclamet  magis  et  voce  increpet  acri? 

954  ‘aufer  abhinc  lacrimas,  balatro,  et  compesce  querellas.  955 
omnia  perfunctus  vitai  praemia  marces, 
sed  quia  semper  aves  quod  abest,  praesentia  temnis, 
inperfecta  tibi  elapsas t ingrataque  vita 
et  nec  opinanti  mors  ad  caput  adstitit  ante 
quam  satur  ac  plenus  possis  discedere  rerum.  960 
nunc  aliena  tua  tamen  aetate  omnia  mitte 
aequo  animoque  agedum  humanis  concede:  necessest.’ 
iure,  ut  opinor,  agat,  iure  increpet  indletque. 
cedit  enim  rerum  novitate  extrusa  vetustas 
semper,  et  ex  aliis  aliud  reparare  necessest.  965 

nec  quisquam  in  barathrum  nec  Tartara  deditur  atra, 
materies  opus  est  ut  crescant  postera  saecla; 
quae  tamen  omnia  te  vita  perfuncta  seciuentur; 
nec  minus  ergo  ante  haec  quam  tu  cecidere,  cadentque. 
sic  alid  ex  alio  numquam  desistet  oriri  970 

vitaque  mancipio  nulli  datur,  omnibus  usu. 
respice  item  quam  nil  ad  nos  anteacta  vetustas 
temporis  aeterni  fuerit,  quam  nascimur  ante, 
hoc  igitur  speculum  nobis  natura  futuri 
temporis  exponit  post  mortem  denique  nostram.  975 
ijumquid  ibi  horribile  apparet,  num  triste  videtur 
quicquam,  non  omni  somno  securius  exstat? 

Atque  ea  nimjrum  quaecumque  Acherunte  profundo 
prodita  sunt  esse,  in  vita  sunt  omnia  nobis, 
nec  miser  inpendens  magnum  timet  aere  saxum  980 
Tantalus,  ut  famast,  cassa  formidine  torpens; 
sed  magis  in  vita  divom  metus  urget  inanis 
mortalis  casumque  timent  quem  cuique  ferat  fors, 
nec  Tityon  volucres  ineunt  Acherunte  iacentem 
nec  quod  sub  magno  scrutentur  pectore  quicquam  985 
perpetuam  aetatem  possunt  reperire  profecto, 
quamlibet  immani  proiectu  corporis  exstet, 
qui  non  sola  novem  dispessis  iugera  membris 


85 


IIT 

optineat,  sed  qui  terrai  totius  orbem, 
non  tamen  aeternum  poterit  perferre  dolorem  990 
nec  praebere  cibum  proprio  de  corpore  semper. 
sed  Tityos  nobis  hic  est,  in  amore  iacentem 
quem  volucres  lacerant  atque  exest  anxius  angor 
aut  alia  quavis  scindunt  cuppedine  curae. 

Sisyphus  in  vita  quoque  nobis  ante  oculos  est  995 
qui  petere  a populo  fasces  saevasque  secures 
imbibit  et  semper  victus  tristisque  recedit, 
nam  petere  imperium  quod  inanest  nec  datur  umquam, 
atque  in  eo  semper  durum  sufferre  laborem, 
hoc  est  adverso  nixantem  trudere  monte  1000 

saxum  quod  tamen  e summo  iam  vertice  rusum 
volvitur  et  plani  raptim  petit  aequora  campi, 
deinde  animi  ingratam  naturam  pascere  semper 
atque  explere  bonis  rebus  satiareque  numquam, 
quod  faciunt  nobis  annorum  tempora,  circum  1005 
cum  redeunt  fetusque  ferunt  variosque  lepores, 
nec  tamen  explemur  vitai  fructibus  umquam, « 
hoc,  ut  opinor,  id  est,  aevo  florente  puellas 
quod  memorant  laticem  pertusum  congerere  in  vas, 
quod  tamen  expleri  nulla  ratione  potestur.  1010 

Cerberus  et  furiae  iam  vero  et  lucis  egestas 

Tartarus  horriferos  eructans  faucibus  aestus, 
qui  neque  sunt  usquam  nec  possunt  esse  profecto, 
sed  metus  in  vita  poenarum  pro  male  factis 
est  insignibus  insignis,  scelerisque  luella,  1015 

carcer  et  horribilis  de  saxo  iactu’  dpbrsum, 
verbera  carnifices  robur  pix  lammina  taedae; 
quae  tamen  etsi  absunt,  at  mens  sibi  conscia  factis 
praemetuens  adhibet  stimulos  terretque  flagellis 
nec  videt  interea  qui  terminus  esse  malorum  1020 
possit  nec  quae  sit  poenarum  denique  finis 
atque  eadem  metuit  magis  haec  ne  in  morte  gravescant, 
hic  Acherusia  fit  stultorum  denique  vita. 

Hoc  etiam  tibi  tute  inter  dum  dicere  possis 
‘lumina  sis  oculis  etiam  bonus  Ancu’  reliquit  1025 
qui  melior  multis  quam  tu  fuit,  improbe,  rebus, 
inde  alii  multi  reges  rerumque  potentes 

occiderunt,  magnis  qui  gentibus  imperitarunt. 

ille  quoque  ipse,  viam  qui  quondam  per  mare  magnum 

stravit  iterque  dedit  legionibus  ire  per  altum  io30 

ac  pedibus  salsas  docuit  superare  lucunas 

et  contemsit  equis  insultans  murmura  ponti, 

lumine  adempto  animam  moribundo  corpore  fudit. 

Scipiadas,  belli  fulmen,  Carthaginis  horror, 

ossa  dedit  terrae  proinde  ac  famul  infimus  esset.  1035 

adde  repertores  doctrinarum  atque  leporum, 

adde  Heliconiadum  comites;  quorum  unus  Homerus 

sceptra  potitus  eadem  aliis  sopitu’  quietest. 

denique  Democritum  postquam  matura  vetustas 

admonuit  memores  motus  languescere  mentis,  1040 

sponte  sua  leto  caput  obvius  optulit  ipse. 

ipse  Epicurus  obit  decurso  lumine  vitae, 

qui  genus  humanum  ingenio  superavit  et  omnis 

restincxit,  stellas  exortus  ut  aetherius  sol. 

tu  vero  dubitabis  et  indignabere  obire?  1045 

mortua  cui  vita  est  prope  iam  vivo  atque  videnti, 

(pii  somno  partem  maiorem  conteris  aevi 
et  vigilans  stertis  nec  somnia  cernere  cessas 
sollicitamque  geris  cassa  formidine  mentem 
nec  reperire  potes  tibi  quid  sit  saepe  mali,  cum  1050 
ebrius  urgeris  multis  miser  undique  curis 
atque  animi  incerto  fluitans  errore  vagaris.’ 

Si  possent  homines,  proinde  ac  sentire  videntur 
pondus  inesse  animo  quod  se  gratitate  fatiget, 
e quibus  id  fiat  causis  quoque  noscere  etpmde  1055 
tanta  mali  tamquam  moles  in  pectore  constet, 
haut  ita  vitam  agerent,  ut  nunc  plerumque  videmus 
({uid  sibi  quisque  velit  nescire  et  quaerere  semper 
commutare  locum  quasi  onus  deponere  possit, 
exit  saepe  foras  magnis  ex  aedibus  ille,  loeo 

esse  domi  quem  pertaesumst,  subitoque  revertit, 
(|uippe  foris  nilo  melius  qui  sentiat  esse, 
currit  agens  mannos  ad  villam  praecipitanter, 
auxilium  tectis  quasi  ferre  ardentibus  instans ; 
oscitat  extemplo,  tetigit  cum  limina  villae,  loes 

aut  abit  in  somnum  gravis  atque  oblivia  quaerit, 
aut  etiam  properans  urbem  petit  atque  revisit. 

hoc  se  quisque  modo  fugit  (at  quem  scilicet,  ut  fit, 
effugere  haut  potis  est,  ingratis  haeret)  et  odit 
propterea,  morbi  quia  causam  non  tenet  aeger;  1070 
quam  bene  si  videat,  iam  rebus  quisque  relictis 
naturam  primum  studeat  cognoscere  rerum, 
temporis  aeterni  quoniam,  non  unius  horae, 
ambigitur  status,  in  quo  sit  mortalibus  omnis 
aetas,  post  mol-tem  quae  restat  cumque  manenda.  1075 
Denique  tanto  opere  in  dubiis  trepidare  periclis 
quae  mala  nos  subigit  vitai  tanta  cupido? 
certa  quidem  finis  vitae  mortalibus  adstat 
nec  devitari  letum  pote  quin  obeamus, 
praeterea  versamur  ibidem  atque  insumus  usque  loso 
nec  nova  vivendo  procuditur  ulla  voluptas, 
sed  dum  abest  quod  avemus,  id  exsuperare  videtur 
cetera;  post  aliut,  cum  contigit  illud,  avemus 
et  sitis  aequa  tenet  vitai  semper  hiantis, 
posteraque  in  dubiost  fortunam  quam  vehat  aetas,  1085 
quidve  ferat  nobis  casus  quive  exitus  instet, 
nec  prorsum  vitam  ducendo  demimus  hilum 
tempore  de  mortis  nec  delibare  valemus, 
quo  minus  esse  diu  possimus  forte  perempti, 
proinde  licet  quot  vis  vivendo  condere  saecla;  1090 
mors  aeterna  tamen  nilo  minus  illa  manebit, 
nec  minus  ille  diu  iam  non  erit,  ex  hodierno 
lumine  qui  finem  vitai  fecit,  et  ille, 
mensibus  atque  annis  qui  multis  occidit  ante. 


T.  LUCRETI  CARI 


DE  EEEUM  NATUEA 

LIBER  QUARTUS. 


[Avia  Pieridum  peragro  loca  nullius  ante 
trita  solo,  iuvat  integros  accedere  fontis 
atque  haurire,  iuvatque  novos  decerpere  flores 
insignemque  meo  capiti  petere  inde  coronam 
unde  prius  nulli  velarint  tempora  musae  ; 6 

primum  quod  magnis  doceo  de  rebus  et  artis 
religionum  animum  nodis  exsolvere  pergo, 
deinde  quod  obscura  de  re  tam  lucida  pango  v 
carmina,  musaeo  contingens  cuncta  lepore, 
id  quoque  enim  non  ab  ntilla  ratione  videtur.  lo 

nam  veluti  pueris  absinthia  taetra  medentes 
cum  dare  conantur,  prius  oras  pocula  circum 
contingunt  mellis  dulci  flavoque  liquore, 
ut  puerorum  aetas  inprovida  ludificetur 
labrorum  tenus,  interea  perpotet  amarum  15 

absinthi  laticem  deceptaque  non  capiatur, 
sed  potius  tali  ]3acto  recreata  valescat, 
sic  ego  nunc,  quoniam  haec  ratio  plerumque  videtur 
tristior  esse  quibus  non  est  tractata,  retroque 
volgus  abhorret  ab  hac,  volui  tibi  suaviloquenti  20 
carmine  Pierio  rationem  exponere  nostram 
et  quasi  musaeo  dulci  contingere  meile, 
si  tibi  forte  animum  tali  ratione  tenere 
versibus  in  nostris  possem,  dum  percipis  omnem 
naturam  rerum  ac  persentis  utilitatem.]  25 

Atque  animi  quoniam  docui  natura  quid  esset 
et  quibus  e rebus  cum  corpore  compta  vigeret 

quove  modo  distracta  rediret  in  ordia  prima, 
nunc  agere  incipiam  tibi,  quod  vementer  ad  has  res 
attinet,  esse  ea  quae  rerum  simulacra  vocamus  ; 30 

quae,  quasi  membranae  summo  de  corpore  rerum 
dereptae,  volitant  ultroque  citroque  per  auras, 
atque  eadem  nobis  vigilantibus  obvia  mentes 
terrificant  atque  in  somnis,  cum  saepe  figuras 
contuimur  miras  simulacraque  luce  carentum,  35 

quae  nos  horrifice  languentis  saepe  sopore 
excierunt,  ne  forte  animas  Acherunte  reamur 
effugere  aut  umbras  inter  vivos  volitare 
ne  ve  aliquid  nostri  post  mortem  posse  relinqui, 
cum  corpus  simul  atque  animi  natura  perempta  40 
in  sua  discessum  dederint  primordia  quaeque. 

Dico  igitur  rerum  effigias  tenuisque  figuras 
mittier  ab  rebus  summo  de  corpore  rerum, 

45  SED  QTJONIAM  DOCUI  CUNCTARUM  EXORDIA  RERUM 

QUALIA  SINT  ET  QUAM  VARIIS  DISTANTIA  FORMIS  45 

SPONTE  SUA  VOLITENT  ALTERNO  PERCITA  MOTU 

QUOQUE  MODO  POSSIT  RES  EX  HIS  QUAEQUE  CREARI 

NUNC  AGERE  INCIPIAM  TIBI  QUOD  VEHEMENTER  AD  HAS  RES 

60  ATTINET  ESSE  EA  QUAE  RERUM  SIMULACRA  VOCAMUS 

quae  quasi  membranae  vel  cortex  nominitandast,  50 
quod  speciem  ac  formam  similem  gerit  eius  imago 
cuiuscumque  cluet  de  corpore  fusa  vagari. 

44  id  licet  hinc  quamvis  hebeti  cognoscere  corde. 

54  principio  quoniam  mittunt  in  rebus  apertis 

corpora  res  multae,  partim  diffusa  solute,  65 

robora  ceu  fumum  mittunt  ignesque  vaporem, 
et  partim  contexta  magis  condensaque,  ut  olim 
cum  teretis  ponunt  tunicas  aestate  cicadae, 
et  vituli  cum  membranas  de  corpore  summo 
nascentes  mittunt,  et  item  cum  lubrica  serpens  go 
exuit  in  spinis  vestem;  nam  saepe  videmus 
illorum  spoliis  vepres  volitantibus  auctas, 
quae  quoniam  fiunt,  tenuis  quoque  debet  imago 
ab  rebus  mitti  summo  de  corpore  rerum, 
nam*  cur  illa  cadant  magis  ab  rebusque  recedant  65 
quam  quae  tenvia  sunt,  hiscendist  nulla  potestas ; 
praesertim  cum  sint  in  summis  corpora  rebus 

multa  minuta,  iaci  quae  possint  ordine  eodem 

quo  fuerint  et  formai  servare  figuram, 

et  multo  citius,  quanto  minus  indupediri  70 

pauca  queunt  et  sunt  in  prima  fronte  locata. 

nam  certe  iacere  ac  largiri  multa  videmus, 

non  solum  ex  alto  penitusque,  ut  diximus  ante, 

verum  de  summis  ipsum  quoque  saepe  colorem. 

et  volgo  faciunt  id  lutea  russaque  vela  75 

et  ferrugina,  cum  magnis  intenta  theatris 

per  malos  volgata  trabesque  trementia  flutant. 

namque  ibi  consessum  caveai  supter  et  omnem 

scaenai  speciem,  patrum  coetumque  decorum 

inficiunt  coguntque  suo  fluitare  colore.  80 

et  quanto  circum  mage  sunt  inclusa  theatri 

moenibu’,  tam  magis  haec  intus  perfusa  lepore 

omnia  conrident  correpta  luce  diei. 

ergo  lintea  de  summo  cum  corpore  fucum 

mittunt,  effigias  quoque  debent  mittere  tenvis  85 

res  quaeque,  ex  summo  quoniam  iaculantur  utraque. 

sunt  igitur  iam  formarum  vestigia  certa 

quae  volgo  volitant  suptili  praedita  filo 

nec  singillatim  possunt  secreta  videri. 

praeterea  omnis  odor  fumus  vapor  atque  aliae  res  90 

consimiles  ideo  diflusae  e rebus  abundant, 

ex  alto  quia  dum  veniunt  intrinsecus  ortae, 

scinduntur  per  iter  flexum,  nec  recta  viarum 

ostia  sunt  qua  contendant  exire  coortae. 

at  contra  tenuis  summi  membrana  coloris  95 

cum  iacitur,  nil  est  quod  eam  discerpere  possit, 

in  promptu  quoniam  est  in  prima  fronte  locata. 

postremo  speculis  in  aqua  splendoreque  in  omni 

quaecumque  apparent  nobis  simulacra,  necessest, 

quandoquidem  simili  specie  sunt  praedita  rerum  loo 

ex^m<2,  imaginibus  missis  consistere  rerum. 

NAM  CUR  ILLA  CADANT  MAGUS  AB  REBUSQUE  RECEDANT 
NAM  QUAE  TENVIA  SUNT  HISCENDIST  NULLA  POTESTAS 

sunt  igitur  tenues  formae  rerum  similesque 
effigiae,  singillatim  quas  cernere  nemo  105 

cum  possit  tamen,  adsiduo  crebroque  repulsu 
reiectae  reddunt  speculorum  ex  aequore  visum, 

nec  ratione  alia  servari  posse  videntur, 
tanto  opere  ut  similes  reddantur  cuique  figurae. 

Nunc  age  quam  tenui  natura  constet  imago  iio 
percipe,  et  in  primis,  quoniam  primordia  tantum 
sunt  infra  nostros  sensus  tanto(]iie  minora 
quam  quae  primum  oculi  coeptiint  non  posse  tueri, 
nunc  tamen  id  quoque  uti  confirmem,  exordia  rerum 
cunctarum  quam  sint  suptilia  percipe  paucis.  115 

primum  animalia  sunt  iam  partim  tantula,  quorum 
tertia  pars  nulla  possit  ratione  videri, 
horum  intestinum  quodvis  quale  esse  putandumst! 
quid  cordis  globus  aut  oculi  1 quid  membra  1 quid  artus  ? 
quantula  sunt!  quid  praeterea  primordia  quaeque  120 
unde  anima  atque  animi  constet  natura  necessumsti 
nonne  vides  quam  sint  subtilia  quamque  minuta? 
praeterea  quaecumque  suo  de  corpore  odorem 
expirant  acrem,  panaces  absinthia  taetra 
habrotonique  graves  et  tristia  centaurea,  125 

quorum  unum  quidvis  leviter  si  forte  duobus 

quin  potius  noscas  rerum  simulacra  vagari 
multa  modis  multis  nulla  vi  cassaque  sensu? 

[Sed  ne  forte  putes  ea  demum  sola  vagari, 
quaecumque  ab  rebus  rerum  simulacra  recedunt,  130 
sunt  etiam  quae  sponte  sua  gignuntur  et  ipsa 
constituuntur  in  hoc  caelo  qui  dicitur  aer, 

135  quae  multis  formata  modis  sublime  feruntur 
141  nec  speciem  mutare  suam  liquentia  cessant 

et  cuiusque  modi  formarum  vertere  in  oras;  135 

133  ut  nubes  facile  interdum  concrescere  in  alto 
cernimus  et  mundi  speciem  violare  serenam 

136  aera  mulcentes  motu,  nam  saepe  Gigantum 

ora  volare  videntur  et  umbram  ducere  late, 
interdum  magni  montes  avolsaque  saxa  140 

montibus  anteire  et  solem  succedere  praeter, 

140  inde  alios  trahere  atque  inducere  belua  nimbos.] 

143  Nunc  ea  quam  facili  et  celeri  ratione  genantur 
perpetuoque  fluant  ab  rebus  lapsaque  cedant 


semper  enim  summum  qiiicquid  de  rebus  abundat  146 

quod  iaculentur.  et  hoc  alias  cum  pervenit  in  res, 
transit,  ut  in  primis  vitrum,  sed  ubi  aspera  saxa 
aut  in  materiam  ligni  pervenit,  ibi  iam 
scinditur  ut  nullum  simulacrum  reddere  possit, 
at  cum  splendida  quae  constant  opposta  fuerunt  150 
densaque,  ut  in  primis  speculum  est,  nil  accidit  horum, 
nam  neque,  uti  vitrum,  potis  est  transire,  neque  autem 
scindi;  quam  meminit  levor  praestare  salutem, 
quapropter  fit  ut  hinc  nobis  simulacra  redundent, 
et  quamvis  subito  quovis  in  tempore  quamque  155 
rem  contra  speculum  ponas,  apparet  imago; 
perpetuo  fluere  ut  noscas  e corpore  summo 
texturas  rerum  tenuis  tenuisque  figuras, 
ergo  multa  brevi  spatio  simulacra  genuntur, 
ut  merito  celer  his  rebus  dicatur  origo.  I60 

et  quasi  multa  brevi  spatio  summittere  debet 
lumina  sol  ut  perpetuo  sint  omnia  plena, 
sic  ab  rebus  item  simili  ratione  necessest 
temporis  in  puncto  rermn  simulacra  ferantur 
multa  modis  multis  in  cunctas  undique  partis;  165 
quandoquidem  speculum  quocumque  obvertimus  oris, 
res  ibi  respondent  simili  forma  atque  colore. 

[Praeterea  modo  cum  fuerit  liquidissima  caeli 
tempestas,  perquam  subito  fit  turbida  foede, 
undique  uti  tenebras  omnis  Acherunta  rearis  170 
liquisse  et  magnas  caeli  complesse  cavernas, 
usque  adeo  taetra  nimborum  nocte  coorta 
inpendent  atrae  formidinis  ora  superne; 
quorum  quantula  pars  sit  imago  dicere  nemost 
qui  possit  neque  eam  rationem  reddere  dictis.]  175 

Nunc  age,  quam  celeri  motu  simulacra  ferantur 
et  quae  mobilitas  ollis  tranantibus  auras 
reddita  sit,  longo  spatio  ut  brevis  hora  teratur, 
in  quem  quaeque  locum  diverso  momine  tendunt, 
suavidicis  potius  quam  multis  versibus  edam;  I80 
parvus  ut  est  cycni  melior  canor,  ille  gruum  quam 
clamor  in  aetheriis  dispersus  nubibus  austri, 
principio  persaepe  levis  res  atque  minutis 
corporibus  factas  celeris  licet  esse  videre, 
in  quo  iam  genere  est  solis  lux  et  vapor  eius  iss 

propterea  quia  sunt  e primis  facta  minutis 
quae  quasi  cuduntur  perque  aeris  intervallum 
non  dubitant  transire  sequenti  concita  plaga 

903  perque  volare  mare  ac  terras  caelumque  rigare. 

189  suppeditatur  enim  confestim  lumine  lumen  190 

et  quasi  protelo  stimulatur  fulgere  fulgur, 
quapropter  simulacra  pari  ratione  necesse  est 
inmemorabile  per  spatium  transcurrere  posse 
temporis  in  puncto,  primum  quod  parvola  causa 
est  procul  a tergo  quae  provehat  atque  propellat,  195 

196  deinde  quod  usque  adeo  textura  praedita  rara 
mittuntur,  facile  ut  quasvis  penetrare  queant  res 
et  quasi  permanare  per  aeris  intervallum, 
praeterea  siquae  penitus  corpuscula  rerum 

200  ex  altoque  foras  mittuntur,  solis  uti  lux  200 

ac  vapor,  haec  puncto  cernuntur  lapsa  diei 
per  totum  caeli  spatium  dijffundere  sese. 
quid  quae  sunt  igitur  iam  prima  fronte  parata? 

205  cum  iaciuntur  et  emissum  res  nulla  moratur, 

195  quod  superest,  ubi  tam  volucri  levitate  ferantur,  205 

206  quone  vides  citius  debere  et  longius  ire 

multiplexque  loci  spatium  transcurrere  eodem 
tempore  quo  solis  pervolgant  lumina  caelum? 
hoc  etiam  in  primis  specimen  verum  esse  videtur 
quam  celeri  motu  rerum  simulacra  ferantur,  210 

quod  simul  ac  primum  sub  diu  splendor  aquai 
ponitur,  extemplo  caelo  stellante  serena 

sidera  respondent  in  aqua  radiantia  mundi, 
iamne  vides  igitur  quam  puncto  tempore  imago 
aetheris  ex  oris  in  terrarum  accidat  oras?  215 

quare  etiam  atque  etiam  mira  fateare  necessest 


corpora  quae  feriant  oculos  visumque  lacessant, 
perpetuoque  fluunt  certis  ab  rebus  odores; 
frigus  ut  a fluviis,  calor  ab  sole,  aestus  ab  undis 
aequoris  exesor  moerorum  litora  arcum.  220 

nec  variae  cessant  voces  volitare  per  auras, 
denique  in  os  salsi  venit  umor  saepe  saporis, 
cum  mare  versamur  propter,  dilutaque  contra 
cum  tuimur  misceri  absinthia,  tangit  amaror. 

usque  adeo  omnibus  ab  rebus  res  quaeque  fluenter  225 
fertur  et  in  cunctas  dimittitur  undique  partis 
nec  mora  nec  requies  interdatur  ulla  fluendi, 
perpetuo  quoniam  sentimus,  et  omnia  semper 
cernere  odorari  licet  et  sentire  sonare. 

Praeterea  quoniam  manibus  tractata  figura  230 
in  tenebris  quaedam  cognoscitur  esse  eadem  quae 
cernitur  in  luce  et  claro  candore,  necessest 
consimili  causa  tactum  visumque  moveri, 
nunc  igitur  si  quadratum  temptamus  et  id  nos 
commovet  in  tenebris,  in  luci  quae  poterit  res  235 
accidere  ad  speciem  quadrata,  nisi  eius  imago? 
esse  in  imaginibus  quapropter  causa  videtur 
cernundi  neque  posse  sine  bis  res  ulla  videri, 
nunc  ea  quae  dico  rerum  simulacra  feruntur 
undique  et  in  cunctas  iaciuntur  didita  partis.  240 
verum  nos  oculis  quia  solis  cernere  quimus, 
propterea  fit  uti,  speciem  quo  vertimus,  omnes 
res  ibi  eam  contra  feriant  forma  atque  colore, 
et  quantum  quaeque  ab  nobis  res  absit,  imago 
efficit  ut  videamus  et  internoscere  curat.  245 

nam  cum  mittitur,  extemplo  protrudit  agitque 
aera  qui  inter  se  cumque  est  oculosque  locatus, 
isque  ita  per  nostras  acies  i)erlabitur  omnis 
et  quasi  perterget  pupillas  atque  ita  transit. 

251  propterea  fit  uti  videamus  quam  procul  absit  250 

250  res  quaeque,  et  quanto  plus  aeris  ante  agitatur 
et  nostros  oculos  perterget  longior  aura, 
tam  procul  esse  magis  res  quaeque  remota  videtur, 
scilicet  haec  summe  celeri  ratione  geruntur, 
quale  sit  \it  videamus  et  una  quam  procul  absit.  255 
illud  in  his  rebus  minime  mirabile  habendumst, 
cur,  ea  quae  feriant  oculos  simulacra  videri 
singula  cum  nequeant,  res  ipsae  perspiciantur. 
ventus  enim  quoque  paulatim  cum  verberat  et  cum 
26'i  acre  fluit  frigus,  non  privam  quamque  solemus  260 
260  particulam  venti  sentire  et  frigoris  eius, 
sed  magis  unorsum,  fierique  perinde  videmus 
corpore  tum  plagas  in  nostro  tam  quam  aliquae  res 
verberet  atque  sui  det  sensum  corporis  extra. 

praeterea  lapidem  digito  cum  tundimus,  ipsum  265 
tangimus  extremum  saxi  summumque  colorem, 
nec  sentimus  eum  tactu,  verum  magis  ipsam 
duritiem  penitus  saxi  sentimus  in  alto. 

JS'unc  age,  cur  ultra  speculum  videatur  imago 
percipe ; nam  certe  penitus  semota  videtur.  270 

quod  genus  illa  foris  quae  vere  transpiciuntur, 
ianua  cum  per  se  transpectum  praebet  apertum, 
multa  facitque  foris  ex  aedibus  ut  videantur, 
is  quoque  enim  duplici  geminoque  fit  aere  visus, 
primus  enim  citra  postes  tum  cernitur  aer,  275 

inde  fores  ipsae  dextra  laevaque  secuntur, 
post  extraria  lux  oculos  perterget  et  aer 
alter  et  illa  foris  quae  vere  transpiciuntur, 
sic  ubi  se  primum  speculi  proiecit  imago, 
dum  venit  ad  nostras  acies,  protrudit  agitque  280 
aera  qui  inter  se  cumquest  oculosque  locatus, 
et  facit  ut  prius  hunc  omnem  sentire  queamus 
quam  speculum,  sed  ubi  speculum  quoque  sensimus  ipsum, 
continuo  a nobis  in  idem  quae  fertur  imago 
pervenit  et  nostros  oculos  reiecta  revisit  285 

atque  alium  prae  se  propellens  aera  volvit 
et  facit  ut  prius  hunc  quam  se  videamus,  eoque 
distare  ab  speculo  tantum  semota  videtur, 
quare  etiam  atque  etiam  minime  mirarier  est  par, 
illic  quor  reddant  speculorum  ex  aequore  visum,  290 
aeribus  binis  quoniam  res  confit  utraque. 
nunc  ea  quae  nobis  membrorum  dextera  pars  est, 
in  speculis  fit  ut  in  laeva  videatur  eo  quod 
j)lanitiem  ad  speculi  veniens  cum  offendit  imago, 
non  convertitur  incolumis,  sed  recta  retrorsum  295 
sic  eliditur,  ut  siquis,  prius  arida  quam  sit 
cretea  persona,  adlidat  pilae  ve  trabi  ve, 
atque  ea  continuo  rectam  si  fronte  figuram 
323  servet  et  elisam  retro  sese  exprimat  ipsa. 

fiet  ita,  ante  oculus  fuerit  qui  dexter,  ut  idem  300 
325  nunc  sit  lae\uis,  et  e laevo  sit  mutua  dexter. 

fit  quoque  de  speculo  in  speculum  ut  tradatur  imago, 
quinque  etiam  sext*^  ut  fieri  simulacra  suerint, 
nam  quaecumque  retro  parte  interiore  latebunt, 


305 

inde  tamen,  quamvis  torte  penitusque  remota, 

330  omnia  per  flexos  aditus  educta  licebit 

pluribus  haec  speculis  videantur  in  aedibus  esse, 
usque  adeo  speculo  in  speculum  translucet  imago, 
et  cum  laeva  data  est,  tit  rusum  ut  dextera  fiat, 
inde  retro  rursum  redit  et  convertitur  eodem.  310 
335  quin  etiam  quaecumque  latuscula  sunt  speculorum 
adsimili  lateris  flexura  praedita  nostri, 
dextera  ea  propter  nobis  simulacra  remittunt, 
aut  quia  de  speculo  in  speculum  transfertur  imago, 
inde  ad  nos  elisa  bis  advolat,  aut  etiam  quod  315 
340  circum  agitur,  cum  venit,  imago  propterea  quod 
flexa  figura  docet  speculi  convertier  ad  nos. 
indugredi  porro  pariter  simulacra  pedem  que 
ponere  nobiscum  credas  gestumque  imitari 
propterea  quia,  de  speculi  qua  parte  recedas,  320 
345  continuo  nequeunt  illinc  simulacra  reverti ; 
omnia  quandoquidem  cogit  natura  referri 
ac  resilire  ab  rebus  ad  aequos  reddita  flexus. 

£99  Splendida  porro  oculi  fugitant  vitantque  tueri, 
sol  etiam  caecat,  contra  si  tendere  pergas,  326 

propterea  quia  vis  magnast  ipsius  et  alte 
aera  per  purum  graviter  simulacra  feruntur 
et  feriunt  oculos  turbantia  composituras, 
praeterea  splendor  quicumque  est  acer  adurit 
305  saepe  oculos  ideo  quod  semina  possidet  ignis  330 
multa,  dolorem  oculis  quae  gignunt  insinuando, 
lurida  praeterea  fiunt  quaecumque  tuentur 
arquati,  quia  luroris  de  corpore  eorum 
semina  multa  fluunt  simulacris  obvia  rerum, 

310  multaque  sunt  oculis  in  eorum  denique  mixta,  335 
quae  contage  sua  palloribus  omnia  pingunt, 
e tenebris  autem  quae  sunt  in  luce  tuemur 
propterea  quia,  cum  propior  caliginis  aer 
ater  init  oculos  prior  et  possedit  apertos, 

315  insequitur  candens  confestim  lucidus  aer  340 

qui  quasi  purgat  eos  ac  nigras  discutit  umbras 
aeris  illius,  nam  multis  partibus  hic  est 
mobilior  multisque  minutior  et  mage  pollens, 
qui  simul  atque  vias  oculorum  luce  replevit 


97 


IlII 

320  atque  patefecit  quas  aiite  obsederat  aer  345 

ater^  continuo  rerum  simulacra  secuntur 
quae  sita  sunt  in  luce,  lacessuntque  ut  videamus. 

348  quod  contra  facere  in  tenebris  e luce  nequimus 
propterea  quia  posterior  caliginis  aer 
crassior  insequitur  qui  cuncta  foramina  complet  350 
obsidit  que  vias  oculorum,  ne  simulacra 
possint  ullarum  rerum  coniecta  movere, 
quadratasque  procul  turris  cum  cernimus  urbis, 
propterea  fit  uti  videantur  saepe  rutundae, 
angulus  optusus  quia  longe  cernitur  omnis  355 

sive  etiam  potius  non  cernitur  ac  perit  eius 
plaga  nec  ad  nostras  acies  pedabitur  ictus, 
aera  per  multum  quia  dum  simulacra  feruntur, 
cogit  hebescere  eum  crebris  offensibus  aer. 
hoc  ubi  suffugit  sensum  simul  angulus  omnis,  360 
fit  quasi  ut  ad  tornum  saxorum  structa  tuamur, 
non  tamen  ut  coram  quae  sunt  vereque  rutunda, 
sed  quasi  adumbratim  paulum  simulata  videntur, 
umbra  videtur  item  nobis  in  sole  moveri 
et  vestigia  nostra  sequi  gestum  que  imitari;  365 

aera  si  credis  privatum  lumine  posse 
indugredi,  motus  hominum  gestumque  sequentem, 
nam  nil  esse  potest  aliut  nisi  lumine  cassus 
aer  id  quod  nos  umbram  perhibere  suemus, 
nimirum  quia  terra  locis  ex  ordine  certis  370 

lumine  privatur  solis  quacumque  meantes 
officimus,  repletur  item  quod  liquimus  eius, 
propterea  fit  uti  videatur,  quae  fuit  umbra 
corporis,  e regione  eadem  nos  usque  secuta, 
seniper  enim  nova  se  radiorum  lumina  fundunt  375 
primaque  dispereunt,  quasi  in  ignem  lana  trahatur, 
propterea  facile  et  spoliatur  lumine  terra 
et  repletur  item  nigrasque  sibi  abluit  umbras. 

Nec  tamen  hic  oculos  falli  concedimus  hilum, 
nam  quocumque  loco  sit  lux  atque  umbra  tueri  380 
illorum  est.  eadem  vero  sint  lumina  necne, 
umbraque  quae  fuit  hic  eadem  nunc  transeat  illuc, 
au  potius  fiat  paulo  quod  diximus  ante, 
hoc  animi  demum  ratio  discernere  debet, 

11 

nec  possunt  oculi  naturam  noscere  rerum.  395 

proinde  animi  vitium  hoc  oculis  adfingere  noli, 
qua  vehimur  navi,  fertur,  cum  stare  videtur; 
quae  manet  in  statione,  ea  praeter  creditur  ire 
et  fugere  ad  puppim  colles  campique  videntur 
quos  agimus  praeter  navem  velisque  volamus.  390 
sidera  cessare  aetheriis  adfixa  cavernis 
cuncta  videntur,  et  adsiduo  sunt  omnia  motu, 
quandoquidem  longos  obitus  exorta  revisunt, 
cum  permensa  suo  sunt  caelum  corpore  claro, 
solque  pari  ratione . manere  et  luna  videntur  39o 

in  statione,  ea  quae  ferri  res  indicat  ipsa, 
exstantisque  procul  medio  de  gurgite  montis 


classibus  inter  quos  liber  patet  exitus  ingens, 

insula  coniunctis  tamen  ex  his  una  videtur. 

atria  versari  ot  circumcursare  columnae  400 

usque  adeo  fit  uti  pueris  videantur,  ubi  ipsi 

desierunt  verti,  vix  ut  iam  credere  possint 

non  supra  sese  ruere  omnia  tecta  minari. 

iamque  rubrum  tremulis  iubar  ignibus  erigere  alte 

cum  coeptat  natura  supraque  extollere  montes,  405 

quos  tibi  tum  supra  sol  montis  esse  videtur 

comminus  ipse  suo  contingens  fervidus  igni, 

vix  absunt  nobis  missus  bis  mille  sagittae, 

vix  etiam  cursus  quingentos  saepe  veruti. 

inter  eos  solemque  iacent  immania  ponti  410 

aequora  substrata  aetheriis  ingentibus  oris, 

interiectaque  sunt  terrarum  milia  multa 

quae  variae  retinent  gentes  et  saecla  ferarum. 

at  conlectus  aquae  digitum  non  altior  unum, 

qui  lapides  inter  sistit  per  strata  viarum,  415 

despectum  praebet  sub  terras  inpete  tanto, 

a terris  quantum  caeli  patet  altus  hiatus; 

nubila  dispicere  et  caelum  ut  videare  videre, 

cetera  mirando  sub  terras  abdita  caelo. 

denique  ubi  in  medio  nobis  ecus  acer  obhaesit  420 

flumine  et  in  rapidas  amnis  despeximus  undas, 

stantis  equi  corpus  transversum  ferre  videtur 

vis  et  in  adversum  flumen  contrudere  raptim, 

et  quocumque  oculos  traiecimus  omnia  ferri 
et  fluere  adsimili  nobis  ratione  videntur.  425 

porticus  aequali  quamvis  est  denique  ductu 
stansque  in  perpetuum  paribus  suttulta  columnis, 
longa  tamen  parte  ab  summa  cum  tota  videtur, 
paulatim  trahit  angusti  fastigia  coni, 
tecta  solo  iungens  atque  omnia  dextera  laevis  430 
donec  in  obscurum  coni  conduxit  acumen, 
in  pelago  nautis  ex  undis  ortus  in  undis 
sol  fit  uti  videatur  obire  et  condere  lumen; 
quippe  ubi  nil  aliud  nisi  aquam  caelumque  tuentur; 
ne  leviter  credas  labefactari  undique  sensus.  435 

at  maris  ignaris  in  portu  clauda  videntur 
navigia  aplustris  fractis  obnitier  uiidae. 
nam  quaecumque  supra  rorem  salis  edita  pars  est 
remorum,  recta  est,  et  recta  superne  guberna, 
quae  demersa  liquorem  obeunt,  refracta  videntur  440 
omnia  converti  sursumque  supina  reverti 
et  reflexa  prope  in  summo  fluitare  liquore, 
raraque  per  caelum  cum  venti  nubila  portant 
tempore  nocturno,  tum  splendida  signa  videntur 
labier  adversum  nimbos  atque  ire  superne  4i5 

longe  aliam  in  partem  ac  vera  ratione  feruntur, 
at  si  forte  oculo  manus  uni  subdita  supter 
pressit  eum,  quodam  sensu  fit  uti  videantur 
omnia  quae  tuimur  fieri  tum  bina  tuendo, 
bina  lucernarum  florentia  lumina  flammis  450 

binaque  per  totas  aedis  geminare  supellex 
et  duplicis  hominum  facies  et  corpora  bina, 
denique  cum  suavi  devinxit  membra  sopore 
somnus  et  in  summa  corpus  iacet  omne  quiete, 
tum  vigilare  tamen  nobis  et  membra  movere  455 
nostra  videmur,  et  in  noctis  caligine  caeca 
cernere  censemus  solem  lumenque  diurnum, 
conclusoque  loco  caelum  mare  flumina  montis 
mutare  et  campos  pedibus  transire  videmur, 
et  sonitus  audire,  severa  silentia  noctis  m 

undique  cum  constent,  et  reddere  dicta  tacentes, 
cetera  de  genere  hoc  mirando  multa  videmus, 
quae  violare  fidem  quasi  sensibus  omnia  quaerunt. 

nequiquam,  quoniam  pars  horum  maxima  fallit 
propter  opinatus  animi  quos  addimus  ipsi,  465 

pro  visis  ut  sint  quae  non  sunt  sensibu’  visa, 
nam  nil  aegrius  est  quam  res  secernere  apertas 
ab  dubiis,  animus  quas  ab  se  protinus  addit. 

Denique  nil  sciri  siquis  putat,  id  quoque  nescit 
an  sciri  possit,  quoniam  nil  scire  fatetur.  470 

hunc  igitur  contra  mittam  contendere  causam, 
qui  capite  ipse  sua  in  statuit  vestigia  sese. 
et  tamen  hoc  quoque  uti  concedam  scire,  at  id  ipsum 
quaeram,  cum  in  rebus  vori  nil  viderit  ante, 
unde  sciat  quid  sit  scire  ct  nescire  vicissim,  475 

notitiam  veri  quae  res  falsique  crearit 
et  dubium  certo  quae  res  differre  probarit. 
invenies  primis  ab  sensibus  esse  creatam 
notitiem  veri  neque  sensus  posse  refelli, 
nam  maiore  fide  debet  reperirier  illud,  480 

sponte  sua  veris  quod  possit  vincere  falsa, 
quid  maiore  fide  porro  quam  sensus  haberi 
debet?  an  ab  sensu  falso  ratio  orta  valebit 
dicere  eos  contra,  quae  tota  ab  sensibus  orta  est? 
qui  nisi  sunt  veri,  ratio  quoque  falsa  fit  omnis.  485 
an  poterunt  oculos  aures  reprehendere,  an  aures 
tactus?  an  hunc  porro  tactum  sapor  arguet  oris, 
an  confutabunt  nares  oculive  revincent? 
non,  ut  opinor,  ita  est.  nam  seorsum  cuique  potestas 
divisast,  sua  vis  cuiquest,  ideoque  necesse  est  490 
et  quod  molle  sit  et  gelidum  fervensve  seorsum 
et  seorsum  varios  rerum  sentire  colores 
et  quaecumque  coloribu’  sint  coniuncta  videre. 
seorsus  item  sapor  oris  habet  vim,  seorsus  odores 
nascuntur,  sorsum  sonitus,  ideoque  necesse  est  495 
non  possint  aiios  alii  convincere  sensus, 
nec  porro  poterunt  ipsi  reprehendere  sese, 
aequa  fides  quoniam  debebit  semper  haberi, 
proinde  quod  in  quoquest  his  visura  tempore,  verumst. 
et  si  non  poterit  ratio  dissolvere  causam,  500 

cur  ea  quae  fuerint  iuxtim  quadrata,  procul  sint 
visa  rutunda,  tamen  praestat  rationis  egentem 
reddere  mendose  causas  utriusquo  figurae. 

quam  manibus  manifesta  suis  emittere  quoquam 
et  violare  fidem  primam  et  convellere  tota  605 

fundamenta  quibus  nixatur  vita  salusque. 
non  modo  enim  ratio  ruat  omnis,  vita  quoque  ipsa 
concidat  extemplo,  nisi  credere  sensibus  ausis 
praecipitisque  locos  vitare  et  cetera  quae  sint 
in  genere  hoc  fugienda,  sequi  contraria  quae  sint.  5io 
illa  tibi  est  igitur  verborum  copia  cassa 
omnis  quae  contra  sensus  instructa  paratast. 
denique  ut  in  fabrica,  si  pravast  regula  prima, 
normaque  si  fallax  rectis  regionibus  exit, 
et  libella  aliqua  si  ex  parti  claudicat  hilum,  5i5 

omnia  mendose  fieri  atque  obstipa  necesse  est 
prava  cubantia  prona  supina  atque  absona  tecta, 
iam  ruere  ut  quaedam  videantur  velle,  ruantque 
prodita  iudiciis  fallacibus  omnia  primis, 
sic  igitur  ratio  tibi  rerum  prava  necessest  520 

falsaque  sit,  falsis  quaecumque  ab  sensibus  ortast. 

Nunc  alii  sensus  quo  pacto  quisque  suam  rem 
sentiat,  haudquaquam  ratio  scruposa  relicta  est. 

Principio  auditur  sonus  et  vox  omnis,  in  auris 
insinuata  suo  pepulere  ubi  corpore  sensum,  525 

corpoream  vocem  quoque  enim  constare  fatendumst 
et  sonitum,  quoniam  possunt  inpellere  sensus, 
praeterea  radit  vox  fauces  saepe  facitque 
asperiora  foras  gradiens  arteria  clamor, 
quippe  per  angustum  turba  maiore  coorta  630 

ire  foras  ubi  coeperunt  primordia  vocum, 
scilicet  expleti  quoque  ianua  raditur  oris, 
haud  igitur  dubiumst  quin  voces  verbaque  constent 
corporeis  e principiis,  ut  laedere  possint, 
nec  te  fallit  item  quid  corporis  auferat  et  quid  535 
detrahat  ex  hominum  nervis  ac  viribus  ipsis 
perpetuus  sermo  nigrai  noctis^  ad  umbram 
aurorae  perductus  ab  exoriente  nitore, 
praesertim  si  cum  summost  clamore  profusus, 
ergo  corpoream  vocem  constare  necessest,  540 

multa  loquens  quoniam  amittit  de  corpore  partem. 

651  asperitas  autem  vocis  fit  ab  asperitate 
principiorum  et  item  levor  levore  creatur. 

542  nec  simili  penetrant  auris  primordia  forma, 

cum  tuba  depresso  graviter  sub  murmure  mugit  545 
et  reboat  raucum  regio  cita  barbara  bombum, 

545  et  validis  cycni  torrentibus  ex  Heliconis 
cum  liquidam  tollunt  lugubri  voce  querellam. 

Hasce  igitur  penitus  voces  cum  corpore  nostro 
exprimimus  rectoque  foras  emittimus  ore,  550 

mobilis  articulat  verborum  daedala  lingua 
550  formaturaque  labrorum  pro  parte  figurat. 

553  hoc  ubi  non  longum  spatiumst  unde  una  profecta 
perveniat  vox  quaeque,  necessest  verba  quoque  ipsa 
plane  exaudiri  discernique  articulatim.  555 

servat  enim  formaturam  servatque  figuram, 
at  si  interpositum  spatium  sit  longius  aequo, 
aera  per  multum  confundi  verba  necessest 
et  conturbari  vocem,  dum  transvolat  auras, 
ergo  fit,  sonitum  ut  possis  sentire  neque  illam  560 
internoscere,  verborum  sententia  quae  sit: 
usque  adeo  confusa  venit  vox  inque  pedita, 
praeterea  verbum  saepe  unum  perciet  auris 
omnibus  in  populo,  missum  praeconis  ab  ore. 
in  multas  igitur  voces  vox  una  repente  565 

diflTiigit,  in  privas  quoniam  se  dividit  auris 
obsignans  formam  verbi  clarumque  sonorem, 
at  quae  pars  vocum  non  auris  incidit  ipsas, 
praeterlata  perit  frustra  diffusa  per  auras, 
pars,  solidis  adlisa,  locis  reiecta  sonorem  570 

reddit  et  interdum  frustratur  imagine  verbi, 
quae  bene  cum  videas,  rationem  reddere  possis 
tute  tibi  atque  aliis,  quo  pacto  per  loca  sola 
saxa  paris  formas  verborum  ex  ordine  reddant, 
palantis  comites  cum  montis  inter  opacos  675 

quaerimus  et  magna  dispersos  voce  ciemus, 
sex  etiam  aut  septem  loca  vidi  reddere  voces, 
unam  cum  iaceres:  ita  colles  collibus  ipsi 
verba  repulsantes  iterabant  docta  referri, 
haec  loca  capripedes  satyros  nymphasque  tenere  680 
finitimi  fingunt  et  faunos  esse  locuntur 
quorum  noctivago  strepitu  ludoque  iocanti 
adfirmant  volgo  taciturna  silentia  rumpi 

chordarumque  sonos  fieri  dulcisque  querellas, 
tibia  quas  fundit  digitis  pulsata  canentum,  585 

et  genus  agricolum  late  sentiscere,  quom  Pan 
pinea  semiferi  capitis  velamina  quassans 
unco  saepe  labro  calamos  percurrit  hiantis, 
fistula  silvestrem  ne  cesset  fundere  musam. 
cetera  de  genere  hoc  monstra  ac  portenta  loquontur,  590 
ne  loca  deserta  ab  divis  quoc^ue  forte  putentur 
sola  tenere,  ideo  iactant  miracula  dictis 
aut  aliqua  ratione  alia  ducuntur,  ut  omne 
humanum  genus  est  avidum  nimis  auricularum. 

Quod  superest,  non  est  mirandum  qua  ratione,  695 
per  loca  quae  nequeunt  oculi  res  cernere  apertas, 
haec  loca  per  voces  veniant  aurisque  lacessant, 
conloquium  clausis  foribus  quoque  saepe  videmus, 
nimirum  quia  vox  per  flexa  foramina  rerum 
incolumis  transire  potest,  simulacra  renutant.  eoo 

perscinduntur  enim,  nisi  recta  foramina  tranant, 
qualia  sunt  vitrei,  species  qua  travolat  omnis, 
praeterea  partis  in  cunctas  dividitur  vox, 
ex  aliis  aliae  quoniam  gignuntur,  ubi  una 
dissiluit  semel  in  multas  exorta,  quasi  ignis  605 

saepe  solet  scintilla  suos  se  spargere  in  ignis, 
ergo  replentur  loca  vocibus,  abdita  retro 
omnia  quae  circum  fervunt  sonituque  cientur, 
at  simulacra  viis  derectis  omnia  tendunt 
ut  sunt  missa  semel ; quapropter  cernere  nemo  eio 
saepem  ultra  potis  est,  at  voces  accipere  extra, 
et  tamen  ipsa  quoque  haec,  dum  transit  clausa  domorurrS 
vox  optunditur  atque  auris  confusa  penetrat 
et  sonitum  potius  quam  verba  audire  videmur. 

Nec,  qui  sentimus  sucum,  lingua  atque  palatum  6i5 
plusculum  habent  in  se  rationis  plus  operae??^, 
principio  sucum  sentimus  in  ore,  cibum  cum 
mandendo  exprimimus,  ceu  plenam  spongiam  aquai 
siquis  forte  manu  premere  ac  siccare  coepit, 
inde  quod  exprimimus  per  caulas  omne  palati  620 
diditur  et  rarae  perplexa  foramina  linguae, 
hoc  ubi  levia  sunt  manantis  corpora  suci, 
suaviter  attingunt  et  suaviter  omnia  tractant 

umida  linguai  circum  sudantia  templa, 
at  contra  pungunt  sensum  lacerantque  coorta, 
quanto  quaeque  magis  sunt  asperitate  repleta, 
deinde  voluptas  est  e suco  fine  palati; 
cum  vero  deorsum  per  fauces  praecipitavit, 
nulla  voluptas  est,  dum  diditur  omnis  in  artus, 
nec  refert  quicquam  quo  victu  corpus  alatur, 
dummodo  quod  capias  concoctum  didere  possis 
artubus  et  stomachi  umidulum  servare  tenorem. 

Nunc  aliis  alius  qui  sit  cibu’  suavis  et  almus 
expediam,  quareve,  aliis  quod  triste  et  amarumst, 
hoc  tamen  esse  aliis  possit  perdulce  videri, 
tantaque  in  his  rebus  distantia  differitasque, 
ut  quod  ali  cibus  est  aliis  fuat  acre  venenum, 
esse  ita  quit  serpens,  hominis  quae  tacta  salivis 
disperit  ac  sese  mandendo  conficit  ipsa, 
praeterea  nobis  veratrum  est  acre  venenum, 
at  capris  adipes  et  coturnicibus  auget, 
ut  quibus  id  fiat  rebus  cognoscere  possis, 
principio  meminisse  decet  quae  diximus  ante, 
semina  multimodis  in  rebus  mixta  teneri, 
porro  omnes  quaecumque  cibum  capiunt  animantes, 
ut  sunt  dissimiles  extrinsecus  et  generatim 
extima  membrorum  circumcaesura  coercet, 
proinde  et  seminibus  constant  variante  figura, 
semina  cum  porro  distent,  differre  necessest 
intervalla  viasque,  foramina  quae  perhibemus, 
omnibus  in  membris  et  in  ore  ipsoque  palato, 
esse  minora  igitur  quaedam  maioraque  debent, 
esse  triquetra  aliis,  aliis  quadrata  necessest, 
multa  rutunda,  modis  multis  multangula  quaedam, 
namque  figurarum  ratio  ut  motusque  reposcunt, 
proinde  foraminibus  debent  differre  figurae, 
et  variare  viae  proinde  ac  textura  coercet, 
hoc  ubi  quod  suave  est  aliis’  aliis  fit  amarum, 
illi,  cui  suave  est,  levissima  corpora  debent 
contractabiliter  caulas  intrare  palati, 
at  contra  quibus  est  eadem  res  intus  acerba, 
aspera  nimirum  penetrant  hamataque  fauces, 
nunc  facile  est  ex  his  rebus  cognoscere  quaeque. 

quippe  ubi  cui  febris  bili  superante  coorta  est 
aut  alia  ratione  aliquast  vis  excita  morbi,  C65 

perturbatur  ibi  iam  totum  corpus  et  omnes 
commutantur  ibi  positurae  principiorum; 
fit  prius  ad  sensum  ut  quae  corpora  conveniebant 
nunc  non  conveniant,  et  cetera  sint  magis  apta, 
quae  penetrata  queunt  sensum  progignere  acerbum.  670 
* 

utraque  enim  sunt  in  mellis  commixta  sapore; 
id  quod  iam  supera  tibi  saepe  ostendimus  ante. 

Nunc  age  quo  pacto  naris  adiectus  odoris 
tangat  agam,  primum  res  multas  esse  necessest 
unde  fluens  volvat  varius  se  fluctus  odorum,  675 

et  fluere  et  mitti  volgo  spargique  putandumst; 
verum  aliis  alius  magis  est  animantibus  aptus 
dissimilis  propter  formas,  ideoque  per  auras 
mellis  apes  quamvis  longe  ducuntur  odore, 
volturiique  cadaveribus,  tum  fissa  ferarum  680 

ungula  quo  tulerit  gressum  permissa  canum  vis 
ducit,  et  humanum  longe  praesentit  odorem 
Komulidarum  arcis  servator  candidus  anser, 
sic  aliis  alius  nidor  datus  ad  sua  quemque 
pabula  ducit  et  a taetro  resilire  veneno  685 

cogit,  eoque  modo  servantur  saecla  ferarum. 

Hic  odor  ipse  igitur,  naris  quicumque  lacessit, 
est  alio  ut  possit  permitti  longius  alter, 
sed  tamen  haud  quisquam  tam  longe  fertur  eorum 
quam  sonitus,  quam  vox,  mitto  iam  dicere  quam  res  690 
quae  feriunt  oculorum  acies  visumque  lacessunt, 
errabundus  enim  tarde  venit  ac  perit  ante 
paulatim  facilis  distractus  in  aeris  auras; 
ex  alto  primum  quia  vix  emittitur  ex  re: 
nam  penitus  fluere  atque  recedere  rebus  odores  695 
significat  quod  fracta  magis  redolere  videntur 
omnia,  quod  contrita,  quod  igni  conlabefacta : 
deinde  videre  licet  maioribus  esse  creatum 
principiis  quam  vox,  quoniam  per  saxea  saepta 
non  penetrat,  qua  vox  volgo  sonitusque  feruntur.  700 
quare  etiam  quod  olet  non  tam  facile  esse  videbis 
investigare  in  qua  sit  regione  locatum. 

12 

refrigescit  enim  cunctando  plaga  per  auras 
nec  calida  ad  sensum  decurrunt  nuntia  rerum, 
errant  saepe  canes  itaque  et  vestigia  quaerunt.  705 
[Nec  tamen  hoc  solis  in  odoribus  atque  saporum 
in  generest,  sed  item  species  rerum  atque  colores 
non  ita  conveniunt  ad  sensus  omnibus  omnes, 
ut  non  sint  aliis  quaedam  magis  acria  visu, 
quin  etiam  gallum,  noctem  explaudentibus  alis  710 
auroram  clara  consuetum  voce  vocare, 
noenu  queunt  rabidi  contra  constare  leones 
inque  tueri:  ita  continuo  meminere  fugai, 
nimirum  quia  sunt  gallorum  in  corpore  quaedam 
semina,  quae  cum  sunt  oculis  inmissa  leonum,  7i5 
pupillas  interfodiunt  acremque  dolorem 
praebent,  ut  nequeant  contra  durare  feroces; 
cum  tamen  haec  nostras  acies  , nil  laedere  possint, 
aut  quia  non  penetrant  aut  quod  penetrantibus  illis 
exitus  ex  oculis  liber  datur,  in  remorando  720 

laedere  ne  possint  ex  ulla  lumina  parte.] 

Nunc  age  quae  moveant  animum  res  accipe,  et  unde 
quae  veniunt  veniant  in  mentem  percipe  paucis, 
principio  hoc  dico,  rerum  simulacra  vagari 
multa  modis  multis  in  cunctas  undique  partis  725 
tenvia,  quae  facile  inter  se  iunguntur  in  auris, 
obvia  cum  veniunt,  ut  aranea  bratteaque  auri, 
quippe  etenim  multo  magis  haec  sunt  tenvia  textu 
quam  quae  percipiunt  oculos  visumque  lacessunt, 
corporis  haec  quoniam  penetrant  per  rara  cientque  730 
tenvem  animi  naturam  intus  sensumque  lacessunt. 
Centauros  itaque  et  Scyllarum  membra  videmus 
Gerbereasque  canum  facies  simulacraque  eorum 
quorum  morte  obita  tellus  amplectitur  ossa ; 
omne  genus  quoniam  passim  simulacra  feruntur,  735  ' 
partim  sponte  sua  quae  fiunt  aere  in  ipso, 
partim  quae  variis  ab  rebus  cumque  recedunt 
ct  quae  confiunt  ex  horum  facta  figuris, 
nam  certe  ex  vivo  Centauri  non  fit  imago, 
nulla  fuit  quoniam  talis  natura  anima^^^5,  740 

verum  ubi  equi  atque  hominis  casu  convenit  imago, 
haerescit  facile  extemplo,  quod  diximus  ante. 

propter  subtilem  naturam  et  tenvia  texta, 
cetera  de  genere  hoc  eadem  ratione  creantur, 
quae  cum  mobiliter  summa  levitate  ferantur,  745 

ut  prius,  ostendi,  facile  uno  commovet  ictu 
quaelibet  una  animum  nobis  subtilis  imago; 
tenvis  enim  mens  est  et  mire  mobilis  ipsa. 

Haec  fieri  ut  memoro,  facile  hinc  cognoscere  possis, 
quatenus  hoc  simile  est  illi,  quod  mente  videmus  750 
atque  oculis,  simili  fieri  ratione  necesse  est. 
nunc  igitur  quoniam  docui  me  forte  leonem 
cernere  per  simulacra,  oculos  quaecumque  lacessunt, 
scire  licet  mentem  simili  ratione  moveri, 
per  simulacra  leonem  et  cetera  quae  videt  aeque  755 
nec  minus  atque  oculi,  nisi  quod  mage  tenvia  cernit, 
nec  ratione  alia,  cum  somnus  membra  profudit, 
mens  animi  vigilat,  nisi  quod  simulacra  lacessunt 
haec  eadem  nostros  animos  quae  cum  vigilamus, 
usque  adeo,  certe  ut  videamur  cernere  eum  quem  760 
rellicta  vita  iam  mors  et  terra  potitast. 
hoc  ideo  fieri  cogit  natura,  quod  omnes 
corporis  offecti  sensus  per  membra  quiescunt 
nec  possunt  falsum  veris  convincere  rebus, 
praeterea  meminisse  iacet  languetque  sopore  765 

nec  dissentit  eum  mortis  letique  potitum 
iam  pridem,  quem  mens  vivom  se  cernere  credit, 
quod  superest,  non  est  mirum  simulacra  moveri 
bracchiaque  in  numerum  iactare  et  cetera  membra, 
nam  fit  ut  in  somnis  facere  hoc  videatur  imago;  770 
quippe  ubi  prima  perit  alioque  est  altera  nata 
inde  statu,  prior  hic  gestum  mutasse  videtur, 
scilicet  id  fieri  celeri  ratione  putandumst: 
tanta  est  mobilitas  et  rerum  copia  tanta 
tantaque  sensibili  quovis  est  tempore  in  uno  775 

copia  particularum,  ut  possit  suppeditare. 

[Multaque  in  his  rebus  quaeruntur  multaque  nobis 
clarandumst,  plane  si  res  exponere  avemus, 
quaeritur  in  primis  quare,  quod  cuique  libido 
venerit,  extemplo  mens  cogitet  eius  id  ipsum.  780 
anne  voluntatem  nostram  simulacra  tuentur 
et  simul  ac  volumus  nobis  occurrit  imago, 


108  IIII 

si  mare,  si  terrast  cordi,  si  denique  caelum? 
conventus  hominum  pompam  convivia  pugnas, 
omnia  sub  verbone  creat  natura  paratque  ? 785 

cum  praesertim  aliis  eadem  in  regione  locoque 
longe  dissimilis  animus  res  cogitet  omnis, 
quid  porro,  in  numerum  procedere  cum  simulacra 
cernimus  in  somnis  et  mollia  membra  movere, 
mollia,  mobiliter  cum  alternis  bracchia  mittunt  760 
et  referunt  oculis  gestum  pede  convenienti? 
scilicet  arte  madent  simulacra  et  docta  vagantur, 
nocturno  facere  ut  possint  in  tempore  ludos, 
an  magis  illud  erit  verum?  quia  tempore  in  uno, 
cum  sentimus  id,  et  cum  vox  emittitur  una,  795 

tempora  multa  latent,  ratio  quae  comperit  esse, 
propterea  fit  uti  quovis  in  tempore  quaeque 
praesto  sint  simulacra  locis  in  quisque  parata. 

TANTA  MOBILITASST  ET  REEUM  COPIA  TANTA 

HOC  UBI  PRIMA  PERIT  ALIOQUE  EST  ALTERA  NATA  800 

INDE  STATU  PRIOR  HIC  GESTUM  MUTASSE  VIDETUR 

et  quia  tenvia  sunt,  nisi  se  contendit,  acute 
cernere  non  potis  est  animus  ; proinde  omnia  quae  sunt 
praeterea  pereunt,  nisi  ^^quae  ad  se  ipse  paravit, 
ipse  parat  sese  porro  speratque  futurum  805 

ut  videat  quod  consequitur  rem  quamque;  fit  ergo, 
nonne  vides  oculos  etiam,  cum  tenvia  quae  sunt 
cernere  coeperunt,  contendere  se  atque  parare, 
nec  sine  eo  fieri  posse  ut  cernamus  acute?  8io 

et  tamen  in  rebus  quoque  apertis  noscere  possis, 
si  non  advertas  animum,  proinde  esse  quasi  omni 
tempore  semotum  fuerit  longeque  remotum, 
cur  igitur  mirumst,  animus  si  cetera  perdit 
praeterquam  quibus  est  in  rebus  deditus  ipse?  815 
deinde  adopinamur  de  signis  maxima  parvis 
ac  nos  in  fraudem  induimus  frustraminis  ipsi.] 

Fit  quoque  ut  interdum  non  suppeditetur  imago 
dusdem  generis,  sed  femina  quae  fuit  ante, 
in  manibus  vir  uti  factus  videatur  adesse,  820 

aut  alia  ex  alia  facies  aetasque  sequatur. 

826  quod  ne  miremur  sopor  atque  oblivia  curant. 

822  [Illud  in  his  rebus  vitium  vementer  avessis 

efifugere,  errorem  vitareqiie  praemetuenter, 
lumina  ne  facias  oculorum  clara  creata,  825 

825  prospicere  ut  possemus,  et  ut  proferre  queamw5 
proceros  passus,  ideo  fastigia  posse 
surarum  ac  fenunum  pedibus  fundata  plicari, 
bracchia  tum  porro  validis  ex  apta  lacertis 
esse  manusque  datas  utraque  ex  parte  ministras,  830 
ut  facere  ad  vitam  possemus  quae  foret  usus, 
cetera  de  genere  hoc  inter  quaecumque  pretantur, 
omnia  perversa  praepostera  sunt  ratione, 
nil  ideo  quoniam  natumst  in  corpore  ut  uti 
possemus,  sed  quod  natumst  id  procreat  usum.  835 
nec  fuit  ante  videre  oculorum  lumina  nata 
nec  dictis  orare  prius  quam  lingua  creatast, 
sed  potius  longe  linguae  praecessit  origo 
sermonem  multoque  creatae  sunt  prius  aures 
quam  sonus  est  auditus,  et  omnia  denique  membra  840 
ante  fuere,  ut  opinor,  eorum  quam  foret  usus, 
haud  igitur  potuere  utendi  crescere  causa, 
at  contra  conferre  manu  certamina  pugnae 
et  lacerare  artus  foedareque  membra  cruore 
ante  fuit  multo  quam  lucida  tela  volarent,  845 

et  volnus  vitare  prius  natura  coegit 
quam  daret  obiectum  parmai  laeva  per  artem, 
scilicet  et  fessum  corpus  mandare  quieti 
multo  antiquius  est  quam  lecti  mollia  strata, 
et  sedare  sitim  prius  est  quam  pocula  natum.  850 
haec  igitur  possunt  utendi  cognita  causa 
credier,  ex  usu  quae  sunt  vitaque  reperta, 
illa  quidem  seorsum  sunt  omnia  quae  prius  ipsa 
nata  dedere  suae  post  notitiam  utilitatis, 
quo  genere  in  primis  sensus  et  membra  videmus;  855 
quare  etiam  atque  etiam  procul  est  ut  credere  possis 
utilitatis  ob  officium  potuisse  creari.] 

[Illud  item  non  est  mirandum,  corporis  ipsa 
quod  natura  cibum  quaerit  cuiusque  animantis, 
quippe  etenim  fluere  atque  recedere  corpora  rebus  860 
multa  modis  multis  docui,  sed  plurima  debent 
ex  animalibu’.  quae  quia  sunt  exercita  motu, 
multaque  per  sudorem  ex  alto  pressa  feruntur, 

multa  per  os  exhalantur,  cum  languida  anhelant, 
his  igitur  rebus  rarescit  corpus  et  omnis  » 8&5 

subruitur  natura  ; dolor  quam  consequitur  rem. 
propterea  capitur  cibus  ut  suffulciat  artus 
et  recreet  vires  interdatus  atque  patentem 
per  membra  ac  venas  ut  amorem  opturet  edendi, 
umor  item  discedit  in  omnia  quae  loca  cumque  870 
poscunt  umorem;  glomerataque  multa  vaporis 
corpora,  quae  stomacho  praebent  incendia  nostro, 
dissupat  adveniens  liquor  ac  restinguit  ut  ignem, 
urere  ne  possit  calor  amplius  aridus  artus, 
sic  igitur  tibi  anhela  sitis  de  corpore  nostro  875 

abluitur,  sic  expletur  ieiuna  cupido.] 

Nunc  qui  fiat  uti  passus  proferre  queamus, 
cum  volumus,  varieque  datum  sit  membra  movere, 
et  quae  res  tantum  hoc  oneris  protrudere  nostri 
corporis  insuerit,  dicam:  tu  percipe  dicta.  880 

dico  animo  nostro  primum  simulacra  meandi 
accidere  atque  animum  pulsare,  ut  diximus  ante, 
inde  voluntas  fit;  neque  enim  facere  incipit  ullam 
rem  quisquam,  quam  mens  providit  (piid  velit  ante, 
id  quod  providet,  illius  rei  constat  imago.  885 

ergo  animus  cum  sese  ita  commovet  ut  velit  ire 
inque  gredi,  ferit  extemplo  quae  in  corpore  toto 
per  membra  atque  artus  animai  dissita  vis  est. 
et  facilest  factu,  quoniam  coniuncta  tenetur, 
inde  ea  proporro  corpus  ferit,  atque  ita  tota  890 

paulatim  moles  protruditur  atque  movetur, 
praeterea  tum  rarescit  quoque  corpus  et  aer, 
scilicet  ut  debet  qui  semper  mobilis  extat, 
per  patefacta  venit  penetratque  foramina  largus 
et  dispargitur  ad  partis  ita  quasque  minutas  895 

corporis,  hic  igitur  rebus  fit  utrimque  duabus, 
aeque  id  ut  ac  navis  velis  ventoque  feratur, 
nec  tamen  illud  in  his  rebus  mirabile  constat, 
tantula  quod  tantum  corpus  corpuscula  possunt 
contorquere  et  onus  totum  convertere  nostrum.  900 
quippe  etenim  ventus  suptili  corpore  tenvis 
trudit  agens  magnam  magno  molimine  navem 
et  manus  una  regit  quantovis  inipete  euntem 

atque  gubernaclum  contorquet  quolibet  unum, 
multaque  per  trocleas  et  tympana  pondere  magno  905 
commovet  atque  levi  sustollit  machina  nisu. 

Nunc  quibus  ille  modis  somnus  per  membra  quietem 
inriget  atque  animi  curas  e pectore  solvat, 
suavidicis  potius  quam  multis  versibus  edam; 
parvus  ut  est  cycni  melior  canor,  ille  gruum  quam  9io 
clamor  in  aetheriis  dispersus  nubibus  austri, 
tu  mihi  da  tenuis  aures  animumque  sagacem, 
ne  fieri  negites  quae  dicam  posse  retroque 
vera  repulsanti  discedas  pectore  dicta, 
tutimet  in  culpa  cum  sis  neque  cernere  possis.  915 
principio  somnus  fit  ubi  est  distracta  per  artus 
vis  animae  partimque  foras  eiecta  recessit 
et  partim  contrusa  magis  concessit  in  altum, 
dissoluuntur  enim  tum  demum  membra  fluuntque. 
nam  dubium  non  est,  animai  quin  opera  sit  920 

sensus  hic  in  nobis,  quem  cum  sopor  inpedit  esse, 
tum  nobis  animam  perturbatam  esse  putandumst 
eiectamque  foras ; non  omnem ; namque  iaceret 
aeterno  corpus  perfusum  frigore  leti, 
quippe  ubi  nulla  latens  animai  pars  remaneret  925 
in  membris,  cinere  ut  multa  latet  obrutus  ignis, 
unde  reconflari  sensus  per  membra  repente 
posset,  ut  ex  igni  caeco  consurgere  flamma  1 

Sed  quibus  haec  rebus  novitas  confiat  et  unde 
perturbari  anima  et  corpus  languescere  possit,  930 
expediam:  tu  fac  ne  ventis  verba  profundam, 
principio  externa  corpus  de  parte  necessum  est, 
aeriis  quoniam  vicinum  tangitur  auris, 
tundier  atque  eius  crebro  pulsarier  ictu, 
proptereaque  fere  res  omnes  aut  corio  sunt  935 

aut  etiam  conchis  aut  callo  aut  cortice  tectae, 
interiorem  etiam  partem  spirantibus  aer 
verberat  hic  idem,  cum  ducitur  atque  reflatur, 
quare  utrimque  secus  cum  corpus  vapulet  et  cum 
perveniant  plagae  per  parva  foramina  nobis  940 

corporis  ad  primas  partis  elementaque  prima, 
fit  quasi  paulatim  nobis  per  membra  ruina, 
conturbantur  enim  positurae  principiorum 

corporis  atque  animi,  fit  uti  pars  inde  animai 
eiciatur  et  introrsum  pars  abdita  cedat,  945 

pars  etiam  distracta  per  artus  non  queat  esse 
coniuncta  inter  se  neque  motu  mutua  fungi; 
inter  enim  saepit  coetus  natura  viasque; 
ergo  sensus  abit  mutatis  motibus  alte, 
et  quoniam  non  est  quasi  quod  suffulciat  artus,  950 
debile  fit  corpus  languescuntque  omnia  membra, 
bracchia  palpebraeque  cadunt  poplitesque  cubanti 
saepe  tamen  summi ttuntur  virisque  resolvunt, 
deinde  cibum  sequitur  somnus,  quia,  quae  facit  aer, 
haec  eadem  cibus,  in  venas  dum  diditur  omnis,  955 
efficit,  et  multo  sopor  ille  gravissimus  exstat 
quem  satur  aut  lassus  capias,  quia  plurima  tum  se 
corpora  conturbant  magno  contusa  labore, 
fit  ratione  eadem  coniectus  partim  animai 
altior  atque  foras  eiectus  largior  eius,  960 

et  divisior  inter  se  ac  distractior  in  tcst. 

Et  quo  quisque  fere  studio  devinctus  adhaeret 
aut  quibus  in  rebus  multum  sumus  ante  morati 
atque  in  ea  ratione  fuit  contenta  magis  mens, 
in  somnis  eadem  plerumque  videmur  obire;  965 

causidici  causas  agere  et  componere  leges, 
induperatores  pugnare  ac  proelia  obire, 
nautae  contractum  cum  ventis  degere  bellum, 
nos  agere  hoc  autem  et  naturam  quaerere  rerum 
semper  et  inventam  patriis  exponere  chartis.  970 

cetera  sic  studia  atque  artes  plerumque  videntur 
in  somnis  animos  hominum  frustrata  tenere, 
et  quicumque  dies  multos  ex  ordine  ludis 
adsiduas  dederunt  operas,  plerumque  videmus, 
cum  iam  destiterunt  ea  sensibus  usurpare,  975 

relicuas  tamen  esse  vias  in  mente  patentis, 
qua  possint  eadem  rerum  simulacra  venire, 
per  multos  itaque  ilia  dies  eadem  obversantur 
ante  oculos,  etiam  vigilantes  ut  videantur 
cernere  saltantis  et  mollia  membra  moventis  980 

et  citharae  liquidum  carmen  chordasque  loquentis 
auribus  accipere  et  consessum  cernere  eundem 
scenaique  simul  varios  splendere  decores. 

usque  adeo  magni  refert  studium  atque  voluptas, 
et  quibus  in  rebus  consuerint  esse  operati  985 

non  homines  solum  sed  vero  animalia  cuncta, 
quippe  videbis  equos  fortis,  cum  membra  iacebunt, 
in  somnis  sudare  tamen  spirareque  semper 
et  quasi  de  palma  summas  contendere  viris 
aut  quasi  carceribus  patefactis  saepe  quiete.  990 

999  venantumque  canes  in  molli  saepe  quiete 
991  iactant  crura  tamen  subito  vocesque  repente 
mittunt  et  crebro  redducunt  naribus  auras, 
ut  vestigia  si  teneant  inventa  ferarum, 
expergefactique  secuntur  inania  saepe  995 

995  cervorum  simulacra,  fugae  quasi  dedita  cernant, 
donec  discussis  redeant  erroribus  ad  se. 
at  consueta  domi  catulorum  blanda  propago 
998  discutere  et  corpus  de  terra  corripere  instant  999 
proinde  quasi  ignotas  facies  atque  ora  tuantur.  1004 
et  quO  quaeque  magis  sunt  aspera  seminiorum, 
tam  magis  in  somnis  eadem  saevire  necessust. 
at  variae  fugiunt  volucres  pinnisque  repente 
sollicitant  divom  nocturno  tempore  lucos, 
accipitres  somno  in  leni  si  proelia  pugnas 
edere  sunt  persectantes  visaeque  volantes.  1010 

porro  hominum  mentes,  magnis  quae  motibus  edunt 
magna,  itidem  saepe  in  somnis  faciuntque  geruntque, 
reges  expugnant,  capiuntur,  proelia  miscent, 
tollunt  clamorem  quasi  si  iugulentur  ibidem, 
multi  depugnant  gemitusque  doloribus  edunt  1015 
et  quasi  pantherae  morsu  saevive  leonis 
mandantur  magnis  clamoribus  omnia  complent, 
multi  de  magnis  per  somnum  rebu’  loquuntur 
indicioque  sui  facti  persaepe  fuere, 
multi  mortem  obeunt,  multi,  de  montibus  altis  1020 
ut  qui  praecipitent  ad  terram  corpore  toto, 
extornantur  et  ex  somno  quasi  mentibu’  capti 
vix  ad  se  redeunt  permoti  corporis  aestu, 
flumen  item  sitiens  aut  fontem  propter  amoenum 
adsidet  et  totum  prope  faucibus  occupat  amnem.  1025 
puri  saepe  lacum  propter  si  ac  dolia  curta 
somno  devincti  credunt  se  extollere  vestem. 

totius  umorem  saccatum  corpori’  fundunt, 

cum  Babylonica  magnifico  splendore  rigantur. 

tum  quibus  aetatis  freta  primitus  insinuatur  1030 

semen,  ubi  ipsa  dies  membris  matura  creavit, 

conveniunt  simulacra  foris  e corpore  quoque 

nuntia  praeclari  voltus  pulchrique  coloris, 

qui  ciet  inritans  loca  turgida  semine  multo, 

ut  quasi  transactis  saepe  omnibu’  rebu’  profundant  1035 

fluminis  ingentis  fluctus  vestemque  cruentent. 

Sollicitatur  id  in  nobis,  quod  diximus  ante, 
semen,  adulta  aetas  cum  primum  roborat  artus, 
namque  alias  aliud  res  commovet  atque  lacessit; 
ex  homine  humanum  semen  ciet  una  hominis  vis.  1040 
quod  simul  atque  suis  eiectum  sedibus  exit, 
per  membra  atque  artus  decedit  corpore  toto 
in  loca  conveniens  nervorum  certa  cietque 
continuo  partis  genitalis  corporis  ipsas, 
inritata  tument  loca  semine  fitque  voluntas  1045 

eicere  id  quo  se  contendit  dira  lubido, 
idque  petit  corpus,  mens  unde  est  saucia  amore, 
namque  omnes  plerumque  cadunt  m vulnus  et  illam 
emicat  in  partem  sanguis  unde  icimur  ictu,  1050 

et  si  comminus  est,  hostem  ruber  occupat  umor, 
sic  igitur  Veneris  qui  telis  accipit  ictus, 
sive  puer  membris  muliebribus  hunc  iaculatur 
seu  mulier  toto  iactans  e corpore  amorem, 
unde  feritur,  eo  tendit  gestitque  coire  1055 

et  iacere  umorem  in  corpus  de  corpore  ductum, 
namque  voluptatem  praesagit  muta  cupido. 

Haec  V enus  est  nobis ; hinc  autemst  nomen  amoris, 
hinc  illaec  primum  Veneris  dulcedinis  in  cor 
stillavit  gutta  et  successit  frigida  cura.  loeo 

nam  si  abest  quod  aves,  praesto  simulacra  tamen  sunt 
illius  et  nomen  dulce  obversatur  ad  auris, 
sed  fugitare  decet  simulacra  et  pabula  amoris 
absterrere  sibi  atque  alio  convertere  mentem 
et  iacere  umorem  conlectum  in  corpora  quaeque  1065 
nec  retinere,  semel  conversum  unius  amore, 
et  servare  sibi  curam  certumque  dolorem, 
ulcus  enim  vivescit  et  inveterascit  alendo 

inque  dies  gliscit  furor  atque  aerumna  gravescit, 
si  non  prima  novis  conturbes  volnera  plagis  1070 

volgivagaque  vagus  Venere  ante  recentia  cures 
aut  alio  possis  animi  traducere  motus. 

Nec  Veneris  fructu  caret  is  qui  vitat  amorem, 
sed  potius  quae  sunt  sino  poena  commoda  sumit, 
nam  certe  purast  sanis  magis  inde  voluptas  1075 

quam  miseris,  etenim  potiundi  tempore  in  ipso 
fluctuat  incertis  erroribus  ardor  amantum 
nec  constat  quid  primum  oculis  manibusque  fruantur. 
quod  petiere,  premunt  arte  faciuntque  dolorem 
corporis  et  dentes  inlidunt  sc^pe  labellis  loso 

osculaque  adfligunt,  quia  non  est  pura  voluptas 
et  stimuli  subsunt  qui  instigant  laedere  id  ipsum 
quodcumque  est,  rabies  unde  illaec  germina  surgunt. 
sed  leviter  poenas  frangit  Venus  inter  amorem 
blandaque  refrenat  morsus  admixta  voluptas.  loss 
namque  in  eo  spes  est,  unde  est  ardoris  origo, 
restingui  quoque  posse  ab  eodem  corpore  flammam, 
quod  fieri  contra  totum  natura  repugnat; 
unaque  res  haec  est,  cuius  quom  quam  plurima  habemus, 
tum  magis  ardescit  dira  cuppedine  pectus.  1090 

nam  cibus  atque  umor  membris  adsumitur  intus; 
quae  quoniam  certas  possunt  obsidere  partis, 
hoc  facile  expletur  laticum  frugumque  cupido, 
ex  hominis  vero  facie  pulchroqiie  colore 
nil  datur  in  corpus  praeter  simulacra  fruendum  1095 
tenvia;  quae  vento  spes  raptast  saepe  misella, 
ut  bibere  in  somnis  sitiens  quom  quaerit  et  umor 
non  datur,  ardorem  qui  membris  stinguere  possit, 
sed  laticum  simulacra  petit  frustraque  laborat 
in  medioque  sitit  torrenti  flumine  potans,  1100 

sic  in  amore  Venus  simulacris  ludit  amantis 
nec  satiare  queunt  spectando  corpora  coram 
nec  manibus  quicquam  teneris  abradere  membris 
possunt  errantes  incerti  corpore  toto, 
denique  cum  membris  conlatis  flore  fruuntur  1105 
aetatis,  iam  cum  praesagit  gaudia  corpus 
atque  in  eost  Venus  ut  muliebria  conserat  arva, 
adfigunt  avide  corpus  iunguntque  salivas 

oris  et  inspirant  pressantes  dentibus  ora, 
nequiquam,  quoniam  nil  inde  abradere  possunt  iiio 
nec  penetrare  et  abire  in  corpus  corpore  toto; 
nam  facere  interdum  velle  et  certare  videntur: 
usque  adeo  cupide  in  Yeneris  compagibus  haerent, 
membra  voluptatis  dum  vi  labefacta  liquescunt, 
tandem  ubi  se  erupit  nervis  conlecta  cupido,  1115 
parva  fit  ardoris  violenti  pausa  parumper, 
inde  redit  rabies  eadem  et  furor  ille  revisit, 
cum  sibi  quid  cupiant  ipsi  contingere  quaerunt, 
nec  reperire  malum  id  possunt  quae  machina  vincat: 
usque  adeo  incerti  tabescunt  volnere  caeco.  1120 

Adde  quod  absumunt  viris  pereuntque  labore, 
adde  quod  alterius  sub  nutu  degitur  aetas, 
labitur  interea  res  et  Babylonica  fiunt, 
languent  officia  atque  aegrotat  fama  vacillans, 
huic  lenta  et  pulchra  in  pedibus  Sicyonia  rident  1125 
scilicet  et  grandes  viridi  cum  luce  zmaragdi 
auro  includuntur  teriturque  thalassina  vestis 
adsidue  et  Veneris  sudorem  exercita  potat, 
et  bene  parta  patrum  fiunt  anademata,  mitrae, 
interdum  in  pallam  atque  indusia  Ciaque  vertunt.  1130 
eximia  veste  et  victu  convivia,  lychni, 
pocula  crebra,  unguenta  coronae  serta  parantur, 
nequiquam,  quoniam  medio  de  fonte  leporum 
surgit  amari  aliquit  quod  in  ipsis  floribus  angat, 
aut  cum  conscius  ipse  animus  se  forte  remordet  1135 
desidiose  agere  aetatem  lustrisque  perire, 
aut  quod  in  ambiguo  verbum  iaculata  reliquit 
quod  cupido  adfixum  cordi  vivescit  ut  ignis, 
aut  nimium  iactare  oculos  alium  ve  tueri 
quod  putat  in  voltuque  videt  vestigia  risus.  1140 

Atque  in  amore  mala  haec  proprio  summeque  secundo 
inveniuntur ; in  adverso  vero  atque  inopi  sunt, 
prendere  quae  possis  oculorum  lumine  operto, 
innumerabilia ; ut  melius  vigilare  sit  ante, 
qua  docui  ratione,  cavereqiie  ne  inliciaris.  1145 

nam  vitare,  plagas  in  amoris  ne  iaciamur, 
non  ita  difficile  est  quam  captum  retibus  ipsis 
exire  et  validos  Veneris  perrumpere  nodos. 

et  tamen  implicitus  quoque  possis  iiique  peditus 
effugere  infestum,  nisi  tute  tibi  obvius  obstes  1150 
et  praetermittas  animi  vitia  omnia  primum 
aut  quae  coiqiori’  sunt  eius,  5^quam  petis  ac  vis. 
nam  faciunt  homines  plerumque  cupidine  caeci 
et  tribuunt  ea  quae  non  sunt  his  commoda  vere, 
multimodis  igitur  pravas  turpisc^ue  videmus  1155 

esse  in  deliciis  summoque  in  honore  vigere, 
atque  alios  alii  inrident  Veneremque  suadent 
ut  placent,  quoniam  foedo  adflictentur  amore, 
nec  sua  respiciunt  miseri  mala  maxima  saepe, 
nigra  melichrus  est,  inmunda  et  fetida  acosmos,  1160 
caesia  Falladium,  nervosa  et  lignea  dorcas, 
j)arvula,  pumilio,  chariton  mia,  tota  merum  sal, 
magna  atque  inmanis  cataplexis  plenaque  honoris, 
balba  loqui  non  quit,  traulizi,  muta  pudens  est; 
at  flagrans  odiosa  loquacula  Lampadium  fit.  1165 

ischnon  eromenion  tum  fit,  cum  vivere  non  quit 
prae  macie;  rhadine  verost  iam  mortua  tussi, 
at  tumida  et  mammosa  Ceres  est  ipsa  ab  Iaccho, 
simula  Silena  ac  saturast,  labeosa  philema, 
cetera  de  genere  hoc  longum  est  si  dicere  coner.  1170 
sed  tamen  esto  iam  quantovis  oris  honoro,' 
cui  Veneris  membris  vis  omnibus  exoriatur: 
nempe  aliae  quoque  sunt ; nempe  hac  sine  viximus  ante ; 
nempe  eadem  facit,  et  scimus  facere,  omnia  turpi, 
et  miseram  taetris  se  suffit  odoribus  ipsa  1175 

quam  famulae  longe  fugitant  furtimque  cachinnant, 
at  lacrimans  exclusus  amator  limina  saepe 
floribus  et  sertis  operit  postisque  superbos 
unguit  amaracino  et  foribus  miser  oscula  figit; 
quem  si,  iam  «mmissum,  venientem  offenderit  aura  iiso 
una  modo,  causas  abeundi  quaerat  honestas, 
et  meditata  diu  cadat  alte  sumpta  querella, 
stultitiaeque  ibi  se  damnet,  tribuisse  quod  illi 
plus  videat  quam  mortali  concedere  par  est. 
nec  Veneres  nostras  hoc  fallit;  quo  magis  ipsae  iiss 
omnia  summo  opere  hos  vitae  poscaenia  celant 
quos  retinere  volunt  adstrictosque  esse  in  amore, 
nequiquam,  quoniam  tu  animo  tamen  omnia  possis 

protrahere  in  lucem  atque  omnis  inquirere  risus 
et,  si  bello  animost  et  non  odiosa,  vicissirn  1190 

praetermittere  et  humanis  concedere  rebus. 

Nec  mulier  semper  ficto  suspirat  amore 
quae  conplexa  viri  corpus  cum  corpore  iungit 
et  tenet  adsuctis  umectans  oscula  labris, 
nam  facit  ex  animo  saepe  et  communia  quaerens  1195 
gaudia  sollicitat  spatium  decurrere  amoris, 
nec  ratione  alia  volucres  armenta  feraeque 
et  pecudes  et  equae  maribus  subsidere  possent, 
si  non,  ipsa  quod  illarum  subat  ardet  abundans 
natura  et  Venerem  salientum  laeta  retractat.  1200 
nonne  vides  etiam  quos  mutua  saepe  voluptas 
vinxit,  ut  in  vinclis  communibus  excrucientur] 
in  triviis  quam  saepe  canes,  discedere  aventis, 
laiodivorsi  cupide  summis  ex  viribu’  tendunt, 

1204  quom  interea  validis  V eneris  compagibus  haerent ! 1205 

quod  facerent  numquam  nisi  mutua  gaudia  nossent 
quae  iacere  in  fraudem  possent  vinctosque  tenere, 
quare  etiam  atque  etiam,  ut  dico,  est  communi’  voluptas. 

Et  commiscendo  quom  semine  forte  virili 
1209  femina  vim  vicit  subita  vi  corripuitque,  1210 

tum  similes  matrum  materno  semine  fiunt, 
ut  patribus  patrio,  sed  quos  utriusque  figurae 
esse  vides,  iuxtim  miscentes  vulta  parentum, 
corpore  de  patrio  et  materno  sanguine  crescunt, 
semina  cum  Veneris  stimulis  excita  per  artus  1215 
obvia  conflixit  conspirans  mutuus  ardor, 
et  neque  utrum  superavit  eorum  nec  superatumst. 
fit  quoque  ut  interdum  similes  existere  avorum 
possint  et  referant  proavorum  saepe  figuras 
propterea  quia  multa  modis  primordia  multis  1220 
mixta  suo  celant  in  corpore  saepe  parentis, 
quae  patribus  patres  tradunt  ab  stirpe  profecta; 
inde  Venus  varia  producit  sorte  figuras 
maiorumque  refert  voltus  vocesque  comasque ; 
quandoquidem  nilo  magis  haec  de  semine  certo  1225 
fiunt  quam  facies  et  corpora  membraque  nobis, 
et  muliebre  oritur  patrio  de  semine  saeclum 
maternoque  mares  existunt  corpore  creti. 

semper  enim  partus  duplici  de  semine  constat, 
atque  utri  similest  magis  id  quodcumque  creatur,  1230 
eius  habet  plus  parte  aequa;  quod  cernere  possis, 
sive  virum  suboles  sivest  muliebris  origo. 

Nec  divina  satum  genitalem  numina  cuiquam 
absterrent,  pater  a gnatis  ne  dulcibus  umquam 
appelletur  et  ut  sterili  Yenere  exigat  aevom;  1235 
quod  plerumque  putant  et  multo  sanguine  maesti 
conspergunt  aras  adolentque  altaria  donis, 
ut  gravidas  reddant  uxores  semine  largo, 
nequiquam  divom  numen  sortisque  fatigant, 
nam  steriles  nimium  crasso  sunt  semine  partim  1240 
et  liquido  praeter  iustum  tenuiqiie  vicissim. 
tenve  locis  quia  non  potis  est  adfigere  adhaesum, 
liquitur  extemplo  et  revocatum  cedit  abortu, 
crassius  his  porro  quoniam  concretius  aequo 
mittitur,  aut  non  tam  prolixo  provolat  ictu  1243 

aut  penetrare  locos  aeque  nequit  aut  penetratum 
aegre  admiscetur  muliebri  semine  semen, 
nam  multum  harmoniae  Veneris  differre  videntur, 
atque  alias  alii  complent  magis  ex  aliisque 
succipiunt  aliae  pondus  magis  inque  gravescmit.  1250 
et  multae  steriles  Hymenaeis  ante  fuerunt 
pluribus  et  nactae  post  sunt  tamen  unde  puellos 
suscipere  et  partu  possent  ditescere  dulci, 
et  quibus  ante  domi  fecundae  saepe  nequissent 
uxores  parere,  inventast  illis  quoque  compar  1255 

natura,  ut  possent  gnatis  munire  senectam, 
usque  adeo  magni  refert,  ut  semina  possint 
seminibus  commisceri  genitaliter  apta, 
crassane  conveniant  liquidis  et  liquida  crassis, 
atque  in  eo  refert  quo  victu  vita  colatur;  1260 

namque  aliis  rebus  concrescunt  semina  membris 
atque  aliis  extenvantur  tabentque  vicissim. 
et  quibus  ipsa  modis  tractetur  blanda  voluptas, 
id  quoque  permagni  refert;  nam  more  ferarum 
quadrupedumque  magis  ritu  plerumque  putantur  1265 
concipere  uxores,  quia  sic  loca  sumere  possunt, 
pectoribus  positis,  sublatis  semina  lumbis, 
nec  molles  opu’  sunt  motus  uxoribus  hilum. 

nam  mulier  proliibet  se  concipere  atque  repugnat, 
clunibus  ipsa  viri  Venerem  si  laeta  retractat  1270 
atque  exossato  ciet  omni  pectore  fluctus; 
eicit  enim  sulcum  recta  regione  viaque 
vomeris  atque  locis  avertit  seminis  ictum, 
idque  sua  causa  consuerunt  scorta  moveri, 
ne  complerentur  crebro  gravidaeque  iacerent  1275 
et  simul  ipsa  viris  Venus  ut  concinnior  esset; 
coniugibus  quod  nil  nostris  opus  esse  videtur. 

Nec  divinitus  interdum  Venerisque  sagittis 
deteriore  fit  ut  forma  muliercula  ametur, 
nam  facit  ipsa  suis  interdum  femina  factis  1280 

morigeri sque  modis  et  munde  corpore  culto, 
ut  facile  insuescat  te  secum  degere  vitam, 
quod  superest,  consuetudo  concinnat  amorem; 
nam  leviter  (piamvis  quod  crebro  tunditur  ictu, 
vincitur  in  longo  spatio  tamen  atque  labascit.  1285 
nonne  vides  etiam  guttas  in  saxa  cadentis 
umoris  longo  in  spatio  pertundere  saxa? 


T.  LUCRETI  CARI 


DE  EEEUM  NATUEA 

LIBER  QUINTUS. 


Quis  potis  est  dignum  pollenti  pectore  carmen 
condere  pro  rerum  maiestate  hisque  repertis  1 
quisve  valet  verbis  tantum  qui  fingere  laudes 
pro  meritis  eius  possit  qui  talia  nobis 
pectore  parta  suo  quaesitaqiie  praemia  liquit? 
nemo,  ut  opinor,  erit  mortali  corpore  cretus, 
nam  si,  ut  ipsa  petit  maiestas  cognita  rerum, 
dicendum  est,  deus  ille  fuit,  deus,  incjyte  Memmi, 
qui  princeps  vitae  ratimiem  invenit  eam  quae 
nunc  appellatur  sapientia,  quique  per  artem 
fluctibus  e tantis  vitam  tantisque  tenebris 
in  tam  tranquillo  et  tam  clara  luce  locavit. 
c«:aifer  enim  divina  aliorum  antiqua  reperta, 
namque  Ceres  fertur  fruges  Liberque  liquoris 
vitigeni  laticem  mortalibus  instituisse; 
cum  tamen  liis  posset  sine  rebus  vita  manere, 
ut  fama  est  aliquas  etiam  nunc  vivere  gentis, 
at  bene  non  poterat  sine  puro  pectore  vivi; 
quo  magis  hic  merito  nobis  deus  esse  videtur, 
ex  quo  nunc  etiam  per  magnas  didita  gentis 
dulcia  permulcent  animos  solacia  vitae. 

Herculis  antistare  autem  si  facta  putabis, 
longius  a vera  multo  ratione  ferere. 
quid  Nemeaeus  enim  nobis  nunc  magnus 'hiatus 
ille  leonis  obesset  et  horrens  Arcadius  sus? 
denique  quid  Cretae  taurus  Lernaeaqiie  pestis 
hydra  venenatis  posset  vallata  colubris? 

quidve  tripectora  tergemini  vis  Geryonai 

30  tanto  opere  officerent  nobis  Stymphala  colentes, 

29  et  Diomedis  equi  spirantes  naribus  ignem  30 

Thracis  Bistoniasque  plagas  atque  Ismara  propter? 
aureaque  Hesperidum  servans  fulgentia  mala, 
asper,  acerba  tuens,  immani  corpore  serpens 
arboris  amplexus  stirpem  quid  denique  obesset 
propter  Atlanteum  litus  pelageque  severa,  35 

quo  neque  noster  adit  quisquam  nec  barbarus  audet? 
cetera  de  genere  hoc  quae  sunt  portenta  perempta, 
sei  non  victa  forent,  quid  tandem  viva  nocerent  ? 
nil,  ut  opinor:  ita  ad  satiatem  terra  ferarum 
nunc  etiam  scatit  et  trepido  terrore  repleta  est  ' 40 
per  nemora  ac  montes  magnos  silvasque  profundas; 
quae  loca  vitandi  plerumque  est  nostra  potestas, 
at  nisi  purgatumst  pectus,  quae  proelia  nobis 
atque  pericula  tum  st  ingratis  insinuandum!  ^ 
quantae  tum  scindunt  hominem  cuppedinis  acres  45 
sollicitum  curae  quantique  perinde  timores! 
quidve  superbia  spurcitia  ac  petulantia?  quantas 
efficiunt  clades ! quid  luxus  desidiaeque  ?,  . ' 
haec  igitur  qui  cuncta  subegerit  ex  animoque 
expulerit  dictis,  non  armis,  nonne  decebit  50 

hunc  hominem  numero  divom  dignarier  esse? 
cum  bene  praesertim  multa  ac  divinitus  ipsis 
immortalibu’  de  divis  dare  dicta  suerit  , 

atque  omnem  rerum  naturam  pandere  dictis. 

Cuius  ego  ingressus  vestigia  dum  rationes  ^ ^55 

persequor  ac  doceo  dictis,  quo  quaeque  creata 
foedere  sint,  in  eo  quam  sit  durare  necessum 
nec  validas  valeant  aevi  rescindere  leges, ' 
quo  gefiere  in  primis  animi  natura  reperta  est 
nativo  primum  consistere  corpore  creta  60 

ne^c  posse  incolumis  magnum  durare  per  aevom, 
sed  simulacra  solere  in  somnis  fallere  mentem, 
cernere  cum  *videamur  eum  quem  vita  reliquit, 
quod  superest,  nunc  huc  rationis  detulit  ordo, 
ut  mihi  mortali  consistere  corpore  mupdum  65 

nativomque  simul  ratio  reddunda  sit  esse; 

et  quibus  ille  modis  congressus  materiai 
f undari t terram  caelum  mare  sidera  solem 
lunaique  globum;  tum  quae  tellure  animantes 
extiterint,  et  quae  nullo  sint  tempore  natae ; 70 

quove  modo  genus  humanum  variante  loquella 
coeperit  inter  se  vesci  per  nomina  rerum; 
et  quibus  ille  modis  divom  metus  insinuarit 
pectora,  terrarum  qui  in  orbi  sancta  tuetur 
fmia  lacus  lucos  aras  simulacraque  divom.  75 

praeterea  solis  cursus  lunaeque  me^-tus 
exj^qdiam  qua  vi  flectat  natura  gubernans; 
ne  forte  haec  inter  caelum  terramque  reamur 
libera  sponte  sua  cursus  lustrare  perennis 
morigera  ad  fruges  augendas  atque  animantis,  80 
neve  aliqua  divom  volvfYatione  putemus, 
nam  bene  qui  didicere  deos  securum  agere  aevom, 
si  tamen  interea  mirantur  qua  ratione 
quaeque  geri  possint,  praesertim  rebus  in  illis 
quae  supera  caput  aetheriis  cernuntur  in  oris,  85 
rursus  in  antiquas  referuntur  religiones 
et  dominos  acris  adsciscunt,  onipia  posse 
quos  miseri  credunt,  ign^ari  quid  queat  esse, 
quid  necjueat,  finita  potestas  denique  cuique 
quanam  sit  ratione  atque  alte  terminus  haerens. 

Quod  superest,  ne  te  in  promissis  plura  moremur, 
principio  maria  ac  terras  caelumque  tuere; 
quorum  naturam  triplicem,  tria  corpora,  Memmi, 
tris  species  tam  dissimilis,  tria  talia  texta,, 
una  dies  dabit  exitio,  multosque  per  annos  95 

sustentata  ruet  moles  et  machina  mundi, 
nec  me  animi  fallit  quam  res  nova  miraque  menti 
accidat  exitium  caeli  terraeque  futurum, 
et  quam  difficile  id  mihi  sit  pervmcere  dictis; 
ut  fit  ubi  insolitam  rem  adportes  auribus  ante  i loo^ 
nec  tamen  l^anc  possis  oculorum  subdere  visu 
nec  iacere  indu  manus,  via  qua  munTla  fidei 
X>roxima  fert  humanum  in  pectus  templaque  mentis, 
sed  tamen  effabor.  dictis  dabit  ipsa  fidem  res 
forsitan  et  graviter  terrarum  motibus  ortis  105 

omnia  conquassari  in  parvo  tempore  cernes. 

quod  procul  a nobis  flectat  fortuna  gubernans, 
et  ratio  potius  quam  res  persuadeat  ipsa 
succidere  horrisono  posse  omnia  victa  fragore. 

[Qiia  prius  adgrediar  quam  de  re  fundere  fata  iio 
sanctius  et  multo  cer^^^atione  magis  quam 
Pythia  quae  tripode  a Phoebi  lauroque  profatur, 
multa  tibi  expediam  doctis  solacia  dictis; 
religione  refrenatus  ne  forte  rearis 
terras  et  solem  et  caelum, ‘ mare  sidera  lunam,  115 
corpore  divino  debere  aeterna  manere, 
proptereaque  putes  ritu  par  esse  Gigantum 
pendere  eos  poerfas  inmanf  pro  scelere  omnis 
qui  ratione  sua  disturbent  moenia  mundi 
praeciarumque  velint  caeli  restinguere  soleiq  120 
inmortalia  mortali  sermone  notantes ; 
quae  procul  usque  adeo  divino  a numine  distent, 
inque  deum  numero  quae  sint  indigna  videri, 
notitiam  potius  praebere  ut  posse  putentur 
quid  sit  vitali  motu  sensuque  remotum.  125 

quippe  etenim  non  est,  cmn  quovis  corpore  ut  esse 
posse  animi  natura  putetur  consilmmque; 
sicut  in  aethere  non  arbor,  non  aequore  salso 
nubes  esse  queunt  neque  pisces  vivere  in  arvis 
nec  eruor  in  lignis  neque  saxis  sucus  inesse.x^  130 
certum  ac  dispositumst  ubi  quicquit  crescat  et  insit, 
sic  animi  natura  nequit  sine  corpore  oriri 
sola  neque  a nervis  et  sanguine  longiter  esse, 
quod  si  (posset  enim  multo  prius\  msa  animi  vis 
in  capite  aut  umeris  aut  imis  calemus  esse  135 

posset  et  innasci  quavis  in  parte,  soleret  . 
tandem  in  eodem  homine  atque  in  eodem  vase  manere, 
quod  quoniam  nostro  quoque  constat  corpore  certum 
dispositumque  videtur  ubi  esse  et  crescere  possit 
seorsum  anima  atque  animus,  tanto  magis  infitiandum  140 
totum  posse  extra  corpus  formamque  animalem 
putribus-fin  glebis  terrarum  aut  solis  in  igni 
aut  in  aqua  durare  aut  altis  aetheris  oris, 
haud  igitur  constant  divino  praedita  sensu, 
quandoquidem  nequeunt  vitaliter '"esse  animata.  145 

Illud  item  non  est  ut  possis  credere,  sedes 

esse  deum  sanctas  in  mundi  partibus  ullis, 
tenvis  enim  natura  deum  longeque  remota 
seii^us  ab  nostris  animi  vix  mente  videtur; 
quae  quoniam  manuum  tactum  suffugit  et  ictum,  150 
tactile  nil  nobis  quod  sit  contingere  debet, 
tangere  enim  non  quit  quod  tangi  non  licet  ipsum, 
quare  etiam  sedes  quoque  nostris  sedibus  esse 
dissimiles  debent,  tenues  ceu  corpora  eorum; 
quae  tibi  posterius  largo  sermone  probabo.  155 

dicere  porro  hominum  causa  voluisse  parare 
l)raeclaram  mundi  naturam  proptereaque 
adlaudabile  opus  divom  laudare  decere 
aeternumque  putare  atque  inmortale  futurum 
nec  fas  esse,  deum  quod  sit  ratione  vetusta  160 

gentibus  humanis  fundatum  perpetuo  aevo, 
sollicitare  suis  ulla  vi  ex  sedibus  umquam 
nec  verbis  vexare  et  ab  imo  evertere  summa, 

\ , cetera  de  genere  hoc  adfingere  et  addere,  Memmi, 
desiperest.  quid  enim  inmortalibus  atque  bea;tis^  165 
gratia  nostra  queat  largirier  emolumenti,  - 
ut  nostra  quicquam  causa  gerere  adgrediantur  ] 
quidve  novi  potuit  tanto  post  ante  quietos 
inlicere  ut  cuperent  vitam  mutare  priorem? 

175  at,  credo,  in  tenebris  vita  ac  maerore  iacebat,  170 
donec  diluxit  rerum  genitalis  origo. 

170  nam  gaudere  novis  rebus  debere  videtur 
cui  veteres  obsunt;  sed  cui  nil  accidit  aegri 
tempore  in  anteacto,  cum  pulchre  degeret  aevom, 
quid  potuit  novitatis  amorem  accendere  tali?  175 
174  quidve  mali  fuerat  nobis  non  esse  creatis  ? 

177  natus  enim  debet  quicumque  est  velle  manere 
in  vita,  donec  retinebit  blanda  voluptas, 
qui  numquam  vero  vitae  gustavit  amorem 
nec  fuit  in  numero,  quid  obest  non  esse  creatum  ? iso 

• exiinplum  porro  gignundis  rebus  et  ipsa 

nojj^s  divis  hominum  unde  est  insita  primum, 
qi^^ellent  facere  ut  scirent  animoque  viderent, 
quo  ve  modost  umquam  vis  cognita  principiorum 
quidque  inter  sese  permutato  ordine  possent,  i«5 

si  non  ipsa  dedit  specimen  natura  creandi? 

namque  ita  multa  modis  multis  primordia  rerum 
ex  infinito  iani  tempore  percita  plagis 
ponderibusque  suis  consuerunt  concita  ferri 
omnimodisque  coire  atque  omnia  pertemptare,  190 
quaecumque  inter  se  possent  congressa  creare, 
ut  non  sit  mirum  si  in  talis  disposituras 
deciderunt  quoque  et  in  talis  venere  meatus, 
qualibus  haec  rerum  geritur  nunc  summa  novando. 

Quod  si  iam  rerum  ignorem  primordia  quae  sint,  195 
hoc  tamen  ex  ipsis  caeli  rationibus  ausim 
confirmare  aliisque  ex  rebus  reddere  multis, 
nequaquam  nobis  divinitus  esse  paratam 
naturam  rerum:  tanta  stat  praedita  culpa, 
principio  quantum  caeli  tegit  impetus  ingens,  200 

inde  avidei  partem  montes  silvaeque  ferarum 
possedere,  tenent  rupes  vastaeque  paludes 
et  mare  quod  late  terrarum  distinet  oras, 
inde  duas  porro  prope  partis  fervidus  ardor 
adsiduusque  geli  casus  mortalibus  aufert.  205 

quod  superest  arvi,  tamen  id  natura  sua  vi 
sentibus  obducat,  ni  vis  humana  resistat 
vitai  causa  valido  consueta  bidenti 
ingemere  et  terram  pressis  proscindere  aratris, 
si  non  fecundas  vertentes  vomere  glebas  ^ 210 

terraique  solum  subigentes  cimus  ad  ortus,  ^ 
sponte  sua  nequeant  liquidas  existere  in  auras, 
et  tamen  interdum  magno  quaesita  labore 
cum  iam  per  terras  frondent  atque  omnia  florent, 
aut  nimiis  torret  fervoribus  aetherius  sol  215 

aut  subiti  peremunt  imbris  gelidaeque  pruinae, 
flabraque  ventorum  violento  turbine  vexant, 
praeterea  genus  horriferum  natura  ferarum 
humanae  genti  infestum  terraque  marique 
cur  alit  atque  auget?  cur  anni  tempora  morbos  220 
adportant?  quare  mors  inmatura  vagatur? 
tum  porro  puer,  ut  saevis  proiectus  ab  undis 
navita,  nudus  humi  iacet,  infans,  indigus  omni 
vitali  auxilio,  cum  primum  in  luminis  oras 
nixibus  ex  alvo  matris  natura  profudit,  225 

vagituque  locum  lugubri  complet,  ut  aecumst 

cui  tantum  in  vita  restet  transire  malorum, 
at  variae  crescunt  pecudes  armenta  feraeque 
nec  crepitacillis  opus  est  nec  cuiquam  adhibendast 
almae  nutricis  blanda  atque  infracta  loquella  230 

nec  varias  quaerunt  vestes  pro  tempore  caeli, 
denique  non  armis  opus  est,  non  moenibus  altis, 
qui  sua  tutentur,  quando  omnibus  omnia  large 
tellus  ipsa  parit  naturaque  daedala  rerum.] 

Principio  quoniam  terrai  corpus  et  umor  235 

aurarum(iue  leves  animae  calidique  vapores, 
e quibus  haec  rerum  consistere  summa  videtur, 
omnia  nativo  ac  mortali  corpore  constant, 
debet  eodem  omnis  mundi  natura  putari, 
quippe  etenim  quorum  partis  et  membra  videmus  240 
corpore  nativo  ac  mortalibus  esse  figuris, 
haec  eadem  ferme  mortalia  cernimus  esse 
et  nativa  simul,  quapropter  maxima  mundi 
cum  videam  membra  ae  partis  consumpta  regigni, 
scire  licet  caeli  quoque  item  terraeque  fuisse  ^45 
principiale  aliquod  tempus  clademque  futuram. 

Illud  in  his  rebus  ne  corripuisse  rearis 
me  mihi,  quod  terram  atque  ignem  mortalia  sumpsi 
esse  neque  umorem  dubitavi  aurasque  perire 
atque  eadem  gigni  rursusque  augescere  dixi,  250 

principio  pars  terrai  nonnulla,  perusta 
solibus  adsiduis,  multa  pulsata  pedum  vi, 
pulveris  exhalat  nebulam  nubesque  volantis 
quas  validi  toto  dispergunt  aere  venti, 
pars  etiam  glebarum  ad  diluviem  revocatur  255 

imbribus  et  ripas  radentia  flumina  rodunt, 
l^raeterea  pro  parte  sua,  quodcumque  alid  auget, 
redditur;  et  quoniam  dubio  procul  esse  videtur 
omniparens  eadem  rerum  commune  sepulcrum, 
ergo  terra  tibi  libatur  et  aucta  recrescit.  2G0 

Quod  superest,  umore  novo  mare  flumina  fontes 
semper  abundare  et  latices  manare  perennis 
nil  opus  est  verbis:  magnus  decursus  aquarum 
undique  declarat,  sed  primum  quicquid  aqiiai 
tollitur  in  summaque  fit  ut  nil  umor  abundet^  265 
partim  quod  validi  verrentes  aequora  venti 

■-  J.  - A 

diminuunt  radiisque  retexens  aetherius  sol, 

partim  quod  supter  per  terras  diditur  omnis. 

percolatur  enim  virus  retroque  remanat 

materies  umoris  et  ad  caput  amnibus  omnis  270 

convenit,  inde  super  terras  fluit  agmine  dulci 

qua  via  secta  semel  liquido  pede  detulit  undas. 

Aera  nunc  igitur dicam  qui  corpore  toto 
ihmimerabiliter  p^vas  mutatur  in  horas, 
semper  enim,  quodcumque  fluit  de  rebus,  id  omne  275 
aeris  in  magnum  fertur  mare;  qui  nisi  contra 
corpora  retribuat  rebus  recreetque  fluentis, 
omnia  iam  resoluta  forent  et  in  aera  versa, 
haut  igitur  cessat  gigni  de  rebus  et  in  res 
reccidere,  adsidue  quoniam  fluere  omnia  constat.  280 

Largus  item  liquidi  fons  luminis,  aetherius  sol, 
inrigat  adsidue  caelum  candore  recenti 
suppeditat  que  novo  confestim  lumine  lumen, 
nam  primum  quicquid  fulgoris  disperit  ei, 
quocumque  accidit,  id  licet  hinc  cognoscere  possis,  285 
quod  simul  ac  primum  nubes  succedere  soli 
coepere  et  radios  inter  quasi  rumpere  lucis, 
extemplo  inferior  pars  horum  disperit  omnis 
terraque  inumbratur  qua  nimbi  cumque  feruntur; 
ut  noscas  splendore  novo  res  semper  egere  290 

et  primum  iactum  fulgoris  quemque  perire 
nec  ratione  alia  res  posse  in  sole  videri, 
perpetuo  ni  suppeditet  lucis  caput  ipsum, 
quin  etiam  nocturna  tibi,  terrestria  quae  sunt, 
lumina,  pendentes  lychni  claraeque  coruscis  295 

fulguribus  pingues  multa  caligine  taedae 
consimili  properant  ratione,  ardore  ministro, 
suppeditare  novom  lumen,  tremere  ignibus  instant, 
instant,  nec  loca  lux  inter  quasi  rupta  relinquit, 
usque  adeo  properanter  ab  omnibus  ignibus  ei  300 
exitium  celeri  celatur  origine  flammae, 
sic  igitur  solem  lunam  stellasque  putandumst 
ex  alio  atque  alio  lucem  iactare  subortu 
et  primum  quicquid  flammarum  perdere  semper; 
inviolabilia  haec  ne  credas  forte  vigere.  ^ 305 

Denique  non  lapides  quoque  vinci  cernis  ab  aevo, 

non  altas  turris  ruere  et  putrescere  saxa, 
non  delubra  deum  simulacraque  fessa  fat^ci. 
nec  sanctum  numen  fati  protollere  finis 
posse  neque  adversus  naturae  foedera  niti?  310 

denique  non  monimenta  virum  dilapsa  videmus, 

^ (aeraque  proporro  solidum  que  senescere  ferrum^ 
non  ruere  avolsos  silices  a montibus  altis 
nec  validas  aevi  vires  perferre  patique 
finiti?  neque  enim  caderent  avolsa  repente,  3i5 

ex  infinito  quae  tempore  pertolerassent 
omnia  tormenta  aetatis  privata  fragore. 

Denique  iam  tuere  hoc,  circum  supraque  quod  omnem 
continet  amplexu  terram:  si  procreat  ex  se 
omnia,  quod  quidam  memorant,  recipitque  perempta,  320 
totum  nativum  mortali  corpore  constat, 
nam  quodcumque^Uas  ex  se  res  auget  alitque, 
deminui  debet,  recreari,  cum  recipit  res. 

Praeterea  si  nulla  fuit  genitalis  origo 
terrarum  et  caeli  semperque  aeterna  fuere,  325 

cur  supera  bellum  Thebanum  et  funera  Troiae 
non  alias  alii  quoque  res  cecinere  poetae? 
quo  tot  facta  virum  totiens  cecidere  neque  usquam 
aeternis  famae  monimentis  insita  florent? 
verum,  ut  opinor,  habet  novitatem  summa  recensque  330 
naturast  mundi  neque  pridem  exordia  cepit, 
quare  etiam  quaedam  nunc  artes  expoliuntur, 
nunc  etiam  augescunt;  nunc  addita  navigiis  sunt 
inulta,  modo  organici  melicos  peperere  sonores, 
denique  natura  haec  rerum  ratioque  repertast  335 
nuper,  et  hanc  primus  cum  primis  ipse  repertus 
nunc  ego  sum  in  patrias  qui  possim  vertere  voces, 
quod  si  forte  fuisse  antehac  eadem  omnia  credis, 
sed  periisse  hominum  torrenti  saecla  vapore, 
aut  cecidisse  urbis  magno  vexamine  mundi,  310 

aut  ex  imbribus  adsiduis  exisse  rapaces 
per  terras  amnes  atque  oppida  cooperuisse, 
tanto  quique  magis  victus  fateare  necessest 
exitium  quoque  terrarum  caeliqiie  futurum, 
nam  cum  res  tantis  morbis  tantisque  periclis  345 

temptarentur,  ibi  si  tristior  incubuisset 


130  Y 

causa,  darent  late  cladem  magnasque  ruinas. 

nec  ratione  alia  mortales  esse  videmur, 

inter  nos  nisi  quod  morbis  aegrescimus  isdem 

atque  illi  quos  a vita  natura  removit.  350 ^ 

Praeterea  quaecumque  manent  aeterna  necessust 
aut,  quia  sunt  solido  cum  corpore,  respuere  ictus 
nec  penetrare  pati  sibi  quicquam  quod  queat  artas 
dissociare  intus  partis,  ut  materiai 
corpora  sunt  quorum  naturam  ostendimus  ante,  355 
aut  ideo  durare  aetatem  posse  per  omnem, 
plagarum  quia  sunt  expertia,  sicut  inane  est 
quod  manet  intactum  neque  ab  ictu  fungitur  hilum, 
aut  etiam  quia  nulla  loci  fit  copia  circum, 
quo  quasi  res  possint  discedere  dissoluique,  360 

sicut  summarum  summa  est  aeterna  neque  extra 
qui  locus  est  quo  dissiliant  neque  corpora  sunt  quae 
possint  incidere  et  valida  dissolvere  pl^a. 
at  neque,  uti  docui,  solido  cum  corpore  mundi 
naturast,  quoniam  admixtumst  in  rebus  inane,  365 
nec  tamen  est  ut  inane,  neque  autem  corpora  desunt, 
ex  infinito  quae  possint  forte  coorta 
corruere  hanc  rerum  violento  turbine  summam 
aut  aliam  quamvis  cladem  inportare  pericli, 
nec  porro  natura  loci  spatiumque  profundi  370 

deficit,  exspargi  quo  possint  moenia  mundi, 
aut  alia  quavis  possunt  vi  pulsa  perire, 
haut  igitur  leti  praeclusa  est  ianua  caelo 
nec  soli  terraeque  neque  altis  aequoris  undis, 
sed  patet  immani  et  vasto  respectat  hiatu.  375 

quare  etiam  nativa  necessumst  confiteare 
haec  eadem;  neque  enim,  mortali  corpore  quae  sunt, 
ex  infinito  iam  tempore  adhuc  potuissent 
inmensi  validas  aevi  contemnere  vires. 

Denique  tantopere  inter  se  cum  maxima  mundi  380 
pugnent  membra,  pio  nequaquam  concita  bello, 
nonne  vides  aliquam  longi  certaminis  ollis 
posse  dari  finem?  vel  cum  sol  et  vapor  omnis 
omnibus  epotis  umoribus  exsuperarint : 
quod  facere  intendunt,  neque  adhuc  conata  patrantur : 385 
tantum  suppeditant  amnes  ultraque  minantur^ 

omnia  diluviare  ex  alto  gurgite  ponti, 
nequiquam,  quoniam  verrentes  aequora  venti  J 
deminuunt  radiisque  retexens  aetherius  sol, 
et  siccare  prius  confidunt^omnia  posse  r-i  390 

quam  liquor  incepti  possit  contingere  finem, 
tantum  spirantes  aequo  certamine  bellum  / 
magnis  inter  se  de  rebus  cernere  certant, 
cum  semel  interea  fuerit  superantior  ignis 
et  semel,  ut  fama  est,  umor  regnarit  in  arvis.  395 
ignis  enim  superat  et  lambens  multa  perussit, 
avia  cum  Phaethonta  rapax  vis  solis  equorum 
aethere  raptavit  toto  terrasque  per  omnis, 
at  pater  omnipotens  ira  tum  percitus  acri 
magnanimum  Phaethonta  repenti  fulminis  ictu  400 
deturbavit  equis  in  terram,  solque  cadenti 
obvius  aeternam  succepit  lampada  mundi 
disiectosque  redegit  equos  iunxitque  trementis, 
inde  suum  per  iter  recreavit  cuncta  gubernans, 
scilicet  ut  veteres  Graium  cecinere  poetae.  405 

quod  procul  a vera  nimis  est  ratione  repulsum, 
ignis  enim  superare  potest  ubi  materiai 
ex  infinito  sunt  corpora  plura  coorta; 
inde  cadunt  vires  aliqua  ratione  revictae, 
aut  pereunt  res  exustae  torrentibus  auris.  4io 

umor  item  quondam  coepit  superare  coortus, 
ut  fama  est,  hominum  multas  quando  obruit  urbis, 
inde  ubi  vis  aliqua  ratione  aversa  recessit, 
ex  infinito  fuerat  quaecumque  coorta, 
constiterunt  imbres  et  flumina  vim  minuerunt.  415 
Sed  quibus  ille  modis  coniectus  materiai 
fundarit  terram  et  caelum  pontique  profunda, 
solis  lunai  cursus,  ex  ordine  ponam, 
nam  certe  neque  consilio  primordia  rerum 
ordine  se  suo  quaeque  sagaci  mente  locarunt  420 
nec  quos  quaeque  darent  motus  pepigere  profecto, 
sed  quia  multa  modis  multis  primordia  rerum 
ex  infinito  iam  tempore  percita  plagis 
ponderibusque  suis  consuerunt  concita  ferri 
omnimodi  sque  coire  atque  omnia  pertemptare,  425 
quaecumque  inter  se  possent  congressa  creare. 

propterea  fit  uti  magnum  volgata  per  aevom 
omne  geiins  coetus  eb  motus  expcramdo 
tandem  conveniant  ea  quae  convecta  repente 
magnarum  rerum  fiunt  exordia  saepe,  430 

terrai  maris  et  caeli  generisque  animantum.  , 

Hic  neque  tum  solis  rota  cerni  lumine  largo 
altivolans  poterat  nec  magni  sidera  mundi 
nec  mare  nec  caelum  nec  denique  terra  neque  aer 
nec  similis  nostris  rebus  res  ulla  videri,  435 

sed  nova  tempestas  quaedam  molesque  coorta 

440  omne  genus  de  principiis,  discordia  quorum 
intervalla  vias  conexus  pondera  plagas 
concursus  motus  turbabat  proelia  miscens, 
propter  dissimilis  formas  variasque  figuras  440 

quod  non  omnia  sic  poterant  coniuncta  manere 

445  nec  motus  inter  sese  dare  convenientis. 

437  diffugere  inde  loci  partes  coepere  paresque 
cum  paribus  iungi  res  et  discludere  mundum 
membraque  dividere  et  magnas  disponere  partes,  445 

446  hoc  est,  a terris  altum  secernere  caelum, 
et  sorsum  mare  uti  secreto  umore  pateret, 
seorsus  item  purPsecretique  aetheris  ignes. 

Quippe  etenim  primum  terrai  corpora  quaeque, 
propterea  quod  erant  gravia  et  perplexa,  coibant  450 
in  medio  atque  imas  capmbant  omnia  sedes; 
quae  quanto  magis  inter^  se^j)erplexa  coibant, 
tam  magis  expressere  ea^^uae  mare  sidera  solem 
lunamque  efficerent  et  magni  moenia  mundi, 
omnia  enim  magis  haec. e levibus  atque  rutimdis  455 
seminibus  multoque  minoribffi  sunt  elementis 
quam  tellus,  ideo,  per  rara  foramina,  terrae  r 
partibus  erumpens  primus  se  sustulit  aether 
ignifer  et  multos  secum  levis  abstulit  ignis, 
non  alia  longe  ratione  ac  saepe  videmus,  400 

aurea  cum  primum  gemmantis  rore  per  herbas 
matutina  rubent  radiati  lumina  solis 
P exhalantque  lacus  nebulam  fluviique  perennes, 
ipsaque  ut  interdum  tellus  fumare  videtur; 
omnia  quae  sursum  cum  conciliantur,  in  alto  465 

corpore  concreto  subtexunt  nubila  caelum.  / 

sic  igitur  tpm  p le^^s^  ac  diffusilis  aether 
corpore  coiicreto  circutiidktus  undique 
et  late  diffusus^ in  omnis  undique  partis 
omnia  sic  avi^o  complexu  cetera  saepsit.  ^ ‘ 
hunc  exordia  sunt  solis  lunaeque  secuta, 
inte^raque  globi  quorum ^^verjiuntur  in  auris; 
quae  neque  terra  sibi  adscmt  nec  maximus  aether, 
quod  neque  tam  fuerunt  gravia  ut  depressa  sederent, 
nec  levia  ut  possent  per  summas  labier  oras, 
ct  tamen  interutraque  ita  sunt  ut  corpora  viva 
versent  et  partes  ut  mundi  totius  extent; 
quod  genus  in  nobis  quaedam  licet  in  statione 
membra  manere,  tamen  cum  sint  ea  quae  moveantur, 
his  igitur  rebus  retractis  terra  repente,  480 

maxuma  qua  nunc  se  ponti  plaga  caerula  ^tendit, 
'"'^succidit  et  salso  suffudit  gurgite  fossas.  ‘ 
inque  dies  quanto  circum  magis  aetheris  aestus 
et  radii  solis  cogebant  undique  terram 
verioribus  crebris^  extrema  ad  limina  in  artum, 
in  medio  ut  propul^^  suo  condensa  coiret,  ^ 
tam  magis  expressus  salsus  de  corpore  sudor 
augebat  mare  manando  camposque  natantis," 
et  tanto  magigudlla^fojas  elabsa  volabant 
corporarrnulta  vaporis  et  aeris  altaque  caeli 
densebapt  procul  a terris  fulgentia  templa, 
sidebant  campi,  crescebant  montibus  altis 
" ascensus ; neque  enim  poterant  subsidere  saxa 
nec  pariter  tantundem  omnes  succumbere  partis. 

Sic  igitur  terrae  concreto  corpore  pondus 
constitit  atque  omnis  mundi  quasi  limus  in  imum 
confluxit  gravis  et  subsedit  funditus  ut  faex; 
inde  mare  inde  aer  inde  aether  ignifer  ipse 
corporibus  liquidis  sunt  omnia  pura  relicta, 
et  leviora  aliis  alia,  et  liqui^ssimus  aether 
atque  levissimus  aerias  super  influit  auras, 
nec  liquidum  corpus  turbantibus  aeris  auris 
commiscet;  sinit  haec  violentis  omnia  verti 
turbinibus,  sinit  incertis  turbare  procellis; 
ipse  suos  ignis  certo  fert  impete  labens. 
nam  modice  fluere  atque  uno. posse  aethera  nisu 

significat  Pontos,  mare  certo  quod  fluit  aestu 
unum  labejidi  conservans  usque  tenorem. 

[Motibus  astrorum  nunc  quae  sit  causa  canamus, 
principio  magnus  caeli  si  vortitur  orbis,  510 

ex  utraque  polum  parti  premere  aera  nobis 
dicendum  est  extraque  tenere  et  claudere  utrimque; 
inde  alium  supra  fluere  atque  intendere  eodem 
quo  volvenda  micant  aeterni  sidera  mundi; 
aut  alium  supter,  contra  qui  subvehat  orbem,  515 
ut  fluvios  versare  > rotas  atque  haustra  videmus, 
est  etiam  quoque  uti  possit  caelum  omne  manere 
in  statione,  tamen  cum  lucida  signa  ferantur ; , 
sive  quod  inclusi  rapidi  sunt  aetheris  aestus 
quaerentesque  viam  circum  versantur  et  ignes  520 
passim  per  caeli  volvunt  immania  templa; 
sive  aliunde  fluens  alicunde  extmsecus  aer 
versat  agens  ignis;  sive  ipsi  serpere  possunt  v 
quo  cuiusque  cibus  vocat  atque  invitat  euntis, 
flammea  per  caelum  pasbentis  corpora  passim.  525 
nam  quid  in  hoc  mundo  sit  eorum  ponere  certum 
difficile  est;  sed  quid  possit  fiatque  per  omne 
in  variis  mundis  varia  ratione  creatis, 
id  doceo  plurisque  sequor  disponere  causas,  \ 
niotibus  astrorum  quae  possint  esse  per  omne;  530 
e quibus  una  tamen  sit  in  hoc  quoque  causa  necessest 
quae  vegeat  motum  signis;  sed  quae  sit  earum 
praecipere  hautquaquamst  pedetemtim  progredientis.] 

Terraque  ut  in  media  mundi  regione  quiescat, 
evanescere  paulatim  et  decrescere  pondus  535 

convenit,  atque  aliam  naturam  supter  habere 
ex  ineunte  aevo  coniunctam  atque  uniter  aptam 
partibus  aeriis  mundi  quibus  insita  vivit, 
propterea  non  est  oneri  neque  deprimit  auras; 
ut  sua  cuique  homini  nullo  sunt  pondere  membra  540 
nec  caput  est  oneri  collo  nec  denique  totum 
corporis  in  pedibus  pondus  sentimus  inesse; 
at  quaecumque  foris  veniunt  inpostaque  nobis 
pondera  sunt  laedunt,  permulto  saepe  minora, 
usque  adeo  magni  refert  quid  quaeque  sueat  res.  545 
sic  igitur  tellus  non  est  aliena  repente 

allata  atque  auris  aliunde  obiecta  alienis, 
sed  pariter  prima  concepta  ab  origine  mundi 
certaque  pars  eius,  quasi  nobis  membra  videntur, 
praeterea  grandi  tonitru  concussa  repente  550 

terra  supra  quae  se  sunt  concutit  omnia  motu; 
quod  facere  liaut  ulla  posset  ratione,  nisi  esset 
partibus  aeriis  mundi  caeloque  revincta, 
nam  communibus  inter  se  radicibus  haerent 
ex  ineunte  aevo  coniuncta  atque  uniter  apta.  555 

nonne  vides  etiam  quam  magno  pondere  nobis 
sustineat  corpus  tenuissima  vis  animai 
propterea  quia  tam  coniuncta  atque  uniter  apta  est? 
denique  iam  saltu  pernici  tollere  corpus 
quid  potis  est  nisi  vis  animi  quae  membra  gubernat  ? 560 

iamne  vides  quantum  tenuis  natura  valere  * 

possit,  ubi  est  coniuncta  gravi  cum  corpore,  ut  aer 
coniunctus  terris  et  nobis  est  animi  vis  ? 

• Nec  nimio  solis  maior  rota  nec  minor  ardor 
esse  potest,  nostris  quam  sensibus  esse  videtur.  565 
nam  quibus  e spatiis  cumque  ignes  lumina  possunt 
adicere  et  calidiim  membris  adflare  vkporem,^ 
nil  illa  his  intervallis  de  corpore  libant  ‘ 
flammarum,  nil  ad  speciem  est  contractior  ignis. 

573  proinde,  calor  quoniam  solis  lumenque  profusum  570 
570  perveniunt  nostros  ad  sensus  et  loca  mulcent, 
forma  quoque  hinc  solis  debet  filum  que  videri,  VT 
v572  nil  adeo  ut  possis  plus  aut  minus  addere,  vere.  ^ 

575  lunaque  sive  no^o  fertur  loca  lumine  lustrans  675 
sive  suam  proprio  iactat  de  corpore  lucem,  y 
quidquid  id  est,  nilo  fertur  maiore  figura 
quam,  nostris  oculis  qua  cernimus,  esse  videtur, 
nam  prius  omnia,  quae  longe  semota  tuemur 
aera  per  multum,  specie  confusa  videntur  580 

quam  minui  filum,  qua  propter  luna  necesse  est, 
quandoquidem  claram  speciem  certamque  figuram 
praebet,  ut  est  oris  extremis  cumque  notata 
quantaque  quantast  hinc  nobis  videatur  in  alto, 
postremo  quoscumque  vides  hinc  aetheris  ignes;  585 
quandoquidem  quoscumque  in  terris  cernimus  ignes, 
dum  tre^nor  est  clarus,  dum  cernitur  ardor  eorum. 

perparvom  quiddam  interdum  mutare  videtur 
alteram  utram  in  partem  filum,  quo  longius  absunt; 

594  scire  licet  perquam  pauxillo  posse  minores  590 

esse  vel  exigua  maioris  parte  brevique. 

590  Illud  item  non  est  mirandum,  qua  ratione 

tantulus  ille  queat  tantum  sol  mittere  lumen,  a)  ^ ^ ^ 
quod  maria  ac  terras  omnis  caelumque  rigando  1 
compleat  et  calido  perfundat  cunQta  vapore.  595 

597  nam  licet  hinc  mun^i  gaf efactum  totius  unum 
largifluum  fontem  scdler^  atqqq  erumpere  lumen, 
ex  omni  mundo  quia  sic  elemeiita  vaporis 
undique  conveniunt  et  sic  coniectus  eorum  eoo 

confluit,  ex  uno  capite  hic  ut  profluat  ardor, 
nonne  vides  etiam  quam  late  parvus  aquai 
prata  riget  fons  interdum  campisque  redundet?^ 
est  etiam  quoque  uti  non  magno  solis  ab  igni 
aera  percipiat  calidis  fervoribus  ardor,  605 

opportunus  ita  est  si  forte  et  idoneus  aer, 
ut  queat  accendi  parvis  ardoribus  ictus ; 
quod  genus  interdum  segetes  stipulamque  videmus 
accedere  ex  una  scintilla  incendia  passim. 
forsitan  et  rosea  sol  alte  lampade  lucens  6io 

possideat  multum  caecis  fervoribus  ignem 
circum  se,  nullo  qui  sit  fulgore  notatus, 
aestifer  ut  tantum  radiorum  exaugeat  ictum. 

\Nec  ratio  solis  simplex  et  certa  patescit, 
quo  pacto  aestivis  e partibus  aegocerotis  6i5 

brumalis  adeat  flexus  atque  inde  revertens 
cancri  se  ut  vertat  metas  ad  solstitialis, 
lunaque  mensibus  id  spatium  videatur  obire, 
annua  sol  in  quo  consumit  tempora  cursu, 
non,  incinam,  simplex  his  rebus  reddita  causast.  620 
nam  fieri  vel  cum  primis  id  posse  videtur, 

Democriti  quod  sancta  viri  sententia  ponit, 
quanto  quaeque  magis  sint  terram  sidera  propter, 
tanto  posse  minus  cum  caeli  turbine  ferri, 
evanescere  enim  rapidas  illius  et  acris  625 

imminui  supter  viris,  ideoque  relinqui 
paulatim  solem  cum  posterioribu’  signis, 
inferior  multo  quod  sit  quam  fervida  signa. 

et  magis  hoc  lunam:  quanto  demissior  eius 
cursus  abest  procul  a caelo  terrisque  propinquat,  630 
tanto  posse  minus  cum  signis  tendere  cursui n. 
flaccidiore  etenim  quanto  iam  turbine  fertur 
inferior  quam  sol,  tanto  magis  omnia  signa 
hanc  adipiscuntur  circum  praetorque  feruntur, 
propterea  fit  ut  haec  ad  signum  quodque  reverti  635 
mobilius  videatur,  ad  hanc  quia  signa  revisunt, 
fit  quoque  ut  e mundi  transversis  partibus  aer 
alternis  certo  fluere  alter  tempore  possit, 
qui  queat  aestivis  solem  detrudere  signis 
brumalis  usque  ad  flexus  gelidumque  rigorem,  640 
et  qui  reiciat  gelidis  a frigoris  umbris 
aestiferas  usque  in  partis  et  fervida  signa, 
et  ratione  pari  lunam  stellasque  putandumst, 
quae  volvunt  magnos  in  magnis  orbibus  annos, 
aeribus  posse  alternis  e partibus  ire.  645 

nonne  vides  etiam  diversis  nubila  ventis 
diversas  ire  in  partis  inferna  supernis  ? 
qui  minus  illa  queant  per  magnos  aetheris  orbis 
aestibus  inter  se  diversis  sidera  ferri? 

At  nox  obruit  ingenti  caligine  terras,  650 

aut  ubi  de  longo  cursu  sol  ultima  caeli 
impulit  atque  suos  efflavit  languidus  ignis 
concussos  itere  et  labefactos  aere  multo, 
aut  quia  sub  terras  cursum  convortere  cogit 
vis  eadem,  supra  quae  terras  pertulit  orbem.  655 

Tempore  item  certo  roseam  Matuta  per  oras 
aetheris  auroram  difiert  et  lumina  pandit, 
aut  quia  sol  idem,  sub  terras  ille  revertens, 
anticipat  caelum  radiis  accendere  temptans, 
aut  quia  conveniunt  ignes  et  semina  multa  660 

confluere  ardoris  consuerunt  tempore  certo, 
quae  faciunt  solis  nova  semper  lumina  gigni ; 
quod  genus  Idaeis  fama  est  e montibus  altis 
dispersos  ignis  orienti  lumine  cerni, 
inde  coire  globum  quasi  in  unum  et  conficere  orbem.  665 
nec  tamen  illud  in  his  rebus  mirabile  debet 
esse,  quod  haec  ignis  tam  certo  tempore  possunt 
semina  confluere  et  solis  reparare  nitorem. 

11 

multa  videmus  enim,  certo  quae  tempore  fiunt 
omnibus  in  rebus,  florescunt  tempore  certo  670 

arbusta  et  certo  dimittunt  tempore  florem, 
nec  minus  in  certo  dentes  cadere  imperat  aetas 
tempore  et  inpubem  molli  pubescere  veste 
et  pariter  mollem  malis  demittere  barbam, 
fulmina  postremo  nix  imbres  nubila  venti  675 

non  nimis  incertis  fiunt  in  partibus  anni, 
namque  ubi  sic  fuerunt  causarum  exordia  prima 
atque  ita  res  mundi  cecidere  ab  origine  prima, 
conseque  quoque  iam  redeunt  ex  ordine  certo. 

Crescere  itemque  dies  licet  et  tabescere  noctes,  680 
et  minui  luces,  cum  sumant  augmina  noctes, 
aut  quia  sol  idem  sub  terras  atque  superne 
imparibus  currens  amfractibus  aetheris  oras 
partit  et  in  partis  non  aequas  dividit  orbem, 
et  quod  ab  alterutra  detraxit  parte,  reponit  685 

eius  in  adversa  tanto  plus  parte  relatus, 
donec  ad  id  signum  caeli  pervenit,  ubi  anni 
nodus  nocturnas  exaequat  lucibus  umbras, 
nam,  medio  cursu  flatus  aquilonis  et  austri, 
distinet  aequato  caelum  discrimine  metas  ’ 690 

propter  signiferi  posituram  totius  orbis, 
annua  sol  in  quo  concludit  tempora  serpens", 
obliquo  terras  et  caelum  lumine  lustrans, 
ut  ratio  declarat  eorum  qui  loca  caeli 
omnia  dispositis  signis  ornata  notarunt.  695 

aut  quia  crassior  est  certis  in  partibus  aer, 
sub  terris  ideo  tremulum  iubar  haesitat  ignis 
nec  penetrare  potest  facile  atque  emergere  ad  ortus, 
propterea  noctes  hiberno  tempore  longae 
cessant,  dum  veniat  radiatum  insigne  diei.  700 

aut  etiam,  quia  sic  alternis  partibus  anni 
tardius  et  citius  consuerunt  confluere  ignes 
qui  faciunt  solem  certa  desurgere  parte, 
propterea  fit  uti  videantur  dicere  verum 


Luna  potest  solis  radiis  percussa  nitere  705 

inque  dies  magis  id  lumen  convertere  nobis 
ad  speciem,  quantum  solis  secedit  ab  orbi, 

donique  eum  contra  pleno  bene  lumine  fulsit 
atque  oriens  obitus  eius  super  edita  vidit; 
inde  minutatim  retro  quasi  condere  lumen  710 

debet  item,  quanto  propius  iam  solis  ad  ignem 
labitur  ex  alia  signorum  parte  per  orbem; 
ut  faciunt,  lunam  qui  fingunt  esse  pilai 
consimilem  cursusque  viam  sub  sole  tenere, 
est  etiam  quare  proprio  cum  lumine  possit  715 

volvier  et  varias  splendoris  reddere  formas, 
corpus  enim  licet  esse  aliud  quod  fertur  et  una 
labitur  omnimodis  occursans  officiensque 
nec  potis  est  cerni,  quia  cassum  lumine  fertur, 
versarique  potest,  globus  ut,  si  forte,  pilai  720 

dimidia  ex  parti  candenti  lumine  tinctus, 
versandoque  globum  variantis  edere  formas, 
donique  eam  partem,  quaecumque  est  ignibus  aucta, 
ad  speciem  vertit  nobis  oculosque  patentis ; 
inde  minutatim  retro  contorquet  et  aufert  725 

luciferam  partem  glomeraminis  atque  pilai ; 
ut  Babylonica  Chaldaeum  doctrina  refutans 
astrologorum  artem  contra  convincere  tendit, 
proinde  quasi  id  fieri  nequeat  quod  pugnat  uterque 
aut  minus  hoc  illo  sit  cur  amplectier  ausis.  730 

denique  cur  nequeat  semper  nova  luna  creari 
ordine  formarum  certo  certisque  figuris 
inque  dies  privos  aborisci  quaeque  creata 
atque  alia  illius  reparari  in  parte  locoque, 
difficilest  ratione  docere  et  vincere  verbis,  735 

ordine  cum  possint  tam  certo  multa  creari, 
it  ver  et  Yenus,  et  veris  praenuntius  ante 
pennatus  graditur  zephyrus,  vestigia  propter 
Flora  quibus  mater  praespargens  ante  viai  ' 
cuncta  coloribus  egregiis  et  odoribus  opplet.  740 

inde  loci  sequitur  calor  aridus  et  comes  una 
pulverulenta  Ceres  et  etesia  flabra  aquilonum, 
inde  autumnus  adit,  graditur  simul  Euhius  Euan, 
inde  aliae  tempestates  ventique  secuntur, 
altitonans  Volturnus  et  auster  fulmine  pollens.  745 
tandem  bruma  nives  adfert  pigrumque  rigorem, 
prodit  hiemps,  sequitur  crepitans  hanc  dentibus  algor. 

quo  mimis  est  mirum  si  certo  tempore  luna 
gignitur  et  certo  deletur  tempore  rusus, 
cum  fieri  possint  tam  certo  . tempore  multa.  750 

Solis  item  quoque  defectus  lunaeque  latebras 
pluribus  e causis  fieri  tibi  posse  putanduinst, 
nam  cur  luna  queat  terram  secludere  solis 
lumine  et  a terris  altum  caput  obstruere  ei, 
obiciens  caecum  radiis  ardentibus  orbem;  755 

tempore  eodem  aliut  facere  id  non  posse  putetur 
corpus  quod  cassum  labatur  lumine  semper] 
solque  suos  etiam  dimittere  languidus  ignis 
tempore  cur  certo  nequeat  recreareque  lumen, 
cum  loca  praeteriit  flammis  infesta  per  auras,  760 
quae  faciunt  ignis  interstingui  atque  perire  ? 
et  cur  terra  queat  lunam  spoliare  vicissim 
lumine  et  oppressum  solem  super  ipsa  tenere, 
menstrua  dum  rigidas  coni  perlabitur  umbras; 
tempore  eodem  aliut  nequeat  succurrere  lunae  765 
corpus  vel  supra  solis  perlabier  orbem, 
quod  radios  interrumpat  lumenque  profusum? 
et  tamen  ipsa  suo  si  fulget  luna  nitore, 
cur  nequeat  certa  mundi  languescere  parte, 
dum  loca  luminibus  propriis  inimica  per  exit?  770 
Quod  superest,  quoniam  magni  per  caerula  mundi 
qua  fieri  quicquid  posset  ratione  resolvi, 
solis  uti  varios  cursus  lunaeque  meatus 
noscere  possemus  quae  vis  et  causa  cieret,  775 

quove  modo  possent  offecto  lumine  obire 
et  neque  opinantis  tenebris  obducere  terras, 
cum  quasi  conivent  et  aperto  lumine  rursum 
omnia  convisunt  clara  loca  candida  luce, 
nunc  redeo  ad  mundi  novitatem  et  mollia  terrae  780 
arva,  novo  fetu  quid  primum  in  luminis  oras 
tollere  et  incertis  crerint  committere  ventis. 

Principio  genus  herbarum  viridemque  nitorem 
terra  dedit  circum  collis  camposque  per  omnis, 
florida  fulserunt  viridanti  prata  colore,  785 

arboribusque  datumst  variis  exinde  per  auras 
crescendi  magnum  inmissis  certamen  habenis, 
ut  pluma  atque  pili  primum  saetaeque  creantur 

quadri  pedum  membris  et  corpore  pennipotentum, 
sic  nova  tum  tellus  herbas  virgultaque  primum  790 
sustulit,  inde  loci  mortalia  saecla  creavit 
multd  modis  multis  varia  ratione  coorta, 
nam  neque  de  caelo  cecidisse  animalia  possunt 
nec  terrestria  de  salsis  exisse  lacunis, 
linquitur  ut  merito  maternum  nomen  adepta  795 

terra  sit,  e terra  quoniam  sunt  cuncta  creata, 
multaque  nunc  etiam  existunt  animalia  terris 
imbribus  et  calido  solis  concreta  vapore; 
quo  minus  est  mirum  si  tum  su^t  plura  coorta 
et  maiora,  nova  tellure  atque  aethere  adulta.  soo 
principio  genus  alituum  variaeque  volucres 
ova  relinquebant  exclusae  tempore  verno, 
folliculos  ut  nunc  teretis  aestate  cicadae 
lincunt  sponte  sua  victum  vitamque  petentes, 
tum  tibi  terra  dedit  primum  mortalia  saecla.  805 

multus  enim  calor  atque  umor  superabat  in  arvis, 
hoc  ubi  quaeque  loci  regio  opportuna  dabatur, 
crescebant  uteri  terram  radicibus  apti; 
quos  ubi  tempore  maturo  patefecerat  aestus 
infantum  fugiens  umorem  aurasque  petessens,  sio 
convertebat  ibi  natura  foramina  terrae 
et  sucum  venis  cogebat  fundere  apertis 
consimilem  lactis,  sicut  nunc  femina  quaeque 
cum  peperit,  dulci  repletur  lacte,  quod  omnis 
impetus  in  mammas  convertitur  ille  alimenti.  sis 
terra  cibum  pueris,  vestem  vapor,  herba  cubile 
praebebat  multa  et  molli  lanugine  abundans.  ^ 
at  novitas  mundi  nec  frigora  dUra  ciebat 
nec  nimios  aestus  nec  magnis  viribus  auras, 
omnia  enim  pariter  crescunt  et  robora  sumunt.  820 
Quare  etiam  atque  etiam  maternum  nomen  adepta 
terra  tenet  merito,  quoniam  genus  ipsa  creavit 
humanum  atque  animal  prope  certo  tempore  fudit 
omne  (piod  in  magnis  bacchatur  montibu’  passim, 
aeriasque  simul  volucres  variantibu’  formis.  825 

sed  quia  finem  aliquam  pariendi  debet  habere, 
destitit,  ut  mulier  spatio  defessa  vetusto, 
mutat  enim  mundi  naturam  totius  aetas 

ex  alioque  alius  status  excipere  omnia  debet, 
nec  manet  ulla  sui  similis  res:  omnia  migrant,  830 
omnia  commutat  natura  et  vertere  cogit, 
namque  aliut  putrescit  et  aevo  debile  languet,  ^ 
porro  aliut  clarescit  et  e contemptibus  exit, 
sic  igitur  mundi  naturam  totius  aetas 
muta^j^ex^  ajio  terram  status  excipit  alter,  835^, 

quod  pote  ^ uti  nequeat,  possit  quod  non  tulit  ante. 

Multaqiie  tum  telius  etiam  portenta  creare 
conatast  mira  facie  membrisque  coorta, 
androgynum,  interutraque  nec  utrum,  utrimque  remotum, 
orba  pedum  partim,  manuum  viduata  vicissim,  840 
muta  sine  ore  etiam,  sine  voltu  caeca  reperta, 
vinctaque  membrorum  per  totum  corpus  adhaesu, 
nec  facere  ut  possent  quicquam  nec  cedere  quoquam 
nec  vitare  malum  nec  sumere  quod  foret  usus, 
cetera  de  genere  hoc  monstra  ac  portenta  creabat,  845 
nequiquam,  quoniam  natura  absterruit  auctum 
nec  potuere  cupitum  aetatis  tangere  florem 
nec  reperire  cibum  nec  iungi  per  Yeneris  res. 
multa  videmus  enim  rebus  concurrere  debere, 
ut  propagando  possint  procudere  saecla ; 850 

pabula  primum  ut  sint,  genitalia  deinde  per  artus 
semina  qua  possint  membris  manare  remissa; 
feminaque  ut  maribus  coniungi  possit,  habere 
mutua  qui  mutent  inter  se  gaudia  uterque. 

Multaque  tum  interiisse  animantum  saecla  necessest  855 
nec  potuisse  propagando  procudere  prolem, 
nam  quaecumque  vides  vesci  vitalibus  auris, 
aut  dolus  aut  virtus  aut  denique  mobilitas  est 
ex  ineunte  aevo  genus  id  tutata  reservans, 
multaque  sunt,  nobis  ex  utilitate  sua  quae  8G0 

commendata  manent,  tutelae  tradita  nostrae, 
principio  genus  acre  leonum  saevaque  saecla 
tutatast  virtus,  volpes  dolus  et  fuga  cervos, 
at  levisomna  canum  fido  cum  pectore  corda 
et  genus  omne  quod  est  veterino  semine  partum  865 
lanigeraeque  simul  pecudes  et  bucera  saecla 
omnia  sunt  hominum  tutelae  tradita,  Memmi, 
nam  cupide  fugere  feras  pacenupe  secuta 


143 


V 

sunt  et  larga  suo  sine  pabula  parta  labore, 
quae  damus  utilitatis  eorum  praemia  causa.  870 

at  quis  nil  horum  tribuit  natura,  nec  ipsa 
sponte  sua  possent  ut  vivere  nec  dare  nobis 
utilitatem  aliquam  quare  pateremur  eorum 
praesidio  nostro  pasci  genus  esseque  tutum, 
scilicet  haec  aliis  praedae  lucroque  iacebant  875 

indupedita  suis  fatalibus  omnia  vinclis, 
donec  ad  interitum  genus  id  natura  redegit. 

Sed  neque  Centauri  fuerunt,  nec  tempore  in  ullo 
esse  queunt  duplici  natura  et  corpore  bino 
ex  alienigenis  membris  compacta,  potestas  880 

hinc  illinc  \i^que  ut  non  sat  par  esse  potissit. 
id  licet  hinc  quamvis  hebeti  cognoscere  corJe. 
principio  circum  tribus  actis  impiger  annis 
floret  ecus,  puer  hautquaquam ; nam  saepe  etiam  nunc 
ubera  mammarum  in  somnis  lactantia  quaeret.  885 
post  ubi  ecum  validae  vires  aetate  senecta 
membraque  deficiunt  fugienti  languida  vita, 
tum  demum  puero  olli  aevo  florente  iuventas 
occipit  et  molli  vestit  lanugine  malas, 
ne  forte  ex  homine  et  veterino  semine  equorum  890 
confieri  credas  Centauros  posse  neque  esse, 
aut  rabidis  canibus  succinctas  semimarinis 
corporibus  Scyllas  et  cetera  de  genere  horum, 
inter  se  quorum  discordia  membra  videmus; 
quae  neque  florescunt  pariter  nec  robora  sumunt  895 
corporibus  neque  proiciunt  aetate  senecta 
nec  simili  Venere  ardescunt  nec  moribus  unis 
conveniunt,  neque  sunt  eadem  iucunda  per  ^'tus. 
quippe  videre  licet  pinguescere  saepe  cicutae 
barbigeras  pecudes,  homini  quae  est  acre  venenum.  900 
flamma  quidem  vero  cum  corpora  fulva  leonum 
tam  soleat  torrere  atque  urere  quam  genus  omne 
visceris  in  terris  quodcumque  et  sanguinis  extet, 
qui  fieri  potuit,  triplici  cum  corpore  ut  una, 
prima  leo,  postrema  draco,  media  ipsa,  Chimaera  905 
ore  foras  acrem  flaret  de  corpore  flammam? 
quare  etiam  tellure  nova  caeloque  recenti 
talia  qui  fingit  potuisse  animalia  gigni, 

nixus  in  lioc  uno  novitatis  nomine  inani, 

inulta  licet  simili  ratione  effutiat  ore,  910 

aurea  tum  dicat  per  terras  flumina  vulgo 

fluxisse  et  gemmis  florere  arbusta  suesse  , / 

aut  hominem  tanto  membrorum  esse  impete  natum, 

trans  maria  alta  pedum  nisus  ut  ponere  posset 

et  manibus  totum  circum  se  vertere  caelum.  915 

nam  quod  multa  fuere  in  terris  semina  rerum 

tempore  quo  primum  tellus  animalia  fudit, 

nil  tamen  est  signi  mixtas  potuisse  creari 

inter  se  pecudes  compactaque  membra  animantum, 

propterea  quia  quae  de  terris  nunc  quoque  abundant  920 

herbarum  genera  ac  fruges  arbustaque  laeta 

non  tamen  inter  se  possunt  complexa  creari, 

sed  res  quaeque  suo  ritu  procedit  et  omnes 

foedere  naturae  certo  discrimina  servanff 

At  genus  humanum  multo  fuit  illud  in  arvis  925 
durius,  ut  decuit,  tellus  quod  dura  creasse  fc, 
et  maioribus  et  solidis  magis  ossibus  intus 
fundatum,  validis  aptum  per  viscera  nervis, 
nec  facile  ex  aestu  nec  frigore  quod  caperetur  ^ 
nec  novitate  cibi  nec  labi  corporis  ulla.  , 930 

multaque  per  caelum  solis  volventia  lustra 
volgivago  vitam  tractabant  more  ferarum, 
nec  robustus  erat  curvi  moderator  aratri 
quisquam,  nec  scibat  ferro  molirier  arva 
nec  nova  defodere  in  terram  virgulta  neque  altis  935 
arboribus  veteres  decidere  falcibu’  ramos, 
quod  sol  atque  imbres  dederant,  quod  terra  crearat 
sponte  sua,  satis  id  placabat  pectora  donum, 
glandiferas  inter  curabant  corpora  quercus 
plerumque;  et  quae  nunc  hiberno  tempore  cernis  940 
arbita  puniceo  fieri  matura  colore, 
plurima  tum  tellus  etiam  maiora  ferebat, 
multaque  praeterea  novitas  tum  florida  mundi 
pabula  dura  tulit,  miseris  mortalibus  ampla, 
at  sedare  sitim  fluvii  fontesque  vocabant,  , 945 

ut  nunc  montibus  e magnis  decursus  aquai 
claru’  citat  late  sitientia  saecla  ferarum, 
denique  nota  vagi  silvestria  templa  tenebant 

nympharum,  quibus  e scibant  umori’  fluenta 
lubrica  proluvie  larga  lavere  umida  saxa,  950 

umida  saxa,  super  viridi  stillantia  musco, 
et  partim  plano  scatere  atque  erumpere  campo, 
necdum  res  igni  scibant  tractare  neque  uti 
pellibus  et  spoliis  corpus  vestire  ferarum, 
sed  nemora  atque  cavos  montis  silvasque  colebant  955 
et  frutices  inter  condebant  squalida  membra 
verbera  ventorum  vitare  imbrisque  coacti, 
nec  commune  bonum  poterant  spectare  neque  ullis 
moribus  inter  se  scibant  nec  legibus  uti. 
quod  cuique  obtulerat  praedae  fortuna,  ferebat  960 
sponte  sua  sibi  quisque  valere  et  vivere  doctus, 
et  Venus  in  silvis  iungebat  corpora  amantum; 
conciliabat  enim  vel  mutua  quamque  cupido 
vel  violenta  viri  vis  atque  inpensa  libido 
vel  pretium,  glandes  atque  arbita  vel  pira  lecta.  965 
et  manuum  mira  freti  virtute  pedumque 
consectabantur  silvestria  saecla  ferarum 

975  missilibus  saxis  et  magno  pondere  clavae ; 

968  multaque  vincebant,  vitabant  pauca  latebris ; 

saetigerisque  pares  subu’  sic  silvestria  membra  970 
nuda  d^abant  terrae  nocturno  tempore  capti, 
circum  se  foliis  ac  frondibus  involventes, 
nec  plangore  diem  magno  solemque  per  agros 
quaerebant  pavidi  palantes  noctis  in  umbris, 

974  sed  taciti  respectabant  somnoque  sepulti,  975 

976  dum  rosea  face  sol  inferret  lumina  caelo. 

a parvis  quod  enim  consuerant  cernere  semper 

alterno  tenebras  et  lucem  tempore  gigni, 

non  erat  ut  fieri  posset  mirarier  umquam 

nec  diffidere  ne  terras  aeterna  teneret  980 

nox  in  perpetuum  detracto  lumine  solis. 

sed  magis  illud  erat  curae,  quod  saecla  ferarum 

infestam  miseris  faciebant  saepe  quietem. 

eiectique  domo  fugiebant  saxea  tecta 

spumigeri  suis  adventu  validive  leonis  985 

atque  intempesta  cedebant  nocte  paventes 

hospitibus  saevis  instrata  cubilia  fronde. 

Nec  nimio  tum  plus  quam  nunc  mortalia  saecla 
15 

dulcia  linquebant  labentis  lumina  vitae. 

unus  enim  tum  quisque  magis  deprensus  eorum  990 

pabula  viva  feris  praebebat,  dentibus  haustus, 

et  nemora  ac  montis  gemitu  silvasque  replebat 

viva  videns  vivo  sepeliri  viscera  busto. 

at  quos  effugium  servarat  corpore  adeso, 

posterius  tremulas  super  ulcera  taetra  tenentes  995 

palmas  horriferis  accibant  vodbus  Orcum, 

donique  eos  vita  privarant  vermina  saeva 

expertis  opis,  ignaros  quid  volnera  vellent. 

at  non  multa  virum  sub  signis  milia  ducta 

una  dies  dabat  exitio  nec  turbida  ponti  looo 

aequora  fligeb&.nt  navis  ad  saxa  virosque. 

hic  temere  in  cassum  frustra  mare  saepe  coortum 

saevibat  leviterque  minas  ponebat  inanis, 

nec  poterat  quemquam  placidi  pellacia  ponti 

subdola  pellicere  in  fraudem  ridentibus  undis.  1005 

IMPEOBA  NAVIGn  EATIO  TUM  CAECA  lACEBAT 

tum  penuria  deinde  cibi  languentia  leto 
membra  dabat,  contra  nunc  rerum  copia  mersat, 
illi  inprudentes  ipsi  sibi  saepe  venenum 
vergebant,  miptis  nunc  dant  sollertiu’  sponsi.  loiq 

Inde  casas  post  quam  ac  pellis  ignemque  pararunt, 
et  mulier  coniuncta  viro  concessit  in  unum 
conubium,  prolemque  ex  se  videre  creatam, 
tum  genus  humanum  primum  mollescere  coepit, 
ignis  enim  curavit  ut  alsia  corpora  frigus  1015 

non  ita  iam  possent  caeli  sub  tegmine  ferre, 
et  Venus  inminuit  viris  puerique  parentum  - 
blanditiis  facile  ingenium  fregere  superbum, 
tunc  et  amicitiem  coeperunt  iungere  aventes 
finitimi  inter  se  nec  laedere  nec  violari,  1020 

et  pueros  commendarunt  muliebreque  saeclum, 
vocibus  et  gestu  cum  balbe  significarent 
imbecillorum  esse  aecum  misererier  omnis, 
nec  tamen  omnimodis  poterat  concordia  gigni, 
sed  bona  magnaque  pars  servabat  foedera  caste;  1025 
aut  genus  humanum  iam  tum  foret  omne  peremptum 
nec  potuisset  adhuc  perducere  saecla  propago. 

At  varios  linguae  sonitus  natura  subegit 

mittere  et  utilitas  expressit  nomina  rerum, 
non  alia  longe  ratione  atque  ipsa  videtur  ibso 

protrahere  ad  gestum  pueros  infantia  linguae, 
cum  facit  ut  digito  quae  sint  praesentia  monstrent, 
sentit  enim  vim  quisque  suam  quoad  possit  abuti, 
cornua  nata  prius  vitulo  quam  frontibus  extent, 
illis  iratus  petit  atque  infestus  inurget.  1035 

at  catuli  pantherarum  scymnique  leonum 
unguibus  ac  pedibus  iam  tum  morsuque  repugnant, 
vix  etiam  cum  sunt  dentes  unguesque  creati, 
alituum  porro  genus  alis  omne  videmus 
fidere  et  a pinnis  tremulum  petere  auxiliatum.  ^ 1010 

proinde  putare  aliquem  tum  nomina  distribuisse 
rebus  et  inde  homines  didicisse  vocabula  prima, 
desiperest.  nam  cur  hic  posset  cuncta  notare 
vocibus  et  varios  sonitus  emittere  linguae, 
tempore  eodem  alii  facere  id  non  quisse  putentur  ? 1045 

praeterea  si  non  alii  quoque  vocibus  usi 
inter  se  fuerant,  unde  insita  notities  est 
utilitatis  et  iinde  data  est  huic  prima  potestas, 
quid  vellet  facere  ut  sciret  animoque  videret? 
cogere  item  pluris  unus  victosque  domare  1050 

non  poterat,  rerum  ut  perdiscere  nomina  vellent, 
nec  ratione  docere  ulla  suadereque  surdis, 
quid  sit  opus  facto,  facilest;  neque  enim  paterentur 
nec  ratione  ulla  sibi  ferrent  amplius  auris 
vocis  inauditos  sonitus  obtundere  frustra.  1055 

postremo  quid  in  hac  •mirabile  tantoperest  re, 
si  genus  humanum,  cui  vox  et  lingua  vigeret, 
pro  vario  sensu  varia  res  voce  notaret? 

(Mim  pecudes  mutae,  cum  denique  saecla  ferarum 
dissimilis  soleant  voces  variasque  ciere,  106O 

cum  metus  aut  dolor  est  et  cum  iam  gaudia  gliscunt, 
quippe  etenim  licet  id  rebus  cognoscere  apertis, 
inritata  canum  cum  primum  magna  Molossum 
mollia  ricta  fremunt  duros  nudantia  dentes, 
longe  alio  sonitu  rabie  restricta  minantur,  1065 

et  cum  iam  latrant  et  vocibus  omnia  complent, 
et  catulos  blande  cum  lingua  lambere  temptant 
aut  ubi  cos  iactant  pedibus  morsuque  petentes 

suspensis  teneros  imitantur  dentibus  haustus, 
longe  alio  pacto  gannitu  vocis  adulant,  1070 

et  cum  deserti  baubantur  in  aedibus  aut  cum 
plorantis  fugiunt  summisso  corpore  plagas, 
denique  non  hinnitus  item  differre  videtur, 
inter  equas  ubi  equus  florenti  aetate  iuvencus 
pinnigeri  saevit  calcaribus  ictus  amoris,  1075 

et  fremitum  patulis  ubi  naribus  edit  ad  arma, 
et  cum  sic  alias  concussis  artibus  hinnit? 
postremo  genus  alituum  variaeque  volucres, 
accipitres  atque  ossifragae  mergique  marinis 
fluctibus  in  salso  victum  vitamque  petentes,  loso 

longe  alias  alio  iaciunt  in  tempore  voces, 
et  quom  de  victu  certant  praedaeque  repugnant, 
et  partim  mutant  cum  tempestatibus  una 
raucisonos  cantus,  cornicum  ut  saecla  vetusta 
corvorumque  greges  ubi  aquam  dicuntur  et  imbris  1085 
poscere  et  interdum  ventos  aurasque  vocare, 
ergo  si  varii  sensus  animalia  cogunt, 
muta  tamen  cum  sint,  varias  emittere  voces, 
quanto  mortalis  magis  aecumst  tum  potuisse 
dissimilis  alia  atque  alia  res  voce  notare  ! 1090 

[Illud  in  his  rebus  tacitus  ne  forte  requiras, 
fulmen  detulit  in  terram  mortalibus  ignem 
primitus,  inde  omnis  flammarum  diditur  ardor, 
multa  videmus  enim  caelestibus  inlita  flammis 
fulgere,  cum  caeli  donavit  plaga  vapore.  1095 

et  ramosa  tamen  cum  ventis  pulsa  vacillans 
aestuat  in  ramos  incumbens  arboris  arbor, 
exprimitur  validis  extritus  viribus  ignis 
et  micat  interdum  flammai  fervidus  ardor, 
mutua  dum  inter  se  rami  stirpesque  teruntur.  iioo 
quorum  utrumque  dedisse  potest  mortalibus  ignem, 
inde  cibum  coquere  ac  flammae  mollire  vapore 
sol  docuit,  quoniam  mitescere  multa  videbant 
verberibus  radiorum  atque  aestu  victa  per  agros. 

Inque  dies  magis  hi  victum  vitamque  priorem  1105 
commutare  novis  monstrabant  rebus  et  igni, 
ingenio  qui  praestabant  et  corde  vigebant, 
condere  coeperunt  urbis  arcemque  locare 

praesidium  reges  ipsi  sibi  perfugiumque,  . 
et  pecus  atque  agros  divisere  atque  dedere  iiio 

pro  facie  cuiusque  et  viribus  iiigenioque; 
nam  facies  multum  valuit  viresque  vigentes, 
posterius  res  inventast  aurumque  repertum, 
quod  facile  et  validis  et  pulchris  dempsit  honorem 
divitioris  enim  sectam  plerumque  secuntur  1115 

quamlubet  et  fortes  et  pulchro  corpore  creti, 
quod  siquis  vera  vitam  ratione  gubernet, 
divitiae  grandes  homini  sunt  vivere  parce 
aequo  animo ; neque  enim  est  umquam  penuria  parvi, 
at  claros  homines  voluerunt  se  atque  potentes,  1120 
ut  fundamento  stabili  fortuna  maneret 
et  placidam  possent  opulenti  degere  vitam, 
nequiquam,  quoniam  ad  summum  succedere  honorem 
certantes  iter  infestum  fecere  viai, 
et  tamen  e summo,  quasi  fulmen,  deicit  ictos  1125 
invidia  interdum  contemptim  in  Tartara  taetra; 

1131  invidia  quoniam,  ceu  fulmine,  summa  vaporant 
plerumque  et  quae  sunt  aliis  magis  edita  cumque; 

1137  ut  satius  multo  iam  sit  parere  quietum 

quam  regere  imperio  res  velle  et  regna  tenere.  ii30 
proinde  sine  in  cassum  defessi  sanguine  sudent, 
angustum  per  iter  luctantes  ambitionis; 

1133  quandoquidem  sapiunt  alieno  ex  ore  petuntque 
res  ex  auditis  potius  quam  sensibus  ipsis, 
nec  magis  id  nunc  est  neque  erit  mox  quam  fuit  ante.  ii35 
Ergo  regibus  occisis  subversa  iacebat 
. pristina  maiestas  soliorum  et  sceptra  superba, 

\n  et  capitis  summi  praeclarum  insigne  cruentum 
sub  pedibus  vulgi  magnum  lugebat  honorem; 
jr\  nam  cupide  conculcatur  nimis  ante  metutum.  1140 
res  itaque  ad  summam  faecem  turbasque  redibat, 
imperium  sibi  cum  ac  summatum  quisque  petebat, 
i inde  magistratum  partim  docuere  creare 
i iuraque  constituere,  ut  vellent  legibus  uti. 

\ nam  genus  humanum,  defessum  vi  colere  aevom,  1145 
P ex  inimicitiis  languebat;  quo  magis  ipsum 
l sponte  sua  cecidit  sub  leges  artaque  iura. 

^ acrius  ex  ira  quod  enim  se  quisque  parabat 

ulcisci  quam  nunc  concessumst  legibus  aequis, 
hanc  ob  rem  est  homines  pertaesum  vi  colere  aevom.  1150 
inde  metus  maculat  poenarum  praemia  vitae, 
circuniretit  enim  vis  atque  iniuria  quemque 
atque,  unde  exortast,  ad  eum  plerumque  revertit, 
nec  facilest  placidam  ac  pacatam  degere  vitam 
qui  violat  factis  communia  foedera  pacis.  1155 

etsi  fallit  enim  divom  genus  humanumque, 
perpetuo  tamen  id  fore  clam  diffidere  debet; 
quippe  ubi  se  multi  per  somnia  saepe  loquentes 
aut  morbo  delirantes  protraxe  ferantur 
et  celata  mala  in  medium  et  peccata  dedisse.]  1160 
JN^unc  quae  causa  deum  per  magnas  numina  gentis 
pervulgarit  et  ararum  compleverit  urbis 
suscipiendaque  curarit  sollemnia  sacra, 
quae  nunc  in  magnis  florent  sacra  rebu’  locisque, 
unde  etiam  nunc  est  mortalibus  insitus  horror  ii65 
qui  delubra  deum  nova  toto  suscitat  orbi 
terrarum  et  festis  cogit  celebrare  diebus, 
non  ita  difficilest  rationem  reddere  verbis, 
quippe  etenim  iam  tum  divom  mortalia  saecla 
egregias  animo  facies  vigilante  videbant  1170 

et  magis  in  somnis  mirando  corporis  auctu/y^ 
his  igitur  sensum  tribuebant  propterea  quod 
membra  movere  videbantur  vocesque  superbas 
mittere  pro  facie  praeclara  et  viribus  amplis, 
aeternamque  dabant  vitam,  quia  semper  eorum  1175 
subpeditabatur  facies  et  forma  manebat, 
et  tamen  omnino  quod  tantis  viribus  auctos 
non  temere  ulla  vi  convinci  posse  putabant, 
fortunisque  ideo  longe  praestare  putabant, 
quod  mortis  timor  haut  quemquam  vexaret  eorum,  iiso 
et  simul  in  somnis  quia  multa  et  mira  videbant 
efficere  et  nullum  capere  ipsos  inde  laborem, 
praeterea  caeli  rationes  ordine  certo 
et  varia  annorum  cernebant  tempora  verti 
nec  poterant  quibus  id  fieret  cognoscere  causis.  1185 
ergo  perfugium  sibi  habebant  omnia  divis 
tradere  et  illorum  nutu  facere  omnia  flecti, 
in  caeloque  deum  sedes  et  templa  locarunt, 

per  caelum  volvi  quia  nox  et  luna  videtur, 
luna  dies  et  nox  et  noctis  signa  severa  1190 

nocti  vagaeque  faces  caeli  flammae  que  volantes, 
nubila  sol  imbres  nix  venti  fulmina  grando 
et  rapidi  fremitus  et  murmura  magna  minarum. 

0 genus  infelix  humanum,  talia  divis 
cum  tribuit  facta  atque  iras  adiunxit  acerbas!  1195 
quantos  tum  gemitus  ipsi  sibi,  quantaque  nobis 
volnera,  quas  lacrimas  peperere  minoribu’  nostris! 
nec  pietas  ullast  velatum  saepe  videri 
vertier  ad  lapidem  atque  omnis  accedere  ad  aras 
nec  procumbere  humi  prostratum  et  pandere  palmas  1200 
ante  deum  delubra  nec  aras  sanguine  multo 
spargere  quadrupedum  necTvbtis  liectere  vota, 
sed  mage  pacata  posse  omnia  mente  tueri, 
nam  cum  suspicimus  magni  caelestia  mundi 
templa,  super  stellisque  micantibus  aethera  fixum,  1205 
et  venit  in  mentem  solis  lunaeque  viarum, 
tunc  aliis  oppressa  malis  in  pectora  cura  aO/' 
illa  quoque  expergefactum  caput  erigere  infit, 
nequae  forte  deum  nobis  inmensa  potestas 
sit,  vario  motu  quae  candida  sidera  verset.  1210 

temptat  enim  dubiam  mentem  rationis  egestas, 
ecquaenam  fuerit  mundi  genitalis  origo, 

^t  simul  ecquae  sit  finis,  quoad  moenia  mundi 
solficiti^’ motus  hunc  possint  ferre  laborem, 
an  divinitus  aeterna  donata  salute  1215 

perpetuo  possint  aevi  labentia  tractu 
inmensi  validas  aevi  contemnere  viris, 
praeterea  cui  non  animus  formidine  divum 
contrahitur,  cui  non  correpunt  membra  pavore, 
fulminis  horribili  cum  plaga  torrida  tellus  1220 

contremit  et  magnum  percurrunt  murmura  caelum? 
non  populi  gentesque  tremunt,  regesque  superbi 
corripiunt  divum  percussi  membra  timore, 
nequid  ob  admissum  foede  dictumve  superbe 
poenarmn  grave  sit  solvendi  tempus  adultum?  1225 
summa  etiam  cum  vis  violenti  per  mare  venti 
induperatorem  classis  super  aequora  verrit 
cum  validis  pariter  legionibus  atque  elephantis, 

non  divom  pacem  votis  adit  ac  prece  quaesit 
ventorum  pavidus  paces  animasque  secundas,  1230 
nequiquam,  quoniam  violento  turbine  saepe 
correptus  nilo  fertur  minus  ad  vada  letii 
usque  adeo  res  humanas  vis  abdita  quaedam 
opterit  et  pulchros  fascis  saevasque  secures 
proculcare  ac  ludibrio  sibi  habere  videtur.  1235 

denique  sub  pedibus  tellus  cum  tota  vacillat 
concussaeque  cadunt  urbes  dubiaeque  minantur, 
quid  mirum  si  se  temnunt  mortalia  saecla 
atque  potestatis  magnas  mirasque  relinqunt 
in  rebus  viris  divum,  quae  cuncta  gubernent?  1240 
Quod  vsuperest,  aes  atque  aurum  ferrumque  repertumst 
et  simul  argenti  pondus  plumbique  potestas, 
ignis  ubi  ingentis  silvas  ardore  cremarat 
montibus  in  magnis,  seu  caeli  fulmine  misso, 
sive  quod  inter  se  bellum  silvestre  gerentes  1246 

hostibus  intulerant  ignem  formidinis  ergo, 
sive  quod  inducti  terrae  bonitate  volebant 
pandere  agros  pinguis  et  pascua  reddere  rura, 
sive  feras  interficere  et  ditescere  praeda, 
nam  fovea  atque  igni  prius  est  venarier  ortum  1250 
quam  saepire  plagis  saltum  canibusque  ciere, 
quidquid  id  est,  quacumque  e causa  flammeus  ardor 
horribili  sonitu  silvas  exederat  altis 
ab  radicibus  et  terram  percoxerat  igni, 
manabat  venis  ferventibus  in  loca  terrae  1255 

concava  conveniens  argenti  rivus  et  auri, 
aeris  item  et  plumbi,  quae  cum  concreta  videbant 
posterius  claro  in  terra  splendere  colore, 
tollebant  nitido  capti  levique  lepore, 
et  simili  formata  videbant  esse  figura  126O 

atque  lacunarum  fuerant  vestigia  cuique, 
tum  penetrabat  eos  posse  haec  liquefacta  calore 
quamlibet  in  formam  et  faciem  decurrere  rerum 
et  prorsum  quamvis  in  acuta  ac  tenvia  posse 
mucronum  duci  fastigia  procudendp,  1265 

ut  sibi  tela  d^fent,'  silvasque  ut  caedere  possent  , 
materiemque  dolare  et  levia  radere  tigna 
et  terebrare  etiam  ac  pertundere  perque  forare. 

nec  minus  argento  facere  haec  aiiroque  parabant 
quam  validi  primum  violentis  viribus  aeris,  1270 

nequiquam,  quoniam  cedebat  victa  potestas 
nec  poterat  pariter  durum  sufferre  laboreip. 
tum  fuit  in  pretio  magis  aes  aurumque^^iacebat 
propter  inutilitatem  hebeti  mucrone  retusum, 
nunc  iacet  aes,  aurum  in  summum  successit  honorem.  1275 
sic  volvenda  aetas  commutat  tempora  rerum, 
quod  fuit  in  pretio,  fit  nullo  denique  honore; 
porro  aliut  succedit  et  e contemptibus  exit 
inque  dies  magis  adpetitur  fioretque  repertum 
laudibus  et  miro  est  mortalis  inter  honore.  1280 

ISTunc  tibi  quo  pacto  ferri  natura  reperta 
sit  facilest  ipsi  per  te  cognoscere,  Memmi, 
arma  antiqua  manus  ungues  dentesque  fuerunt 
et  lapides  et  item  silvarum  fragmina  rami, 
et  flamma  atque  ignes,  postquam  sunt  cognita  primum.  1285 
posterius  ferri  vis  est  aerisque  reperta, 
et  prior  aeris  erat  quam  ferri  cognitus  usus, 
quo  facilis  magis  est  natura  et  copia  maior, 
aere  solum  terrae  tractabant,  aereque  belli 
miscebant  fluctus  et  vulnera  vasta  serebant  1290 

et  pecus  atque  agros  adimebant  nam  facile  ollis 
omnia  cedebant  armatis  nuda  et  inerma, 
inde  minutatim  processit  ferreus  ensis 
versaque  in  obprobium  species  est  falcis  ahenae, 
et  ferro  coepere  solum  proscindere  terrae  1295 

exaequataque  sunt  creperi  certamina  belli, 
et  prius  est  armatum  in  equi  conscendere  costas 
et,  moderarier  hunc  frenis  dextraque  vigere 
quam  biiugo  curru  belli  temptare  pericla, 
et  biiugos  prius  est  quam  bis  coniungere  binos  1300 
et  quam  falciferos  armatum  escendere  currus, 
inde  boves  /^^cas  turrito  corpore,  taetras, 
anguimanus,  belli  docuerunt  volnera  Poeni 
sufferre  et  magnas  Martis  turbare  catervas, 
sic  alid  ex  alio  peperit  discordia  tristis,  1305 

horribile  humanis  quod  gentibus  esset  in  armis, 
inque  dies  belli  terroribus  addidit  augmen. 

Temptarunt  etiam  tauros  in  moenere  belli 

expertique  sues  saevos  sunt  mittere  in  hostis, 
et  validos  partim  prae  se  misere  leones  1310 

cum  doctoribus  armatis  saevisque  magistris 
qui  moderarier  his  possent  vinclisque  tenere, 
nequiquam,  quoniam  permixta  caede  calentes 
turbabant  saevi  nullo  discrimine  turmas, 

TERRIFICAS  CAPITUM  QUATIENTES  UNDIQUE  CRISTAS  1315 

nec  poterant  equites  fremitu  perterrita  equorum 
pectora  mulcere  et  frenis  convertere  in  hostis, 
inritata  leae  iaciebant  corpora  saltu 
undique  et  adversum  venientibus  ora  petebant 
et  nec  opinantis  a tergo  deripiebant  1320 

deplexaeque  dabant  in  terram  volnere  victos, 
morsibus  adfixae  validis  atque  unguibus  uncis, 
iactabantque  suos  tauri  pedibusque  terebant 
et  latera  ac  ventres  hauribant  supter  equorum 
cornibus  et  terram  minitanti  fronte  ruebant.  1325 
et  validis  socios  caedebant  dentibus  apri 
tela  infracta  suo  tinguentes  sanguine  saevi, 

IN  SE  FRACTA  SUO  TINGUENTES  SANGUINE  TELA 

permixtasque  dabant  equitum  peditumque  ruinas, 
nam  transversa  feros  exibant  dentis  adactus  1330 

iumenta  aut  pedibus  ventos  erecta  petebant, 
nequiquam,  quoniam  ab  nervis  succisa  videres 
concidere  atque  gravi  terram  consternere  casu, 
siquos  ante  domi  domitos  satis  esse  putabant, 
effervescere  cernebant  in  rebus  agundis  1335 

volneribus  clamore,  fuga , terrore  tumultu, 
nec  poterant  ullam  partem  redducere  eorum; 
diffugiebat  enim  varium  genus  omne  ferarum; 
ut  nunc  saepe  boves  iucae  ferro  male  mactae 
diffugiunt,  fera  fata  suis  cum  multa  dedere.  1340 

SI  FUIT  UT  FACERENT  SED  VIX  ADDUCOR  UT  ANTE 

NON  QUIERINT  ANIMO  PRAESENTIRE  ATQUE  VIDERE 

QUAM  COMMUNE  MALUM  FIERET  FOEDUMQUE  FUTURUM 

ET  MAGIS  ID  POSSIS  FACTUM  CONTENDERE  IN  OMNI 

IN  VARIIS  MUNDIS  VARIA  RATIONE  CREATIS  1345 

QUAM  CERTO  ATQUE  UNO  TERRARUM  QUOLIBET  ORBI 

sed  facere  id  non  tam  vincendi  spe  voluerunt, 
quam  dare  quod  gemerent  hostes,  ipsique  perire, 
qui  numero  diffidebant  armisque  vacabant. 

Nexilis  ante  fuit  vestis  quam  textile  tegmen.  1350 
textile  post  ferrumst,  quia  ferro  tela  paratur, 
i I i nec  ratione  alia  possunt  tam  levia  gigni 
P 'insilia  ac  fusi  radii  scapique  sonantes. 
et  facere  ante  viros  lafiam  natura  coegit 
quam  muliebre  genus ; nam  longe  praestat  in  arte  1355 
et  sollertius  est  multo  genus  omne  virile; 
agricolae  donec  vitio  vertere  severi, 
ut  muliebribus  id  manibus  concedere  vellent 
atque  ipsi  pariter  durum  sufferre  laborem 
atque  opere  in  duro  durarent  membra  manusque.  1360 
At  specimen  sationis  et  insitionis  origo  v 
ipsa  fuit  rerum  primum  natura  creatrix, 
arboribus  quoniam  bacae  glandesque  caducae 
tempestiva  dabant  pullorum  examina  supter; 
unde  etiam  libitumst  stirpis  committere  ramis  1365 
et  nova  defodere  in  terram  virgulta  per  agros, 
inde  aliam  atque  aliam  culturam  dulcis  agelli 
temptabant  fructusque  feros  mansuescere  terram 
cernebant  indulgendo  blandeque  colendo, 
inque  dies  magis  in  montem  succedere  silvds  1370 
cogebant  infraque  locum  concedere  cultis, 
prata  lacus  rivos  segetes  vinetaque  laeta 
collibus  et  campis  ut  haberent,  atque  olearum 
caerula  distinguens  inter  plaga  currere  posset 
per  tumulos  et  convallis  camposque  profusa  ; 1375 

ut  nunc  esse  vides  vario  distincta  lepore 
omnia,  quae  pomis  intersita  dulcibus  ornant  )[ 
arbustisque  tenent  felicibus  opsita  circum,  p ' 

[At  liquidas  avium  voces  imitarier  ore 
ante  fuit  multo  quam  levia  carmina  cantu  isso 

concelebrare  homines  possent  aurisque  iuvare. 
et  zephyri,  cava  per  calamorum,  sibila  primum 
agrestis  docuere  cavas  inflare  cicutas. 
inde  minutatim  dulcis  didicere  querellas, 
tibia  quas  fundit  digitis  pulsata  canentum,  1385 

avia  per  nemora  ac  silvas  saltusque  reperta, 
per  loca  pastorum  deserta  atque  otia  dia. 

SIC  UNUMQUICQUID  PAULATIM  PROTRAHIT  AETAS 
IN  MEDIUM  RATIOQUE  IN  LUMINIS  ERUIT  ORAS 

haec  animos  ollis  mulcebant  atque  iuvabant  1390 

cum  satiate  cibi;  nam  tum  haec  sunt  omnia  cordi, 
saepe  itaque  inter  se  prostrati  in  gramine  molli 
propter  aquae  rivom  sub  ramis  arboris  altae 
non  magnis  opibus  iucunde  corpora  habebant, 
praesertim  cum  tempestas  ridebat  et  anni  1395 

tempora  pingebant  viridantis  floribus  herbas, 
tum  ioca,  tum  sermo,  tum  dulces  esse  cachinni 
consuerant,  agrestis  enim  tum  musa  vigebat; 
tum  caput  atque  umeros  plexis  redimire  coronis 
floribus  et  foliis  lascivia  laeta  monebat,  1400 

atque  extra  numerum  procedere  membra  moventes 
duriter  et  duro  terram  pede  pellere  matrem ; 
unde  oriebantur  risus  diilcesque  cachinni, 
omnia  quod  nova  tum  magis  haec  et  mira  vigebant, 
et  vigilantibus  hinc  aderant  solacia  somni,  1405 

ducere  multimodis  voces  et  flectere  cantus 
et  supera  calamos  unco  percurrere  labro; 
unde  etiam  vigiles  nunc  haec  accepta  tuentur 
et  numerum  servare  recens  didicere,  neque  hilo 
maiorem  interea  capiunt  dulcedini’  fructum  i4io 

quam  silvestre  genus  capiebat  terrigenarum, 
nam  quod  adest  praesto,  nisi  quid  cognovimus  ante 
suavius,  in  primis  placet  et  pollere  videtur, 
posteriorque  fere  melior  res  illa  reperta 
perdit  et  immutat  sensus  ad  pristina  quaeque.  I4i5 
sic  odium  coepit  glandis,  sic  illa  relicta 
strata  cubilia  sunt  herbis  et  frondibus  aucta, 
pellis  item  cecidit  vestis  contempta  ferinae; 
quam  reor  invidia  tali  tunc  esse  repertam, 
ut  letum  insidiis  qui  gessit  primus  obiret,  1420 

et  tamen  inter  eos  distractam  sanguine  multo 
disperiisse  neque  in  fructum  convertere  quisse, 
tunc  igitur  pelles,  nunc  aurum  et  purpura  curis 
exercent  hominum  vitam  belloque  fatigant; 
quo  magis  in  nobis,  ut  opinor,  culpa  resedit.  1425 

frigus  enim  nudos  sine  pellibus  excruciabat 
terrigenas  ; at  nos  nil  laedit  veste  carere 
purpurea  atque  auro  signisque  ingentibus  apta, 
dum  plebeia  tamen  sit  quae  defendere  possit. 

ergo  hominum  genus  incassum  frustraque  laborat  1430 
semper  et  in  curis  consumit  inanibus  aevom, 
nimirum  quia  non  cognovit  quae  sit  habendi 
finis  et  omnino  quoad  crescat  vera  voluptas, 
idque  minutatim  vitam  provexit  in  altum 
et  belli  magnos  commovit  funditus  aestus.]  1435 

At  vigiles  mundi  magnum  ac  versatile  templum 
sol  et  luna  suo  lustrantes  lumine  circum 
perdocuere  homines  annorum  tempora  verti 
et  certa  ratione  geri  rem  atque  ordine  certo. 

lam  validis  saepti  degebant  turribus  aevom  1440 
et  divisa  colebatur  discretaque  tellus, 
iam  mare  velivolis  florebat  puppibus;  urbes 
auxilia  ac  socios  iam  pacto  foedere  habebant, 
carminibus  cum  res  gestas  coepere  poetae 
tradere;  nec  multo  priu’  sunt  elementa  reperta.  1445 
propterea  quid  sit  prius  actum  respicere  aetas 
nostra  nequit,  nisi  qua  ratio  vestigia  monstrat. 

Navigia  atque  agri  culturas  moenia  leges 
arma  vias  vestes  et  cetera  de  genere  horum, 
praemia,  delicias  quoque  vitae  funditus  omnis,  iioO 
carmina  picturas,  et  daedala  signa  polire, 
usus  et  impigrae  simul  experientia  mentis 
paulatim  docuit  pedetemtim  progredientis, 
sic  unumquicquid  paulatim  protrahit  aetas 
in  medium  ratioque  in  luminis  erigit  oras.  1455 

namque  alid  ex  alio  clarescere  et  ordine  debet  , | , 

artibus,  ad  summum  donec  venere  cacumen.  ^ 


T.  LUCRETI  CARI 


DE  EEEUM  NATUEA 

LIBER  SEXTUS. 


Primae  frugiparos  fetus  mortalibus  aegris 
dididerunt  quondam  praeclaro  nomine  Athenae 
et  recreaverunt  vitam  legesque  rogarunt, 
et  primae  dederunt  solacia  dulcia  vitae, 
cum  genuere  virum  tali  cum  corde  repertum, 
omnia  veridico  qui  quondam  ex  ore  profudit; 
cuius  et  extincti  propter  divina  reperta 
divolgata  vetus  iam  ad  caelum  gloria  fertur, 
nam  cum  vidit  hic  ad  victum  quae  flagitat  usus 
omnia  iam  ferme  mortalibus  esse  parata 
et,  proquam  posset,  vitam  consistere  tutam, 
divitiis  homines  et  honore  et  laude  potentis 
affluere  atque  bona  gnatorum  excellere  fama, 
nec  minus  esse  domi  cuiquam  tamen  anxia  corda, 
atque  animi  ingratis  vitam  vexare  sine  ulla 
pausa  atque  infestis  cogei  saevire  querellis, 
intellegit  ibi  vitium  vas  efficere  ipsum 
omniaque  illius  vitio  corrumpier  intus 
quae  conlata  foris  et  commoda  cumque  venirent; 
partim  quod  fluxum  pertusumque  esse  videbat, 
ut  nulla  posset  ratione  explerier  umquam; 
partim  quod  taetro  quasi  conspurcare  sapore 
omnia  cernebat,  quaecumque  receperat,  intus, 
veridicis  igitur  purgavit  pectora  dictis 
et  finem  statuit  cuppedinis  atque  timoris 
exposuitque  bonum  summum  quo  tendimus  omnes 
quid  foret,  atque  viam  monstravit,  tramite  parvo 

qua  possemus  ad  id  recto  contendere  cursu, 
quidve  mali  foret  in  rebus  mortalibu’  passim, 
quod  fieret  naturali  varieque  volaret  30 

seu  casu  seu  vi,  quod  sic  natura  parasset, 
et  quibus  e portis  occurri  cuique  deceret, 
et  genus  humanum  frustra  plerumque  probavit 
volvere  curarum  tristis  in  pectore  fluctus, 
nam  veluti  pueri  trepidant  atque  omnia  caecis  35 
in  tenebris  metuunt,  sic  nos  in  luce  timemus 
interdum,  nilo  quae  sunt  metuenda  magis  quam 
quae  pueri  in  tenebris  pavitant  finguntque  futura, 
hunc  igitur  terrorem  animi  tenebrasque  necessest 
non  radii  solis  nec  lucida  tela  diei  40 

discutiant,  sed  naturae  species  ratioque, 
quo  magis  inceptum  pergam  pertexere  dictis. 

Et  quoniam  docui  mundi  mortalia  templa 
esse  et  nativo  consistere  corpore  caelum, 
et  quaecumque  in  eo  fiunt  fieri  que  necessest,  45 

pleraque  ressolui,  quae  restant  percipe  porro, 
quandoquidem  semel  insignem  conscendere  currum 

Hi 

ventorum,  ex  ira  ut  placentur,  ut  omina  rursum 

quae  fuerint  sint  placato  conversa  furore. 

cetera  quae  fieri  in  terris  caeloque  tuentur  50 

mortales,  pavidis  cum  pendent  mentibu’  saepe, 

et  faciunt  animos  humilis  formidine  divom 

depressosque  premunt  ad  terram  propterea  quod 

ignorantia  causarum  conferre  deorum 

cogit  ad  imperium  res  et  concedere  regnum.  55 

QUORUM  OPERUM  CAUSAS  NULLA  RATIONE  VIDERE 
POSSUNT  AC  FIERI  DIVINO  NUMINE  RENTUR 

nam  bene  qui  didicere  deos  securum  agere  aevom, 

si  tamen  interea  mirantur  qua  ratione 

quaeque  geri  possint,  praesertim  rebus  in  illis  eo 

quae  supera  caput  aetheriis  cernuntur  in  oris, 

rursus  in  antiquas  referuntur  religionis 

et  dominos  acris  adsciscunt,  omnia  posse 

quos  miseri  credunt,  ignari  quid  queat  esse, 

quid  nequeat,  finita  potestas  denique  cuique  ea 

quanam  sit  rationi  atque  alte  terminus  haerens; 

quo  magis  errantes  caeca  ratione  feruntur. 

quae  nisi  respuis  ex  animo  longeque  remittis 

dis  indigna  putare  alienaque  pacis  eorum, 

delibata  deum  per  te  tibi  numina  sancta  70 

saepe  oberunt;  non  quo  violari  summa  deum  vis 

possit,  ut  ex  ira  poenas  petere  inbibat  acris, 

sed  quia  tute  tibi  placida  cum  pace  quietos 

constitues  magnos  irarum  volvere  fluctus, 

nec  delubra  deum  placido  cum  pectore  adibis,  75 

nec  de  corpore  quae  sancto  simulacra  feruntur 

in  mentes  hominum  divinae  nuntia  formae, 

suscipere  haec  animi  tranquilla  pace  valebis. 

inde  videre  licet  qualis  iam  vita  sequatur. 

quam  quidem  ut  a nobis  ratio  verissima  longe  80 

reiciat,  quamquam  sunt  a me  multa  profecta, 

multa  tamen  restant  et  sunt  ornanda  politis 

versibus;  est  ratio  caeli  specie^qyxe  tenenda, 

sunt  tempestates  et  fulmina  clara  canenda, 

quid  faciant  et  qua  de  causa  cumque  ferantur;  85 

ne  trepides  caeli  divisis  partibus  amens, 

unde  volans  ignis  pervenerit  aut  in  utram  se 

verterit  hinc  partim,  quo  pacto  per  loca  saepta 

insinuarit,  et  hinc  dominatus  ut  extulerit  se. 

QUORUM  OPERUM  CAUSAS  NULLA  RATIONE  VIDERE  90 

POSSUNT  AC  FIERI  DIVINO  NUMINE  RENTUR. 

tu  mihi  supremae  praescribta  ad  candida  calcis 
currenti  spatium  praemonstra,  callida  musa 
(lalliope,  requies  hominum  divomque  voluptas, 
te  duce  ut  insigni  capiam  cum  laude  coronam.  95 
Principio  tonitru  quatiuntur  caerula  caeli 
propterea  quia  concurrunt  sublime  volantes 
aetheriae  nubes  contra  pugnantibu’  ventis, 
nec  fit  enim  sonitus  caeli  de  parte  serena, 
verum  ubicumque  magis  denso  sunt  agmine  nubes,  loo^ 
tam  magis  hinc  magno  fremitus  fit  murmure  saepe, 
praeterea  neque  tam  condenso  corpore  nubes 
esse  queunt  quam  sunt  lapides  ac  tigna,  neque  autem 
tam  tenues  quam  sunt  nebulae  fumique  volantes, 
nam  cadere  aut  bruto  deberent  pondere  pressae  io5 
ut  lapides,  aut  ut  fumus  constare  nequirent 

nec  cohibere  nives  gelidas  et  grandinis  imbris, 
dant  etiam  sooitum  patuli  super  aequora  mundi, 
carbasus  ut  quondam  magnis  intenta  theatris 
dat  crepitum  malos  inter  iactata  trabesque,  iio 

interdum  perscissa  furit  petulantibus  auris 
et  fragilis  sonitus  chartarum  commeditatur, 
id  quoque  enim  genus  in  tonitru  cognoscere  possis, 
aut  ubi  suspensam  vestem  chartasve  volantis 
verberibus  venti  versant  planguntque  per  auras.  115 
fit  quoque  enim  interdum  ut  non  tam  concurrere  nubes 
frontibus  adversis  possint  quam  de  latere  ire 
diverso  motu  radentes  corpora  tractim, 
aridus  unde  auris  terget  sonus  ille  diiKiue 
ducitur,  exierunt  donec  regionibus  artis.  120 

Hoc  etiam  pacto  tonitru  concussa  videntur 
omnia  saepe  gravi  tremere  et  divolsa  repente 
maxima  dissiluisse  capacis  moenia  mundi, 
cum  subito  validi  venti  conlecta  procella 
nubibus  intorsit  sese  conclusaque  ibidem  125 

turbine  versanti  magis  ac  magis  undique  nubem 
cogit  uti  fiat  spisso  cava  corpore  circum, 
post  ubi  conminuit  vis  eius  et  impetus  acer,  ✓ 

tum  perterricrepo  sonitu  dat  scissa  fragorem, 
nec  mirum,  cum  plena  animae  vensicula  parva  130 
saepe  det  haut  parvum  sonitum  displosa  repente. 

Est  etiam  ratio,  cum  venti  nubila  perflant, 
ut  sonitus  faciant,  etenim  ramosa  videmus 
nubila  saepe  modis  multis  atque  aspera  ferri; 
scilicet  ut,  crebram  silvam  cum  flamina  cauri  135 
perflant,  dant  sonitum  frondes  ramique  fragorem, 
fit  quoque  ut  interdum  validi  vis  incita  venti 
perscindat  nubem  perfringens  impete  recto, 
nam  quid  possit  ibi  flatus  manifesta  docet  res, 
hic,  ubi  lenior  est,  in  terra  cum  tamen  alta  140 

arbusta  evolvens  radicibus  haurit  ab  imis, 
sunt  etiam  fluctus  per  nubila,  qui  (]uasi  murmur 
dant  in  frangendo  graviter;  quod  item  fit  in  altis 
fluminibus  magnoque  mari,  cum  frangitur  aestw^. 
fit  quoque,  ubi  e nubi  in  nubem  vis  incidit  ardens  115 
fulminis,  haec  multo  si  forte  umore  recepit 
16 

ignem,  continuo  ut  magno  clamore  trucidet ; 
ut  calidis  candens  ferrum  e fornacibus  olim 
stridit,  ubi  in  gelidum  propere  demersimus  imbrem, 
aridior  porro  si  nubes  accipit  ignem,  150 

uritur  ingenti  sonitu  succensa  repente ; 
lauricomos  ut  si  per  montis  flamma  vagetur 
turbine  ventorum  comburens  impete  magno; 
nec  res  ulla  magis  quam  Phoebi  Delphica  laurus 
terribili  sonitu  flamma  crepitante  crematur.  155 

denique  saepe  geli  multus  fragor  atque  ruina 
grandinis  in  magnis  sonitum  dat  nubibus  alte, 
ventus  enim  cum  confercit,  franguntur,  in  artum, 
concreti  montes  nimborum  et  grandine  mixti. 

Fulgit  item,  nubes  ignis  cum  semina  multa  160 
excussere  suo  concursu;  ceu  lapidem  si 
percutiat  lapis  aut  ferrum;  nam  tum  quoque  lumen 
exilit  et  claras  scintillas  dissipat  ignis, 
sed  tonitrum  fit  uti  post  auribus  accipiamus, 
fulgere  quam  cernant  oculi,  quia  semper  ad  auris  165 
tardius  adveniunt  quam  visum  quae  moveant  res. 
id  licet  hinc  etiam  cognoscere,  caedere  si  quem 
ancipiti  videas  ferro  procul  arboris  auctum, 
ante  fit  ut  cernas  ictum  quam  plaga  per  auris 
det  sonitum,  sic  fulgorem  quoque  cernimus  ante  170 
quam  tonitrum  accipimus,  pariter  qui  mittitur  igni 
e simili  causa,  concursu  natus  eodem. 

Hoc  etiam  pacto  volucri  loca  lumine  tingunt 
nubes  et  tremulo  tempestas  impete  fulgit, 
ventus  ubi  invasit  nubem  et  versatus  ibidem  175 

fecit  ut  ante  cavam  docui  spissescere  nubem, 
mobilitate  sua  fervescit;  ut  omnia  motu 
percalefacta  vides  ardescere,  plumbea  vero 
glans  etiam  longo  cursu  volvenda  liquescit, 
ergo  fervidus  hic  nubem  cum  perscidit  atram,  iso 
dissipat  ardoris  quasi  per  vim  expressa  repente 
semina  quae  faciunt  nictantia  fulgura  flammae; 
inde  sonus  sequitur  qui  tardius  adficit  auris 
quam  quae  perveniunt  oculorum  ad  lumina  nostra, 
scilicet  hoc  densis  fit  nubibus  et  'simul  alte  185 

extructis  aliis  alias  super  impete  miro; 

ne  tibi  sit  frudi  quod  nos  inferne  videmus 
quam  sint  lata  magis  quam  sursum  extructa  quid  extent. 
contemplator  enim,  cum  montibus  adsimulata 
nubila  portabunt  venti  transversa  per  anras,  190 

aut  ubi  per  magnos  montis  cumulata  videbis 
insuper  esse  aliis  alia  atque  urguere  superne 
in  statione  locata  sepultis  undique  ventis, 
tum  poteris  magnas  moles  cognoscere  eorum 
speluncasque  velut  saxis  pendentibu’  structas  195 

cernere,  quas  venti  cum  tempestate  coorta 
conplerunt,  magno  indignantur  murmure  clausi 
nubibus  in  caveisque  ferarum  more  minantur; 
nunc  hinc  nunc  illinc  fremitus  per  nubila  mittunt 
quaerentesque  viam  circum  versantur  et  ignis  200 
semina  convolvunt  e nubibus  atque  ita  cogunt 
multa  rotantque  cavis  flammam  fornacibus  intus, 
donec  divolsa  fulserunt  nube  corusci. 

Hac  etiam  fit  uti  de  causa  mobilis  ille 
devolet  in  terram  liquidi  color  aureus  ignis,  205 

semina  quod  nubes  ipsas  permulta  necessust 
ignis  habere;  etenim  cum  sunt  umore  sine  ullo, 
flammeus  est  plerumque  colos  et  splendidus  ollis, 
quin  etiam  solis  de  lumine  multa  necessest 
concipere,  ut  merito  rubeant  ignesque  profundant.  210 
hasce  igitur  cum  ventus  agens  contrusit  in  unum 
compressitque  locum  cogens,  expressa  profundunt 
semina  quae  faciunt  flammae  fulgere  colores, 
fulgit  item,  cum  rarescunt  quoque  nubila  caeli, 
nam  cum  ventus  eas  leviter  diducit  euntis  215 

dissoluitque,  cadant  ingratis  illa  necessest 
semina  quae  faciunt  fulgorem,  tum  sine  taetro 
terrore  et  sonitu  fulgit  nulloque  tumultu. 

Quod  superest,  quali  natura  praedita  constent 
fulmina,  declarant  ictus  et  inusta  vaporis  22a 

signa  notaeque  gravis  halantis  sulpuris  auras.  / 
ignis  enim  sunt  haec  non  venti  signa  neque  imbp^ 
praeterea  6aej??<3  accendunt  quoque  tecta  domo;r  ^^5 
et  celeri  flamma  dominantur  in  aedibus  ipsis  ^ 
hunc  tibi  subtilem  cum  primis  ignibus  igp' 
constituit  natura  minutis  mobilibusque 

corporibus,  cui  nil  omnino  obsistere  possit, 
transit  enim  validum  fulmen  per  saepta  domorum, 
clamor  ut  ac  voces,  transit  per  saxa,  per  aera, 
et  liquidum  puncto  facit  aes  in  tempore  et  aurum, 
curat  item  vasis  integris  vina  repente 
diffugiant,  quia  nimirum  facile  omnia  circum 
conlaxat  rareque  facit  lateramina  vasis 
adveniens  calor  eius  et  insinuatus  in  ipsum 
mobiliter  soluens  differt  primordia  vini, 
quod  solis  vapor  aetatem  non  posse  videtur 
efficere  usque  adeo  pellens  fervore  corusco, 
tanto  mobilior  vis  et  dominantior  haec  est. 

Nunc  ea  quo  pacto  gignantur  et  impete  tanto 
fiant  ut  possint  ictu  discludere  turris, 
disturbare  domos,  avellere  tigna  trabesque, 
et  mollimenta  virum  demoliri  atque  cremare, 
exanimare  homines,  pecudes  prosternere  passim, 
cetera  de  genere  hoc  qua  vi  facere  omnia  possint, 
expediam,  neque  te  in  promissis  plura  morabor. 

Fulmina  gigni^r  e crassis  alteque  putandumst 
nubibus  extructis ; nam  caelo  nulla  sereno 
nec  leviter  densis  mittuntur  nubibus  umquam. 
nam  dubio  procul  hoc  fieri  manifesta  docet  res; 
quod  tum  per  totum  concrescunt  aera  nubes, 
undique  uti  tenebras  omnis  Acherunta  reamur 
liquisse  et  magnas  caeli  complesse  cavernas, 
usque  adeo  taetra  nimborum  nocte  coorta 
inpendent  atrae  formidinis  ora  superne, 
cum  commoliri  tempestas  fulmina  coeptat, 
praeterea  persaepe  niger  quoque  per  mare  nimbus, 
ut  picis  e caelo  demissum  flumen,  in  undas 
sic  cadit  effertus  tenebris  procul  et  trahit  atram 
fulminibus  gravidam  tempestatem  atque  procellis, 
ignibus  ac  ventis  cum  primis  ipse  repletus, 
in  terra  quoque  ut  horrescant  ac  tecta  requirant, 
sic  igitur  supera  nostrum  caput  esse  putandumst 
qpestatem  altam,  neque  enim  caligine  tanta 
ijQ^^^cnt  terras,  nisi  inaedificata  superne 
^"'•ent  multis  exempto  nubila  sole; 
ossent  venientes  opprimere  imbri. 

flumina  abundare  ut  facerent  camposque  natare, 
si  non  extructis  foret  alte  nubibus  aether, 
hic  igitur  ventis  atque  ignibus  omnia’  plena 
sunt ; ideo  passim  fremitus  et  fulgura  fiunt, 
quippe  etenim  supra  docui  permulta  vaporis 
semina  habere  cavas  nubes  et  multa  necessest 
concipere  ex  solis  radiis  ardoreque  eorum, 
hoc  ubi  ventus  eas  idem  qui  cogit  in  unum 
forte  locum  quemvis,  expressit  multa  vaporis 
semina  seque  simul  cum  eo  commiscuit  igni, 
insinuatus  ibi  vortex  versatur  in  arto 
et  calidis  acuit  fulmen  fornacibus  intus, 
nam  duplici  ratione  accenditur,  ipse  sua  cum 
mobilitate  calescit  et  e contagibus  ignis, 
inde  ubi  percaluit  venti  vis  et  gravis  ignis 
impetus  incessit,  maturum  tum  quasi  fulmen 
perscindit  subito  nubem,  ferturque  coruscis 
omnia  luminibus  lustrans  loca  percitus  ardor, 
quem  gravis  insequitur  sonitus,  displosa  repente 
opprimere  ut  caeli  videatur  templa  superne, 
inde  tremor  terras  graviter  pertemptat  et  altum 
murmura  percurrunt  caelum,  nam  tota  fere  tum 
tempestas  concussa  tremit  fremitusque  moventur, 
quo  de  concussu  sequitur  gravis  imber  et  uber, 
omnis  uti  videatur  in  imbrem  vertier  aether 
atque  ita  praecipitans  ad  diluviem  revocari: 
tantus  discidio  nubis  ventique  procella 
mittitur,  ardenti  sonitus  cum  provolat  ictu, 
est  etiam  cum  vis  extrinsecus  incita  venti 
incidit  in  calidam  maturo  fulmine  nubem; 
quam  cum  perscidit,  extemplo  cadit  igneus  ille 
vertex  quem  patrio  vocitamus  nomine  fulmen, 
hoc  fit  idem  in  partis  alias,  quocumque  tulit  vis. 
fit  quoque  ut  interdum  venti  vis  missa  sine  igni 
igniscat  tamen  in  spatio  longoque  meatu, 
dum  venit,  amittens  in  cursu  corpora  quaedam 
grandia  quae  nequeunt  pariter  penetrare  per  auras 
atque  alia  ex  ipso  conradens  aere  portat 
parvola  quae  faciunt  ignem  commixta  volando; 
non  alia  longe  ratione  ac  plumbea  saepe 

fervida  fit  glans  in  cursu,  cum  multa  rigoris 
corpora  dimittens  ignem  concepit  in  auris, 
fit  quoque  ut  ipsius  plagae  vis  excitet  ignem, 
frigida  cum  venti  pepulit  vis  missa  sine  igni, 
nimirum  quia,  cum  vementi  perculit  ictu, 
confluere  ex  ipso  possunt  elementa  vaporis 
et  simul  ex  illa  quae  tum  res  excipit  ictum; 
ut,  lapidem  ferro  cum  caedimus,  evolat  ignis, 
nec,  quod  frigida  yis  ferrist,  hoc  setius  illi 
semina  concurrunt  calidi  fulgoris  ad  ictum, 
sic  igitur  quoque  res  accendi  fulmine  debet, 
opportuna  fuit  si  forte  et  idonea  flammis, 
nec  temere  omnino  plane  vis  frigida  venti 
esse  potest,  ea  quae  tanta  vi  missa  supernest, 
quin,  prius  in  cursu  si  non  accenditur  igni, 
at  tepefacta  tamen  veniat  commixta  calore. 

Mobilitas  autem  fit  fulminis  et  gravis  ictus, 
et  celeri  ferme  percurrunt  fulmina  lapsu, 
nubibus  ipsa  quod  omnino  prius  incita  se  vis 
colligit  et  magnum  conamen  sumit  eundi, 
inde  ubi  non  potuit  nubes  capere  inpetis  auctum, 
exprimitur  vis  atque  ideo  volat  impete  miro, 
ut  validis  quae  de  tormentis  missa  feruntur, 
adde  quod  e parvis  et  levibus  est  elementis, 
nec  facilest  tali  naturae  opsistere  quicquam. 
inter  enim  fugit  ac  penetrat  per  rara  viarum, 
non  igitur  multis  offensibus  in  remorando 
haesitat,  hanc  ob  rem  celeri  volat  impete  labens. 
deinde,  quod  omnino  natura  pondera  deorsum 
omnia  nituntur,  cum  plagast  addita  vero, 
mobilitas  duplicatur  et  impetus  ille  gravescit, 
ut  vementius  et  citius  quaecumque  morantur 
obvia  discutiat  plagis  itinerque  sequatur, 
denique  quod  longo  venit  impete,  sumere  debet 
mobilitatem  etiam  atque  etiam,  quae  crescit  eundo 
et  validas  auget  viris  et  roborat  ictum, 
nam  facit  ut  quae  sint  illius  semina  cumque 
e regione  locum  quasi  in  unum  cuncta  ferantur, 
omnia  coniciens  in  eum  volventia  cursum, 
forsitan  ex  ipso  veniens  trahat  aere  quaedam 

corpora  quae  plagis  incendunt  mobilitatem, 
incolumisque  venit  per  res  atque  integra  transit 
multa,  foraminibus  liquidus  quia  transvolat  ignis, 
multaque  perfigit,  cum  corpora  fulminis  ipsa  35o 

corporibus  rerum  inciderunt,  qua  texta  tenentur, 
dissoluit  porro  facile  aes  aurumque  repente 
confervefacit,  e parvis  quia  fticta  minute 
corporibus  vis  est  et  levibus  ex  elementis, 
quae  facile  insinuantur  et  insinuata  repente  355 

dissoluont  nodos  omnis  et  vincla  relaxant, 
autumnoque  magis  stellis  fulgentibus  apta 
concutitur  caeli  domus  undique  totaque  tellus, 
et  cum  tempora  se  veris  florentia  pandunt, 
frigore  enim  desunt  ignes  ventique  calore  360 

deficiunt  neque  sunt  tam  denso  corpore  nubes, 
interutraque  igitur  cum  caeli  tempora  constant, 
tum  variae  causae  concurrunt  fulminis  omnes, 
nam  fretus  ipse  anni  permiscet  frigus  et  aestum, 
quorum  utrumque  opus  est  fabricanda  ad  fulmina  nubi,  365 
ut  discordia  sit  rerum  magnoque  tumultu 
ignibus  et  ventis  furibundus  fluctuet  aer. 
prima  caloris  enim  pars  et  postrema  rigoris, 
tempus  id  est  vernum;  quare  pugnare  necessest 
dissimilis  res  inter  se  turbareque  mixtas.  370 

et  calor  extremus  primo  cum  frigore  mixtus 
volvitur,  autumni  quod  fertur  nomine  tempus, 
hic  quoque  confligunt  hiemes  aestatibus  acres, 
propterea  freta  sunt  haec  anni  nominitanda, 
nec  mirumst,  in  eo  si  tempore  plurima  fiunt  375 

fulmina  tempestasque  cietur  turbida  caelo, 
ancipiti  quoniam  bello  turbatur  utrimque, 
hinc  flammis  illinc  ventis  umoreque  mixto. 

Hoc  est  igniferi  naturam  fulminis  ipsam 
perspicere  et  qua  vi  faciat  rem  quamque  videre,  380 
non  Tyrrhena  retro  volventem  carmina  frustra 
indicia  occultae  divum  perquirere  mentis, 
unde  volans  ignis  pervenerit  aut  in  utram  se 
verterit  hinc  partim,  quo  pacto  per  loca  saepta 
insinuarit,  et  hinc  dominatus  ut  extulerit  se,  385 

quidve  nocere  queat  de  caelo  fulminis  ictus. 

quod  si  luppiter  atque  alii  fulgentia  divi 
terrifico  quatiunt  sonitu  caelestia  templa 
et  iaciunt  ignem  quo  gi^oiquest  cumque  voluptas, 
cur  quibus  incautum  scelus  aversabile  cumquest. 
non  faciunt  icti  flammas  ut  fulguris  halent 
pectore  perfixo,  documen  mortalibus  acre, 
et  potius  nulla  sibi  turpi  conscius  in  re 
volvitur  in  flammis  innoxius  inque  peditur 
turbine  caelesti  subito  correptus  et  igni? 
cur  etiam  loca  sola  petunt  frustraque  laborant? 
an  tum  braccliia  consuescunt  firmantque  lacertos? 
in  terraque  patris  cur  telum  perpetiuntur 
optundi'?  cur  ipse  sinit  neque  parcit  in  hostis? 
denique  cur  numquam  caelo  iacit  undique  puro 
luppiter  in  terY2i^  fulmen  sonitusque  profundit? 
an  simul  ac  nubes  successere,  ipse  in  eas  tum 
descendit,  prope  ut  liinc  teli  determinet  ictus? 
in  mare  qua  porro  mittit  ratione?  quid  undas 
arguit  et  liquidam  molem  camposque  natantis? 
praeterea  si  vult  caveamus  fulminis  ictum, 
cur  dubitat  facere  ut  possimus  cernere  missum? 
si  nec  opinantis  autem  volt  opprimere  igni, 
cur  tonat  ex  illa  parte,  ut  vitare  queamus, 
cur  tenebras  ante  et  fremitus  et  murmura  concit  ? 
et  simul  in  multas  partis  qui  credere  possis 
mittere  ? an  hoc  ausis  numquam  contendere  factum, 
ut  fierent  ictus  uno  sub  tempore  plures  ? 
at  saepest  numero  factum  fierique  necessest, 
ut  pluere  in  multis  regionibus  et  cadere  imbris, 
fulmina  sic  uno  fieri  sub  tempore  multa, 
postremo  cur  sancta  deum  delubra  suasque 
discutit  infesto  praeclaras  fulmine  sedes 
et  bene  facta  deum  frangit  simulacra  suisque 
demit  imaginibus  violento  voluere  honorem? 
altaque  cur  plerumque  petit  loca  plurimaque  eius 
montibus  in  summis  vestigia  cernimus  ignis? 

Quod  superest,  facilest  ex  his  cognoscere  rebus, 
presteras  Grai  quos  ab  re  nominitarunt, 

• in  mare  qua  missi  veniant  ratione  superne, 
nam  fit  ut  interdum  tamquam  demissa  columna 


390 

395 

400 

405 

410 

415 

420 

425 


169 


YI 

in  mare  de  caelo  descendat,  quam  freta  circum 
fervescunt  graviter  spirantibus  incita  flabris, 
et  quaecumque  in  eo  tum  sint  deprensa  tumultu 
navigia  in  summum  veniant  vexata  periclum.  430 

hoc  fit  ubi  interdum  non  quit  vis  incita  venti 
rumpere  quam  coepit  nubem,  sed  deprimit,  ut  sit 
in  mare  de  caelo  tamquam  demissa  columna, 
paulatim,  quasi  quid  pugno  bracchique  superne 
coniectu  trudatur  et  extendatur  in  undas ; 435 

quam  cum  discidit,  hinc  prorunqiitur  in  mare  venti 
vis  et  fervorem  mirum  concinnat  in  undis, 
versabundus  enim  turbo  descendit  et  illam 
deducit  pariter  lento  cum  corpore  nubem; 
quam  simul  ac  gravidam  detrusit  ad  aequora  ponti,  440 
ille  in  aquam  subito  totum  se  inmittit  et  omne 
excitat  ingenti  sonitu  mare  fervere  cogens, 
fit  quoque  ut  involvat  venti  se  nubibus  ipse 
vertex  conradens  ex  aere  semina  nubis 
et  quasi  demissum  caelo  prestera  imitetur.  445 

hic  ubi  se  in  terras  demisit  dissoluitque, 
turbinis  inmanem  vim  provomit  atque  procellae, 
sed  quia  fit  raro  omnino  montisque  necessest 
officere  in  terris,  apparet  crebrius  idem 
prospectu  maris  in  magno  caeloque  patenti.  450 

Nubila  concrescunt,  ubi  corpora  multa  volando 
hoc  supero  in  caeli  spatio  coiere  repente 
asperiora,  moris  quae  possint  indupedita 
exiguis  tamen  inter  se  comprensa  teneri, 
haec  faciunt  primum  parvas  consistere  nubes;  455 
inde  haec  comprendunt  inter  se  conque  gregantur 
et  coniungendo  crescunt  ventisque  feruntur 
usque  adeo  donec  tempestas  saeva  coortast. 
fit  quoque  uti  montis  vicina  cacumina  caelo 
quam  sint  quoque  magis,  tanto  magis  edita  fument  460 
adsidue  furvae  nubis  caligine  crassa 
prox)tcrea  quia,  cum  consistunt  nubila  primum, 
ante  videre  oculi  quam  possint,  tenvia,  venti 
portantes  cogunt  ad  summa  cacumina  montis, 
hic  demum  fit  uti  turba  maiore  coorta  465 

et  condensa  queant  apparere  et  simul  ipso 

vertice  de  montis  videantur  snrgere  in  aethram. 

nam  loca  declarat  sursum  ventosa  patere 

res  ipsa  et  sensus,  montis  cum  ascendimus  altos. 

praeterea  permulta  mari  quoque  tollere  toto  470 

corpora  naturam  declarant  litore  vestes 

suspensae,  cum  concipiunt  umoris  adhaesum. 

quo  magis  ad  nubis  augendas  multa  videntur 

posse  quoque  e salso  consurgere  momine  ponti; 

nam  ratio  consanguineast  umoribus  ollis.  475 

praeterea  fluviis  ex  omnibus  et  simul  ipsa 

surgere  de  terra  nebulas  aestumque  videmus, 

quae  velut  halitus  hinc  ita  sursum  expressa  feruntur 

suffunduntque  sua  caelum  caligine  et  altas 

sufficiunt  nubis  paulatim  conveniundo.  480 

urget  enim  quoque  signiferi  super  aetheris  aestus 

et  quasi  densendo  subtexit  caerula  nimbis. 

fit  quoque  ut  huc  veniant  in  caelum  extrinsecus  illa 

corpora  quae  faciunt  nubis  nimbosque  volantis. 

innumerabilem  enim  numerum  summamque  profundi  485 

esse  infinitam  docui,  quantaque  volarent 

corpora  mobilitate  ostendi  quamque  repente 

inmemorabile  j[>er  spatium  transire  solerent. 

haut  igitur  mirumst  si  parvo  tempore  saepe 

tam  magnis  nimbis  tempestas  atque  tenebrae  400 

coperiunt  maria  ac  terras  inpensa  superne, 

undique  quandoquidem  per  caulas  aetheris  omnis 

et  quasi  per  magni  circum  spiracula  mundi 

exitus  introitusque  elementis  redditus  extat. 

Nunc  age,  quo  pacto  pluvius  concrescat  in  altis  495 
nubibus  umor  et  in  terras  demissus  ut  imber 
decidat,  expediam,  primum  iam  semina  aquai 
multa  simul  vincam  consurgere  nubibus  ipsis 
omnibus  ex  rebus  pariterque  ita  crescere  utrumque, 
et  nubis  et  aquam  quaecumque  in  nubibus  extat,  500 
ut  pariter  nobis  Corpus  cum  sanguine  crescit, 
sudor  item  atque  umor  quicumque  est  denique  membris, 
concipiunt  etiam  multum  quoque  saepe  marinum 
umorem,  veluti  pendentia  vellera  lanae, 
cum  supera  magnum  mare  venti  nubila  portant.  505 
consimili  ratione  ex  omnibus  amnibus  umor 

tollitur  in  nubis,  quo  cum  bene  semina  aquarum 
multa  modis  multis  convenere  undique  adaucta, 
confertae  nubes  umorem  mittere  certant 
dupliciter;  nam  vis  venti  contrudit  et  ipsa  610 

copia  nimborum  turba  maiore  coacta 
urget,  de  supero  premit  ac  facit  effluere  imbris, 
praeterea  cum  rarescunt  quoque  nubila  ventis 
aut  dissolvuntur,  solis  super  icta  calore, 
mittunt  umorem  pluvium  stillantque,  quasi  igni , 615 

cera  super  calido  tabescens  multa  liquescat, 
sed  vemens  imber  fit,  ubi  vementer  utraque 
nubila  vi  cumulata  premuntur  et  impete  venti, 
atque  tenere  diu  pluviae  longumque  morari 
consuerunt,  ubi  multa  cientur  semina  aquarum  620 
atque  aliis  aliae  nubes  nimbique  rigantes 
insuper  atque  omni  vulgo  de  parte  feruntur, 
terraque  cum  fumans  umorem  tota  redhalat, 
hic  ubi  sol  radiis  tempestatem  inter  opacam 
adversa  fulsit  nimborum  aspargine  contra,  525 

tum  color  in  nigris  existit  nubibus  arqui. 

Cetera  quae  sorsum  crescunt  sorsumque  creantur, 
et  quae  concrescunt  in  nubibus,  omnia,  prorsum 
omnia,  nix  venti  grando  gelidaeque  pruinae 
et  vis  magna  geli,  magnum  duramen  aquarum,  630 
et  mora  quae  fluvios  passim  refrenat  euntis, 
perfacilest  tamen  haec  reperire  animoque  videre 
omnia  quo  pacto  fiant  quareve  creentur, 
cum  bene  cognoris  elementis  reddita  quae  sint. 

Nunc  age  quae  ratio  terrai  motibus  extet  635 

percipe,  et  in  primis  terram  fac  ut  esse  rearis 
supter  item  ut  supera  ventosis  undique  plenam 
speluncis  multosque  lacus  multasque  lucunas 
in  gremio  gerere  et  rupes  deruptaque  saxa; 
multaque  sub  tergo  terrai  flumina  tecta  640 

volvere  vi  fluctus  summersaque  saxa  putandumst. 
undique  enim  similem  esse  sui  res  postulat  ipsa, 
his  igitur  rebus  subiunctis  suppositisque 
terra  superne  tremit  magnis  concussa  ruinis, 
subter  ubi  ingentis  speluncas  subruit  aetas;  645 

quippe  cadunt  toti  montes  magnoque  re.pente 

ccnciissii  late  disserpunt  inde  tremores. 

et  merito,  quoniam  plaustri  concussa  tremescunt 

tecta  viam  propter  non  magno  pondere  tota, 

nec  minus  exultant,  scrupus  ^i^icumque  viai  550 

ferratos  utrimque  rotarum  succutit  orbes. 

fit  quoque,  ubi  in  magnas  aqiiae  vastasque  lucunas 

gleba  vetustate  e terra  provolvitur  ingens, 

ut  iactetur  aquae  fluctu  quoque  terra  vacillans; 

ut  vas  miQYdum  non  quit  constare,  nisi  umor  555 

destitit  in  dubio  fluctu  iactarier  intus. 

Praeterea  ventus  cum  per  loca  subcava  terrae 
collectus  parte  ex  una  procumbit  et  urget 
obnixus  magnis  speluncas  viribus  altas, 
incumbit  tellus  quo  venti  prona  premit  vis.  560 

tum  supera  terram  quae  sunt  extnicta  domorum 
ad  caelumque  magis  quanto  sunt  edita  quaeque, 
inclinata  minantur  in  eandem  prodita  partem 
protractaeque  trabes  inpendent  ire  paratae, 
et  metuunt  magni  naturam  credere  mundi  565 

exitiale  aliquod  tempus  clademque  manere, 
cum  videant  tantam  terrarum  incumbere  molem! 
quod  nisi  respirent  venti,  vis  nulla  refrenet 
res  neque  ab  exitio  possit  reprehendere  euntis, 
nunc  quia  respirant  alternis  inque  gravescunt  570 
et  quasi  collecti  redeunt  ceduntque  repulsi, 
saepius  hanc  ob  rem  minitatur  terra  ruinas 
quam  facit;  inclinatur  enim  retroque  recellit 
et  recipit  prolapsa  suas  in  pondera  sedes, 
hac  igitur  ratione  vacillant  omnia  tecta,  575 

summa  magis  mediis,  media  imis,  ima  perhilum. 

Est  haec  eiusdem  quoque  magni  causa  tremoris, 
ventus  ubi  atque  animae  subito  vis  maxima  quaedam 
aut  extrinsecus  aut  ipsa  tellure  coorta 
in  loca  se  cava  terrai  coniecit  ibique  580 

speluncas  inter  magnas  fremit  ante  tumultu 
versabundaque  portatur,  post  incita  cum  vis 
exagitata  foras  erumpitur  et  simul  altam 
diffindens  terram  magnum  concinnat  hiatum, 
in  Syria  Sidone  quod  accidit  et  fuit  Aegi  585 

in  Peloponneso,  quas  exitus  hic  animai 

disturbat  urbes  et  terrae  motus  obortus, 
multaque  praeterea  ceciderunt  moenia  magnis 
motibus  in  terris  et  multae  per  mare  pessum 
subsedere  suis  pariter  cum  civibus  urbes, 
quod  nisi  prorumpit,  tamen  impetus  ipse  animai 
et  fera  vis  venti  per  crebra  foramina  terrae 
dispertitur  ut  horror  et  incutit  inde  tremorem; 
frigus  uti  nostros  penitus  cum  venit  in  artus, 
concutit  invitos  cogens  tremere  atque  movere, 
ancipiti  trepidant  igitur  terrore  per  urbis, 
tecta  superne  timent,  metuunt  inferne  cavernas 
terrai  ne  dissoluat  natura  repente, 
neu  distracta  suum  late  dispandat  hiatum 
adque  suis  confusa  velit  complere  ruinis, 
proinde  licet  quamvis  caelum  terram  que  reantur 
incorrupta  fore  aeternae  mandata  saluti; 
et  tamen  interdum  praesens  vis  ipsa  pericli 
subdit  et  hunc  stimulum  quadam  de  parte  timoris, 
ne  pedibus  raptim  tellus  subtracta  feratur 
in  barathrum  rerum  que  sequatur  prodita  summa 
funditus  et  fiat  mundi  confusa  ruina. 

[Principio  mare  mirantur  non  i^eddere  maius 
naturam,  quo  sit  tantus  decursus  aquarum, 
omnia  quo  veniant  ex  omni  fiumina  parte, 
adde  vagos  imbris  tempestatesque  volantes, 
omnia  quae  maria  ac  terras  sparguntque  rigantque 
adde  suos  fontis;  tamen  ad  maris  omnia  summam 
guttai  vix  instar  erunt  unius  adaugmen; 
quo  minus  est  mirum  mare  non  augescere  magnum, 
praeterea  magnam  sol  partem  detrahit  aestu, 
quippe  videmus  enim  vestis  umore  madentis 
exsiccare  suis  radiis  ardentibu’  solem: 
at  pelage  multa  et  late  substrata  videmus, 
proinde  licet  quamvis  ex  uno  quoque  loco  sol 
umoris  parvam  delibet  ab  aequore  partem; 
largiter  in  tanto  spatio  tamen  auferet  undis, 
tum  porro  venti  quoque  magnam  tollere  partem 
unioris  possunt  verrentes  aequora,  ventis 
una  nocte  vias  quoniam  persaepe  videmus 
siccari  m ollisque  luti  concrescere  crustas. 

praeterea  docui  multum  quoque  tollere  nubes 
umorem  magno  conceptum  ex  ae(]uore  ponti 
et  passim  toto  terrarum  spargere  in  orbi, 
cum  pluit  in  terris  et  venti  nubila  portant.  630 

postremo  quoniam  raro  cum  corpore  tellus 
est,  et  coniunctast,  oras  maris  undique  cingens, 
debet,  ut  in  mare  de  terris  venit  umor  aquai, 
in  terras  itidem  manare  ex  aequore  salso; 
percolatur  enim  virus  retroque  remanat  635 

materies  umoris  et  ad  caput  amnibus  omnis 
confluit,  inde  super  terras  redit  agmine  dulci 
qua  via  secta  semel  liquido  pede  detulit  undas.] 

Nunc  ratio  quae  sit,  per  fauces  montis  ut  Aetnae 
expirent  ignes  interdum  turbine  tanto,  640 

expediam,  neque  enim  mediocri  clade  coorta 
flammea  tempestas  Siculum  dominata  per  agros 
finitimis  ad  se  convertit  gentibus  ora, 
fumida  cum  caeli  scintillare  omnia  templa 
cernentes  pavida  complebant  pectora  cura,  645 

quid  moliretur  rerum  natura  novarum. 

Hisce  tibi  in  rebus  latest  alteque  videndum 
et  longe  cunctas  in  partis  dispiciendum, 
ut  reminiscaris  summam  rerum  esse  profundam 
et  videas  caelum  summai  totius  unum  650 

quam  sit  parvula  pars  et  quam  multesima  constet 
nec  tota  pars,  homo  terrai  quota  totius  unus, 
quod  bene  propositum  si  plane  contueare 
ac  videas  plane,  mirari  multa  relinquas, 
numquis  enim  nostrum  miratur  siquis  in  artus  655 
accepit  calido  febrim  fervore  coortam 
aut  alium  quemvis  morbi  per  membra  dolorem? 
opturgescit  enim  subito  pes,  arripit  acer 
saepe  dolor  dentes,  oculos  invadit  in  ipsos, 
existit  sacer  ignis  et  urit  corpore  serpens  660 

quamcumque  arripuit  partim,  repitque  per  artus, 
nimirum  quia  sunt  multarum  semina  rerum, 
et  satis  haec  tellus  nobis  caelumque  mali  fert, 
unde  queat  vis  immensi  procrescere  morbi, 
sic  igitur  toti  caelo  terraeque  putandumst  665 

ex  infinito  satis  omnia  suppeditare, 

unde  repente  queat  tellus  concussa  moveri 
perque  mare  ac  terras  rapidus  percurrere  turbo, 
ignis  abundare  Aetnaeus,  flammescere  caelum, 
id  quoque  enim  fit  et  ardescunt  caelestia  templa  670 
et  tempestates  pluviae  graviore  coortu 
sunt,  ubi  forte  ita  se  tetulerunt  semina  aquarum. 

‘at  nimis  est  ingens  incendi  turbidus  ardor.’ 

scilicet  et  fluvius  quivis  est  maximus  ei 

qui  non  ante  aliquem  maiorem  vidit,  et  ingens  675 

arbor  homoque  videtur,  et  omnia  de  genere  omni 

maxima  quae  vidit  quisque,  haec  ingentia  fingit, 

cum  tamen  omnia  cum  caelo  terraque  marique 

nil  sint  ad  summam  summai  totius  omnem. 

Nunc  tamen  illa  modis  quibus  inritata  repente  680 
flamma  foras  vastis  Aetnae  fornacibus  efflet, 
expediam,  primum  totius  subcava  montis 
est  natura,  fere  silicum  suffulta  cavernis, 
omnibus  est  porro  in  speluncis  ventus  et  aer. 
ventus  enim  fit,  ubi  est  agitando  percitus  aer.  685 
hic  ubi  percaluit  calefecitque  omnia  circum 
saxa  furens,  qua  contingit,  terramque,  et  ab  ollis 
excussit  calidum  flammis  velocibus  ignem, 
tollit  se  ac  rectis  ita  faucibus  eicit  alte, 
fert  itaque  ardorem  longe  longeque  favillam  690 

differt  et  crassa  volvit  caligine  fumum 
extruditque  simul  mirando  pondere  saxa; 
ne  dubites  quin  haec  animai  turbida  sit  vis. 
praeterea  magna  ex  parti  mare  montis  ad  eius 
radices  frangit  fluctus  aestumque  resorbet.  695 

ex  hoc  usque  mari  speluncae  montis  ad  altas 
perveniunt  subter  fauces,  hac  ire  fatendumst 


et  penetrare  mari  penitus  res  cogit  aperto 
atque  efflare  foras  ideoque  extollere  flammam 
saxaque  sublectare  et  arenae  tollere  nimbos.  700 

in  summo  sunt  vertice  enim  crateres,  ut  ipsi 
nominitant;  nos  quod  fauces  perhibemus  et  ora. 

Sunt  aliquot  quoque  res  quarum  unam  dicere  causam 
non  satis  est,  verum  pluris,  unde  una  tamen  sit; 
corpus  ut  exanimum  siquod  procul  ipse  i acere 

conspicias  hominis,  fit  ut  omnis  dicere  causas 
conveniat  leti,  dicatur  ut  illius  una. 
nam  neque  eum  ferro  nec  frigore  vincere  possis 
interiisse  neque  a morbo  neque  forte  veneno, 
verum  aliquid  genere  esse  ex  hoc  quod  contigit  ei  710 
scimus,  item  in  multis  hoc  rebus  dicere  habemus. 

Nilus  in  aestatem  crescit  campisque  redundat, 
unicus  in  terris  Aegypti  totius  amnis, 
is  rigat  Aegyptum  medium  per  saepe  calorem, 
aut  quia  sunt  aestate  aquilones  ostia  contra,  715 

anni  tempore  eo  qui  etesiae  esse  feruntur, 
et  contra  fluvium  flantes  remorantur  et  undas 
cogentes  sursus  replent  coguntque  manere, 
nam  dubio  procul  haec  adverso  flabra  feruntur 
flumine,  quae  gelidis  ab  stellis  axis  aguntur.  720 

ille  ex  aestifera  parti  venit  amnis  ab  austro, 
inter  nigra  virum  percocto  saecla  colore 
exoriens  penitus  media  ab  regione  diei, 
est  quoque  uti  possit  magnus  congestus  harenae 
fluctibus  adversis  oppilare  ostia  contra,  725 

cum  mare  permotum  ventis  ruit  intus  harenam ; 
quo  fit  uti  pacto  liber  minus  exitus  amni 
et  proclivis  item  fiat  minus  impetus  undis, 
fit  quoque  uti  pluviae  forsan  magis  ad  caput  ei 
tempore  eo  fiant,  quod  etesia  flabra  aquilonum  730 
nubila  coniciunt  in  eas  tunc  omnia  partis, 
scilicet  ad  mediam  regionem  eiecta  diei 
cum  convenerunt,  ibi  ad  altos  denique  montis 
contrusae  nubes  coguntur  vique  premuntur, 
forsitan  Aethiopum  penitus  de  montibus  altis  735 
crescat,  ubi  in  campos  albas  descendere  ningues 
tabificis  subigit  radiis  sol  omnia  lustrans. 

Nunc  age,  Averna  tibi  quae  sint  loca  cumque  lacusque 
expediam,  quali  natura  praedita  constent, 
principio,  quo  Averna  vocantur  nomine,  id  ab  re  740 
inpositumst,  quia  sunt  avibus  contraria  cunctis, 
e regione  ea  quod  loca  cum  venere  volantes, 
remigi  oblitae  pennarum  vela  remittunt 
praecipitesque  cadunt  molli  cervice  profusae 
in  terram,  si  forte  ita  fert  natura  locorum, 

aut  in  aquam,  si  forte  lacus  substratus  Averni^#, 
is  locus  est  Cumas  aput,  acri  sulpure  montes 
oppleti  calidis  ubi  fumant  fontibus  aucti ; 
est  et  Athenaeis  in  moenibus,  arcis  in  ipso 
vertice,  Palladis  ad  templum  Tritonidis  almae,  750 
quo  numquam  pennis  appellunt  corpora  raucae 
cornices,  non  cum  fumant  altaria  donis. 
us(iue  adeo  fugitant  non  iras  Palladis  acris 
pervigili  causa,  Graium  ut  cecinere  poetae, 
sed  natura  loci  ope  sufficit  ipsa  suapte.  765 

in  Syria  quoque  fertur  item  locus  esse  videri, 
quadripedes  quoque  quo  simul  'ac  vestigia  primum 
intulerint,  graviter  vis  cogat  concidere  ipsa, 
manibus  ut  si  sint  divis  mactata  repente, 
omnia  quae  naturali  ratione  geruntur,  760 

et  quibus  effiant  causis  apparet  origo; 
ianua  ne  forte  his  Orci  regionibus  esse 
credatur,  post  hinc  animas  Acheruntis  in  oras 
ducere  forte  deos  manis  inferne  reamur, 
naribus  alipedes  ut  cervi  saepe  putantur  765 

ducere  de  latebris  serpentia  saecla  ferarum, 
quod  procul  a vera  quam  sit  ratione  repulsum 
percipe;  nam  de  re  nunc  ipsa  dicere  conor. 

Principio  hoc  dico,  quod  dixi  saepe  quoque  ant^ 
in  terra  cuiusque  modi  rerum  esse  figuras;  770 

multa,  cibo  quae  sunt,  vitalia,  multaque,  morbos 
incutere  et  mortem  quae  possint  adcelerare. 
et  magis  esse  aliis  alias  animantibus  aptas 
res  ad  vitai  rationem  ostendimus  ante 
propter  dissimilem  naturam  dissimilisque  775 

texturas  inter  sese  primasque  figuras, 
multa  meant  inimica  per  auris,  multa  per  ipsas 
insinuant  naris  infesta  atque  aspera  adactu, 
nec  sunt  multa  parum  tactu  vitanda  neque  autem 
aspectu  fugienda  saporeque  tristia  quae  sint.  780 

Deinde  videre  licet  quam  multae  sint  homini  res 
acriter  infesto  sensu  spurcaeque  gravesque; 
arboribus  primum  certis  gravis  umbra  tributa 
usque  adeo,  capitis  faciant  ut  saepe  dolores, 
siquis  eas  supter  iacuit  prostratus  in  herbis.  785 

est  etiam  magnis  Heliconis  montibus  arbos 

floris  odore  hominem  taetro  consueta  necare. 

scilicet  haec  ideo  terris  ex  omnia  surgunt, 

multa  modis  multis  multarum  semina  rerum 

quod  permixta  gerit  tellus  discretaque  tradit.  790 

nocturnumque  recens  extinctum  lumen  ubi  acri 

nidore  offendit  nares,  consopit  ibidem, 

concidere  et  spumas  qui  morbo  mittere  suevit. 

castoreoque  gravi  mulier  sopita  recumbit 

et  manibus  nitidum  teneris  opus  effluit  ei,  795 

tempore  eo  si  odoratast  quo  menstrua  solvit. 

multaque  praeterea  languentia  membra  per  artus 

solvunt  atque  animam  labefactant  sedibus  intus. 

denique  si  calidis  etiam  cunctare  lavabris 

plenior  et  laveris,  solio  ferventis  aquai  800 

quam  facile  in  medio  fit  uti  des  saepe  ruinas] 

carbonumque  gravis  vis  atque  odor  insinuatur 

quam  facile  in  cerebrum,  nisi  aquam  praecepimus  ante ! 

at  cum  membra  domus  percepit  fervidior  vis, 

tum  fit  odor  viri  plagae  mactabilis  instar.  805 

nonne  vides  etiam  terra  quoque  sulpur  in  ipsa 

gignier  et  taetro  concrescere  odore  bitumen; 

denique  ubi  argenti  venas  aurique  secuntur, 

termi  penitus  scrutantes  abdita  ferro, 

qualis  expiret  Scaptensula  subter  odores?  8io 

quidve  mali  fit  ut  exhalent  aurata  metalla! 

quas  hominum  reddunt  facies  qualisque  colores! 

nonne  vides  audisve  perire  in  tempore  parvo 

quam  soleant  et  quam  vitai  copia  desit, 

quos  opere  in  tali  cohibet  vis  magna  necessis?  8i5 

hos  igitur  tellus  omnis  exaestuat  aestus 

expiratque  foras  in  apertum  promptaque  caeli. 

Sic  et  Averna  loca  alitibus  summittere  debent 
mortiferam  vim,  de  terra  quae  surgit  in  auras, 
ut  spatium  caeli  quadam  de  parte  venenet;  820. 

quo  simul  ac  primum  pennis  delata  sit  ales, 
impediatur  ibi  caeco  cofrepta  veneno, 
ut  cadat  e regione  loci,  qua  derigit  aestus, 
quo  cum  conruit,  hic  eadem  vis  illius  aestus 
reliquias  vitae  membris  ex  omnibus  aufert.  825 

quippe  etenim  primo  quasi  quendam  conciet  aestum, 
posterius  fit  uti,  cum  iam  cecidere  veneni 
in  fontis  ipsos,  ibi  sit  quoque  vita  vomenda 
propterea  quod  magna  mali  fit  copia  circum. 

Fit  quoque  ut  interdum  vis  haec  atque  aestus  Averni  830 
aera,  qui  inter  avis  cumquest  terram  que  locatus, 
discutiat,  prope  uti  locus  hic  linquatur  inanis, 
cuius  ubi  e regione  loci  venere  volantes, 
claudicat  extemplo  pinnarum  nisus  inanis 
et  conamen  utrimque  alarum  proditur  omne.  835 

hic  ubi  nixari  nequeunt  insist ereque  alis, 
scilicet  in  terram  delabi  pondere  cogit 
natura,  et  vacuum  prope  iam  per  inane  iacentes 
dispergunt  animas  per  caulas  corporis  omnis. 

* 

frigidior  iDorro  in  puteis  aestate  fit  umor,  840 

rarescit  quia  terra  calore  et  semina  siquae 
forte  vaporis  habet  proprii,  dimittit  in  auras, 
quo  magis  est  igitur  tellus  effeta  calore, 
fit  quoque  frigidior  qui  in  terrast  abditus  umor, 
frigore  cum  premitur  porro  omnis  terra  coitque  845 
et  quasi  concrescit,  fit  scilicet  ut  coeundo 
exprimat  in  puteos  si  quem  gerit  ipsa  calorem. 

Esse  apud  Hammonis  fanum  fons  luce  diurna 
frigidus  et  calidus  nocturno  tempore  fertur, 
hunc  homines  fontem  nimis  admirantur  et  acri  850 
sole  putant  supter  terras  fervescere  raptim, 
nox  ubi  terribili  terras  caligine  texit, 
quod  nimis  a verast  longe  ratione  remotum, 
quippe  ubi  sol  nudum  contractans  corpus  aquai 
non  quierit  calidum  supera  de  reddere  parte,  S55 
cum  superum  lumen  tanto  fervore  fruatur, 
qui  queat  hic  supter  tam  crasso  corpore  terram 
percoquere  umorem  et  calido  satiare  vaporei 
praesertim  cum  vix  possit  per  saepta  domorum 
insinuare  suum  radiis  ardentibus  aestum.  86o 

quae  ratiost  igitur?  nimirum  terra  magis  quod 
rara  tepet  circum  fontem  quam  cetera  tellus 
multaque  sunt  ignis  i)rope  semina  corpus  aquai. 
hoc  ubi  roriferis  terram  nox  obruit  umbris. 

extemplo  penitus  frigescit  terra  coitque.  865 

hac  ratione  fit  ut,  tamquam  compressa  manu  sifc, 
exprimat  in  fontem  quae  semina  cumque  habet  ignis, 
quae  calidum  faciunt  aquae  tactum  atque  saporem, 
inde  ubi  sol  radiis  terram  dimovit  obortus 
et  rarefecit  calido  gliscente  vapore,  870 

rursus  in  antiquas  redeunt  primordia  sedes 
ignis  et  in  terram  cedit  calor  omnis  aquai. 
frigidus  hanc  ob  rem  fit  fons  in  luce  diurna, 
praeterea  solis  radiis  iactatur  aquai 
umor  et  in  lucem  tremulo  rarescit  ab  aestu;  875 
propterea  fit  uti  quae  semina  cumque  habet  ignis 
dimittat;  quasi  saepe  gelum,  quod  continet  in  se, 
mittit  et  exolvit  glaciem  nodosque  relaxat. 

Frigidus  est  etiam  fons,  supra  quem  sita  saepe 
stuppa  iacit  flammam  concepto  protinus  igni,  880 
taedaque  consimili  ratione  accensa  per  undas 
conlucet,  quocumque  natans  impellitur  auris, 
nimirum  quia  sunt  in  aqua  permulta  vaporis 
semina  de  terraque  necessest  funditus  ipsa 
ignis  corpora  per  totum  consurgere  fontem  885 

et  simvil  exspirare  foras  exireque  in  auras, 
non  ita  multa  tamen,  calidus  queat  ut  fieri  fons, 
propterea  dispersa  foras  erumpere  cogit 
vis  per  aquam  subito  sursumque  ea  conciliari. 
quod  genus  endo  marist  Aradi  fons,  dulcis  aquai  890 
qui  scatit  et  salsas  circum  se  dimovet  undas; 
et  multis  aliis  praebet  regionibus  aequor 
utilitatem  opportunam  sitientibu’  nautis, 
quod  dulcis  inter  salsas  intervomit  undas, 
sic  igitur  per  eum  possunt  erumpere  fontem  895 

et  scatere  illa  foras  in  stuppam  semina;  quo  cum 
conveniunt  aut  in  taedai  corpore  adhaerent, 
ardescunt  facile  extemplo,  quia  multa  quoque  in  se 
semina  habent  ignis  stuppae  taedaeque  latentis, 
nonne  vides  etiam,  nocturna  ad  lumina  linum  900 
nuper  ubi  extinctum  admoveas,  accendier  ante 
quam  tetigit  flammam,  taedamque  pari  ratione? 
multaque  praeterea  prius  ipso  tacta  vapore 
eminus  ardescunt  quam  comminus  imbuat  ignis. 

hoc  igitur  fieri  quoque  in  illo  fonte  putandumst.  905 
Quod  supere  st,  agere  incipiam  quo  foedere  fiat 
naturae,  lapis  hic  ut  ferrum  ducere  possit, 
quem  Magneta  vocant  patrio  de  nomine  Grai, 
Magnetum  quia  fit  patriis  in  finibus  ortus, 
hunc  homines  lapidem  mirantur ; quippe  catenam  9io 
saepe  ex  anellis  reddit  pendentibus  ex  se. 
quinque  etenim  licet  interdum  pluresque  videre 
ordine  demissos  levibus  iactarier  auris, 
unus  ubi  ex  uno  dependet  supter  adhaerens 
ex  alioque  alius  lapidis  vim  vinclaque  noscit:  9i5 

usque  adeo  permananter  vis  pervolat  eius. 

Hoc  genus  in  rebus  firmandumst  multa  prius  quam 
ipsius  rei  rationem  reddere  possis, 
et  nimium  longis  ambagibus  est  adeundum; 
quo  magis  attentas  auris  animumque  reposco.  920 
Principio  omnibus  ab  rebus,  quascumque  videmus, 
perpetuo  fluere  ac  mitti  spargique  necessest 
corpora  quae  feriant  oculos  visumque  lacessant, 
perpetuoque  fluunt  certis  ab  rebus  odores; 
frigus  ut  a fluviis,  calor  ab  sole,  aestus  ab  undis  925 
aequoris  exesor  moerorum  litora  propter, 
nec  varii  cessant  sonitus  manare  per  auras, 
denique  in  os  salsi  venit  umor  saepe  saporis, 
cujn  mare  versamur  propter,  dilutaque  contra 
934  cum  tuimur  misceri  absinthia,  tangit  amaror.  930 

usque  adeo  omnibus  ab  rebus  res  quaeque  fluenter 
930  fertur  et  in  cunctas  dimittitur  undique  partis 
nec  mora  nec  requies  interdatur  ulla  fluendi, 
perpetuo  quoniam  sentimus,  et  omnia  semper 
cernere  odorari  licet  et  sentire  sonare.  935 

936  Nunc  omnis  repetam  quam  raro  corpore  sint  res 
commemorare;  quod  in  primo  quoque  carmine  claret, 
quippe  etenim,  quamquam  multas  hoc  pertinet  ad  res 
noscere,  cum  primis  hanc  ad  rem  protinus  ipsam, 
qua  de  disserere  adgredior,  firmare  necessest  940 
nil  esse  in  promptu  nisi  mixtum  corpus  inani, 
principio  fit  ut  in  speluncis  saxa  superne 
sudent  umore  et  guttis  manantibu’  stillent, 
manat  item  nobis  e toto  corpore  sudor. 

crescit  barba  pilique  per  omnia  membra,  per  artus, 
diditur  in  venas  cibus  omnis,  auget  alit  que 
corporis  extremas  quoque  partis  unguiculosque. 
frigus  item  transire  per  aes  calidumque  vaporem 
sentimus,  sentimus  item  transire  per  aurum 
atque  per  argentum,  cum  pocula  plena  tenemus, 
denique  per  dissaepta  domorum  saxea  voces 
pervolitant,  permanat  odor  frigusque  vaposque 
ignis,  qui  ferri  quoque  vim  penetrare  suevit 
denique  qua  circum  Galli  lorica  coercet. 

956  et  tempestates  terra  caeloque  coortae 

in  caelum  terrasque  remotae  iura  facessunt, 

955  morbida  visque  simul,  cum  extrinsecus  insinuatur ; 
958  quandoquidem  nil  est  nisi  raro  corpori’  nexu. 

Huc  accedit  uti  non  omnia,  quae  iaciuntur 
corpora  cumque  ab  rebus,  eodem  praedita  sensu 
atque  eodem  pacto  rebus  sint  omnibus  apta, 
principio  terram  sol  excoquit  et  facit  are, 
at  glaciem  dissolvit  et  altis  montibus  altas 
extructasque  nives  radiis  tabescere  cogit, 
denique  cera  liquefit  in  eius  posta  vapore, 
ignis  item  liquidum  facit  aes  aurumque  resolvit, 
at  coria  et  carnem  trahit  et  conducit  in  unum, 
umor  aquae  porro  ferrum  condurat  ab  igni, 
at  coria  et  carnem  mollit  durata  calore, 
barbigeras  oleaster  eo  iuvat  usque  capellas, 
effluat  ambrosiae  quasi  vere  et  nectari’  linctus; 
qua  nil  est  homini  quod  amariu’  frondeat  esca, 
denique  amaracinum  fugitat  sus  et  timet  omne 
ungentum;  nam  saetigeris  subus  acre  venenumst, 
quod  nos  interdum  tamquam  recreare  videtur, 
at  contra  nobis  caenum  taeterrima  cum  sit 
spurcities,  eadem  subus  haec  iucunda  videtur, 
insatiabiliter  toti  ut  volvantur  ibidem. 

Hoc  etiam  superest,  ipsa  quam  dicere  de  re 
adgredior  quod  dicendum  prius  esse  videtur, 
multa  foramina  cum  variis  sint  reddita  rebus, 
dissimili  inter  se  natura  praedita  debent 
esse  et  habere  suam  naturam  quaeque  viasque. 
quippe  etenim  varii  sensus  animantibus  insunt, 

quorum  quisque  suam  proprie  rem  percipit  in  se.  985 
nam  penetrare  alio  sonitus  alioque  saporem 
cernimus  e sucis,  alio  nidoris  odores. 

991  praeterea  manare  aliud  per  saxa  videtur,  990 

atque  aliud  lignis,  aliud  transire  per  aurum, 
argentoque  foras  aliud  vitroque  meare, 
nam  fluere  hac  species,  illae  calor  ire  videtur, 

■ 995  atque  aliis  aliut  citius  transmittere  eadem. 

scilicet  id  fieri  cogit  natura  viarum  995 

multimodis  varians,  ut  paulo  ostendimus  ante, 

990  propter  dissimilem  naturam  textaque  rerum. 

998  Quapropter,  bene  ubi  haec  confirmata  atque  locata 
omnia  constiterint  nobis  praeposta  parata, 
quod  superest,  facile  hinc  ratio  reddetur  et  omnis  looo 
causa  patefiet  quae  ferri  pelliciat  vim. 
principio  fluere  e lapide  hoc  permulta  necessest 
semina  sive  aestum  qui  discutit  aera  plagis, 
inter  qui  lapidem  ferrumque  est  cumque  locatus, 
hoc  ubi  inanitur  spatium  multusque  vacefit  1005 

in  medio  locus,  extemplo  primordia  ferri 
in  vacuum  prolapsa  cadunt  coniuncta,  fit  utque 
anulus  ipse  sequatur  eatque  ita  corpore  toto, 
nec  res  ulla  magis  primoribus  e.v  elementis 
indupedita  suis  arte  conexa  cohaeret  lOiO 

quam  validi  ferri  natura  et  frigidus  horror, 
quo  minus  est  mirum,  quod  dicitur  ex  elementis, 
corpora  si  nequeunt  e ferro  plura  coorta 
in  vacuum  ferri,  quin  anulus  ipse  sequatur; 
quod  facit,  et  sequitur,  donec  pervenit  ad  ipsum  1015 
iam  lapidem  caecisque  in  eo  compagibus  haesit, 
hoc  fit  idem  cunctas  in  partis,  unde  vacefit 
cumque  locus,  sive  e transverso  sive  superne 
corpora  continuo  in  vacuum  vicina  feruntur, 
quippe  agitantur  enim  plagis  aliunde  nec  ipsa  1020 
sponte  sua  sursum  possunt  consurgere  in  auras, 
huc  accedit  item  (quare  queat  id  magis  esse, 
haec  quoque  res  adiumento  motuque  iuvatur) 
quod,  simul  a fronte  est  anelli  rarior  aer 
factus  inanitusque  locus  magis  ac  vacuatus,  1Q25 

1033  continuo  fit  uti  qui  post  est  cumque  locatus 

1026  aer  a tergo  quasi  provehat  atque  propellat, 
semper  enim  circumpositus  res  verberat  aer; 
sed  tali  fit  uti  propellat  tempore  ferrum, 
parte  quod  ex  una  spatium  vacat  et  capit  in  se.  1030 

1030  hic,  tibi  quem  memoro,  per  crebra  foramina  ferri 
parvas  ad  partis  subtiliter  insinuatus 
trudit  et  inpellit,  quasi  navem  velaque  ventus. 

1034  denique  res  omnes  debent  in  corpore  habere  . 

aera,  quandoquideni  raro  sunt  corpore  et  aer  1035 
omnibus  est  rebus  circumdatus  adpositusque.  - 
hic  igitur,  penitus  qui  in  ferrost  abditus  aer, 
sollicito  motu  semper  iactatur  eoque  ' 

verberat  anellum  dubio  procul  et  ciet  intus 
scilicet:  ille  eodem  fertur  quo  praecipitavit  1040 

iam  semel  et  partem  in  vacuam  conamina  sumpsit. 

Fit  quoque  ut  a lapide  hoc  ferri  natura  recedat 
interdum,  fugere  atque  sequi  consueta  vicissihi. 
exultare  etiam  Samothracia  ferrea  vidi 
et  ramenta  simul  ferri  furere  intus  ahenis  1045 

in  scaphiis,  lapis  hic  Magnes  cum  subditus  esset  : 
usque  adeo  fugere  ab  saxo  gestire  videtur, 
aere  interposito  discordia  tanta  creatur 
propterea  quia  nimirum  prius  aestus  ubi  aeris 
praecepit  ferrique  vias  possedit  apertas,  1050 

posterior  lapidis  venit  aestus  et  omnia  plena 
invenit  in  ferro  neque  habet  qua  tranet  ut  ante, 
cogitur  offensare  igitur  pulsareque  fluctu 
ferrea  texta  suo;  quo  pacto  respuit  ab  se 
atque  per  aes  agitat,  sine  eo  quod  saepe  resorbet.  1055 

Illud  in  his  rebus  mirari  mitte,  quod  aestus 
non  valet  e lapide  hoc  alias  impellere  item  res. 
pondere  enim  fretae  partim  stant ; quod  genus  aurum ; 
et  partim  raro  quia  sunt  cum  corpore,  ut  aestus 
pervolet  intactus,  nequeunt  inpellier  usquam;  loeo 
lignea  materies  in  quo  genere  esse  videtur, 
interutraque  igitur  ferri  natura  locata 
aeris  ubi  accepit  quaedam  corpuscula,  tum  fit, 
inpellant  ut  eam  Magnesia  flumine  saxa, 
nec  tamen  haec  ita  sunt  aliarum  rerum  aliena,  1065 
ut  mihi  multa  parum  genere  ex  hoc  suppeditentur 

quae  memorare  queam  inter  se  singlariter  apta, 
saxa  vides  primum  sola  colescere  calce, 
glutine  materies  taurino  iungitur  uno, 
ut  vitio  venae  tabularum  saepius  hiscant  1070 

quam  laxare  queant  compages  taurea  vincla, 
vitigeni  latices  aqiiai  fontibus  audent 
misceri,  cum  j)ix  nequeat  gravis  et  leve  olivom. 
purpureusque  colos  conchyli  iungitur  uno 
corpore  cum  lanae,  dirimi  qui  non  queat  usquam,  1075 
non  si  Neptuni  fluctu  renovare  operam  des, 
non,  mare  si  totum  velit  eluere  omnibus  undis, 
denique  non  auro  res  aurum  copulat  una 
aerique  aes  plumbo  fit  uti  iungatur  ab  albo? 
cetera  iam  quam  multa  licet  reperire!  quid  ergo?  loso 
nec  tibi  tam  longis  opus  est  ambagibus  usquam, 
nec  me  tam  multam  hic  operam  consumere  par  est, 
sed  breviter  paucis  praestat  comprendere  multa, 
quorum  ita  texturae  ceciderunt  mutua  contra, 
ut  cava  conveniant  plenis  haec  illius  illa  1085 

huiusque  inter  se,  iunctura  haec  optima  constat, 
est  etiam,  quasi  ut  anellis  hamisque  plicata 
inter  se  quaedam  possint  copiata  teneri; 
quod  magis  in  lapide  hoc  fieri  ferroque  videtur. 

Nunc  ratio  quae  sit  morbis  aut  unde  repente  1090 
mortiferam  possit  cladem  conflare  coorta 
morbida  vis  hominum  generi  pecudumque  catervis, 
expediam,  primum  multarum  semina  rerum 
esse  supra  docui  quae  sint  vitalia  nobis, 
et  contra  quae  sint  morbo  mortique  necessest  1095 
multa  volare,  ea  cum  casu  sunt  forte  coorta 
et  perturbarunt  caelum,  fit  morbidus  aer. 
atque  ea  vis  omnis  morborum  pestilitasque 
aut  extrinsecus  ut  nubes  nebulaeque  superne 
per  caelum  veniunt,  aut  ipsa  saepe  coortae  iioo 

de  terra  surgunt,  ubi  putorem  umida  nactast 
intempestivis  pluviisque  et  solibus  icta, 
nonne  vides  etiam  caeli  novitate  et  aquarum 
temptari  procul  a patria  quicum(|ue  domoque 
adveniunt  ideo  quia  longe  discrepitant  res?  1105 

nam  quid  Brittanni  caelum  differre  putamus, 

18 

et  quod  in  Aegypto  est  qua  mundi  claudicat  axis, 

quidve  quod  in  Ponto  est  differre,  et  Gadibus  atque 

usque  ad  nigra  virum  percocto  saecla  colore? 

quae  cum  quattuor  inter  se  diversa  videmus  liio 

quattuor  a ventis  et  caeli  partibus  esse, 

tum  color  et  facies  hominum  distare  videntur 

largiter  et  morbi  generatim  saecla  tenere. 

est  elephas  morbus  qui  propter  flumina  Nili 

gignitur  Aegypto  in  media  neque  praeterea  usquam,  iiis 

Atthide  temptantur  gressus  oculique  in  Achaeis 

finibus,  inde  aliis  alius  locus  est  inimicus 

partibus  ac  membris:  varius  concinnat  id  aer. 

proinde  ubi  se  caelum  quod  nobis  forte  alienum 

commovet  atque  aer  inimicus  serpere  coepit,  1120 

ut  nebula  ac  nubes  paulatim  repit  et  omne 

qua  graditur  conturbat  et  immutare  coactat, 

fit  quoque  ut,  in  nostrum  cum  venit  denique  caelum, 

corrumpat  reddatque  sui  simile  atque  alienum. 

haec  igitur  subito  clades  nova  pestilitasque  1125 

aut  in  aquas  cadit  aut  fruges  persidit  in  ipsas 

aut  alios  hominum  pastus  pecudumque  cibatus, 

aut  etiam  suspensa  manet  vis  aere  in  ipso 

et,  cum  spirantes  mixtas  hinc  ducimus  auras, 

illa  quoque  in  corpus  pariter  sorbere  necessest.  1130 

consimili  ratione  venit  bubus  quoque  saepe 

pestilitas  et  iam  pigris  balantibus  aegror. 

nec  refert  utrum  nos  in  loca  deveniamus 

nobis  adversa  et  caeli  mutemus  amictum, 

an  caelum  nobis  ultro  natura  alienum  1135 

deferat  aut  aliquid  quo  non  consuevimus  uti, 

quod  nos  adventu  possit  temptare  recenti. 

Haec  ratio  quondam  morbomm  et  mortifer  ^%stus 
finibus  in  Cecropis  funestos  reddidit  agros 
vastavitque  vias,  exhausit  civibus  urbem.  1140 

nam  penitus  veniens  Aegypti  finibus  ortus, 
aera  permensus  multum  camposque  natantis, 
incubuit  tandem  populo  Pandionis  omnei. 
inde  catervatim  morbo  mortique  dabantur, 
principio  caput  incensum  fervore  gerebant  1145 

et  duplicis  oculos  suffusa  luce  rubentes. 

sudabant  etiam  fauces  intrinsecus  atrae 
sanguine  et  ulceribus  vocis  via  saepta  coibat 
atque  animi  interpres  manabat  lingua  cruore 
debilitata  malis,  motu  gravis,  aspera  tactu.  1150 

inde  ubi  per  fauces  pectus  complerat  et  ipsum 
morbida  vis  in  cor  maestum  confluxerat  aegris, 
omnia  tum  vero  vitai  claustra  lababant, 
spiritus  ore  foras  taetrum  volvebat  odorem, 
rancida  quo  perolent  proiecta  cadavera  ritu.  1155 
atque  animi  prorsum  tum  vires  totius,  omne 
languebat  corpus  leti  iam  limine  in  ipso, 
intolerabilibusque  malis  erat  anxius  angor 
adsidue  comes  et  gemitu  commixta  querella, 
singultusque  frequens  noctem  per  saepe  diemque  116O 
corripere  adsidue  nervos  et  membra  coactans 
dissoluebat  eos,  defessos  ante,  fatigans.  / 

nec  nimio  cuiquam  posses  ardore  tueri 
corporis  in  summo  summam  fervescere  partem, 
sed  potius  tepidum  manibus  proponere  tactum  ii65 
et  simul  ulceribus  quasi  inustis  omne  rubere 
corpus,  ut  est  per  membra  sacer  dum  diditur  ignis, 
intima  pars  hominum  vero  flagrabat  ad  ossa, 
flagrabat  stomacho  flamma  ut  fornacibus  intus, 
nil  adeo  posses  cuiquam  leve  tenveque  membris  1170 
vertere  in  utilitatem,  at  ventum  et  frigora  semper. 
in  fluvios  partim  gelidos  ardentia  morbo 
membra  dabant  nudum  iacientes  corpus  in  undas. 

1178  multi  praecipites  lymphis  putealibus  alte 

1174  inciderunt  ipso  venientes  ore  patente .%  1175 

insedabiliter  sitis  arida,  corpora  mersans, 
aequabat  multum  parvis  umoribus  imbrem, 
nec  requies  erat  ulla  mali:  defessa  iacebant 

1179  corpora,  mussabat  tacito  medicina  timore, 

quippe  patentia  cum  totiens  ardentia  morbis  iiso 
lumina  versarent  oculorum  expertia  somno, 
multaque  praeterea  mortis  tum  signa  dabantur, 
perturbata  animi  mens  in  maerore  metuque, 
triste  supercilium,  furiosus  voltus  et  acer, 
sollicitae  porro  plena  eque  sonoribus  aures,  iiss 

creber  spiritus  aut  ingens  raroque  coortus. 

sudorisque  madens  per  collum  splendidus  umor, 
tenvia  sputa  minuta,  croci  contacta  colore 
salsaque,  per  fauces  raucas  vix  edita  tussi, 
in  manibus  vero  nervi  trahere  et  tremere  artus  ii90 
a pedibusque  minutatim  succedere  frigus 
non  dubitabat,  item  ad  supremum  denique  tempus 
conpressae  nares,  nasi  primoris  acumen 
tenve,  cavati  oculi,  cava  tempora,  frigida  pellis 
duraque,  in  ore  trucei  rictum,  frons  tenta  i^^^mebat.  1195 
nec  nimio  rigidi  post  artus' morte  iacebant. 
octavoque  fere  candenti  lumine  solis 
aut  etiam  nona  reddebant  lampade  vitam, 
quorum  siqnis  ibei  vitarat  funera  leti, 
ulceribus  taetris  et  nigra  proluvie  alvi  1200 

posterius  tamen  hunc  tabes  letumque  manebat, 
aut  etiam  multus  capitis  cum  saepe  dolore 
corruptus  sanguis  expletis  naribus  ibat: 
huc  hominis  totae  vires  corpusque  fluebat, 
profluvium  porro  qui  taetri  sanguinis  acre  1205 

exierat,  tamen  in  nervos  huic  morbus  et  artus 
ibat  et  in  partis  genitalis  corporis  ipsas, 
et  graviter  partim  metuentes  limina  leti 
vivebant  ferro  privati  parte  virili, 
et  manibus  sine  nonnulli  pedibusque  manebant  1210 
in  vita  tamen,  et  perdebant  lumina  partim: 
usque  adeo  mortis  metus  his  incesserat  acer, 
atque  etiam  quosdam  cepere  oblivia  rerum 
cunctarum,  neque  se  possent  cognoscere  ut  ipsi, 
multaque  humi  cum  inhumata  iacerent  corpora  supra  1215 
corporibus,  tamen  alituum  genus  atque  ferarum 
'aut  procul  apsiliebat,  ut  acrem  exeiret  odorem, 
aut,  ubi  gustarat,  languebat  morte  propinqua, 
nec  tamen  omnino  temere  illis  solibus  ulla 
comparebat  avis,  nec  tristm,  saecla  ferarum  1220 

exeibant  silvis,  languebant  pleraque  morbo 
et  moriebantur,  cum  primis  fida  canum  vis 
strata  viis  animam  ponebat  in  omnibus  aegre; 
extorquebat  enim  vitam  vis  morbida  membris. 

1226  1160  ratio  remedi  communis  certa  dabatur;  1225 

nam  quod  ali  dederat  vitalis  aeris  auras 

volvere  in  ore  licere  et  caeli  templa  tueri, 
hoc  aliis  erat  exitio  letum  que  parabat. 

1230  illud  in  his  rebus  miserandum  magnopere  unum 

aerumnabile  erat,  quod  ubi  se  quisque  videbat  1230 
implicitum  morbo,  morti  damnatus  ut  esset, 
deficiens  animo  maesto  cum  corde  iacebat, 
funera  respectans  animam  amittebat  ibidem. 

1225  Incomitata  rapi  certabant  funera  vasta; 

1235  quippe  etenim  nullo  cessabant  tempore  apisci  ^1235 
ex  aliis  alios  avidi  contagia  morbi, 

1245  lanigeras  tamquam  pecudes  et  bucera  saecla. 
i237idque  vel  in  primis  cumulabat  funere  funus. 

nam  quicumque  suos  fugitabant  visere  ad  aegros, 
vitai  nimium  cupidos  mortisque  timentis  1240 

i24opoenibat  paulo  post  turpi  morte  malaque, 
desertos,  opis  expertis,  incuria  mactans, 
qui  fuerant  autem  praesto,  contagibus  ibant 
atque  labore,  pudor  quem  tum  cogebat  obire 
blandaque  lassorum  vox  mixta  voce  querellae.  1245 

1246  optimus  hoc  leti  genus  ergo  quisque  subibat. 


inque  aliis  alium,  populum  sepelire  suorum 
certantes:  lacrimis  lassi  luctuque  redibant; 
inde  bonam  partem  in  lectum  maerore  dabantur, 
nec  poterat  quisquam  reperiri,  quem  neque  morbus  1250 
nec  mors  nec  luctus  temptaret  tempore  tali. 

Praeterea  iam  pastor  et  armentarius  omnis 
et  robustus  item  curvi  moderator  aratri 
languebat,  penitusque  casa  contrusa  iacebant 
corpora  paupertate  et  morbo  dedita  morti.  125.5 

exanimis  pueris  super  exanimata  parentum 
corpora  nonnumquam  posses  retroque  videre 
matribus  et  patribus  natos  super  edere  vitam, 
nec  minimam  partem  ex  agris  is  maeror  in  urbem 
confluxit,  languens  quem  contulit  agricolarum  1260 
copia  conveniens  ex  omni  morbida  parte, 
omnia  conplebant  loca  tectaque;  quo  magis  astu 
confertos  ita  acervatim  mors  accumulabat, 
multa  siti  protracta  viam  per  proque  voluta 
corpora  silanos  ad  aquarum  strata  iacebant  1265 


190  YI 

interclusa  anima  nimia  ab  dulcedine  aquarum, 
multaque  per  populi  passim  loca  prompta  viasque 
languida  semanimo  cum  corpore  membra  videres 
horrida  paedore  et  pannis  cooperta  perire 
corporis  inluvie,  pelli  super  ossibus  una, 
ulceribus  taetris  prope  iam  sordique  sepulta. 
omnia  denique  sancta  deum  delubra  replerat 
corporibus  mors  exanimis  onerataque  passim 
cuncta  cadaveribus  caelestum  templa  tenebat, 
hospitibus  loca  quae  complerant  aedituentes, 
nec  iam  religio  divom  nec  numina  magni 
pendebantur  enim:  praesens  dolor  exsuperabat, 
nec  mos  ille  sepulturae  remanebat  in  urbe, 
quo  pius  hic  populus  semper  consuerat  humari; 
perturbatus  enim  totus  trepidabat,  et  unus 
quisque  suum  pro  re  praesenti  maestus  humabat, 
multaque  res  subita  et  paupertas  horrida  suasit, 
namque  suos  consanguineos  aliena  rogorum 
insuper  extructa  ingenti  clamore  locabant 
subdebantque  faces,  multo  cum  sanguine  saepe 
rixantes  potius  quam  corpoi'a  desererentur. 

and  writing  of  Greek,  for  the  use  of  Beginners.  12mo,  Sheep  ex- 
tra, 75  cents. 

Antlion’s  Greek  Composition. 

Greek  Lessons.  Part  II.  An  Introduction  to  Greek  Prose  Com- 
position, with  a Complete  Course  of  Exercises  illustrative  of  all 
the  important  Principies  of  Greek  Syntax.  12mo,  Sheep  extra,  75 
cents. 

Anthon’s  Greek  Grammar. 

For  the  use  of  Schools  and  Colleges.  12mo,  Sheep  extra,  75  cents. 

Anthoii’s  New  Greek  Grammar. 

From  the  German  of  Kiihner,  Matthise,  Buttmann,  Rost,  and 
Tliiersch ; to  which  are  appended  Remarks  on  the  Pronunciation 
of  the  Greek  Language,  and  Chronological  Tahles  explanatory  of 
the  same.  12mo,  Sheep  extra,  75  cents. 

Anthon’s  Greek  Prosody  and  Metre. 

For  the  use  of  Schools  and  Colleges;  together  with  the  Choral 
Scanning  of  the  Prometheus  Vinctus  of  -^schylus,  and  (Edipus 
Tyrannus  of  Sophocles,  to  which  are  appended  Remarks  on  the 
Indo-Germanic  Analogies.  12mo,  Sheep  extra,  75  cents. 


Anthon’s  Jacobs’s  Greek  Reader. 

A Greek  Reader,  principally  from  the  German  work  of  Frederic 
Jacobs.  With  English  Notes,  Critical  and  Explanatory,  a Met- 
rical  Index  to  Homer  and  Anacreon,  and  a copious  Lexicon. 
12mo,  Sheep  extra,  $1  00. 


Anthon’s  Xenophon’ s Anabasis. 

With  English  Notes,  Critical  and  Explanatory,  a Map  arranged 
according  to  the  latest  and  hest  Authorities,  and  a plan  of  the  Bat- 
tle  of  Cunaza.  12mo,  Sheep  extra,  $1  25. 


Anthon’s  Xenophon’s  Memorabilia  of  Socrates. 

With  English  Notes,  Critical  and  Explanatory,  the  Prolegomena 
of  Kiihner,  Wiggers’s  Life  of  Socrates,  &c.,  &c.  Corrected  and  en- 
larged.  12mo,  Sheep  extra,  $1  00. 

Anthon’s  Homer. 

The  First  Six  Books  of  Homer’ s Iliad,  to  which  are  appended  En- 
glish Notes,  Critical  and  Explanatory,  a Metrical  Index,  and  Ho- 
merie Glossary.  New  and  enlarged  Edition.  Portrait.  12mo, 
Sheep  extra,  $1  25. 


Anthon’s  Mamial  of  Greek  Antiquities. 

From  the  hest  and  most  recent  Sources.  Numerous  Illustrations, 
12mo,  Sheep  extra,  88  cents. 

Anthon’s  Manual  of  Roman  Antiqnities. 

From  the  most  recent  German  Works.  With  a Description  of  the 
City  of  Rome,  &c.  Numerous  Illustrations.  12mo,  Sheep  extra, 
88  cents. 

Antlion’s  Manual  of  Greek  Literature. 

From  the  earliest  authentic  Periods  to  the  close  of  the  Byzantine 
Era.  With  a Critical  History  of  the  Greek  Language.  12mo, 
Sheep  extra,  $1  00, 

Anthon’s  Smith’s  Dictionary  of  Antiquities. 

A Dictionary  of  Greek  and  Roman  Antiquities,  from  the  hest  Au- 
thorities,  and  embodying  all  the  recent  Discoveries  of  the  most  em- 
inent German  Philologists  and  Jurists.  First  American  Edition, 
corrected  and  enlarged,  and  containing  also  numerous  Articles  rela- 
tive to  the  Botany,  Mineralogy,  and  Zoology  of  the  Ancients,  hy 
Charles  Anthon,  LL.D.  Royal  8vo,  Sheep  extra,  $4  00. 

Smith’s  Antiquities,  Abridged, 

By  the  Authors.  12mo,  Half  Sheep,  90  cents. 

Anthon’s  Classical  Dictionary. 

Containing  an  Account  of  the  principal  Proper  Names  mentioned 
in  Ancient  Authors,  and  intended  to  elucidate  all  the  important 
Points  connected  Avith  the  Geography,  History,  Biography,  My- 
thology,  and  Fine  Arts  of  the  Greeks  and  Romans,  together  with 
an  Account  of  the  Coins,  Weights,  and  Measures  of  the  Ancients, 
with  Tabular  Values  of  the  same.  Royal  8vo,  Sheep  extra,  $4  00. 

Anthon’s  Smith’s  New  Classical  Dictionary 

Of  Greek  and  Roman  Biography,  Mythology,  and  Geography. 
Numerous  Corrections  and  Additione.  Edited  by  Charles  An- 
thon, LL.D.  Royal  8vo,  Sheep  extra,  $2  50. 

Anthon’s  Lat.-Eng.  and  Eng.-Lat.  Dictionary. 

A Latin-English  and  English-Latin  Dictionary,  for  the  use  of 
Schools.  Chiefly  from  the  Lexicons  of  Freund,  Georges,  and  Kalt- 
Bchmidt.  Small  4to,  Sheep,  $2  00. 

Riddle  and  Arnold’s  English-Latin  Lexicon, 

Founded  on  the  Germian-Latin  Dictionary  cf  Dr.  C.  E.  Georges. 
First  American  Edition,  carefully  revised,  and  containing  a co- 
pious  Dictionary  of  Proper  Names  from  the  best  Sources.  By 
Charles  Anthon,  LL.D.  Royal  8vo,  Sheep  extra,  $3  00. 

Anthon’s  Ancient  and  Mediaeval  Geography. 

For  the  u^e  of  Scliools  and  Colleges.  8vo,  Muslin,  $1  50 ; Sheep 
extra,  $1  76. 

Barton’s  Grammar. 

An  Outline  of  the  General  Principies  of  Grammar.  With  a Brief 
Exposition  of  the  Chief  Idiomatlc  Peculiarities  of  the  English 
Language.  To  which  Questions  have  been  added.  Edited  and 
Enlarged  by  the  Rev.  J.  Gkaeff  Barton,  A.M.,  Professor  of  the 
English  Language  and  Literature  in  the  New  York  Free  Academy. 
16mo,  Muslin,  38  cents. 

Miss  Beecher’s  Pliysiology  and  Calisthenics. 

First  Book  of  Physiology  and  Calisthenics.  By  Miss  Cathaeinb 
E.  Beechee.  Over  100  Engravings.  16mo,  Muslin,  50  cents. 


Boyd’s  Rhetoric. 

Eleraents  of  Rhetoric  and  Literary  Criticism,  with  copious  Practic- 
al  Exercises  and  Examples:  including,  also,  a succinet  History  of 
the  English  Language,  and  of  British  and  American  Literature, 
from  the  earliest  to  the  present  Times.  On  the  Basis  of  the  recent 
Works  of  Alexander  Reid  and  R.  Cunnbll;  with  large  Addi- 
tions  from  other  Sources.  Compiled  and  arranged  by  J.  R.  Boyd, 
A.M.  12mo,  Half  Roan,  50  cents. 

Boyd’s  Eclectic  Moral  Philosophy: 

Prepared  for  Literary  Institutions  and  General  Use.  By  J.  R. 
Boyd,  A.M.  12mo,  Muslin,  75  cents. 


Butler’s  Analogy.  By  Emory  and  Crooks. 

Bishop  Butler’s  Analogy  of  Religion,  Natural  and  Revealed,  to  the 
Constitution  and  Course  of  Nature.  With  an  Analysis,  left  unfin- 
ished,  by  the  late  Robert  Emory,  D.D.,  President  of  Dickinson 
College.  Completed  and  Edited,  with  a Life  of  Bishop  Butler, 
Notes  and  Index,  by  Rev.  G.  R.  Crooks,  D.D.  12mo,  Muslin,  75 
cents. 

Butler’s  Analogy.  By  Hobart. 

Analysis  of  Butler’s  Analogy  of  Religion,  Natural  and  Revealed,  to 
the  Constitution  and  Course  of  Nature,  Avith  Notes.  Also  Crati- 
FORD  8 Questions  for  Examination,  revised  and  Adapted  to  the  uso 
of  Sehools.  By  CuARLEb  E.  \Vebt.  iSino,  Muslin,  40  cents. 

Buttmann’s  Greek  Grammar. 

For  the  use  of  High  Scliools  and  Universities.  Eevised  and  en- 
larged  by  his  Son,  Alexandek  Buttmann.  Translated  from  the 
18th  German  Edition,  by  Edwaed  Robinson,  D.D.,  LL.D.  8yo, 
Sheep  extra,  $2  00. 

Burke  on  the  Sublime  and  Beautiful. 

A Philosophical  Inquiry  into  the  Origin  of  our  Ideas  of  the  Sub- 
lime and  Beautiful.  With  an  Introductory  Discourse  concerning 
Taste.  By  the  Elght  Hon.  Edmund  Btjeke.  Adapted  to  the  use 
of  Schools,  by  Professor  Mills.  12mo,  Muslin,  T5  cents. 

Campbeirs  Philosophy  of  Rhetoric. 

The  Philosophy  of  Ehetoric.  By  Geoege  Campbell,  D.D,,  F.E.S., 
Edinburgh,  Principal  of  the  Marischal  College,  Aberdeen.  A new 
Edition,  with  tlie  AuthoFs  last  Additions  and  Gorrections.  12mo, 
Muslin,  $1  25. 

Clark’s  Elements  of  Algebra. 

Elements  of  Algebra  : embracing  also  the  Theory  and  Application 
of  Logarithms ; together  with  an  Appennix,  containing  Infinite 
Series,  the  General  Theory  of  Equations,  and  the  most  approved 
Methods  of  resolving  the  higher  Equations.  By  Eev.  Davis  W. 
Claek,  D.D.  8vo,  Sheep  extra,  $1  00. 

Comte’s  Philosophy  of  Mathematics. 

Translated  from  the  Cours  de  Philosophie  Positive,  by  W.  M.  Gil- 
LESPiE,  A.M.  8vo,  Muslin,  $1  25. 

Combe’s  Principies  of  Physiology. 

The  Principies  of  Physiology  applied  to  the  Preservation  of  Health, 
and  the  Improvement  of  Physical  and  Mental  Education.  By  An- 
DEEW  CoMBE,  With  Questious.  Engravings.  18mo,  Muslin,  45 
cents;  Half  Sheep,  50  cents. 

Crabb’s  English  Synonyms. 

English  Synonyms  explained.  With  copious  Illustrations  and  Ex- 
planations,  drawn  from  the  best  Writers.  By  Geoege  Ceabb, 
M.A.,  Author  of  the  “ Technological  Dictionary”  and  the  ‘■‘Uni- 
versal  Historical  Dictionary.”  Tenth  Edition  from  the  last  Quarto 
Edition.  8vo,  Sheep  extra,  $2  00. 

Danieirs  Philosophy. 

Familiar  Illustrations  of  Natiiral  Philosophy.  Selected  principally 
from  Daniell’8  Chemical  Philosophy.  By  James  Eenwick, 
LL.D.,  Professor  of  Natural  and  Experimental  Philosophy  and 
Chemistry  in  Columbia  College,  N.  Y.  18mo,  Muslin,  45  cents. 


SCHOOL  AND  COLLEQE  TEXT-BOOKS.  ^ 

Docharty’s  Arithmetic. 

A Practical  and  Commercial  Arithmetic  : containing  Definitioris 
of  Terms,  and  Rules  of  Operations,  with  numerous  Examples. 
The  whole  forming  a complete  Treatise  for  the  use  of  Schools  and 
Academies.  By  Geeaexuis  Beekman  Docharty,  LL.D.,  Professor 
of  Mathematics  in  the  Newr  York  Free  Academy.  12mo,  Sheep  ex- 
tra, T5  cents. 

Docharty’s  Institutes  of  Algebra. 

The  Institutes  of  Algebra.  Designed  for  the  use  of  Schools,  Acad- 
emies, and  Colleges.  By  Gerareus  Beekman  Docharty,  LL.D. 
12mo,  Sheep  extra,  75  cents. 

Dochaity’s  Geometry. 

Elements  of  Plane  and  Solid  Geometry,  together  with  the  Ele- 
ments  of  Plane  and  Spherical  Trigonometry,  and  an  Article  on  In- 
verse TrigonometricalFunctions.  By  Gerardtjs  Beekmah  Doch- 
ARTY,  LL.D.,  Professor  of  Mathematics  in  the  New  York  Free 
Academy.  12mo,  Sheep  extra,  75  cents. 

Draper’s  Physiology. 

Human  Physiology,  Statical  and  Dynamical;  or,  The  Conditions 
and  Course  of  the  Life  of  Man : heing  the  Text  of  the  Lectures  de- 
livered  in  the  Medical  Department  of  the  Uni  versi  ty.  By  John 
W.  Draper,  M.D.,  LL.D.,  Professor  of  Chemistry  and  Phsiology 
in  the  University  of  New  York.  Illustrated  by  nearly  300  fine 
Wood-cuts  from  Photographs.  8vo,  650  pages,  Muslin,  $4  00; 
Sheep,  $4  25 ; Half  Calf,  $5  00. 

Draper’s  Text-Book  on  Chemistry. 

A Text-Book  on  Chemistry  for  the  use  of  Schools  and  Colleges. 
' By  John  W.  Draper,  M.D.,  Professor  of  Chemistry  in  the  Uni- 
versity of  New  York,  Memher  of  the  American  Philosophical  So- 
ciety,  &c.  With  nearly  three  hundred  Illustrations.  New,  re- 
vised,  and  enlarged  Edition.  12mo,  Sheep  extra,  75  cents. 

Draper’s  Text-Book  on  Natural  Philosophy. 

A Text-Book  on  Natural  Philosophy  for  the  use  of  Schools  and 
Colleges.  Containing  the  rnost  recent  Discoveries  and  Facts,  com- 
piled  from  the  best  Authorities.  By  John  W.  Draper,  M.D., 
Professor  of  Chemistry  in  the  University  of  New  York,  and  for- 
merly  Professor  of  Natural  Philosophy  and  Chemistry  in  Hampden 
Sidney  College,  Virginia.  With  nearly  400  Illustrations.  12mo, 
Sheep  extra,  75  cents. 


10 


HARPER  & BROTHERS' 

DufF’s  Book-Keeping. 

The  North  American  Accountant : embracing  Single  and  Douhle 
Entry  Book-keeping,  practically  adapted  to  the  Inland  and  Mari- 
time Commerce  of  the  United  States.  Exemplifying  ali  Modern 
Improvements  in  the  Science,  with  a New  and  Certain  Method  of 
detecting  Errors  and  proving  the  Ledger.  Embracing  an  Improved 
Plan  of  Instriiction.  Complete  in  Three  Parts.  By  P.  Duff,  Mer- 
ebant. Svo,  School  Edition,  Half  Sheep,  75  cents;  Mercantile 
Edition,  Muslin,  $1  50. 

Findlay’s  Classical  Atlas. 

A Classical  Atlas  tor  illustrate  Ancient  Geography.  Comprised  in 
25  Maps,  showing  the  varioiis  Divisions  of  the  World  as  known  to 
the  Ancients.  Composed  from  the  most  authentic  Sources,  with 
an  Index  of  the  Ancient  and  Modern  Names.  By  Alexander  C. 
Findlay,  F.  R.  G.  S.  8 vo,  Half  Bound,  $3  25. 

Foster’s  First  Principies  of  Chemistry. 

Illustrated  by  a Series  of  the  most  recently  Discovered  and  brill- 
iant  Experiments  known  to  the  Science.  Adapted  especially  for 
Classes.  12mo,  Sheep  extra,  60  cents. 

Foster’s  Chart  of  the  Organic  Elements. 

For  the  use  of  Schools*  and  Academies.  Beautifully  colored, 
mounted  on  Rollers,  with  Cloth  back,  $4  00. 

Fowler’s  English  Language. 

The  English  Language  in  its  Elements  and  Forms.  With  a His- 
tory  of  its  Origin  and  Development,  and  a full  Grammar,  De- 
signed  for  use  in  Colleges  and  Schools.  By  William  C.  Fowler, 
late  Professor  in  Amherst  College.  New  and  revised  Edition. 
8vo,  Muslin,  $1  50 ; Sheep  extra,  $1  75. 

Fowler’s  English  Grammar  for  Schools. 

The  English  Language  in  its  Elements  and  Forms.  With  a His- 
tory  of  its  Origin  and  Development.  Abridged  from  the  Octav® 
Edition.  Designed  for  General  Use  in  Schools  and  Families.  By 
William  C.  Fowler,  late  Professor  of  Rhetoric  in  Amherst  Col- 
lege. 12mo,  Sheep,  $1  00. 

Fowler’ S Elementary  English  Grammar. 

An  Elementary  English  Grammar  for  Common  Schools.  16mo, 
Sheep  extra,  50  cents. 


